
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the pást, representing a wealth of history, culture and knowledge that's often difficult to discover. 

Marks, notations and other marginalia present in the originál volume will appear in this filé - a reminder of this book's long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing technical restrictions on automated querying. 

We alsó ask that you: 

+ Make non-commercial use of the filé s We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each filé is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
any where in the world. Copyright infringement liability can be quite severe. 

About Google Book Search 

Google's mission is to organize the world's Information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 



at |http : //books . google . com/ 



BERKELEY 

iBRARY 

NIVERSITY OI» 
GALIFORNIA 



MÁGyARMAG" ^ 



C<~.J 



A M. TÖRT. TÁRSULAT ÁLTAL KOSZOKLZOTT PÁLYAMUNKA. *' 
IRTA ' 

^ Dr. IíCSÁDy/iGNÁCZ. 




BUDAPEST, 

JI É H N E R VILMOS KIADÁSA. 



LOAN STAOC 



pUDAPEST, 1886. HüDNYÁNSZKY A. KÖNYVNYOMDÁjXbÓIL. 



A2A^ 



Jjuda visszafoglalása s Magyarország felszabadítása 
a török iga alól a nemzeti történelem korszakos mozzanata, 
melylyel nemzedékek álma, milliók óhaja, a legnemesebb 
lelkek eszményei valósultak. Kiszorítani, megtörni az 
ozmán hatalmat volt százhetven éven át a magyar politika 
végczélja, melyhez szívósan ragaszkodtak a hazafiak, 
bármely táborban küzdöttek, bármely felekezethez tartózta' , 
sot azok is, kiket a viszonyok kényszerűsége a törck 
szövetség karjaiba hajtott. Szent örökül hagyta e nag; 
czélt egyik embernyom a másikra s mindegyik ama re 
ménynyel szállt sírba, hogy a reá következő szerencsésebb ' 
leszen s megéri a felszabadulás örömnapját. 

A politikai, rendi, felekezeti elemeire szétbontott 
társadalom egyetlen közös vezéreszméje, mely egész mé- 
lyébe lehatolt, melyet szegény és gazdag, jobbágy és ur, 
katholikus és protestáns egyaránt átérzett, az volt, hogy 
OS Buda tornyairól el kell a félholdat tüntetni. A főváros 
visszaszerzése jelképezte az egész haza szabadulását s 
erre irányult a nemzeti erőködés, de sokáig hasztalan. 

Végre közeledett a hőn várt idő, csakhogy romboló vi- 
harok kíséretében s az az évtized, mely a régi óhaj telje- 
sedését megelőzte, a magyarság legválságosabb évtizede. A 
nagy esemény előre vetette árnyékát. A nemzetélet minden 

eleméfc, a társadalom minden osztályát lázas nyugtalanság, 
heves convulsiók fogták el s még a felszabadító háború 
előtt kitört a válságos' forrongás, mely csak negyven évi 
keserves tusa, sok fájdalmas megpróbáltatás után nyert a 
magyar politikai genius egyik legszerencsésebb alkotásában, 
a szathmári békében engesztelő befejezést. 

Kevéssel a török hatalom megdőlte előtt indult meg 
nálunk is az az óriási mozgalom, melyen a nyugati államok 
a XVII. század első felében a harmincz éves, a véres 
keresztény polgárháborúban már átvergődtek, s mely mint 
a nyugaton, hazánkban is romboló hatást tett minden^ 
téren. Felforgatta az államjogi és politikai, a gazdasági 
és társadalmi viszonyokat, rohanó áradatként elmosta vagy 
átidomította a közintézményeket, megváltoztatta a hatalmi 
tényezőket s végül hullámaiba temette a középkori 
Magyarországot. 

Ez emlékezetes mozga,lom első évtizedében, néhány 
évvel Budavár visszavétele előtt még látható, utoljára 
látható a régi magyar állam igazi mivoltában, eredeti 
valóságában. A német kormányzattal akkor először tett 
kísérlet lényegileg keveset változtatott rajta. De már 
1680. után, midőn kezdetét vette a visszahóditás nagy 
vállalata, a katonai müveletek épen ugy, mint a hosszú 
polgárháborúk rohamosan ásták alá a régi Magyarország 
szervezetét s egészen uj képződések magvait hintették el. 
Összeomlása, eltűnése előtt rajzolni a török időbeli királyi 
Magyarország belállapotát czélja a jelen munkának.^) Ez 



Munkám azon kisebb pályamű alapján készült, melyet a 
m. tört. tásulat a Bay Ilona-díjjal jutalmazott. Minthogy a pályázat 

állapotok ismerete nélkül az akkori páratlan szenvedélylyel 
folyó politikai és vallási vajúdások, valamint nemzeti 
fejlődésünk későbbi iránya sem érthetők meg teljesen. 
Csak ugy nyerünk tiszta fogalmat a török uralom valódi 
jelentőségéről, csak ugy tudjuk igazán becsülni a magyar 
nép csodás életerejét, s méltányolni azt a bámulatos 
polgárosító és politikai munkát, melyet az utóbbi másfél 
száz év alatt végezett, ha magunk elé idézzük a XVII. 
század második felének Magyarországát, a düledező államot 
szétfoszlott területével, megfogyott lakóival, korhadt 
intézményeivel, bomladozó társadalmi tagolatával, mind 
azzal a sok szenvedéssel, Ínséggel, megalázassál, a nemzeti 
erők kétségbeejtő hanyatlásával, mely az egykorúak 
tanúsága szerint e nehéz időket kisérte. 

„Veszni tért kis hazánk** azóta szerencsésen újra 
fölvirult, sőt a török világ gyászos emlékei ki is vesztek a 
köztudatból. A mint az ember férfikora delén, vissza sem 
gondol ifjúsága párbajaira, s habár a behegedt sebek időnkint 
fájdalmat okoznak, ellenfelének nemcsak megbocsátott, de 
nevére is alig emlékezik többé, ugy feledte el a magyar 
nép hosszú párbaját az ozmánokkal, noha hatásai még 
ma is érezhetők. A történetirás azonban föltámasztja a 
zord időt s visszaidézi véres küzdelmeinek emlékét. 
Nem azért, hogy valamely modern politikai áramlatot 
szolgáljon, hanem azért, hogy megismertesse a jelennel 



feltételei szerint az eredeti mü hat ívnél nagyobb nem lehetett, 
csak általános körvonalaiban vázolhattam benne a régi magyar állam 
és társadalom állapotát. Önálló közzététele előtt e kis munkát most, 
a tárgy fontosságának megfelelő terjedelemben dolgoztam ki. 

a viszonyokat, melyek közt elődei éltek s a honszerelem 
legszentebb eszményeit töriietetlen hűséggel szolgálták. 

Szenvedésekben gazdag a korszak, melynek állapotait 
rajzolni akarom s munkám élére nagyon illenek a XVII. 
század legnépszerűbb költőjének, Gyöngyössi Istvánnak 
honfibú sugalta versei: 

Midőn mef^szemlélem sok romlott bástyáját 
y Szegény országomnak, s megtompult szablyáját, 

y Szélvész közt habozó bujdosó bárkáját: 
^ Sóhajtással mondom keserves nótáját. 

I. 

A XVIL század második felében Európaszerte el 
Tolt már döntve a nagy vallásos küzdelem, a protestáns 
és katholikus világ öldöklő versengése, mely legalább száz^ 
esztendőn át túlnyomóan befolyásolta világrészünk poli- 
tikai életét. A felek, kiknek a harcz fölidézésében és 
rombolásaiban egyenlő részök volt, a végkimerültség 
stádiumában összebékültek s közös egyetértéssel megál- 
lapitották a régi és az uj egyház uralmának határait. 
Azon az állapoton, melyet a westphaliai béke (1648) a 
nemzetközi jog szeütesitésével látott el, vallás-egyházilag 
nem történt többé számottevő változás. A kath. egyház 
visszanyertie túlsúlyát a Habsburgok örökös tartományai- 
ban, Dél-Németország nagy részében, a Rajna vidékén, 
Belgiumban, Olasz-, Spanyol- és Francziaországban, mig 
Holland, a német birodalom északi vidékei, Dánia, Svéd- 
ííorvégország az evang. hité maradtak. 

El volt már vetve a koczka mindenütt, csak Angliá- 
ban és Magyarországban nem. Amott később ismét foUán- 
golt a harcz, de a katholicismus nem tudta többé a 
sajátszerű angol viszonyokkal összeforrt prot. egyházat 
kiszorítani. Itt nálunk a mellőzhetetlen küzdelem, mely 
lappangva folyt a század eleje óta, a hetvenes évtizedben 
a leghevesebb kitörésre jutott, s lezajlása ép oly hossza- 
dalmas, ép oly romboló volt, mint nem rég Közép-Európa 
többi országaiban. A mozgalom, mely jóval a felszabadító 
hadjárat előtt keletkezett, mint nehéz betegség végig ki- 

serte e háboriit s mig a müveit világ minden zugában 
örömzajjal üdvözölték a törökök vereségeit, a bécsi 
csapást, Esztergora, Ersek-Ujvár, Buda elestét, itthon a 
polgárháború; borzalmai sötét örvénykép helyezkedtek a 
nemzet nagy része és győzedelmes uralkodója közé. 

Az ország trónján már másfél száz esztendő óta a 
Habsburg-család tagjai, a német-római császári korona 
viselői ültek. A császárság általános jellemünek tekintette 
magát, éppen ugy, mint a kath. egyház, melynek szülötte 
volt s e jelleméből akkor sem vetkőzött ki, midőn a re- 
formáczió tényleg széttépte &, középkori világ hitegységét. 
Habár a westphaliai béke e szétszakitást az európai nem- 
zetközi jog egyik alaptételévé tette, a császár azután sem 
mondott le a „Vatter und Haupt der gantzen Christenheit* 
czíméről. 

De noha megtartotta az egyetemes, a középkorból 
átöröklött jelleget, más tekintetben meghódolt az uj-kor 
uralkodó eszméinek, melyek friss tápot adtak régi autocra- 
tikus igényeinek. — A XVH. század a király százada — 
mondja egy franczia iró. A korszak szelleme erősen haj- 
lott a fejedelmi önkényuralom felé ; az elmélet és a 
gyakorlat a régi rendi szervezet és kiváltságok ellenében 
a királyi teljhatalom tanait hirdette. Francziaországban 
az absolutismus óriásilag fokozta az állam segélyforrá- 
sait s vele erejét és külső tekintélyét. A császárság, mely- 
nek hagyományaival az uj államtan és államgyakorlat 
teljesen megegyezett, a franczia példát igyekezett követni 
a részére még megmaradott országokban, melyek közé 
Magyarország is tartozott. Noha tehát a császárság még 
ekkor sem öltött speciális nemzeti jelleget, mégis a nem- 
zeti királyságok igényeivel lépett föl alattvalói irányában. 
Ebből nálunk szükségképen nemzetiségi ellentéteknek, 
autocratikus törekvéseiből közjogi összeütközéseknek s 
végre tulyomóan kath. természetéből a politika kezdődő 

elvilágiasodása daczára vallás-egyházi viszályoknak kellett 
kifejlődniök. 

A császári trónon a XVII. század második felében 
I. Leopold ült; fején tündökölt a magyar királyi korona 
is. maga egyszerű, igénytelen ember, minden kiválóbb 
tehetség vagy csak jellemvonás nélkül. Erősen katholikus 
érzelmű, de nem tett szent fogadalmat a protestánsok 
kiirtására , mint egyik-másik előde. Örökös háborúkat 
folytatott, de fökedvtelése a zene és vadászat maradt. 
Első fejedelme volt a kereszténységnek, de udvartartása 
pompa tekintetében nem mérkőzhetett a versaillesival. 
Egyéniségének, műveltségének nincs külön nemzeti bé- 
lyege. Születésére német, de a legszívesebben olaszul 
társalgott s mindig spanyol módra öltözködött. Egészben 
véve mindennapi ember és közönséges uralkodó, önállóság 
és kezdeményező erő nélkül. Azon fejedelmek egyike, kik 
örökké környezetök játékszerei maradnak s kiknek poli- 
tikájában nem saját leikök eszményei, hanem csupán azon 
irányok és befolyások tükröződnek vissza, melyek az ud- 
var körében időnként túlsúlyra vergődtek. 

De ha a császár maga jelentéktelen, még mindig 
imponálóan lépett föl a császárság. Ezer éves fénytől 
sugárzott, telve volt terjeszkedési, korlátlan uralmi igény- 
nyel, s Európa tetemes része még mindig neki hódolt. 
Habár csillaga hanyatlani kezdett, ez időszakban ö maradt 
az egyedüli hatalom, mely általános jellemének megfe- 
lelően, a többi államok szűkebb körű politikáján túlemel- 
kedő, nagyobb, magasabb röptű czélt tűzött maga elé. 
Ez a keresztény műveltség védelme a keleti barbárság 
ellenében. Másfél század óta reá hárult a feladat, hogy a 
müveit európai világot az ázsiai műveletlenség, a keresz- 
ténységet a mohamedánság ellen megoltalmazza. Európa 
fejedelmei és népei el is ösmerték, hogy küzdelmei a 
törökkel nem közönséges politikai tusák egy-két tartomány 

megszerzése czéljából. Elismerték, hogy midőn védekezik 
a török ellen, nem egyedül magát védi, hanem a polgá- 
rosodáslegszentebb, legértékesebb vivmányait. E felfogásból 
kifolyólag a császárságot gyakran segitették a többi európai 
fejedelmek. A pápa, a spanyol, az olasz, a német, sőt a 
franczia uralkodók pénzzel vagy katonával támogatták, s 
a keresztény solidáritás e tekintetben az 1664-iki, vala- 
mint az 1683-iki háborúban sem tagadta meg magát. 

Ez a császárság egyik legsajátabb jellemvonása, mely 
nemzetközi jelentőségét mindig kimagasló színvonalon 
tartotta, bármi közönségesek voltak időnkint a császári 
korona viselői. E nagy intézmény fénysugarai nélkül teljes 
homályba veszne I. Lipót egyénisége, kire — mit egyik 
kitűnő történészünk mondja — nem gondolhatunk a nél- 
kül, hogy a Cobbok és Ampringenek, a KoUonicsok és 
Caraflfák eszünkbe ne jussanak. ^) Udvara állandóan első 
rangú európai központ maradt. Nemcsak ott futottak 
össze a világ minden tájékáról a politika szálai, hanem 
oda sereglettek mindenünnen a carriéret csinálni óhajtó 
'emberek. Oda özönlött minden, a mi kedvet, hivatást, 
tehetséget érzett a magasba törni. A sok többé-kevésbbé 
szerencsehős vagy köznapi udvaroncz közt jelentkezett 
nem egy elsőrangú tehetség. Különösen hadvezére volt a 
császárságnak ez időben sok és kiváló. A Cobbok és Caraf- 
fák, a Sporkok és Spankauk mögött ott ragyogtak az 
olasz Montecuccoli, lothringeni Károly, badeni Lajos és 
savoyai Jenő nevei. Mert hadvezért lehetett importálni 
bárhonnan. De külföldi behozatal utján nem lehetett sze- 
rezni államférfiut. Nem is támadt államférfiúi lángelméje a 
császárságnak soha. Az államférfiú a nemzetben rejlő őserők 
legsajátabb terméke; épen ugy a nemzeti genius szüli, 
mint a költőt. A hadvezér hazája széles e világ, az állam- 



1) Pauler Gyula : Századok, 1883. 65. 1. 

férfiúé az anyaföld, egyetlen nemzet, melynek legszentebb,, 
legtitkosabb eszményeit megismeri és valósitani igyekszik. 

A polyglott császári udvarban akadhattak ügyes,. 
ravasz diplomaták, de nagy nemzeti politikus nem támad- 
hatott s különösen nem élt ez időben, mikor a nemzeti- 
ségéből kivetkőzött s tisztán udvarivá lett, nagyobbára 
cseh aristocratia foglalta el a tért s helyezkedett a csá- 
szári igények védelmének jogczime nevében áthatlan fal- 
képen a magyarság és koronás királya közé. Soha kedve- 
zőtlenebb a viszony király és nemzet, soha élesebb az. 
ellentét udvari és nemzeti törekvések közt nem volt, mint 
1680 körül, L Lipót uralkodása harmadik évtizedében. Az. 
udvar politikusai egyrészt csupán az Európa nyugatán 
lejátszódó eseményekkel törődve, másrészt minden érzék 
nélkül a magyar nép szenvedései iránt a török uralom 
alóli felszabaditás nagy eszméje helyett ép oly kicsinyes, 
mint vészthozó feladatokra pazarolták erejöket. Az irány- 
adó férfiak, nagyobbára olyanok, kiknek legközelebbi 
rokonai tiporták egykor össze a cseh alkotmányt, a magyart 
is hasonló sorsra igyekeztek juttatni. De a nemzet ._elott 
drága maradt ez a régi alkotmány, mert szelleméből nőtt 
ki, leikében" gyökerezett. TSÍeghagyott kevés erejével át- 
örökíötf^intézményeinek védelmére kelt tehát s az udvari 
és nemzeti törekvések föllobbanó versenyharcza kevéssel 
a felszabadulás nagy müvének kezdete előtt olyan helyzetet 
teremtett, melyben. az ország hódolatlan részeit is játszva 
magához ragadhatta volna a török hatalom, ha csak némi 
diplomácziai ügyességgel aknázza ki a kedvező körülmé- 
nyeket. De a török katona-nép volt; fegyverrel tudott 
hóditaníj,^ dg. szellemi fölénynyel nem. Ez mentette meg az 
ország azon kis maradványát is, mely százötven évi hada- 
kozásban még megtartotta önállóságát. 

Csakhogy az ország ezen hódolatlan része már szer- 
telenül csekélyre apadt le. 

Szent István koronájának mai területe (jelen birto- 
líát, a mostani magyar államot értjük) akkor három, sot 
négy kíilön részre volt hasitva. A magyar király, az 
erdélyi fejedelem, a török szultán .és a szepesi városokat 
illetőleg a lengyel korona osztozott meg rajta. E szét- 
szaggatottság közepette az összetartozandóság eszméje 
fenmaradt ugyan a kedélyekben, de csak ott, hol az ese- 
mények árja el nem mosta a magyar elemet. Az alföld 
•el nem pusztult magyar telepei csodás kitartással ápolták 
<5z eszmét mind végig. De ahol a magyarság kiirtatott s 
helyét idegen jövevény nép foglalta el, ott a magyar 
állammal való összetartozandóság minden tudata kiveszett. 
Eszményileg a koronázások alkalmával szokott ez egység 
látható alakot ölteni. Állandóan csak a kath. egyház 
^szervezetében élt tovább, áinbár ottan is gyakorlati jelen- 
tőség nélkül. 

Magyarország határai mentén két száz évvel ezelőtt 
-a mostaniaktól teljesen elütő államalakulatok képződ- 
tek s Európa hatalmi és nemzetiségi viszonyai sehol 
:sem szenvedtek oly gyökeres változást, mint épen köze- 
lünkben. Csak mai nyugati szomszédunk, Ausztria volt 
már még akkor is, de a galicziai tartomány nélkül. Dél- 
nyugaton a velenczések voltak szomszédaink. Északon a 
nagyterjedelmü Lengyelország állt köztünk s az akkor 
inkább ázsiai jellegű orosz czárság között. De a büszke 
Velencze, mint a nemes Lengyelország, ez időben már 
elaggott, hanyatló államok, melyek noha időnkint föl- 
föllángolt régi erejök, hazánk biztonságát többé alig fenye- 
gették. Ez a veszély- akkor csupán keletről és délről jött, 
hol még nem alakult meg az ó-hitü államok ama cso- 
portja, mely Európa e részének ma egész uj színezetet 
kölcsönöz. A szláv népözönt, az orthodox egyházat mé^ 
lenyűgözve tartotta, elborította a török hatalom s pasáival 
Tagy vazallusaival kormányozta határaink mentén az egész 

roppant területet az Adria partjaitól föl messze Moldvaor- 
szágig. 

De a török uralom nemcsak odáig terjedt. Belenyúlt 
nem csupán Magyarország szivébe, hanem elért majdnem 
az osztrák határokig. Már a zsitvatoroki béke (1606.) — 
5163 négyszög mértföldre számitva a magyar államot — 
Erdélynek 2082, Törökországnak 1859, a magyar királynak 
összesen csak 1222 mértföldet juttatott ') Szent Istrán ko- 
■ronája mostani területéből. De a század harmadik ne- 
gyedében ez a felosztás még hátrányosabb változást 
szenvedett a király rovására. Ez időben már a vasvárL 
béke (1664.) szolgált a magyar államterület szétdarabolá- 
«ának alapjául. E szerződés a magyar király birtokaiból 
további húsz mértföldet — Érsekújvárt és vidékét — 
-engedett át a töröknek, mig az erdélyi fejedelemség Várad, 
Lippa, Jenő, a szörényi bánság s más részek elvesztésével 
szintén lényegesen megfogyott. Az államszerződések szerint 
•ez időben a három úgynevezett „ditio** közt már a leg- 
nagyobb a töröké, a legkisebb a királyé, a tulajdonképeni 
^Magyarország volt, mely mostani kiterjedésének csaknem 
■egy ötöd részére apadt le s összesen valami tizenkétszáz 
mértföldböl állott. 

Ez volt a jogi állapot. Tényleg azonban a" magyar 
király birtoka még ennél sokkal csekélyebbre csökkent. 
A török terjeszkedésnek nem szabott határt az irott 
szerződés. Ha hivatalosan folyt a háború, a hóditás, ha 
félhivatalosan — és ez volt az állandó, olyankor is, mikor 
:a bécsi és konstantinápolyi kabinetek a legbarátságosabban 
érintkeztek, mint a vasvári béke utáni években — a hó- 
•dol tatás szolgált a török terjeszkedésnek sohasem szüne- 
telő eszközül. Mint a pusztitó fekély, ugy ette be magát 
^ török uralom a magyar állam testébe, folyton terjesz- 



^) Gindely : Kaiser Rudolf. 

^csády : Magyarország. 

kedve mindenfelé. Szabatosan, apró részleteiben még ma 
is nehéz megjelölni a török uralom jogi határait és tény- 
leges kiterjedését. De nagyban és eg'szben, közvetlen 
vagy közvetett módon a törököt uralta a Temesköz, a mai 
Szlavónia, Horvátország nagy része, az egész alföldi sikság^ 
csaknem a Hegyaljáig, a Mátra és Bükk hegység vidéke, 
a Cserhát a nógrádi hegyek kiágazásaival, azután Vácztól 
a Duna völgye föl a Vág völgyéig, a Dunán tul pedig a 
déli megyék s az e folyamhoz közelebb eső részek a 
Balatonig. Leginkább a hegységeken tört meg a hóditás 
árja. A természet alkotta védmüvek, melyekhez a mester- 
séges védmüvek — várak — hosszú lánczolata fűződött, 
alkottak valami határfélét s jelölték meg a magyar ki- 
rálynak fenmaradt területrészeket. Csakhogy a hódoltság 
a valóságban még e határon is túlterjedt, ugy, hogy a. 
magyar király a szentesitett békeokmányokban részére 
meghagyott területnek majdnem felén a törökkel volt 
kénytelen legalább is megosztani az uralmat. Magyar 
közjog szerint csupán valami 35 horvát-magyar megye 
maradt fenn. De öt ezek közül is szerződésileg a töröknek 
engedtetett át, tizenkilencz meg kisebb-nagyobb mértékben 
behódolt az ozmánnak, s ekképen tényleg vegyes uralom 
alá került. Kizárólagos a magyar király uralma csupán 
tizenegy vármegyében maradt, melyek területe együtt- 
véve — mai alakulatok szerint — az öfcszázhuszonöt 
négyszögmértföldet sem érte el. Jogilag tehát a magyar 
állam mai terjedelmének legfölebb egy ötöde, tényleg 
azonban alig egy tizede uralta kizárólag a magyar királyt.^). 
E szűk területbe, mely földrajzilag szintén a legked- 
vezőtlenebbül alakult, mert keskeny szalagként húzódott 



A további részletek Pauler Gyula : Századok, 1868. 277. lap.. 
Már 1641-ben gróf Eszterházy Miklós nádor azt irja a királynak, 
hogy Magyarország egykori 72 megyéjéből már csupán 32 maradt 
meg, de ezekből is 19 vagy egészben vagy nagy részben behódolt 



— 19 — 

a tengermellékbol az osztrák határ s a Balaton közt fel 
Pozsonyon át Árváig, a Kárpátok mentén nagy félkörben 
az erdélyi részekig, volt bepréselve a magyarság egész 
társadalmi élete. Még Erdély maradt meg számára. Jogilag 
ez ország akkor a magyar királytól, s a török szultántól 
egyaránt elismert belügyi önállósággal lett volna felruházva, 
tényleg azonban török vazall-állammá hanyatlott még 
nagyobb mértékben, mint például Szerbia a párisi és 
berlini szerződés közti időben. Azt az előkelő szerepet, 
melyre a XVII. század első ötven évében szert tett, ez 
időben már eljátszotta örökre. Erejét teljesen kimerítették 
az 1657. évvel kezdődő catastrophák. Területe, melyhez 
a Rákóczyak alatt a partiumbeli megyéken kivül Máramaros 
és Bihar egészen, Arad és Krassó-Szörény megyék nagy 
részben tartoztak. Várad elveszte s a krassó-szörényi 
bánság átengedése folytán jelentékenyen megcsökkent, s 
e mellett az erőszakos behódoltatás rendszerét a török 
épen ez évtizedben itten is szakadatlanul érvényesitette. 
Mint a királyi, ugy a fejedelmi Magyarország közvetlen, 
vagy közvetett módon, mindinkább török kézbe került s 
a nemzeti létei alapja, a magyar elem egyre szűkebb 
térre szorittatott össze. Keservesen panaszolják ezt az egy- 
korúak minden alkalommal s Pázmány Péter fájdalmasan 
emliti, hogy az országot csak „egy hosszú folt"-nak 
nevezhetni. A megélhetésre kevés volt ez a tér, s a területi 
viszonyok e természetellenes alakulata szintén erősen bele- 
játszik az 167.0. utáni belmozgalmakba. 

A magyar állami terűlet egyik, habár igen csekély 
része Lubló vára s a tizenhárom szepesi város a lengyel 
koronának volt átengedve. Réges-régen még Zsigmond 



a töröknek : az a 13 megye, mely még be nem hódolt, egészben 
kicsiny, szegény, kincsben és erőben megfogyatkozott. Majláth Béla : 
Szönyi okmánytár. 234. — Utóbb a török hatalma még tovább 
terjedt. . 

. 2* 

király zálogosította el e városokat, akkor tekintélyes, 
vagyonos helyeket, melyek a lengyel uralom alatt teljesen 
elsatnyultak s falvakká változtak át. A magyarokat mindig 
bántotta elszakított testvéreik sorsa s folyton sürgették a 
szégyenletes állapot megszüntetését, a városok kiváltását. 
Minden király koronázásakor megígérte a kiváltást s a 
XVII. században alig van országgyűlés, mely erre nézve 
törvényt nem hozott. Sőt mikor 1657-ben a lengyelek 
Bereg, Ugocsa és Szathmár megyét egészen feldúlták, a 
felháborodott magyar közvélemény megtorlásul a tízen- 
három város lefoglalását követelte.^) De a bécsi kormány 
ez irányban sem akart erélyes politikát. A szepesi városokat 
csak Mária Terézia csatolta vissza a szent koronához. 

II. 

Mennyi ember élt a királyi Magyarországon s álta- 
lában a magyar korona egész területén a török uralom 
utolsó éveiben? E nyomós kérdésre nem egykönnyen 
felelhetni. Népszámlálás azon időben nem dívott. Noha a 
fejlődő szaktudomány, főleg Angliában, már a XVII. század 
második felében rámutatott a nagy fontosságra, melyet a 
népszám ismerete az állami és politikai életben játszik, 
az eszme még mindenütt előítéletbe ütközött. Midőn 1683-ban 
a porosz választófejedelem csupán az anyakönyvek kivo- 
natait kérte be a lelkészektől, ezek rémülve kérdezték, 
tán nem akar — mint egykor Dávid király — népszám- 
lálást eszközölni s ezzel éhséget, dög vészt, háborút idézni 
fel országára. Nálunk a zavaros területi viszonyok mellett 
a lakosság számának pontos kipuhatolása teljességgel 
lehetetlen is lett volna s katonai és adózási szempontokból 
bármennyire érezték szükségét, rendszeres és általános 



^) A felső-magyarországi rendek felterjesztése 1657-ből a nádor- 
hoz. Tört. Tár. 1884. IIL füzet. 

népszámlálásra gondolni sem lehetett. ^) Hozzávetésen 
nyugvó egykorú becslés szintén nem maradt fenn, a mit 
nem igen kell sajnálnunk.^) Az egykorúak csekély érzéket 
tanúsítottak az ily becslések iránt. Vossiüs Izsák például 
Német-, Cseh- és Magyarország lakóit együttvéve csak 
öt millióra teszi, sőt Canz tübingai hittudós még a XVIIL 
században is csak tiz millióra becsüli egész Európa lakosságát. 

Bármi nagyfontossságu a szellemi, az erkölcsi ero 
a nemzetek életében, az állam hatalma és tekintélye első 
sorban mégis a területén élo lakosság számától függ. A 
népesedési állapotokban jellemző erő rejlik s minden 
elméleti fejtegetésnél világosabban adnak tájékozást az 
állam jelentőségéről és történeti szerepléséről. A XVII. 
századi Magyarország sorsát és helyzetét a népesség szám- 
beli viszonyainak legalább hozzávetőleges ismerete nélkül 
egész valójában megérteni és méltányolni sem lehet. 

Természetes, hogy olyan országnak, mely százötven 
évig nemcsak állandó csatatér, de egyszersmind soha meg 
nem szűnő nagy és kis harczok szinhelye, feltűnően meg- 



A házak megszámlálását és összeírását azonban már az 
1662. XI. t. ez. kötelességévé tette a megyéknek. Localis, egyházi, 
és urbariális összeírások szintén sokszor eszközöltettek, de általános 
népszámlálást az eddigi adatok szerint először Forgách Simon tábornok 
sürgetett l71Ó. körül. Thaly K. írod. és müveltségtörténeti tanul- 
mányok 238. lap. 

*) Hazánkat illetőleg az ilyen általános becsléseknél sokkal 
értékesebb, megbizhatóbb statistikai anyag jutott korunkra, csakhogy 
még senki sem vállalkozott közzétételére, még kevésbbé feldolgozására. 
A XVII. századból számos plébániának fennmaradtak anyakönyvei. 
Ezenkívül a kath. és prot. egyházlátogatási jegyzökönyvek és íratok, 
a városok és megyék jegyzőkönyvei, a főurí levéltárakban őrzött 
úrbéri összeírások és szerződések számtalan sok népesedési adatot 
tartalmaznak. Hozzájuk segélyül véve a portalis összeírásokat, adó- 
lajstromokat s más ilyen megyéi kimutatásokat és a török deftereket 
idővel teljes valószínűséggel meg lehet határozni a régi Magyar- 
ország lakosságának számát is. 

ritkulhatott a lakossága. A háború mai leghumánusabb 
formája is óriási emberanyagot fogyaszt, a XVL és XVII. 
századok barbár hadviselési módja pedig még rombolóbban 
hatott a népszámra. Szem előtt tartva minden csapást, 
mely ez időben sújtotta hazánkat, az elnéptelenedés rop- 
pant arányait maga a háborús korszak nem magyarázza 
meg. A XV. században Magyarország az európai politi- 
kában oly kiváló szerepet játszott, melyre, minden egyebet 
mellőzve, számbelileg tekintélyes lakosság nélkül képtelen 
lett volna. E lakosságnak azonban kétszáz év múlva úgy- 
szólván csak romjai, töredékei maradtak. , 

Mi történt e kétszáz év alatt? Pusztitó háborúkat 
viselt a ni agyarság szünes-szüntelen azelőtt is, s a sok 
hadakozás nem magyarázza meg a XV. és XVII. század 
közt a lakosság tekintetében mutatkozó rémületes kü- 
lömbséget. 

E magyarázat a török uralom lényében, hadviselési, 
valamint kormányzati rendszerében keresendő. Politikai 
rokonszenvek és a törökök vallásbeli tolerantiájáról táplált 
téves felfogás tartóztatják történetírásunkat, hogy igazi 
nevén nevezze a török uralmat. A lakosság megmaradá- 
sának szempontjából ez az uralom egyszerűen ember- 
irtás volt s nálunk is igaznak bizonyult a régi német 
közmondás, hogy a hová a török beteszi lábát, ott a fü, a 
virág is elhervad. Csakugyan lassankint néptelen és puszta 
lett minden terület, mely hatalma alá került. A többi 
országrészek szintén szenvedtek eleget a háború viharai- 
tól, sőt béke idején is iszonyú teher nehezedett reájok az 
idegen soldatescában, mely a harminczéves háború gyilkos 
hagyományaiban nevelkedve, könyörtelenül szokott garáz- 
dálkodni jó barát és ellenség földjén egyaránt. De az 
idegen katonaság még sem pusztította ki végképen a 
culturát s ennek alapját, a lakosságot, mint a török tette. 
A királyi Magyarország, bármi kicsiny, bármi szegény 

Tolt, még mindig a müveit ország benyomását kelté a 
iülföldi utasban. Ugyanezt mondhatni Erdélyről, az euró- 
pai civilisatió legszélsőbb keleti bástyájáról; de nem 
azokról az országrészekről, melyek közvetlenül török 
uralom alá kerültek vagy támadásainak inkább ki voltak 
téve. Rom és pusztulás jelezte az ozmánok útjait mindenütt. 
Nem csak ingó értékre, nem arany-ezüstre s másnemű, 
iragyonra áhítoztak. Kiválóan az élő embert keresték, 
hogy rabságra hurczolhassák. Állami és társadalmi szer- 
Tezetök a rabszolgaságon nyugodott. A munkára rabokat 
alkalmaztak, rablott gyermekekből került ki hadseregök 
szine-java és rablott nők voltak feleségeik és szolgálóik.^) 
Rendszeresen kellett tehát űzniök az emberrablást, a mi 
szükségképen sivatag pusztasággá változtatta az ország- 
nak egykor virágzó és népes megyéit. Csak a XVI. szá- 
zadban félmilliónál többre ment a rabszijon Törökországba 
hurczolt magyarországi lakosok száma. Később sem szűnt 
meg e gazdálkodás. Az^eszéki hidoiij^ a .kelet„!e.zeD.,,akkQj:i 
fokapuján, csupán 1603-ban nyolczvanez^j:^16J53-Jb^n §2áz- 
^ >ezernel töS Fjna gyár iahot hajtottak át. A magyarországi 
i;örök földesurak Thracziába vagy Boszniába telepitették 
:u magyarokat,^) kiket szétszórva a Balkán-félsziget és 
Kis-Azsia minden tartományában bőven lehetett találni. 
Minden háború ilyen módon is pótolhatatlan rombolást 
tett a népességben. De rendes béke idején sem szünetel- 
tek a határszéli küzdelmek, portyázások, betörések, me- 
lyek mindig sok ember leölésével s még többnek elrablá- 
sávaP) jártak. Ilyen teljes békeidőben 1640 körül pár év 



*) Ezt Salamon Ferencz mondja, ki Első Zrínyiek 229. s köv. 
lapokon hosszasabban leirja a törökök rendszeres dulásait és a ma- 
:gyar föld elnéptelenedését. 

*) Horváth Mihály kisebb tört. müvei III. 

^) A béke idején való ezen i-ablásokat az egyes megyék néha 
<)8szeirták. Egy részök fenmaradt. így például Győr- és Borsodme- 

alatt egyedül néhány megyéből ötezernél több embert 
öltek le vagy hurczoltak el a törökök. 

Ezt a roppant emberpusztitást a természetes utón 
való szaporodás nem egyenlíthette ki. A török uralom 
alatt némi mohamedán, de főleg szerb és oláh lakosság^ 
költözött ugyan a néptelenné vált területekre, de a nagy 
apadással szemben ez a bevándorlás alig jöhet szóba, fő- 
leg mivel éppen ez időtájt az addig aránylag kevésbbé 
sújtott megyéket szintén fájdalmas csapások érték. Az. 
1657— 8-ki válságok folytán Erdélyből 95,000 rabot haj- 
tottak el') a tatárok; ugyanakkor a lengyelek dúlták Bereg,. 
Ugoosa, Szatmármegyéket, három várat, négy várost és 
háromszáz falut elhamvasztottak; 1660-ban a török Bihar-^ 
Szabolcs- és Krassó-Szörénymegyéket, 1661-ben az addig 
bántatlan Maros , Csik , Gyergyó és Kászonszékeket^ 
1663— 4-ben a Dunántúli részeket, de különösen a Vág- 
vidéket pusztította el, s ottlétének szörnyű nyomai, mint 
egy angol utazó') irja, még 1671-ben is mindenütt mu- 
tatkoztak. A folyamatban levő polgárháború, a német 
katonaság zsarolásai s a kuruczok vérfagyasztó kalando- 
zásai, melyekről 1680. jan. 3-án azt irja Thököly Imre,, 
hogy Liptómegyétől le egész Erdélyig „senki erősségeken 
kivül házában nem lakhatik, még ily télnek idején is**^ 
mind hozzá járultak, hogy Magyarország lakosságát a 

gyéé. Közzétette Ráth Károly a Magy. Tört. Tárban. Borsod, Abauj, 
Nyitramegyék ezen összeírásait 1641— 2-ből közli Majláth B. A 
Szönyi béke. — Az 1655. III. t. ez. azt mondja : Béke és frigykö- 
tés czime alatt a török zsarnokság pusztítása, falvak hódítása és a 
szegény nép elhurczolása nagyobb mértékben történik, mint nyilt 
háborúkban és e miatb számos város, falu és helység elpusztult, 
elhamvasztatott, kiraboltatott. 

í) Erdélyi Egyházt. Adatok I. 147. 

^) Brown Eduárd orvos, ki 1669 -71-ben az ország minden ré- 
szét bejárta. Érdekes uti rajza latinul, angolul, francziául és néme- 
tül jelent meg. 



felszabadító hadjárat előtti időkben úgyszólván minimali* 
számra apasszák le. 

Másfelől a török uralommal közvetlen kapcsolatban 
levő vagy tőle egészen független okok gátolták a népessége 
szabályszerű szaporodását. Természeti és klimatikai viszo- 
nyok, az örökös háborúkban minden állami culturtevé- 
kenység hiánya, a nép szegénysége és tudatlansága, de 
különösén a közegészségügy alanti foka az évi halálozások 
számát rendkivül nagyra emelték. A születések arány- 
száma ugy látszik akkor sem állt alantabb a mainál, sőt 
némely adatok után azt kell hinnünk, hogy nagyobb is 
lehetett, mert a magánföljegyzések szerint gyakori volt a 
sok gyermek, néha tiz-tizenhat is egy családban. Csak- 
^^SJ ^ gyermekek legtöbbje már kis korában elhunyt s 
nagyon kevés szülő részesült a szerencsében, hogy gyer- 
mekeit fel is nevelhette. A gyermekhalandóság nagy 
arányai kizárták tehát a lehetőséget, hogy természetes 
utón nyerjen fedezetet a háborúk által a népességben 
okozott deficzit. 

A meglevő emberanyagot szüntelen csökkentették 
mindenféle járványok, különösen a pestis, mely a XVII. 
században nálunk úgyszólván soha sem szűnt meg s egyes 
években rettenetes pusztításokat okozott. 1679 — 80-ban 
szintén öldökölve vonult át az országon s némely városnak 
csaknem egész lakosságát kiirtotta. így történt Pozsony- 
ban, hol tizenegyezer, Eperjesen, hol 3000 ember esett 
a járvány áldozatául. Európában ez idő tájt Magyarországot 
tartották a pestis „e gonosz, mérges, ragályos" láz fötüzhe- 
lyének; „magyar betegség" -nek (Hungarica pestis) *) nevez- 
ték s gyógyításáról tudós orvosok foliansokat írtak össze, 
mindenféle bölcs tanácscsal szolgálva a baj megfékezésére. 

\) Tollius, ki hazánkat beutazta, Epist. Itineraria is írja „Hun- 
gária febris infamis est." E betegség a tábori hagymáz volt. 

De a háborús idők kizárták az ilyen jó tanácsok 
Tiövetését s rendszeres közegészségügyi tevékenység kifej- 
tését. A külföldön, főleg Olaszországban az orvosi tudo- 
mány már a XVII. század elején nem sikertelen harczot 
vivott a pestissel, melynek gyakori pusztitásai végre az 
államot és társadalmat felrázták fásult közönyéből s hat- 
hatós önvédelemre ösztönözték. Egészségügyi bizottságok 
-alakultak ; mihelyt a járvány valahol fölmerült, rögtön 
működésbe léptek, hogy terjedését gátolják, vagy pusztí- 
tásait enyhítsék. Rómában még V. Sixtus pápa megala- 
kította a szent egészségügyi collegiumot, mely egész 
•Olaszországra kiterjeszté tevékenységét s czélszerü intéz- 
kedéseivel sok áldást hozott a lakosokra. 

Hazánk azonban védtelenül állt szemben e rettenetes 
elemi csapással is. Az államot egészen más teendők fog- 
lalkoztatták, a helyi hatóságok maguk pedig nem sokat 
tehettek, mert a kellő egészségügyi személyzetnek, orvo- 
soknak, gyógyszerészeknek is nagy hiját érezték. Háborúk 
és járványos betegségek egyaránt fogyasztották tehát a 
lakosság számát, mely az egész ozmán uralom alatt évről- 
évre kétségbeejtően hanyatlott lefelé. Magok a törökök 
már a XVII. század elején nagyobbára kiirtó ttnak hitték, 
az ország lakosságát s midőn 1605-ben Bocskay Istváa. 
fejedelem néhány ezer főnyi seregével a budai pasát megr 
látogatni Pest alá jött, a törökök csodálkozva nézték p, , 
nagy magyar hadat, fölemlitve, hogy azt hitték, hogy 
egész Magyarországban mindössze sincs ennyi ember. ^) 

Nem csoda tehát, hogy a hazafiak folyton fájdalom- 
mal panaszolják a nép számbeli pusztulását s összes XVII. 
századi emlékeink „megmaradott csekély nemzetünk" -et 
siratják. De az ország déli része már néhány évtizeddel 
.a mohácsi vész után az ősvadon állapotába hanyatlott vissza. 



Boccacius mint fül tanú írja ezt De Legatione ad St. Bocskay. 

Verancsics Antal püspök, ki 1553-ban utazott át a Bácskán, 
megható képét festi az általános pusztulásnak. Már akkor 
nem volt harmincz faluban együttvéve sem annyi lakos, 
mint a mennyi a török uralom előtt egyben élt. Mi szo- 
morú képe van e kitűnő termékeny vidéknek — kiált fel 
a püspök; — mily elhagyatott minden; szántóföldön és 
szőlőben vaddisznó tanyáz, ritka a földmives, ritka az élő 
lény, csak a pusztaság végtelen! A török uralom lassan- 
kint az ország más vidékeit is hasonló állapotba juttatta 
8 a lakosság megritkult mindenütt. 

1626-ban irja Bethlen Gábor Pázmány . Péternek : / 
„Adná az ur isten, volna huszszázezer neajzetünki de ha ' 
cónhumerálnák az egész országot is a Fátrától iunét,-^ 
feleségestől, gyermekestől is, nem találnának kétszáz- 
ezer magyar. lelket, parasztot." ^) Az ő ideje óta e szám "^ 
még inkább leapadt. Azon leirások, melyek a török ura- 
lom utolsó évtizedeire világot vetnek, az egyes országré- 
szek elnéptelenedését rettenetesnek mutatják. A déli 
részekben a Dunán s a Dráván tul, valamint a Duna- 
Tisza közt legiszonyúbb volt a pusztulás. Mikor a máso- 
dik mohácsi csata — 1687. — után a császári sereg 
folytatta előnyomulását, Mohácstól Lippáig az egész hosszú 
utón nem talált egy élő fát. Ellenben a fű oly magasra nőtt, 
íiogy lovasság kényszerült rajta utat tömi a gyaloghad 
számára. Sehol sem mutatkozott ház vagy megtelepedett 
lakosság, legföllebb itt- amott tűnt fel valami pásztor nád- 
kunyhója.^) Mohács, Siklós (300 lakos), Kaposvár (120 
lakos). Dombóvár (278 lakos) apró és jelentéktelen hely- 
ségek voltak.^) Egy 1692-ki összeirás szerint Pécsett 1652 

1) Pray : Litt. G. Bethlen. 
*) Horváth Mihály kisebb tört. müvei III. 
^) F^ldzüge des Prinzen Eugen. A három helység lakosságának 
számát s az itt idézett 1692-ki összeirás adatait közli Marczali : 
Magyarország József császár korában I. 226. 

ember élt, melylyel együtt Baranya, Tolna és Somogy 
megyék nagyobb részének egész lakossága összesen csak 
3221 főre ment. Koller, a püspökség történetirója szerint 
ez időben az egész nagy pécsi egyházmegyében nem élt 
több húszezer léleknél- 

A népszámot itt nem az 1683 után megnyilt hosszú 
háború korszaka irtotta ki. Előbb sem igen lehetett ked- 
vezőbb a helyzet, sőt magok a törökök is panaszolták a 
népesség apadását. így Babocsa „tartományából", irja az 
ottani török paracsnok 1674. áprit 14-én, hogy a mely 
faluban előbb ötven ház volt, most jó ha 15 — 20 ház 
vagyon.^) De Somogymegye babocsai vidéke még mindig 
kedvező helyzetben volt ezen s a vele egyesült Zalamegye 
többi részeihez képest. 1669. február 28-án kimutatást '^) 
terjesztettek az egyesült megyék állapotáról a közgyűlés 
elé. Az okmány szerint Somogy és Zalamegye helységei 
nemcsak hogy romba dőltek, de egész lakosságukat 
levágta vagy elhajtotta a török, a maradék azután 
„naturali morte mintegy pestisben** meghalt. A somogyi 
részekben a szolgabiró betegsége folytán az össze- 
irás nem készült el, de fennmaradt . Zaláé, és valóban 
hajmeresztő dolgokat emlit. A Kanizsa felé eső két járás- 
ban a kimutatás valami 35 helységet sorol fel. Ezek közül 
2 (Reznek és Jakabfalva) ép ; ellenben nyolcz egészen 
puszta. A többi huszonöt helységben összesen csak száz- 
negyvenhárom olyan ház volt, melyben laktak. Némelyik 
faluban csak egyetlen egy ember élt, de még a legné- 
pesebb helységben, Beczehelyen is csak 13 lakott ház volt. 
Az alsó-lendvai Nádasdy-féle uradalomból húsz helységet 
sorol fel az összeirás. Ezek közt van Lendva városa mind- 



') Országos Lev. A kamarához int. levelek 1670 — 79. E. 
csomó. 

^) Orsz. Lev. 

össze 10 házzal; a többi helység vagy puszta, vagy leg- 
folebb 3 — 4 házból áll. Ellenben az osztrák batár közelében 
levő részek valamivel tűrhetőbb állapotban maradtak. A 
Somogy felé levő két járás egyikében 23 puszta és 11 
lakott falut, — de azokban is feles puszta romok vannak, 
— másikában 29 puszta és 10 lakott falut sorol fel a 
jelentés. Hogy e nyomorult helyeken, melyekben ma 
360,000 ember él, akkor összesen hány száz ember ten- 
gődött, azt megbecsülni alig lehet. De kétségtelen, hogy 
már akkor sem igen élt több, mint a mennyit az 1692-ki 
összeírás kimutatott. 

A Dráva-Száva közti vidék a pusztulás hasonló ké- 
pét nyújtja s különösen a mai Szlavónia nagyobb részében 
Bród, Gradiska és Pozsega erődített helyeken kivűl alig 
élt állandóan megtelepedett lakosság. Láp és mocsár borí- 
totta az egész területet, mely a vadon benyomását tette. 

Ép oly szánalmas volt a Duna-Tisza-köz helyzete. 
A vidéket ellepték a végtelen tavak, roppant álló vizek, 
melyek nyáron kiszáradtak ugyan, de minden eső után 
megteltek. Bajától Zomborig óriási mocsár terült el. A 
forró évszakban a viz nagyrészt elpárolgott s buja fii lepte 
el a talajt. De szárazabb időben a szikkadt föld a puszta 
sivatag jellegét öltötte föl. A túlságos nedvesség és szá- 
razság közt váltakozó állapot folytán hiányzott az egész.- 
séges ivóviz s a fa. Ehhez járultak a mérges, lázbetegséget 
szülő kipárolgások, melyek hatását fokozták a hőmérséklet 
átmenet nélküli hirtelen változásai. Hogy ilyen területen, 
ilyen éghajlati és gazdasági viszonyok közt fölötte csekély 
és gyér népesség lakhatott, az természetes. Újvidék, Kar- 
lovicz apró rácz falvak voltak. Péterváradhoz a legközelebbi 
helység Futták volt „Sonst is weit und breit kein Ort, 
welcher bewohnt wird.*) 



^) A katonai jelentés 1697-ből Feldzüge I. 



\ 

A Tisza-Kőrös-Maros, valamint a Maros-Tisza-Bega- 
Aranka közti részek állapotáról hasonlót mondanak az 
egykorú leírások. A mocsárok ege'sz lánczolata lepte el e 
tájat s Becskereknél nagy állóviz-medencze volt. 

Az egykori teniesi bánság egész területén, hol ma 
valami egy millió nyolczszázezer ember él, összesen 663 
hitvány falu, 21.289 lakóházzal maradt ránk a török hó- 
doltság idejéből, mondja Szentkláray, ^) ki 1716-ban az 
összes lakosságot, minthogy a 663 falu közül igen sok 
néptelen volt, valami 25.000 lélekre becsüli. 

Ez adatok valamivel későbbi időből valók s 1680» 
táján a hosszas háború még nem irtotta ki oly általánosan 
a lakosságot. A békés időkben a Bega folyó és a csatorna 
töltéseit jó karban tartották s a vidék elmocsárosodása 
— legalább a Temes-közben — nefn öltött oly roppant 
mérveket. Temesvár, Karánsebes és Becskerek jelentékeny 
városok voltak elég nagy számú lakossal, s ez a vidék 
volt az országnak aránylag egyik legnépesebb része. ^) Da 
még ha föltesszük, hogy 1680-ban lizszer annyi lakos élt 
e nagy területen, mint 1716-ban, akkor sem volt az több 
a mostaninak legfölebb egy hetedénél. 

Közeledve az ország szivéhez, mindenütt hasonló- 
pusztulás mutatkozik. Csongrád megye a XVII. század 
derekán törvényesen egyesittetett Borsod megyével, minek 
azonban csak elvi jelentősége volt, mert Csongrád teljesen 
török uralom alatt állt. A megye 1649-ben összeiratta a^ 
területén levő városokat, falvakat és pusztahelyeket. A hiva- 
talos felvétel szerint-') volt Szyntha — Zenta — körül nyolcz 
rácz falu. Szeged körül néhány kis rácz és négy magyar 
falu ; Csongrád körül négy magyar, Mező-Vásárhely körül 
két török és két magyar falu. A többi mind elpusztulta 

^) Délmagyarország története. 

■^) Pesty Frigyes, Szörényi bánság I. 383. 

^) Borsodmegye levéltára. 

Olyan nagy városok, minő például ma Szentes, akkor az: 
apró falvak közt szerepeltek. 

Békésmegyében még a XVIII. század elején alig 
száz ember jutott egy négyszögmértföldre. 

A Nagy-Kunságot egy 1698-ban megjelent költemény 
„Régtől fogvást való kietlen pusztaság" -nak nevezi s a 
kiterjedt jász-kun föld csakugyan régen néptelenné lett. 
Egy 1669-ki feljegyzés szerint a huszonkét nagy-kunsági 
faluból már csak hét maradt fenn ; ezek közül is egyikben 
hat,, másikban kilencz ember élt, mig Kunhegyes és Kar- 
czag-Ujszállás, mely előbb a legnépesebbek közé tartozott, 
az emiitett évben ugy elpusztult, hogy bennök „csak egy 
siválló lélek sem maradott."^) 

Pestmegyéről egy 1690-ki összeirásból alkothatunk 
némi fogalmat. Az egyesitett Pest-Pilis és Solt összes 
négy járásában Budával, Ó-Budával, Kecskeméttel, Kőrös-^ 
sel, Kalocsával s más, ma jelentékeny városokkal együtt 
maradt összesen valami 85 lakott hely; a többi mind 
puszta' volt. Hogy az elhagyott helyek nem csupán az 
akkori háborúban pusztultak el, hanem némelyek már 
nemzedékekkel azelőtt, bizonyitja azon tény, hogy az össze- 
íráskor igen soknál senki sem tudta megmondani, hogy 
az illető puszta falu kié volt a magyar időkben s hogyan 
hivják földesurát. Az egész roppant megyében összesen 
negyven portát — mely az adókivetés alapjául szolgált 
— lehetett összeirni. A megye legnépesebb helye, mint a 
katonai élelmezési lajstrom mutatja, mely a szükségei 
gabonát a népszám szerint osztotta fel az egyes helyek 
közt — Kecskemét volt. Az ő gabona szolgáltatása ezer mé- 
rőre ment. Epén felényi lehetett Kőrös 500 mérővel, mig" 
Czeglédre 200, Halasra 150, Váczra 125, Gödöllőre, Kalo- 
csára, Vecsére, Dömsödre, Kun-Szent-Miklósra egyenkint lOO 



Gyárfás, Jász-kunok tört. IV. 318. 



— 32 — 

tnéro esett. A többiekre még csekély mennyiséget vetet- 
tek ki, mert a 85 lakott helység nagy részében, csupán 
néhány ember élt. így például Zádoron két molnár, 
Apostagon négy lakos, Varasdon hét, Dorznakon három 
lakos találtatott.*) Ma egy millió ember él e nagy megye 
területén. 

Gömörmegyének lakosságát szintén nagyon meg- 
-apasztották a mostoha viszonyok. Sok községe elpusztult 
s 1696-ban, mindenütt beleértve az ott lakó nemeseket, a 
megye összeíró küldöttsége Rozsnyón, melynek lakosságát 
■a város történésze-) még a XVII. század derekán három- 
ezer lélekre teszi, valami 204, Jolsván 130, Polonkán 61, 
Putnokon 82, Csetneken 60, Ratkón 62, Nagy-Röczén 51, 
Pelsoczön 39, Murányalján 16, M.-Lehotán 11, Alsó- és 
Felső-Balogon 34, Rimaszécsen 8 családot talált és irt 
össze név szerint.-^) 

Győrmegye helyzete szintén igen szomorú volt. 
1688-ban'*) a megye nagyobb részét tevő két járásban 
nem volt több 17 falunál. 1698-ból, tehát jóval a török 
hódoltság megszűnése után, fennmaradt egy egyházlátoga- 
tási jegyzőkönyv,'^) melyben Győrmegye legtöbb helysé- 
gének lakói — felekezeli különbség nélkül — összeirat- 
tak. E szerint akkor 35, névszerint felsorolt helységben, 
melyekben ma csaknem 37 ezer «mber él, összesen 8735 
lakos találtatott. E helyek között ezernél több lakosú csak 
egyetlenegy akadt, mig ma tizenötben él több ezer-ezer 
embernél. Összegezve e számokat kitűnik, hogy 1698 táján 
Győrmegyében a mai népesség legfellebb 227o-l^a lakott. 



Galgóczy K., Pestmegye. 
^) Mikulik József : Magyar kisvárosi élet. 
^) Az összeirás Orsz. Levéltár dicalis összeirásai közt. Gömör- 
megyei kötet. 

') Ráth Károly : Magy. Tört. Tár. VII. 
*) Magyar Sión. 



— 33 — 

Hogy 1680 táján e százalék még lényegesen csekélyebb 
rvolt, azt az emiitett 1688-ki adatból teljes joggal lehet 
következtetni. 

Mindenesetre kedvezőbben fejlődtek a népesedési vi- 
szonyok a királyi Magyarország némely részeiben s sza- 
bálynak tekinthető, hogy minél távolabbra esett valamely 
vidék a török uralomtól, annál sűrűbb volt lakossága. 
Jíülönösea a Vág völgye s az osztrák és lengyel határ 
felé terjedő országrész nyújtott népesedési tekintetben ki- 
elégítőbb képet. így Árva, Thurócz, Liptó és Nyitra 
megyékben a XVII. század elején csaknem kétszázezer 
Jakos élt, vagyis a mostaninak 407o-a.O A.z összmérleget 
azonban mindez csak kevéssé javitja. Az ország egy ré- 
szében sem voltak oly normális közállapotok, melyek a 
lakosság szabályszerű szaporodásának alapfeltételei. A 
másfélszáz évi háborús korszak hatásait a haza minden 
tájéka érezte. Mindenütt hiányoztak ama gazdasági alapok, 
melyektől a népesség gyarapodása függ. A termelési vi- 
:Szonyók nagyon mostohák voltak ; az ország azon része, 
mely ma természetalkotta éléstár, akkor puszta, vagy — 
:a mi ezzel körülbelül azonos — török birtok volt ; a 
hegyek közt pedig az élelmi szerek elégtelensége magában 
is kizárta a sűrűbb, tömörebb lakosságot. A magyarság a 
hegyek közé szorulva számbelileg szükségképen stagnatióra 
volt tehát kárhoztatva s a természetes szaporodás már az 
élelmiszerek csekélysége miatt sem ölthetett oly arányo- 
kat, hogy a népszámban a nagy halandóság és nehéz 
viszonyok előidézte hiányt pótolja. 

Mert volt baj elég ott is, hova a török el nem jutott. 



^) Timon Ákos: A párbér Magyarországon. Az itt közlött 
lámutatás szerint a négy megye összes kath. és prot. lakossága 
178.513-ra ment. De a megyékben számos uj-keresztény és zsidó is 
lakott. 

Acsády: Magyarország. 3 

Az idegen katonaság dúlásai, a vagyonbiztonság' 
megrendülése, az állani közgazdasági tevékenységének 
teljes szünetelése, a közintézmények reformjának lehetet- 
lensége, a parasztság nyomott helyzete és sok más körül- 
mény járult hozzá, hogy az élelmi szerek évi termelésének 
mennyiségét mindenütt igen alacsonyra szállitsa le s ezzel 
magát a lakosságot is csekély, néhol minimalis létszárara 
apaszsza. Ahol kedvezőbbek voltak a megélhetés föltételei 
például a városokban, ott a lakosok száma aránylag na- 
gyobb volt, sot sok helyen meghaladta a mostanit. Igen 
sok adat sejteti, hogy a városi és vidéki lakosság közti 
arány a XVII. században lényegesen eltért a jelenkoritól 
8 a királyi Magyarországban akkor több ember élt 
városban, mint ma. A városok falai mögött mégis csak 
nagyobb személy- és vagyonbiztonság kinálkozott, mint a 
vidéken, mely katonák, martalóczok, török és magyar 
portyázok, kuruczok és labanczok előtt védtelenül nyitva 
állt mindenkor. Ami csekély közigazgatás és jogélet még 
megmaradt, az szintén főleg a városokban húzódott meg» 
Mindez a legközvetlenebbül befolyásolta a népességet és 
mozgalmait. 

Nemcsak a királyi, hanem épen ugy a török Ma- 
gyarországban kivált a városok mentették meg az akkori 
lakosság egy igen jelentékeny részét s nekik köszönhető,, 
hogy az ország egészen pusztasággá nem változott. 

Erdély 1613-tól egész 1657-ig boldog időket élt » 
a gyakori külháboruk daczára csaknem félszázadon át 
lakossága normálisabb arányban gyarapodott. De a beállt 
iszonyú catasztróphák itt is rombolólag hatottak a nép- 
számra. Sok ezer ember odaveszett a lengyel háborúban, 
a krimiai fogságban s még több hajtatott el csakhamar 
rabszijon. Ezt a százezernél nagyobb emberveszteséget, 
nem egyhamar pótolhatta a természet, főleg mivel a tö- 
rök hódoltatási törekvései épen ez időben a szűkebb érdé- 

lyi területre is kiterjedtek, a mi mindig sok emberélet^ 
munkáskéz pusztulásával járt. Erdélyben azonban volt 
némi mesterséges szaporodás is. Biharból, Aradból, Krassó- 
Szörénybol odamenekült a magyar elem a török elől, a 
királyi földről pedig tömegesen a bujdosók, a kuruczok, 
sőt török részről azt ajánlották, hogy ez utóbbiak állan- 
dóan megtelepittessenek. De ez a csekély szaporodás nem 
pótolhatta a lakosság számán a tatárok által okozott fo- 
gyatkozást. 

Mindezt összevéve, a lakosság, mely 1680 táján a 
magyar korona egész mai területén élt, alig lehetett több, 
mint az 1880-inak egy hetede, vagyis a legjobb esetben 
nem sokkal több mint két millió. Ez a csekély nép 
viselte ama nehéz, viharos idők minden terhét, keserűsé- 
gét ; ennek egy része nyögte a török jármát, mig másik 
része — összesen aligha egy millió ^) — alkotta ama szikla- 
falat, mely százötven esztendő örökös hullámcsapásai után 
a török népárnak még mindig ellenállt, s mellével, kard- 
jával védte a kereszténységet, a nyugati culturát és saját 
nemzetiségét az ozmán barbárság ellen. Ez teszi ama nem- 
zedékek legfőbb dicsőségét s biztositja számukra az utó- 
világ háláját. Nem politikai rajongások, nem kivihetetlen 
ábrándok avatták a XVII. századi Magyarországot a ke- 
reszténység védbástyájává, hanem az, hogy számban, erő- 
ben, segélyforrásokban megfogyva, mindig ellenállt s időt 
engedett Európának az erőgyűjtésre, mely végre neki is 
meghozta a szabadulást. 



^) 1671-ben, midőn a bécsi kormány Magyarország adórend- 
szerének átalakitását tervezte, e tervezgetéseinek alapjául azon föl- 
tevés szolgált, hogy az országban összesen 210,000 ház van s azok 
mindegyikében átlag 4 ember lakik, ugy, hogy az összes lakosság 
840,000 emberre megy. Noha e föltevés szintén nem biztos adatokra 
támaszkodik, körülbelül mégis megfelelt a valóságnak. Pauler Gyula 
Wesselényi összeesküvés II. 413. 

3* 

III. 



E csekély népesség sem vallásra, sem nemzetiségre nem 
volt egyöntetű. Különös figyelmet érdemel felekezeti meg- 
oszlása, mert két száz évvel ezelőtt még a vallás játszotta a 
közéletben azt az uralkodó szerepet, mely ma a nemzetiségi 
eszmének jutott. A vallás és a politika közti szoros kapcsolat 
íoha sem fog ugyan elenyészni, de akkor sokkal bensőbb 
és általánosabb volt, mint ma. A XVII. század társadalma 
már nem csupán rendi, hanem vallási alapon épült föl s 
a felekezeti ellentétek összeütközése szülte Európaszerte 
a nagy keresztény polgárháborút, melynek rombolásai 
közepett lassan-lassan kifejlődött a modus vivendi az addig 
engesztelhetetlenül szemben álló egyházak között. Lénye- 
gileg politikai párt volt akkor minden felekezet. Angliá- 
ban és a szárazföld összes államaiban vallásos lobogó 
alatt a politikai hatalomért folyt a küzdelem. Minden 
egyház, minden felekezet a legnagyobbtól a legapróbbig, 
a politikai vagy socialis irányok és érdekek egy-egy külön 
árnyalatát képviselte s a vallásos buzgóság csak az idő 
divatos takarója volt a politikai párt-fanatismus számára. 
A diadalmas puritánoktól kezdve a sokféle sectákon át 
az üldözött szombatosokig, mindegyik nem egyedül Isten 
országát szinezte ki magának saját lelki szükséglete 
szerint, hanem az e világi országot, az államot és alaku- 
latát szintén a maga vágyainak megfelelően akarta sza- 
bályozni s a különböző felekezetekben nem csupán a kor- 
szak vallásos, hanem legalább hasonló erővel politikai 
forrongásai és socialis törekvései nyernek kifejezést. 

Magyarországon, mely századok óta hű osztályosa 
volt a nyugati keresztény polgárosodásnak s átélte az 
európai közszellem fejlődésének minden phásisát, a poli- 
tikai tusák szintén egyházi lobogó alatt folytak s minden 

hitfelekezet határozott poUtikai pártot képezett. Ez a 
tény, mely a korszak küzdelmeinek sokban magyarázatát 
adja, jut kifejezésre a gúnynevekben, melyekkel a felekezetek 
illették egymást. A magyar catholikust németnek, a pro- 
testánst töröknek- £Suloltát. A gúny mellett sok igazság 
rejhk e. szavakhaű. -A politikai pártviszonyok nyernek 
bennök jellemző kifejezést. Az egész XVIL században egy- 
jelentoségO _a^ protestá ns a nem Habsburgrpártivalv a 
catholikus ,pedjg,,,a royalistával. A szabály alól természe- 
tesen sok volt ugyan a kivétel mindenkor, a század végén 
pedig, midőn a politikai és állami érdekek önállóan kezd- 
tek érvényesülni, ezek a fogalmak elvesztették érvényöket. 
De egészben a vallással egyszersmind jelezve volt a XVIL 
század nagyobb részében a politikai irány is. Ez okozta, 
s kevésbé a jezsuita befolyás, hogy a királyság, a hol te- 
hette, a cath. egyházat támogatta a protestánsok ellen, 
A királyi hatalom példátlan elgyengülése a XVI. század- 
ban tette lehetővé a hitujitás rohamos terjedését s amint 
e hatalom csak némileg szilárdult, pártot igyekezett te- 
remteni magának az országban. Maga is cath. jellegű 
lévén, csak a cath. egyházra számithatott biztosan, a cath. 
hit terjesztőit támogatta tehát. Önérdeke sugalta e poli- 
tikát s nem cselekedhetett volna máskép, ha az egyes 
királyok egyénileg kevésbé vallásos, hitbuzgó emberek 
lettek volna. Az örökös tartományokban, mikor ugyanilyen 
volt a helyzet, a harmincz éves háború előtt és alatt 
ugyanigy cselekedett a császári kormány. Morva-, Cseh- 
ország, Alsó- és Pelso-Ausztria a XVII. század elején 
legnagyobb részében szintén protestáns volt s a protes- 
tánsok harczoltak a császár ellen, kinek hitbuzgalma mö-^ 
gött azon világi politikai érdek lappangott, hogy az illető 
országok visszatérítésével a maga ingadozó hatalmának 
szilárd alapot szerezzen. Nálunk a cath. érdekekkel nem 
sokat törődő Wallenstein herczeg is hangsúlyozta a catho- 



— 38 - 

likusok megbizhatóságát s a magyar hadsereget főleg ez 
elemből akarta összeállítani. 

Különben is, mint ma a nyelv és nemzetiség, ugy 
akkor a vallás egységében látták a nemzet hatalmának, 
az állam erejének alapját. Tudósok és államférfiak a 
catholikus és protestáns táborban egyaránt azt hirdették 
s ennek megfelelő politikát csináltak, hogy csak a vallás- 
egység teremtheti meg a lelkek amaz egyetértését, amely 
a szilárd belső rendet s a népek virulását szüli, mig a 
vallás különfélesége zavart, bel viszályt, zendülést okoz.^) 

A kor ez irányadó, uralkodó eszméjének hódolt a 
királyi hatalom Magyarországon is, midőn azon törek- 
vésében, hogy politikai pártot teremtsen magának, a hazai 
felekezetek közül mindinkább azzal azonosult, mely termé- 
szetszerűen reá támaszkodott. Ez pedig a cath. egyház 
volt, mig a protestantismus szakadatlan harczban állt 
vele. Ez nem az egyének bűne, nem is a protestáns val^ 
lás természetéből folyik, mely másutt, például a német 
államokban, nagyon megfért a királyi absolutismussal. 
Nem megrováskép kell ezt constatálni, mert a protes- 
tánsok harcza nagyobbára önvédelmi harcz volt. De con- 
statálni kell, hogy egy nevezetes korszak villongásai tel- 
jesen érthetők legyenek. A viszonyok sodra, a természet- 
szerű fejlődés hozta ellentétbe az ev. hit hiveit a királyi 
hatalommal. Német irók a német hitújítást régen érzett 
szellemi szükséglet kifolyásának mondják, melynek előhír- 
nökei századokon át jelentkeztek. Nálunk nem mutatkoz- 
tak ily szükséglet tünetei. Még néhány évvel a mohácsi 
.vész előtt az egész magyar nemesség, az úgynevezett 
nemzeti párt, a Luther-féle tanokkal rokonszenvező királyi 
udvar ellen a pápa és követe jóindulatát, támogatását 
kereste, szigorún cath. állásponton állt s a régi vallás 

Montecuccoli gróf : L'UTngheria l'anno 1673. Opere II. 
283. Itt Lipsiusból is van több idevágó idézet. 

buzgó védőjének mutatkozott. Es ugyanaz a nemesség, 
mely törvénybe iktatta a „Lutherani comburantur**-t, 
^lig három évtizeddel később java részben az ev. hitet 
vallotta, az olygarchák roppant hatalmukat az uj hit ter- 
jesztésére forditották, a kis-nemesség ugyanezt tette, s 
Szent István apostoli országa a XVI. szá'zad végén a re- 
formatio országa lett. Nem sokára kétezernél többre ment 
az evang. eklézsiák száma, sőt egyedül a nagy esztergomi 
érseki megyében ezernél több prot. község volt, mig a 
kath. plébániák száma 220— 300-ra apadt. Még a leginkább 
királyi befolyás alatti Árva, Liptó, Turócz és Nyitra megyék- 
ben is 149,840 protestáns meUett csak 48,673 kath. maradt. 

E meglepő változás lehetősége a királyi hatalom 
azon példátlan el gyöngülésében rejlik, mely a mohácsi 
vészt követte. E nemzeti catastropha egyház-vallási cata- 
stropha is volt, s nélküle a hitujitás hazánkban nem ara- 
tott volna oly teljes diadalt. Elveszett az a központi erő, 
mely a magánérdekek zűrzavaros harczát enyhíteni, fékezni 
és a szellemi fejlődést egyetlen mederbe szorítani tudta 
volna. A hatalmas olygarchák, kik mindig harczban álltak 
az állammal, mely viszont a középkor sajátszerű fejlődése 
folytán egészen összenőtt a cath. egyházzal, készségesen 
karolták fel az uj hitet, hogy ennek terjesztésével a cath. 
jellegű királyságot még inkább meggyöngítsék. Hatalmas 
főurak közreműködésével szilárdult meg az uj hit s gyöngült 
el a királyság a XVI. században. De a királyság utóbb 
njra izmosodni kezdett. Csakhogy ekközben uj helyzet 
alakult Magyarországon. 

A magyar nemzet óriási többsége más hitet vallott, 
mint uralkodója. A királyság, mely cath. maradt, és a 
nemzet, mely protestánssá lett, ellenszenvesen, bizalmat- 
lanul állt szemben egymással. E helyzetből keletkeztek a 
XVII. század összes bonyodalmai, vajúdásai. Eleinte mindig 
a prot. hité maradt a győzelem. Neki kedveztek a körül- 

menyek. Kivívta a teljes egyenjogúsítást. De a körülmé- 
nyek utóbb változtak, s mint Francziaországban a nantesi 
edictum, ugy Magyarországban a linczi béke után kezdő- 
dött a felek igazi tusája, a keresztény polgárháború. A 
koronás király tekintélye alatt működő ellenreformatio 
egyre nagyobb lióditást tett, s először is a nagybirtokos 
főurakat téritette vissza a cath. egyházba. Ez pedig rend- 
ki vül jelentőségű tény, mert a földesúr akkor nemcsak 
jobbágya vagyonával, testével, hanem lelkével is rendel- 
kezett. A főurak önkéntes megtérése után megkezdődhetett 
a tömegek erőszakos megtérítése is. Megkezdődött; nagj 
arányokban indult meg és ugyanazok, kik egykor kény- 
szereszközökkel tukmálták jobbágyaikra az uj vallást, melj 
a roppant egyházi javakat uratlanokká tette, most ismét 
a catholicismus javára használták az erőszakot. Az a német- 
országi jogelv: Cuius regio, illius religio, 1680 körül 
nálunk a hitújítás ellen fordult. Mint a kis német feje- 
delmek, ugy a cath. magyar földesurak is ez elv alapján, 
akarták a birtokaikon élő lakosságot a magok vallásának 
elfogadására kényszeríteni. Bármi brutálisnak látszik a. 
lelkismereten ejtett erőszak, az akkori törvényes állapotok- 
ban némi jogalapot talált. A telek, melyen a protestána 
jobbágyok laktak, a birtok, melyből papjaikat, iskoláikat 
fentartották, a földdarab, melyen templomaik épültek, a leg- 
több esetben ismét cath. földesúré volt. Sőt e templomok 
nagyrésze még a reform ideje előtt az ősi hit tiszteletére 
emeltetett. Epitésmódja, kápolnái, oltárai berendezése még 
azt mutatták, hogy itt a jámbor elődök ájtatosságukat 
olyan szertartások közt végezték, melyeket az ev. hit hívei 
bálványimádásnak nyilvánítottak. Ellenben az ismét catho- 
lízált patronus-földesurak az ev. istenitiszteletet tekintették 
a templom megszentségtelenitésének. Erőszakosan kiűzték 
tehát belőle az uj hitet és híveit; magoknak foglalták 
vissza a templomot, ugy okoskodva, hogy az őket illeti 

meg, hisz esak nem lehet több joga a jobbágynak, kí 
ingatlan tulajdonnal nem is birhat, mint a földesúrnak, a. 
ki a királyi adomány szerint a földnek és minden tarto- 
zékának ura. A felfogás ez ellentéte a leggyülöletesebb 
alakban idézte fel az összeütközést, mely épen a török 
uralom vége felé az egész országot lángba borította. 

De a cath. egyház visszahóditó hadjárata ekkor még 
csak a legfelsőbb társadalmi körökben vezetett teljes 
diadalra. A főnemesség már ismét egészen cath. volt;. a 
a prot. főúri családok vagy kihaltak, vagy négy-ötnek 
kivételével áttértek. Ellenben a köznemesség s a katona- 
ság, valamint a városi polgárság és jobbágyság még- 
túlnyomó többségében protestáns volt s különösen a nemes- 
ségről jegyzi meg egy 1677-ben megjelent munka, hogy 
legnagyobb részében még az ágostai vagy helvét hit- 
vallást követi. I. Lipótnak magyarok és külföldiek ismé- 
telve emiitették, hogy az országban hétszer olyan nagy a 
protestánsok száma, mint a catholikusoké s évtizedekkel 
az ellenreformátió megindítása után is akadtak egész 
nagy vármegyék, hol hire-hamva sem mutatkozott a catho- 
licismusnak. 

De a nagyhatalmú főúri családok megtérítésének 
mégis igen érezhető következményei voltak. Fent és alant, 
az udvarnál és a köznépnél lényegesen előmozdította a 
cath. egyház érdekeit. 

Lippay György esztergomi érsek idején az alsóbb 
nép körében is nagy hódításokat tett a cath. vallás, s a 
többek közt visszaszerezte a Csallóközt egészen. Szelep- 
csényi érsek 1672 — 75-ben további 66,000 embert téri tett 
vissza. De a kuruczok sikerei az évtized végén ismét meg- 
akasztották, sőt sok helyen visszavetették az ellenreformátió 
müvét. A kuruczok a cath. papokat újra elűzték, a tem- 
plomokat elfoglalták s 1681-ben Szatmárban, Szabolcsbaa 
— kivéve az ecsedi, szatmári és böszörményi várakat — 



— 42 — 

'Somogyban, Baranyában egyetlenegy cath. templom sem 
találtatott. Liptóban és Veszprémben csak két templom 
volt ; Zemplén, üng, Bereg, Ugocsa és Abauj megyékben 
alig volt cath. pap ; Szepes, Torna és Gömör megyékben 
a városokon kívül szintén igen kevés volt a pap s a 
catholikusok csak titokban gyűlhettek isteni tiszteletre. 
Zalában és Muraközben mindössze 5 cath. lelkész műkö- 
dött. A roppant terjedelmű, öt vármegyét átölelő vá.czi 
püspökség egész területén 1675-ben összesen valami 13,000 
catholikus hivő élt hetvenhárom faluban szétszórva, ellen- 
ben a prot. eklezsiák száma jóval meghaladta a hatvanat. 
Györmegye, noha püspökei a szent munkában erélyesen 
buzgólkodtak s a világi hatalom, a főkapitány kardjával 
is rendelkeztek, még a század végén is túlnyomóan pro- 
testáns maradt, s a fentebb emiitett 35 helység lakossá- 
gának csupán valami egy harmada vallotta a cath. 
hitet. Mindez eléggé bizonyítja, hogy a királyi Magyar- 
ország lakosságának túlnyomóan nagy többsége, különösen 
pedig az uralkodó középosztály, a megyében a nemes- 
ség, a városban a polgárság 1680 táján még protes- 
táns volt. 

Erdélyben az ev. hit már régen formális uralkodó 
államegyházképen szervezkedett; a.catholícismusnak csak 
romjai maradtak meg a székelyek közt s a városokban és 
a nagyobbára apró plébániák száma alig érte el a hetven- 
kettőt. Az uralkodó egyház itt kérlelhetetlenül éreztette 
hatalmát minden más felekezettel, catholikusokkal épen 
ugy valamint unitáriusokkal, szombatosokkal s a görög* 
keleti egyház híveivel. Különösen kegyetlenül üldözte 
annak idején az unitáriusokat és szombatosokat, e két ma- 
gyar felekezetet, ellenben az oláh keletiek, mint politi- 
kailag közömbösek ellen nem indított irtó háborút. I. 
Rákóczy György a szombatosok irányában, kikhez előkelő 
Tiemes urak tartoztak, épen ugy felhasználta az állami 

büntető hatalom karját, mint 1670 után Magyarországon 
a, cath. főpapság a protestánsok ellen. 

A mig Erdély hatalma épségben maradt, reá támasz- 
kodott a magyarországi prpt. egyház is. De az 1657/8-ki 
catastrophák után a fejedelemség ereje kimerült, s a meg- 
indult küzdelemben nem tudta többé hathatósan támo- 
gatni hitfeleit. Volt a protestánsoknak még egy másik 
támaszuk, csakhogy ebben sem volt sok köszönet. Ez a 
török hatalom, mely másfél százados harczait első sorban 
s, cath. magyar állam s a cath. magyar király ellen foly- 
tatta. Ez volt az ö ellensége, de ez volt más okból, egy- 
házi tekintetekből, a protestánsok ellensége is. Mindkettő- 
inek egy lévén közös ellensége, a hóditó török s a magyar 
protestánsok közt természetszerűen barátságosabbá alakult 
a viszony, főleg bizonyos időkben. Az érdekközösség 
valamivel enyhébb bánásmódra ösztönözte a törököt a hit- 
ujitók, mint a régi egyház hivei ellen. Ebben áll a modem 
protestáns irók által sokszor annyira magasztalt török 
toJerantia. A ki átkutatja a korszak eredeti történeti em- 
lékeit, az ezt a nagy tolerantiát az opticai csalódás egy 
ziemének kénytelen nyilvánitani. Minthogy a töröknek 
^égre is saját érdeke tiltotta, hogy a lakosságot minde- 
nütt egyszerre kiirtsa — lassankint ugy is elpusztult az — 
Jűtább óhajtotta, hogy a nép a prot., mint a cath. hitet 
^alJja, mely már egyházi szervezeténél fogva is jobban a 
^^gysLT királyhoz hajlott, mely tehát politikailag gyanú- 
sabb ^rolt. Az egyházközségek kebelében folyó küzdel- 
mekben a török rendesen a hitujitók részén állt,0 s a 
*^^ a catholicismust egyszerűen ki nem irthatta, legalább 
I^JEiel keserűbbé igyekezett tenni neki, hiveinek és pap- 
jainafe: az életet. A hivek csak nagy nehezen kaphattak 



■*) Ipolyi Arnold : Yeresmarti Mihály munkái 15. lap. erre 
J ^^m^^ példát idéz a XVI. századból. Később sem változott a hely- 
' ^ mi számos adattal igazolható. 

engedélyt, hogy papot tartsanak. A hol volt pap, ott nem 
volt templom, s építési engedélyt csak roppant dijért 
szerezhettek. A közvetlen török területen csakugyan majd- 
nem egészen kiveszett a régi hit. Délmagyarországban, 
nevezetesen a csanádi érseki megyében alig maradt néhány 
nagyobb helyen valami a catholicismusból. Csak az 
erdélyi határon Lúgos, Facset, Karánsebes környékén ten- 
gődött némi cath. lakosság. Ugyanez mondható a Duna- 
Tisza-közről, hol Kecskeméten, Szegeden s egy pár más 
helyen daczolt a sors mostohaságával a kis cath. község, 
A legnagyobb a kecskeméti volt. De ott is megesett, mint 
a hivek magok írják, hogy néha egy-másfél évig pap 
nélkül maradtak, pedig — mondják — városunktól tíz- 
tizenkét mértföldön találtatik egyházi ember. A népesség leg- 
nagyobbára nem catholikus volt, s a cath. plébániák még 
olyan városokban is megszűntek, mint Buda, hol nagy lutherá- 
nus ée kálvinista hitközségek álltak fenn a török uralom idején. 
De bármi nagy arányokban terjedt el a hitújítás s 
bármily csekély térre szorította a régi vallást, bármi kér- 
lelhetlen szigorral járt minden más felekezet irányában,, 
azt sohasem tudta megakadályozni, hogy mellette má* 
ujabb vallás-egyházi képződések ne létesüljenek s minden 
üldözés daczára többé-kevésbé el ne terjedjenek. Egyre 
ujabb secták keletkeztek s az ó-hitü görög-keletiek száma 
sem csökkent a hosszú elnyomatás idején. El lehet mon- 
dani, hogy a protestantismus csak a privilegiált politikai 
néposztályokban birt túlsúlyra emelkedni. Ez osztályok 
magokkal ragadták ugyan a jobbágyság egy részét előbb 
a prot., s azután újra vissza a cath. egyházba, de a nem 
kiváltságosak nagy része mégis kívül maradt a vallásom 
mozgalmak keretén. Erdélyben az árianusok, a mint akkor 
az unitáriusokat nevezték, továbbá a szombatosok, Magyar- 
országon az uj-keresztények, görög-keletiek, zsidók — 
mindhárom felekezet élt erdélyi területen is — végre a. 

"török földön az összes felekezeteken kivül az uralkodó faj 
egyháza, a mohamedánismus többé-kevésbé számos hivovel 
xendelkezett, ugy, hogy 1680 körül a magyar állam népes- 
ségének minden esetre igen jelentékeny töredéke nem tar- 
tozott sem a cath. sem a prot. egyházhoz, s a hitbeli 
■szétforgácsolódás akkor még nagyobb arányokban fennál- 
lott, mint ma. Közjogilag elismert állással, politikai vagy 
egyházi jogokkal azonban a secták egyike sem rendelke- 
zett A prot. egyház által a vallásszabadság érdekében 
^vott nagy harczok eredményeiben egyik sem osztozott, mert 
a magyar protestánsok, nem mint a hollandiak, az általános 
T-allásszabadság eszméiért küzdöttek, hanem mindjárt első 
nagy győzelmükkor Bocskay István idején kimondották, hogy 
a kivivott szabadság csak a két prot. s a kath. felekezetet illeti. 
E secták közt számra nézve az úgynevezett uj- 
líeresztények, anabaptisták állottak legelői. A királyi 
területen, főleg a morva határ felé Pozsony, Liptó, Tren- 
-csénmegyékben, Erdélyben, hová az erős hitbuzgalma daczára 
vallásilag nagyon fölvilágosult Bethlen Gábor telepité 
-okét, Alvinczen, a törökföldön pedig főleg Pécs környékén 
laktak. Nagyobbára kézművesek voltak, komoly, tisztes- 
:séges életet folytattak, kiket mint munkás embereket, 
^pontos adófizetőket a földesurak nagyon kedveltek. Mikor 
JSIorvából 1628-ban kiüldöztettek, onnan is tömegesen 
vándoroltak hozzánk. Törvényeink csak annyit mondanak 
rólok, hogy mig az országban megtüretnek, adót kötelesek 
fizetni. 1659-ben Lipófc király külön oltalmi levelet adott 
xiekik, de a csakhamar beállt háborús mozgalmak s val- 
lásos üldözések — 1674-ben az ő papjaikat is a pozsonyi 
i;örvényszék elé idézték — községeik és hiveik számát 
nagyon alá szállitották s fennmaradt krónikáik *) meg- 
j'enditő képet nyújtanak szánalmas sorsukról. 



*) Közzétéve Fontes R. Austriacarum Dipl. 43. kötefc. 

Még nagyobb számmal voltak a görög-keleti egy- 
ház hívei az államterület mindhárom részében. A török 
uralom idején ellepték a Temesközt s a Duna-Tisza 
közti vidéket, sőt a dunántúli megyéket is, ámbár a tö- 
meges bevándorlás csak később ment végbe. Erdélyben s 
az erdélyi protestáns befolyás alatt álló felvidéki megyék- 
ben helyzetök kedvezőtlenebb volt, mint a török részek- 
ben, hol főleg a. kereskedői és iparos elemet alkották^ 
mig amott nagyobbára jobbágyok voUak s még papjaik 
is közönséges jobbágyszolgálatokat tettek. Voltak ugyan 
már ez időben püspökeik, de Erdélyben a görög egyház 
a protestáns püspök legfőbb hatósága alá volt helyezve. 

A protestánsoktól szenvedett sérelmeik okozták, hogy 
a Bereg, Ung, Szabolcs és Szatmár megyei görög-keletiek 
Lippay György esztergomi érsek buzgó közvetítésével a 
római szent székhez csatlakoztak s bizonyos egyházi és 
politikai engedmények árán megkötötték az uniót a cath. 
egyházzal. Még nincs teljesen kiderítve, mi okozta, hogy 
sem a ruthéneknél, kiknek pedig földesuraik a hitbuzgó 
Rákóczyak voltak, sem az erdélyi románoknál nem birt a 
protestáns térítés nagyobb sikert felmutatni, mig a catho- 
licismus legalább a felvidéki oroszokat szakította ki a 
szláv egyházi és mivelődési kötelékből. Pedig ez sem 
ment könnyen, s itt újra bebizonyul, milyen elválaszthat- 
lan összefüggésben állt vallás és politika a XVII. század- 
ban. A ruthének egyesülési törekvéseit a legerélyesebben 
ellenezte az erdélyi fejedelem, ki erőszakosan akarta a 
törekvést meghiúsítani s fogságra vettette a mozgalom 
élén álló püspököt. Évtizedek multán, épen 1680 körül, 
a kuruczok kérlelhetetlenül üldözték az unitus papokat 
és híveiket, mert a cath. egyházhoz való csatlakozást 
azonosnak tartották a király pártjára való átállással. 

Ilyenek voltak a felekezeti viszonyok s a felekeze- 
tek politikai törekvései a XVII. század harmadik negyedé- 

ben a magyar korona területén. Ez állapot magyarázza, 
meg a török világ utolsó éveiben megindult nagy bei- 
mozgalmat, s teszi egész valójában érthetővé a királyság 
és szövetségesei küzdelmét a lakosság azon elemeivel, 
melyek vallásilag és politikailag ellenlábasai voltak. Ez 
elemek épen a nagy felszabaditó háború előtt keresték a 
török szultán támogatását. Kényszerűségből tették, nem 
rokonszenvből. Epén ugy gyűlölték, mint a catholikusok 
„a környülmetéletlen szivü, vérünkön hizó pogány"-t. 
Rettenetes, bősz gyűlölet, a kétségbeesés szörnyű kitö- 
rése szól Kölesérinék épen ez időben megjelent prot. 
imakönyvéből^), hol a hivek igy fohászkodnak: „Ne adj 
minket, uram, a pogányoknak martalékául ; ne hizzék 
tovább is a magyar keresztyénség vérével ez a vérszopó 
nadály ! Apadjon el már egyszer a török hold, hadd vét- 
kezze le gyászruháját a sok kereszt, bú, bánat, szenvedés 
után a szegény magyar maradvány.* A mely felekezet 
ekképen imádkozott istenéhez, az nem barátkozhatott meg 
a törökkel, s hogy a haza felszabadulásának világtörté- 
nelmi jelentőségű pillanatában a török oltalmat kereste, 
erre az önfentartás ösztönén kivűl a közviszonyok termé- 
szetellenes alakulata kényszeritette. 



IV. 

A protestantismus e korbeli túlsúlyából helytelen azon 
következtetést vonni, hogy a XVII. században Magyarország 
lakossága nyelvileg és nemzetiségileg nagyobbára magyar 
lett volna. Egészen magyarnak csak a politikai nemzetet, 
a kiváltságos nemesi rendet mondhatni. Ez uralkodó osz- 
tály mögött azonban a nép nagy tömegei állottak, s ezek 



») Bánkódó lélek nyögési. Sáros-Patak 1666. 

nemzetiségi eloszlása akkor már nagyban és egészben 
megfelelt a mainak. Egyébiránt a nemzetiségi eszme amaz 
időbeli jelentősége messze elmaradt a modern időké mel- 
lett. Befolyása mindig nyilatkozik ugyan, de döntő ténye- 
zővé csak napjainkban emelkedett. A XVII. században 
nem a nemzetiség, hanem a vallás és különösen a ki- 
váltság alkotta az összekötő kapcsot az államfentartó 
elemek között. A kiváltság pedig természetszerű exclusi- 
vitása folytán kevés szolgálatot tehet.ett a nemzetiség ter- 
jedésének. A roppant válaszfalak, melyek az egyes ren- 
dek, különösen az urak és a jobbágyaik közt emelkedtek, 
nagyon megnehezitették az uralkodó társadalom magyar- 
ságának átplántálását a jobbágyokra s nemcsak határt 
szabtak a magyarositásnak, hanem épen ellenkezőleg a 
magyar elem denationalisálását mozditották elő, mely ki- 
vált a következő században öltött sajnosán nagy arányo- 
kat s egész vidékek elszlávosodását okozta. 

Főtüzhelye a magyar nemzetiségnek a királyi Magyar- 
ország volt. Aránylag erdélyi területen is élt annyi magyar, 
de 1680 körül Erdély közélete mint önálló országé már 
a dermedtség azon stádiumát mutatja, mely a bekövet- 
kező enyészet csalhatatlan előjele. Szereplése az irodalom 
és közmivelődés terén előbb sem állt arányban katonai és 
politikai fontosságával. A XVII. század legtöbb hirneves 
szellemi hősét, költőit pedig mind a királyi Magyarország 
szolgáltatta, hol a nemzetiség mint politikai és művelő- 
dési tényező ép oly szabadon fejlődhetett, mint Erdély- 
ben, csakhogy a Királyhágón innen sokkal értékesebb 
gyümölcsöket termett, mint azon tul, ámbár ott az anya- 
nyelvnek törvényhozásban, közigazgatásban és igazság- 
szolgáltatásban tágasabb szerepköre jutott. De a közigaz- 
gatás sem játszotta akkor azt a szerepet, mint ma s 
Tivője a nemesség, noha a szent korona területének min- 
iden vidékén -r- s ez a mostani horvát megyékről szin- 



— 49 — 

tén mondható — magyar volt, kisebb, nagyobb mérvben 
hivatalos nyelvűi a latint használta s épen nem érezte 
szükségét, sot talán veszélyesnek vélte a saját nemzeti- 
sége átvitelét a jobbágyok közé. 

így a lakosság zöme, a nem-nemesek tömege a 
mint kivül maradt a politikai kiváltságok bástyáján, nem- 
zetiségileg sem olvadhatott össze az uralkodó elemekkel. 
A két legfontosabb egyház magyarositó befolyása hasonló- 
képen nem öltött jelentékenyebb mérveket. A protestan- 
tismus a görög-keleti egyház hivei közt sem a térítés, 
sem a magyarosítás terén sikert elérni nem birt. 

A hitújítás sokat tett a nemzetiség fentartása érde- 
kében. De a nemzetiség terjesztése terén kevésbbé észlel- 
hetők hatásának nyomai. Sem a felvidéki tótok vagy ruthé- 
Dek, sem az erdélyi és temesközi románok közt nem tudta 
a magyarságot meggyökereztetni. Ellenben a cath. tótok 
nagy részét elhódította ugyan, de meg nem magyarosí- 
totta. Epén oly kevéssé bírta a felvidéki német városo- 
kat s az erdélyi szászokat nemzetiségileg átalakítani. Az 
uj hit sehova sem vitte be a magyarosítást s azok a váro- 
sok, melyek itt-ott elmagyarosodtak, egészen más ténye- 
zőknek, főleg a vidéki elem beözönlésének köszönhetik o 
változást. Több sikere volt-e e téren a cath. egyháznak, 
azt bajos eldönteni. De a török uralom alatti földön a 
catholikusok kiválóan a magyarságot képviselték s kiir- 
tásukkal sok helyt egyszerűen eltűnt a magyar elem is. 
A váradi nagy egyházmegyében a catholícismus elpusz- 
tulása ütötte a nemzetiségen azon sebek legfájdalmasabb- 
jait, melyek mind e mai napig sem hegedtek be. A pro- 
testánsok nem' bírták feltartóztatni e terjedelmes vidék 
eloláhosodását s a kedvezőtlen nemzetiségi arány, mely ott 
ma mutatkozik, nagyrészt a vallás-egyházi viszonyokkal 
függ össze. 

Különben a magyar elem kiirtására legtöbbet a 

Acsády : Magyarország. 4 

török hódítás tett. Temesvárt 1582-ben a lakosság nagy 
része még magyar és catholikus volt. 1716-ban, a város 
visszafoglalásakor, a magyarságnak és a cath. egyháznak 
nyomát sem találták többé ; a város egészen rácz és oláh 
lakosokból állt. Ugyanez történt a Temesközben másutt 
is. A visszafoglaláskor egyetlen egy faluban akadt még 
némi magyarság. A többi mind elpusztult vagy eloláho- 
sodott. A Szörényi bánság, mely legutoljára került török 
fenhatóság alá, alig harmincz év alatt csaknem egész 
magyarságát elvesztette. A nemesség Erdélybe vándorolt 
hogy legalább életét s ingó vagyonát megmentse. A többi 
régebben meghódolt megyék nemessége 1680 körül már 
vagy kiveszett vagy kivándorolt ; igy például Aradmegyé- 
ben ez idötájt a régi birtokos családok közül egyetlen 
egy sem lakott többé. A Duna-Tiszaközbeif Szeged vált 
a magyarság utolsó határpontjává, de közelében már 
gyakoriak a rácz falvak. Pest és Szeged közt azonban a 
lakosság nagyobbára magyar volt. Midőn 1663-ban Apafy 
Mihály fejedelem az érsekújvári táborból hazamenet Sze- 
gedre ért, kísérete constatálta, hogy e tájon az a város a 
magyarság utolsó őrszeme, fölemlítve, hogy „eddig ma- 
gyarok közt" jöttek.^) Azontúl már a rácz világ kezdődött, 
mely átterjedt a dunántúli megyékre is. Ezek akkor 
nem voltak németséggel annyira saturálva, mint ma, de 
viszont főleg Buda, Fehérvár, s Kanizsa környékén a rácz 
falvak száma nagyra emelkedett. 

Volt azonban egy más nemzetiség is, az uralkodó, 
a török, mely ma már teljesen kiveszett, illetve tősgyö- 
keres magyarrá változott. Nem szólva a földesurakról, 
kik a hódoltság egész területén szétszórva éltek, a török 
lakosság sok helyen sürübb tömegekben telepedett meg. 
Emlékeinkben számos török falu neve fordul elő, s a 



1) Apafy uti naplója. Dagon bálvány. 1670. 

Dunántúl, a délibb megyékben egy adat szerint valami 
háromszáz apró török falu vagy telep volt. E lakosság 
részint beköltözött, részint kényszerűségből fogadta el a 
mohamedán hitet. A hódoltság városaiban szintén élt je- 
lentékenyebb török elem. Budán, Temesvárt nagy községek 
voltak s például Eger a visszahóditáskor néhány rácz 
család kivételével egészen török lakosokból állott. Mint e 
század folyamán Görögországban, Moldvában, Romániá- 
ban és Szerbiában történt, a mohamedánok, de különösen 
a mohamedán földesurak Magyaroszágból is kivándorol- 
tak, mihelyt a szultán uralma megszűnt. De a városi 
elem, főleg a mesteremberek és kiskereskedők itt marad- 
tak s elfogadták a keresztény hitet, mire csakhamar tel- 
jesen összeolvadtak a magyarsággal. 

Polyglott volt tehát az ország nemzetiségi tekintet- 
ben már 1680 táján, ámbár a nagy telepitések kora csak 
későbben köszöntött be. Egészben magyarosabb csak a 
felvidék azon megyéi voltak, hol ma, fájdalom, nemzetisé- 
günk a múlthoz képest számbelileg nagyon megapadt, a 
Vág völgyében és Sárosban s különösen itt szembetűnő 
hanyatlást constatálhatni. Másutt azonban azóta az össz- 
nemzet ereje általában roppant arányokban gyarapodott 
s a nyelvi határvonal ismét visszajutott oda, hol a mohácsi 
vész előtt volt, ámbár még mindig nem a régi erőben, 
népsűrűségben. A déli megyékben a magyarság ma sem 
heverte ki a török világ pusztításait. A mit az a vészes 
uralom romba . döntött, azt két század még mindig nem 
volt képes újra fölépiteni. 

Állami egységéből kiforgatva, három részre szakitva, 
rendi, felekezeti és nemzetiségi ellentétektől gyötörve, szám- 
ban elijesztően megfogyatkozva — ilyennek mutatkozik a 
magyar fteínzet a felszabaditás nagy hadjáratát megelőző 
években; E helyzet veszélyeit a végletekig fokozta a 

4* 

belső válság, mely az ugyanez időbeli kurucz-mozgal- 
mákban jutott kitörésre. Nem a hazafiság küzdött e 
mozgalmakban a hazafiatlansággal ; a legkülönfélébb 
okok egyesültek, hogy a társadalom ellentétes elemeit 
egymásra tüzeljék s felidézzék azt a nagy zivatart, mely 
végül mindent halomra döntött, de szerencsére egy uj 
államrend magvait is elhintette. Már az egykorúak fölis- 
merték a mozgalom nagy történeti jelentőségét s róla 
szólva Írja Bethlen Miklós: „Midőn e gyászos tragédiát 
mélyebben megfontolom és a belgák (Holland) nyolczvan 
s a németek harmincz éves háborúját szemlélem, felfogá- 
som szerint ama háborúk kezdete a magyarországi jelen 
mozgalmakhoz hasonló, de hasonló előzményeivel is." E 
küzdelem egy időre elvonta a nemzet figyelmét legfőbb 
élethivatásától, a török uralom elleni harcztól s más 
irányba terelte erőlködéseit. Első sorban a vallás érde- 
keinek oltalmáról kellett gondoskodnia. 

Sok emlékezetes korszaka van a magyar protestan- 
tismusnak. De szenvedésekben, üldözésekben egyik sem 
gazdagabb, mint az 1670 — 80-ki évtized. A vallásos és 
politikai mozzanatok összeforrása, mely amaz idők egyik 
legjellemzőbb vonása, okozta, hogy a harczmezőn és a 
biróságok előtt, karddal és törvénynyel egyformán meg- 
indították az irtóháborút egy egész felekezet ellen s még 
nagyobb arányokban ismételték L Rákóczy György eljá- 
rását a szombatosok irányában. Politikai bűntettesnek 
nyilváníttatott minden protestáns. Bűnösnek tekintetett 
mindenki csupán vallása miatt, s a pozsonyi kivételes bí- 
róság elé idéztettek az emberek százankint, tömegesen. 
Az idézések nem is névre szóltak ; az északkeleti megyék- 
ben, például Ungban, Beregben és ügocsában általános- 
ságban megidéztett minden pap és minden tanító. Nevöket 
sem tudta a hivatalos kiküldött, ki az idézést kézbesítette. A 
név nem is határozott. Aki pap volt, azt megidézték s erősza- 

kosán megtérítették vagy elitélték. Ezzel nem csupán lelkét 
akarták a kárhozattól megmenteni. El akarták vonni egj 
olyan politikai párttól, melyet a hazafiaknak egy része 
államveszély esne.k tartott. „Majd meglágyulnak, mihelyt 
pápistákká lesznek**^) volt az általános felfogás s azok a 
„nyakas"-ok kik lágyulni nem akartak, mélyen megindító 
sorsra jutottak. A börtönben sínylődő és a nápolyi gályákon 
szenvedő szerencsétlen áldozatok jajszava viszhangot kel- 
tett egész Európában s a gyászos epizód nem marad el 
a harmincz éves háború hírhedt rém jelenetei mögött. 

De a felülről jövő valláspolitikai rémuralmat ép oly 
könyörtelen rémuralom kisérte alulról. A protestánsok 
hasonló pénzzel fizettek, a hová karjok élért. A magok 
módja szerint épen olyan erőszakosan folytatták a térí- 
tést, mint a pozsonyi vésztörvényszék, s ha nem is kül- 
döttek gályára senkit, egykorú tanúvallomások^) szerint 
erőszakos térítéseik elől egyes catholikusok a Tisza hul- 
lámaiba menekültek s inkább meghaltak, semhogy hitöket 
megtagadják. Egy 1674-ki nagyérdekü okmánya) — 
Báthori Zsófia papjától származik — a kuruczokat „pápisták 
és papok hóhéri'^-nak mondja s azt kérdi tőlük: „vájjon 
nevezhettek-e egy papot az országban, ki mellől békével 
'elmentetek?*' Azután felsorolja, hogy sok világi catholikuson 
kívül „a szegény liszkai papot, a sárosit, a rádit, a füzérít 
kegyetlenül megöltétek, a szathmári jezsuitákat, a szőlősi 
barátokat, a rádi barátot hóhérul marczangoltátok, még 
sok más papokat kemény fogságra hurczoltatok. Feles 
catholikusok templomát fölvertétek és sok istenfélő ártat- 
lan catholikusokat tirannizál tatok, a munkácsi vár papját 
mindenéből kifosztottátok, a tarpai mestert és licentíátusát 
megöltétek." 

1674-ből írják a kamarának. Orsz. Lev. 

*) Leleszi levéltár. 

^) A gróf Héderváry-okmány-gyüjteniény. 

Ilyen öngyilkos belviszálykodásban élt a magyarsága 
a török uralom utolsó éveiben. Öldöklő fanatismussaí 
folyt a polgárháború, mint pár éviizeddel azelőtt Európa 
más országaiban. Ez a fanatismus egyaránt szedte áldo- 
zatait mindkét táborból. Ha a protestánsok joggal utalnak 
e korbeli vértanúikra, a catholikusok ép oly önérzettel 
idézhetik saját martyrjaik hosszú sorozatát. A haza. 
földjét ilyen áldozatok csontjai boritják s számukhoz 
minden egyház, minden felekezet, a nemzetélet összes 
elemei bőven megadták a magok jutalékát minden 
időben. 

Hogy a nehéz küzdelem annyira elmérgesedhetett,. 
azért a bécsi kórmányférfiakat sújtja a felelősség igen nagy 
része. Nemcsak felidézték a véres vallás- és alkotmány- 
válságot, hanem ugyanekkor, hogy törvénytelen merény- 
leteikben e részről ne zavartassanak, a törökkel szemben 
is olyan politikát követtek, mely tévútra vezethette, elke- 
seríthette a magyarságot. Másfél századon át királyától, a. 
császárság viselőjétől várta a nemzet felszabaditását a 
félhold hatalma alól. Az uralkodó házba vetette bizalmát, 
reményét sokáig. De a császárság másfél századon át soha-^ 
sem teljesité ebbeli Ígéreteit. Évtizedről évtizedre szem- 
látomást terjedt a török uralom s a haza testéről minden 
évben ujabb darabokat szakított le. Végre tehát a köz- 
véleményben az a felfogás kezdett meggyökerezni, hogy 
^ császárság tehetetlen s nem bir az elvállalt feladat ne-^ 
hézségeivel megbirkózni. Noha Bethlen Gábortól Zrínyi 
Miklósig annyi fenkölt hazafi észrevette és hirdette a török 
birodalom gyengülését, bomladozásának tüneteit, a sok 
keserű csalódás, a hosszú és meddő erőlködések a nemzet 
tömegeiben azt a meggyőződést ébresztették, hogy a csá- 
szárság még a töröknél is gyöngébb s nem képes az 
országot megmenteni. Sőt csakhamar fölébredt az a gyanú, 
hogy a császárság nem is akarja a magyar nép fel- 

szabadulását. Mikor a nagyszerű szent-gotthárdi diadalt a 
csufos vasvári béke követte, mikor a folytonos határszéli 
támadások és betörések daczára egymás után mentek dus 
ajándékokkal megrakva a császári követek a szultánhoz 
meghunyászkodva békét könyörögni, a bécsi politika pél- 
dájára, a magyarság minden rétege maga is a török ked- 
vét kereste s az önkéntes behódolásban vélte a menekülés 
egyedüli útját megtalálni. E sajátszerű viszonyok közt az 
első pillanatra csaknem érthetetlen helyzet alakult. Épen 
pár évvel a török uralom összeomlása előtt a császárság 
szintúgy megtagadta másfél százados hagyományait, a 
mint a magyarság fátyolt borított másfél százados szenve- 
déseire. Mindkettő versenyezve kereste a szultán barátságát, 
szövetségét. A bécsi kormányférfiak nem értve a nemzet 
szükségleteit, nem törődve érdekeivel, gyűlölve alkotmá- 
nyos szervezetét készebbek voltak megegyezni a törökkel, 
mint a magyarral. így aztán Magyarországon is mindin- 
kább az lett a politikai jelszó : „Inkább Allah, mint 
Berdo !" ^) és a török állam vezetőinek oktalan elbizako- 
dottsága nélkül a félhold még sokáig ott ragyogott volna 
Buda tornyain. Ellenállhatatlannak, legyőzhetetlennek tar- 
tották — épen közvetlenül a megtörés előtt — az ozmán 
hatalmat mindenütt. A nyugaton épen ugy, mint Bécsben 
reménytelennek hitték a háborút, s egy-két diplomata, a 
ki az ellenkező nézetet vallotta, elszigetelten állt vélemé- 
nyével. 

A százados csalódások által kiábránditott magyar 
közvélemény, a császári politika kaczérkodásait a törökkel 
a gyöngeség bevallásának magyarázva s az alkotmány 
elleni merényletektől megrémülve még kevésbé láthatott 
menekülést másban, mint a legyőzhetetlen, a mindenható 
szultánnak való önkéntes hódolásban. Közvetlenül a bécsi 



í) A „Wer da !" elferdítése. 

vereség előtt éneklé a labancz hajlamaiból kigyógyult 
Gyöngyössi István: 

Most a Hold a legnagyobb erejű planéta, 
Annak jele alatt jár a mely kométa, 
Ritkán hibái annál a Jaurus-bokréta. 

Es Tököly Imre hadi tanácsában ugyanez időtájt 
szintén az a nézet győzött: 

Hogy ha hódolnunk kell, jobb hatalmasabbnak, 

vagyis a töröknek, ki különben erőszakosan fogja magához 
ragadni az ország foszlányait, melyek a király kezén még 
megmaradtak. 

Ilyen volt a nemzeti közhangulat kevéssel a felsza- 
baditó háború előtt. 

I. 

Bármi óriásilag bonyolult a modern állam közjogi 
szervezete, a ^valóban nagyszerű rendetlenség** ama ké- 
pével szembén, melyet a XVII. század közélete nyújt, 
mérhetetlen haladást jelez az az észszerű rend és az egy- 
szerűség felé. Fél lábbal a régi világban, a középkor 
feudális zűrzavarában, fél lábbal egy uj fejlődési korszak 
elején állt akkor Európa. A fejedelmi hatalom túlsúlyra 
vergődött a rendek kiváltságaival szemben s a hosszú 
háborúk vihara romba döntött számos ősi institutiót. De 
a változott viszonyoknak megfelelő államszervezet csak 
lassú egymásutánban, darabonkin t létesülhetett. Régi és 
uj intézmények, rendi és királyi testületek, hivatalok és 
hatóságok sokáig vegyesen egymás mellett működtek s a 
közéletnek zűrzavaros képet adtak. De a maga idejében, 
a XVII. század átmeneti viszonyaiban természetes, sőt 
organicus vala ez az állapot s a hol kűlháboruk vagy 
belmozgalmak nem gátolták a régi és uj elemekből saját- 
szerűen összeállitott gépezet tevékenységét, ott elég sza- 
bályosan dolgozott s az állampolgárok anyagi és szellemi 
jóllétét már nagy mértékben tudta elősegiteni. 

Magyarország közéletében szintén szerepel ez a 
dualismus, az intézmények e kétfélesége. A régi nemzeti 
szervezet mellett megjelent egy uj is, mely a királyi 
hatalomban birta jogalapját. Csakhogy mig a külföldön 
az uj intézményekben volt meg a fejlődési képesség, a 
régiek pedig többé-kevésbbé gyorsan elenyésztek, hazánk-^ 

ban épen ellenkező jelenség mutatkozik. Itt a régi még 
mindig több életrevalósággal dicsekedett, mint az uj s 
-ez utóbbi az, mely rövid fennállás után mindenestül össze- 
omlott. Nem azért, mintha a régi államszervezetet meg 
nem rongálta volna az idő. Egy pusztuló világban, a 
középkorban gyökerezett az is, mint más államoké. Köz- 
intézni énjeink egész a XVIII. századig azon elvi alapo- 
kon nyugodtak és épültek tovább, melyekre még a XIV. 
és XV. század fektette őket. Főleg a mohácsi vész utáni 
százötven esztendőben nem létesült nagyobb arányú tör- 
vényes reform, gyökeresebb átalakulás sehol. 

A Habsburg-ház trónra lépte épen e tekintetben 
nem korszakos fontosságú. A külföldi uralkodó családdal 
lényegesen uj praxis jutott ugyan érvényre, de fölötte 
kevés ol^an uj theoria, mely törvénybe foglaltatott s in- 
tézménynyé jegeczesedett volna. A politikai tényezők 
némelyikét a gyakorlati életviszonyok nagyobb jelentő- 
ségre emelték, mint minővel előbb birt, a mint például 
a nádorsággal történt; némelyik hatóság szélesebb jog- 
körre tett szert, de honvédelmünk, valamint polgári köz- 
igazgatásunk Buda visszafoglalásakor is lényegileg még a 
századokkal azelőtt lerakott alapokon nyugodott. XVI. 
és XVII. századi törvénykönyvünk tele van sok többé- 
kevésbbé nyomós intézkedéssel, melyeket a pillanatnyi 
szükséglet sugallt, de uj nagy közjogi alkotásokat egy 
téren sem tartalmaz. Minden gyökeresebb reformkisérle- 
tet kizárt az a rettenetes istenitélet, mely e korszakot 
sújtotta: a török uralom. 

A másfél százados háború s a kiséretében jelentkező 
állami és társadalmi válságok absorbeálták a nemzet min- 
den erejét, összes tehetségét. Királyaink, országgyűléseink 
nem értek reá mélyebbre menő törvényhozási munkákra. 
Ha néha mégis tettek ilyen kisérletet, mint 1662-ben a 
honvédelem terén, a törvényt a mostoha viszonyok közt 

Tégrehajtani nem lehetett* Király és országgyűlés tehát 
szükségképen lemondott a reformkísérletekről s legfölebb 
a pillanat égető hiányainak orvoslására forditotta figyelmét, 
így 1680 körül a magyar állam intézményei tekin- 
tetében még teljesen benn él a középkorban, melyet 
külföldön már részben halomra döntött, részben meginga- 
tott a harmincz éves háború vihara. Most nálunk folyt 
ez a valláspolitikai küzdelem. Elavult, a hosszú haszná- 
latban elkopott intézményeket talált itt is, egy szuette, 
erjedésbe átment szervezetet, melynek lassú elhalása még 
pusztitóbbá tette a más okok szülte nehéz belviszályokat. 
A nemzeti intézmények ez állapota csak bátorít- 
hatta a királyi hatalmat, hogy mint a külföldön sikerrel 
történt, Magyarországon is uj szervezetet, uj kormányza- 
tot léptessen életbe. A XVII. század egész folyamán meg 
volt ehhez a hajlam. A közigazgatásban s a honvédelem- 
ben mutatkozó roppant hiányok, de még inkább, az el- 
bizakodottság s a lenézés,- melyet a császári politika veze- 
tői tápláltak minden iránt, a mi magyar, sohasem enged- 
ték kialudni a vágyat, hogy a magyarokról „a sárga 
csizmákat letétessék és csehországi sarukkal változtassák 
raeg." De csak a Zrinyi-Nádasdy összeesküvés után, épen 
a török uralom utolsó éveiben merték e kedvencz eszmét 
valósítani. Jog vesztettnek nyilvánították a nemzetet s 
idegen, német kormányzat alá helyezték; megalkották 
Pozsonyban a guberniumot, a modern Bach-kormány 
nyomorúságos elődjét. Formális merénylet intéztetett az 
ősi törvényes állapot, a magyar alkotmány ellen. Sok 
ilyen merényletet igazolt az utó világ, ha az nagy eszmék 
szolgálatában történt s a népek nem egyszer készségesen 
megadták a fölmentvényt a durva önkénynek és törvény- 
szegésnek is, mihelyt az utólag haladásuk, dicsőségök, 
szellemi vagy anyagi gyarapodásuk szempontjából szük- 
ségesnek és áldásosnak bizonyult. 

De azt a rohamot, melyet a császári kormányférfiak 
a felszabadító hadjárat előtt intéztek a magyar alkotmány 
ellen, sem a pillanatnyi helyzet, sem a következmények 
nem igazolták. Terveiket nem nagy eszmék sugalták, ha- 
nem frivol könnyelműség, bosszúvágy és elfogult szenve- 
dély. Homályosan, zűrzavarosán valami nemesebb czélok 
is lebegtek a szervezők előtt. Uj állami segélyforrások 
nyitása, a pénzügyi kormányzat javitása, az elnyomott 
jobbágyok védelme szintén belejátszott számításaikba, de 
munkájuk épen ez irányban teljesen meddő és terméket- 
len maradt. A német kormányzatnak egyetlen eredménye 
az volt, hogy Magyarország néhány évig cseh mintára a 
császári kényuralomnak vettetett alá. Ez eredmény egy- 
kor Csehországban tengernyi vér és az ország elpusztu- 
lása árán volt elérhető. Ettől sem riadtak vissza a bécsi 
irányadó körök, legelői Lobkovicz herczeg, az akkor min- 
denható miniszter. Csupán erejökben csalódtak; a szán- 
dék meg volt, de tévedtek a hatalmi eszközökben ; elbiza- 
kodottságuk nem számolt a nemzet ellenállási képességé- 
vel. Előszedték a levéltárakból a Csehország számára 
ötven évvel azelőtt kiadott pátenseket és rendeleteket s 
azok kaptájára akartak uj intézményeket szabni Magyar- 
országnak. Terveiket megbeszélték világi dolgokban járat- 
lan theologusokkal, a német birodalmi jog útvesztőjében 
avatott, de a magyar állapotokat nem ismerő jogászok- 
kal, s a mint ekképen életképtelen, halva született kor- 
mányzatot hoztak létre, ugy nem volt sejtelmök az aka- 
dályokról, melyekbe munkájok végrehajtása Magyar- 
országban ütközik. 

Ide ben az országban alkotásuk nem támaszkodott a 
nemzetélet egyetlen elemére sem ; nem talált rokonszen- 
vet sehol, mert nem szolgált semmiféle állami érdeknek, 
hanem ellentétbe helyezkedett mindnyájokkal. El is tűnt 
nyomtalanul, mihelyt az erőszak, mely létre hozta, meg- 

szűnt s csak mint tény, mint a törvénytelenség és az önkény 
actusa jöhet tehát számba a XVII. század történetében, 
de nem mint nagy reformkisérlet, melynek mindig messze 
menő utóhatásai szoktak lenni. Eltűnt, mint a kisértet, 
pihelyt órája ütött s a magyar alkotmány bármi el- 
avult, bármennyire elkorhadt és sürgősen igényelte a fel- 
frissitést, régi állapotában, minden jó és rossz tulajdonával 
együtt visszahelyeztetett törvényes és természetes jo- 
gaiba. 

Hat esztendeig azonban mégis fennállt ez az idegen 
kormányzat, ámbár élete inkább örökös haldoklásnak 
mondható. Az 1673-ban Pozsonyban létesitett gubernium 
csupán központi kormány volt, exponált végrehajtó köze- 
gek nélkül, egy testhez hasonló, melynek kezet, lábat nem 
adott a természet. Beleártotta ugyan magát mindenbe, de 
önkéntes engedelmességet nem talált sehol. Hatalmi köre 
tulajdonképen csak hivatalos helyiségeire terjedt ki. A 
vidéken már csupán katonai karhatalommal boldogult. 

Elén egy előkelő egyházi ember, Ampringen János 
Gáspár, a német lovagrend nagymestere állt. „Jó Gáspárjá- 
nak csúfolták, mert rendeletei „Jo. Gasparus" stb. latin 
szavakkal kezdődtek. Kivüle a gubernium személyzete 
még huszonegy hivatalnokból és szolgából állt s összes 
évi szükséglete 18.025 frtra ment^), mely összegnek épen 
fele — 9.000 frt — Ampringen személyes fizetését tette. 
E nagy javadalmazással akarták neki a szükséges tekin- 
télyt biztositani, melyre azonban ezzel oly kevéssé tett 
szert, mint gyarló személyes képességeivel. A gubernium 
szervezete azzal is feltűnik, hogy a tanácsosságtól kezdve 
le a kapusig minden állás kétszeresen volt betöltve; volt 
magyar és német tanácsos, magyar és német ülnök, re- 
gistrator, expeditor, titkár és kapus. A paritás azonban 



') Orsz. Levéltár. 1675. évi zárszámadás. 

Acsády : Magyarország. 

a fizetésekben már nem tartatott meg; a német tisztvi- 
selő mindig 50 — 100 frttal nagyobb űzeiést húzott, mint 
az ugyanazon állásban levő magyar hivatalnok s a ki- 
csinyes megröviditéstől még a szolgaszemélyzet sem me- 
nekült meg. A német kapus 75, a magyar csak 50 frt 
évi dijban részesült. Egyébiránt a magyar és német elne- 
vezésnek itt kevésbé nemzetiségi, mint inkább honossági 
jelentősége volt s a kétféle tisztviselői karban nem a ma- 
gyar nyelvnek a hivatalos életben való alkalmazása nyert 
kifejezést. A gubernium nyelve általában a latin volt s 
legfölebb Bécscsel szemben német; a magyarnak nem 
adott helyet s a hivatalnokok megkülönböztetése csak azt 
jelentette, hogy az egyik rész belföldi, a másik pedig 
Ausztriából importáltatott. De belföldiek, valamint .idege- 
nek egyaránt nem tudtak tartósat, üdvöset teremteni. A 
guberniumot tulajdonképen el sem kellett törölni. Meg- 
szűnt az önmagától ; az 1679-ki pestis őt is sirba vitte. 
Ami nemesebb czélzatai voltak — s voltak ilyenek is, az 
tagadhatatlan, — a mi káros befolyást akart a magyar 
nemzetiségre gyakorolni, — abból egyformán nem lett 
semmi, s 1681-ben az ősi alkotmány minden akadály nél- 
kül újra életbe lépett. 

Mig a gubernium fennállott, a régi Magyarország egy- 
némelyik sarkalatos intézménye nem működhetett. Meg 
volt szüntetve, vagyis inkább szunnyadt, mert csakhamar 
uj életre ébresztették az események. Első helyen állt az 
országgyűlés. 1662-ben volt az utolsó. Tulajdonképen ott 
tört ki a vallásviszály. 1638 óta a katholikusoké lön az 
országgyűlésen a túlsúly; a viták leginkább vallásos kér- 
dések, egyházi sérelmek körül forogtak s nagy elkesere- 
déssel folytak. Az ellentét a többségében protestáns ország 
s a többségében catholikus országgyűlés közt minden 
sessióban élesebb alakot öltött s végül 1662-ben a nádor 
minden intése daczára a protestáns rendek ott is hagyták 

a gyűlést, az általa alkotott törvéüyeket pedig vonakodtak 
jogérvényeseknek elismerni. 

Mindez nagyon megingatta az országgyűlés tekinté- 
lyét s már amaz időből maradt fenn egy gunyvers, mely 
fölötte csekély kegyelettel emlékezik meg róla. Az 
országgyűléseket Bacchanáloknak nevezi, melyek csak 
eszem-iszomból állanak s nem orvosolják a nemzet bajait. 
De valahányszor nem volt országgyűlés, a közvélemény 
erélyesen sürgette összehívását s a küzdő pártok a törvény 
talaján keresték a mentő eszközt viszályaik kiegyenlitésére. 

Az országgyűlések jelentékeny mérvben igénybe vet- 
ték az államkincstárt. Az udvar ilyenkor sokáig időzött 
az országgyűlés szinhelyén, Pozsonyban vagy Sopronban 
s élelmezése tetemes összegeket nyelt eh így az 1618 — 37. 
években tartott hat országgyűlés ilyen költsége 61.215 frt 
krt tett.^) 1662-ben pedig a diaetalis költség az évi ren- 
des kiadásoknak egy teljes harmadrészét, 36.866 frt 90 
drt vett igénybe, mely összeg a királyi konyha bor-, hus- 
s más nemű eleségszűkségleteire, a kiséret élelmezésére stb. 
ment el.*) 

Az országgyűlésnél néhány évvel később, 1667-ben 
kezdett szünetelni a nádori méltóság. Vele is ugyanaz 
történt, mi az országgyűléssel. Mikor üresedésbe jutott, a 
leghevesebben követelték ez állás betöltését. Ha volt ná- 
dor, a ki csak tehette, csorbította jogkörét. Legfőbb el- 
lenlábasai a XVII. század első felében az erdélyi fejedelr 
mek voltak. Bizonyos féltékenység', rivalitás forgott fenn 
a fejedelmek s a nádorok közt, különösen I. Rákóczy 
György és gróf Eszterházy Miklós közt. Noha a fejedelem 
igyekezett a vele ellenséges viszonyban álló nádor jog- 

^) A kimutatás Orsz. Lev. 

*) Orsz. Lev. 1662-iki zárszámadás. De a valóságos költség 
sokkal nagyobb volt, mert a későbbi évek számadásaiban is szere- 
pelnek e czimen eszközölt utólagos fizetések. 



— ős- 
korét megröviditeni s midőn 1634-ben a császárral szövet- 
ségi tárgyalásokat folytatott, azt egyenesen kikötötte, 
hogy a segélyére küldendő magyar nemesi sereget ne tör- 
vényes főparancsnoka a nádor, hanem valamelyik császári 
tábornok vezényelje, 1644-ki háborúját mégis azzal indo- 
kolta, hogy a király a nádori méltóságon és jogkörön 
csorbát ejtett. Teljes joggal felelhette neki Eszterházy, 
hogy a B nádori auctoritás csorbitásai inkább a regnicóláktól, 
mint másunnan estek.* 

Csorbult e tekintély mindinkább, felülről és alulról 
egyaránt, mert a mi kiváltképen ártott a nádori méltó- 
ságnak, az az idők gyökeres változása volt. A külföldön 
székelő Habsburg-ház alatt a nádorság a XVII. század 
elején olyan jelentőségre vergődött, minő a nemzeti kirá- 
lyok korában nem jutott osztályrészéül, legfölebb kivéte- 
lesen valamelyik gyönge uralkodó alatt. A Habsburgok, 
mihelyt módjuk nyilt, a tulhatalmassá nőtt intézményt 
háttérbe igyekeztek szorítani. Ez azonban csak fokozta a 
nádorsághoz való ragaszkodást a hazafiakban, mert épen 
olyankor, mikor nem volt nádor, a legfellengzőbb vára- 
kozásokat fűzték működéséhez. Bocskay István azt irja: 
„A magyar regimennek abból állott az ő tökéletes álla- 
potja, hogy nádorispány volt közöttük.*^ Csakugyan ő volt 
a „király képe**; prorex, közvetítő a király és a honla- 
kosok közt — mediator inter regem et regnicolas — mi 
állását messze túlemelte az állami főtisztségek szin vonalán 
s bizonyos tekintetben a fejedelem egyenrangú társává 
tette. 

Jogköre valóban királyinak mondható s a szorosabb 
felségjogok kivételével csaknem mindenben helyettesité az 
uralkodót. volt feje az ország hadügyének, közigazga- 
tásának s igazságszolgáltatásának; az ő feladata volt a 
külügyekben érvényre emelni az ország érdekeit. Állásá- 
nak nagy jelentősége már javadalmazásában kifejezést 

nyert; évi 22, később 24,000 frt. készpénz fizetése volt, 
vagjds húszszor annyi, mint egy más zászlós umak, az 
országbirónak. A királytól kijelölve s az országtól meg- 
választva, ugy szólván független volt mindkettőtől, s olyan 
hatalmat gyakorolt, mely nemcsak a királyéval concur- 
rált, hanem olyan különféle képességeket is foltételezett, 
melyek a legritkább esetben szoktak egy emberben egye- 
sülni. Katonának és diplomatának, törvénytudónak és or- 
ganisatomak, hazafinak és udvaroncznak kellett lennie, 
hogy kimagasló hivatása minden ügykörét betöltse. Sok 
mással együtt az összes magyarországi hadak főparancs- 
nokságát is reá ruházta a törvény. De a XVII. században 
ily álláshoz a vitézség, személyes bátorság már nem volt 
elég; a hadviselés már formális tudománynyá fejlő- 
dött, melyet csak állandó és rendszeres szolgálatban lehe- 
tett elsajátitani. A magyar nádorok nem voltak hadvezérek 
s azért Bécsben először is katonai jogkörüket kezdték 
csorbitani. Igazságügyi és közigazgatási működésüket ke- 
vésbé korlátolták ugyan, de utóbb e téren is összeütkö- 
zésbe jutottak a gyarapodó királyi hatalommal. Nem a 
személyek idézték fel a viszályt, a helyzetből magából 
fakadt az. Az 1667-ben elhunyt gróf Wesselényi Ferencz 
nádor épen nem volt nyers, nyakas, követelő, jogaira túl- 
ságosan féltékeny egyéniség. Jelleme inkább békülékeny, 
modora sima, hajlamai a királyhoz vonzották. Még sem 
kerülhette ki a viszályt s maga állt egy nagy összeesküvés 
élére. Vele halt el a legutolsó régi magyar nádorispány. 
A kik 1681 után helyére léptek, azok már nem prorexek, 
hanem udvari és állami főhivatalnokok, mig végre a ná- 
dorság a királyi ház tagjaira szállt, s ezzel jellege töké- 
letesen megváltozott. 

A nádori méltóság szünetelése idején az ország 
kormányzata a gubernium kezében volt, s a szorosabb 
értelemben vett közigazgatást közvetlenül maga, a pénz- 

Ügyi administratiót a pozsonyi és szepesi kamarák, az 
igazságszolgáltatást Szelepcsényi György esztergomi érsek 
királyi helytartó, végül a hadügyeket a bécsi hadi tanács, 
a hadügy ministerium előde vezették. 

Csak a pénzügyi mint közvetlenül királyi, vagyis 
állami közigazgatásban észlelhetők a XVII. században 
ujabb eszmék és irányok befolyásai. A kormányzat többi 
ágainak jellege még teljesen régi, feudális középkori 
maradt. 

Egyik jellemző sajátsága a középkori államnak, hogy 
nincs helyi központja. Az egész állam személyes viszonyokon, 
szolgáltatásokon, adományokon, jószágokon épült fol, s 
amint nem találni benne a szó mai értelmében nemzeti 
közérzetet, ugy hiányzott olyan központi helye is, mely 
kicsinyben visszatükrözné az össznemzetet, s egyesitené 
magában legkiválóbb hivatalait, vezérlő egyéniségeit. Ilyen 
központja Magyarországnak a XVII. században nem volt. 
A király és udvara az ország határain kivül székelt. A 
mellette levő királyi cancellaria — mint épen ez időben 
hangoztatták — tisztán udvari s nem országos hatóság 
volt, és azt a jelentőségét, mely a mai nemzedék tudatában 
él, jóval később nyerte. Ott működött, hol a király, 
vagyis az országon kivül. Azon belül csupán a pénzügyi 
legfőbb két hatóságnak mint királyi hivatalnak volt állandó 
székhelye. De sem a nádori, sem az országbirói, vagy 
horvát báni állás nem volt helyhez kötve. Idönkinti 
viselőjök lakóhelye szolgált székhelyül is; ott intéztettek 
el a hivatalos ügyek, igazságügyi és közigazgatási teendők 
s a magasrangu zászlós urak magán jószágaikról csak 
bizonyos esetekben jelentek meg Pozsonyban. Az ország- 
gyűlést szintén hol Pozsonyba, hol Sopronba hivták Össze, 
sőt a legtöbb megye egyszer itt, másszor amott tartotta 
gyűléseit, néha nem is a saját területén, hanem attól jó 
messzire. így például Pest és Heves megyék Füleken 

szoktak összegyűlni; Nógrád megye néha szintén ott 
gyűlésezett ugy, hogy a török uralom utolsó éveiben 
Fülek végvára három megye gyűlését fogadta magába. A 
törvény ez időben kezdett néhánynak állandó székhelyet 
rendelni a városokban, melyek — . mi szintén jellemző, 
raert ma épen az ellenkező törekvést tanusitják, — 
önkényt nem akarták a megyét vagy gyűlését körűkbe 
fogadni. A megyei tisztségek viselői még kevésbbé voltak 
székhelyhez kötve; megjelentek a közgyűléseken, de 
különben ott hivataloskodtak, a hol épen laktak. Ez a 
szokás egész a legutóbbi időkig fentartotta magát. 

Intézményeiben tükröződik vissza a nemzet sorsa, 
az intézmények működéséből ismerhető meg, hogy valamely 
emberöltő milyen mértékben részesült az államélet jótéte- 
ményeiben, mit élvezett a rendezett viszonyok áldásaiból, 
a személy- és vagyonbátorságból, mit mondhatott magáé- 
nak ama jóllétből, melyet tagjainak biztositani a polgá- 
rosult közállomány egyik főhivatása. Mindarra megadja 
a választ az állam alapintézményeinek működése. De nem 
csupán azt az intézményt kell szem előtt tartani, mely a 
törvénykönyv lapjain jelentkezik. Meg kell vizsgálni 
gyakorlati működését, társadalmi hatását, ki kell deríteni, 
mi maradt belőle papiron s mi ment át az életbe. 
Csak igy nyerünk hű és teljes képet a közviszonyokról, 
melyek keretében a nemzet felszabadulása nagy eseményét 
megélte. 

II. 

Az igazság és kiszolgáltatása levén az államok fun- 
damentoma, régi királyaink és országgyűléseink kellő 
figyelmet fordítottak az alaki és anyagi jogrendszer fejlesz- 
tésére. Az anyagi jog legfontosabb kútfeje maga az élet, 
a szokás, a gyakorlat volt ugyan, de épen az igazságügy 

tekintetében törvénytárunk is elég gazdag s a Corpus Ju- 
risban jogszolgáltatásunknak van határozott szervezete, mely 
ha nem is mindenben felelt meg a XVII. század haladá- 
sainak, a háborús idők legégetőbb szükségleteit nagyjában 
kielégithette, ha a gépezet egyáltalán működhetett volna. 
A korszak egyik jogtudósa ^) igen részletes tájékozást ad 
a magyar birősági szervezetről, mely hü képe korának és 
rendi ellentéteinek. Paraszt, polgár és nemes külön-külön 
alaki és anyagi jog uralma alatt állott. Mindegyik más 
úton-módon kapta meg igazságát vagy büntetését,^ ha a 
jogrend ellen vétkezett. A parasztra az első fórum a föl- 
desúr volt, honnan a felebbezés a megyéhez ment. A 
nemes emberre viszont a legtöbb polgári és fenyitő ügy- 
ben első fórumul szolgált a vármegye. Innen felebbez- 
hette ügyét a kir. táblához, mely akkor lényegesen eltérő 
szervezettel birt, mint a XVIII. században. Kicsinyben visz- 
szatükrözödött benne az egész feudális világ. A királyi 
személynökön kivül helyet foglaltak benne egy pap s egy 
világi főnemes, továbbá a nádor és az országbiró helyet- 
tese (alnádor, alországbiró vagy mint akkor mondották a 
nádor vicéje) négy itélömester, négy köznemes, az eszter- 
gomi érsek két küldötte s végül a fiscus képviselője. Osz- 
szesen tizenhat tag, kiknek rendes fizetésök naponkint két 
forint, kiküldetés esetén az ételen italon kivül még két 
forint. A törvényszolgáltatásnak lehetőleg ünnepélyesen 
kellett folynia. A főbirák kocsin mentek a székházba. 
Mindenkinek ülőhelye pontosan meg volt határozva; ép 
ugy a szavazás sorrendje is a tagok méltósága szerint. A 
legalsóbbak — az érsek emberei — kezdték s feljebb-fel- 
jebb menvén a felsőkre, a nádor vicéje fejezte be s az el- 
nöklő személynök mondta ki a végzést. A biráknak arra 
kellett ügyelniök, hogy a törvények „becsülettel, tekinte- 



*) Kitonich-Kászoni : Directio Meth. stb. Lőcse, 1650. 

tes méltósággal, ért magok viseléssel, azaz minden zörgés, 
csetepaté, tétova való suttogás nélkül" szolgáltassanak „és 
a székház ajtaja zárva tartassék." Mindenki maga perel- 
hetett, de mégis ajánlatos volt ügyvédet vallani, a ki érti 
a törvényt. 

Az országgyűlésnek szintén voltak birói teendői. 
Más perek a szentszék elé tartoztak, de ezek száma ez 
időben fogyni kezdett s főleg házassági ügyekre szoritko- 
zott. Voltak városi törvényszékek, a város lakóira körül- 
belül ugyanazon illetékességgel, mint a megyeiek a ne- 
mességre. De a legfőbb, legfontosabb tör vény szolgáltató 
székek a nyolczados bíróságok, octavák voltak. Octava 
háromféle tartatott. A rendes a közönséges igazság ki- 
szolgáltatására negyven köznapon át folyt Pozsonyban és 
Eperjesen. A pozsonyi, mely kivételesen Nagy-Szombat- 
ban ülésezett, Szent-Luk ács-ünnepi octava Liptómegyétől 
le a Dráváig, az eperjesi Szent-György-martyr octava az 
„Erdély birodalomig** terjedő északkeleti országrész szá- 
mára osztotta az igazságot. A második volt a rövid 
octava, húsz napi tartammal Pozsonyban, a Tisza két 
partján levő vármegyék részére, s végül, ha némely rövid 
perek tárgyalására a nádor leküldte vicéjét, rendkivüli 
octava tartatott Kassán azon főurak számára, kik a köz- 
lekedés nehézségei folytán nem mehettek Pozsonyba. 

Az országnak akkor három legfőbb birája is volt: 
a nádor, az országbiró és a cancellár. Mindhárom hiva- 
talból tagja volt a rendes octavalis törvényszéknek, de a 
cancellár mint egyházi ember helyett ő felsége képében 
a személynök jelent meg. Három főbiró is levén, természe- 
tesen a jüdex curiae szintén korlátoltabb jogkörrel birt, mint 
utóbb. Egyedül ő az, kinek székhelyére törvényeink már 
ekkor azt a kissé tágkörü határozatot tartalmazzák, hogy 
az igazságszolgáltatás érdekében vagy Felső-Magyarország- 
ban lakjék, vagy legalább vicéje legyen oda való birtokos. 

(1655. évi XXIII. t. ez.) Mert, mint a nádornak, ugy 
neki is volt vicéje — alnádor és alországbirő ; — volt to- 
vábbá egy-egy itélomesterök, ellenben a személynök két 
itélőmesterrel rendelkezett, de vicével nem. Mikor a kir. 
helytartó egyházi személy volt, neki is volt itélömestere. 
Az itt emiitettek mindnyájan tartoztak jelen lenni az oc- 
tavákon. 

A fent körvonalozott birósági szervezet elméletileg 
kétségkivül megfelelt a kor szükségleteinek. De ez a szer- 
vezet csak papiroson élt s fölötte kis részében birt ál- 
landóan működni. Az octavák, a nagy pörök e fórumai 
valami száz esztendei időközön át majdnem folyton szü- 
neteltek. Az 1649. 76. t. ez. szerint körülbelül negyven 
évig nem tartatott octava. Az 1681. 29. t. ez. újra 
azt mondja, hogy 1650 óta nem volt octava, még pedig, 
amint hozzáteszi, nem a perlekedők hanyagsága miatt. 
Természetes, hogy az a néhány nyolczados törvényszék, 
amely megtartatott, országra szóló eseménynyé nőtte ki 
magát, s számos család vagyoni és társadalmi viszonyai- 
ban igazi forradalmat idézett elő. Az 1611-ben Eperjesen 
a nádor elnöklete alatti ilyen itélőszékről mondja az egy- 
korú német följegyzés, hogy összegyűltek sok vármegyék, 
főurak, nemesek és városok. Az eredményt igy jellemzi: 
Ugyanekkor némely szegény ember gazdag és némely 
gazdag ember szegény lett; némelyilc parasztokat kapott, 
mig a másik elvesztette az övéit. ^) Epén ilyen országos ese- 
mény volt az 1650-ki szintén Eperjesen, hova „sok urak 
mindenfelől mentenek."*) Az országgyűlés bíráskodása ama 
hosszú időben, midőn vagy húsz évig nem tartatott, ter- 
mészetszerűen szünetelt. A királyi tábla pedig 1676 táján 



*) Memorab. Urbis Cibinentis (Kis-Szeben). Nemzeti Múzeum 
358 fol. Lat. 

*) 1659-ki naptár. Nemzeti Múzeum. 

egy évben egyszer gyűlt össze tizennégy napra, s akkor 
sem a felebbezett pörök elintézése végett,, melyek in 
infinitum felszaporodtak. 

A legfontosabb igazságügyi forumok egyáltalában 
alig működtek tehát. De az országos események zűrzavara 
még a kisebb helyi bíróságokra is kihatott. Városi és 
megyei törvényszékekről gyakran olvasható az egykorú 
följegyzés, hogy „a sok hadak miatt megszűntek a tör- 
vények**, vagyis az igazságszolgáltatás. Egyszer az ügy- 
védek veszekedése, máskor más eflFéle, a modern ember 
előtt csaknem hihetetlen okok szakitották meg a helyi 
biróságok működését. Hol a szolgabiró betegsége vagy a 
megyei táblabirák elfoglaltsága, hol más ilyen mellékes 
körülmény miatt maradt el a pörök tárgyalása. 1663. jan. 
23-án a nádor utasitotta Zemplénmegyét, hogy a peres 
ügyek elintézését hagyja „boldogabb időkre." ^) Pedig ezek 
a helyi forumok tartották fenn azt a kevés jogéletet, ami 
az országban még megmaradt, miért is az 1649 és 1662-ki 
törvények a megye biráskodási jogát polgári és örökösö- 
dési perekben lényegesen kiszélesbitették. De ez a fórum 
sem működött szabályszerűen s az igazságügyi miseriák 
nagy arányokat öltöttek. 

Pedig a régi nemzedékben erősen kifejlődött a per- 
lekedési viszketeg, s nem szabott neki korlátot a perle- 
kedés roppantul költséges volta sem. Maradt fenn régi 
költségjegyzék is. 1669-ben Zemplénmegye alispánja egy 
nemes urat, aki egy másiknak hat talléron vett kutyáját 
letartotta s kiadni vonakodott, violentia miatt 100 frtra 
Ítélt; a költségért és fáradságért pedig 40 tallérban 
— 60 frt. — marasztalta el. 

Az igazságszolgáltatási állapotok 1680 körül a magyar 
nép helyzetének teljes sanyaruságát visszatükrözik. A nemzet-' 



Zemplénmegye levélt. 

ben élő önkormányzati ösztön azonban a zűrzavaros viszonyok 
közt, ugy a Jiogy pótolni igyekezett az állami jogszervezet 
hiányait. A gyakorlati szükség egy uj intézményt hozott létre, 
mely társadalmi utón akarta a? igazságszolgáltatási gépezet 
fogyatékos voltából származó bajokat enyhiteni. Kifejlődött 
a választott, a mint akkor nevezték, „fogott** birák rend- 
szere. Ez egészen a szokás-jogon alapult, a felek kölcsönös 
beleegyezését föltételezte s igy, főleg tekintve a hozott 
Ítélet végrehajtásának nehézségeit, általános érvényre nem 
vergődhetett. De azért elég gyakran találkozunk vele, még 
pedig igen jelentékeny, például határvillongási perekben. 
A fogott birák száma a körülmények szerint változott, s 
van eset, hogy 27 tagból állt az ilyen biróság. De egész- 
ben véve ez a kisegitő eszköz csak kevéssé mérsékelte az 
igazságügyi viszonyok általános nyomorúságát. 

Az alaki jog, az eljárás épen ugy mint az anyagi a régi 
törvényeken,Verbőczy Hármaskönyvén s a szokáson alapult. 
A büntetőjog terén a „czégéres vétkek,** gyilkosság, 
gyújtogatás, lopás, paráznaság stb. körüli eljárásban igen 
nagy eltérések mutatkoznak, mert megyék és városok 
önállóan alkothatták idevágó statútumaikat. A Praxis Crimi- 
nalis osztrák-német büntető törvényköny a császári tarto- 
mányokból a magyar viszonyok alakulására is hatott, s 
főleg városaink büntetőjoga már ez időben hozzá tartja 
magát. A külföldi eszmék és tanok azonban a magyar 
büntetőjogi gyakorlatban az itteni viszonyokhoz alkalmaz- 
kodtak s annyira átidomultak, annyira hazai jelleget 
öltöttek, hogy bűnvádi praxisunkat méltán lehet a sajátos 
nemzeti szellem visszatükröződésének, ama kor gondolko- 
dása és hangulata kifejezőjének tekinteni. Barbár szigorúság 
mérsékelt, humánus vonásokkal vegyest jellemzik amaz idők 
bűnügyi gyakorlatát. Olyan országban, hol sohasem szü- 
netel a fegyverzaj, nem csupán a harczmezőn, hanem a 
törvény szine előtt is igen olcsó volt az emberélet. A 

halálbüntetés jelentéktelenebb bűntényeknél is alkalmaz- 
tatott. A ki négy forintnál nagyobb értéket lopott, arra 
már az akasztófa várt, melyet háromszori kinzás elő- 
zött meg. De nem az akasztás volt a kivégzés egyedüli 
módja. Valóban bámulni kell azt a leleményességet, melyet 
az emberek egykor a halálbüntetés végrehajtásának minél 
változatosabbá tételében kifejtettek. Az akasztófa mellett 
ott volt a máglya, fövétel, kerékbe törés, elevenen való 
eltemetés, vizbe fojtás, melyeket a legtöbb esetben rette- 
netes kinzások előztek meg. 

Egynémely határozatban a kor egész szelleme ele- 
venedik föl. 

Az asszonyt, ki szolgálója segélyével férjét megölte, 
a kinzó házban addig gyötörték, mig vallomást nem tett. 
Ha vallott, az asszonyi állatot az akasztófa előtt elevenen 
eltemették. A szolgálót, kinek gazdáját védeni s nem el- 
veszteni lett volna kötelessége, meztelenre vetkőztetve 
szekérre kötötték, melyen tüzes kinzóeszközök voltak, az 
utczákon végig tüzes fogóval csipdesték s az akasztófa 
alatt lefejezték. 

A ki házastársát megmérgezte, a nő, ki gyermekét 
megölte, vagy hajadon leányát pénzért paráznaságra adta, 
máglyára került. 

A keritőnőket — főleg bábák és vénasszonyok álltak 
e foglalkozások gyanujában — zsákba dugták és vizbe 
fojtották. 

A tetten kapott házasságtöröket a férj nyomban 
megölhette. Ha nem birt velők, a biró Ítélte el őket. Az 
akasztófa alatt mély vermet ástak s a két elitéltet egymás 
mellé fektették, de ugy, hogy közöttük nagy csomó tövis 
legyen. Azután tes töket egy karóval átszúrták s elevenen 
eltemették, vagy kivételesen lefejezték őket. 

A ki bármilyen, még a legocsmányabb életet folytató 
nőn is, erőszakot ejtett, azt addig kinozták, mig tettét be 

nem vallotta. Akkor lábánál fogva lófarkára kötötték és 
az utczákon végig hurczolva az akasztófa alatt fejét vették, 
vagy kerékbe törték. 

A hamis pénzcsinálót megégették olyanformán: Fá- 
nak a hajából süveget formáltak, a süveg karimáját meg- 
lyukasztva a hamis pénzzel körtilaggatták s az elitélt fejére 
tették. Az illetőt azután megkötözték s süvegestül az 
akasztófához vitték, hol megégették. Ugyancsak máglyára 
került, ki a templomban levő szentelt tárgyakat ellopta ; 
a vén asszony, ki a szent sacramentummal vagy szent 
képekkel boszorkányságot űzött ; a ki vérfertöztetést vagy 
természet elleni bűnt követett el. 

A rablókat sokáig kínozták, azután lófarkra kötötték 
s végül kerékbe törték. 

A mészárost, a ki lopott marhát olcsón megvett s 
levágott, felakasztották. 

A ki álkulcscsal egy lakatot megnyitott, azt előbb 
háromszor megkínozták, hogy nagyobb fájdalmat szenved- 
jen, erre felakasztották. 

A ki másnak kertjéből vagy szőlejéből csak egyetlen 
csemetét kiásott s eladott, vagy a saját kertjében elültetett, 
azt előbb pelengérre állították, azután félkezét tőkére 
kötözték s levágták. A testcsonkitás azon ó-testamentomi 
elv szerint: fejért fejet, kézért kezet gyakran fordul elő 
a felsorolt büntetések közt,^) ámbár a nehéz testi sérté- 
seket is majdnem mindig csupán pénzbírsággal fenyí- 
tették. 

A halálbüntetés ez elijesztően gyakori alkalmazásá- 
ban nem a magyar nemzet barbár, kegyetlen hajlamai 
jutnak kifejezésre. Mindenütt olyan volt akkor a büntetö- 



1) A felső-magyarországi városokban divó e büntetőjogi hatá- 
rozatok a Jus civile sive statuta stb. 1701-ben Bártfán megjelent 
mukából vannak véve. 

jog s a társadalom azon része, mely életét és vagyonát 
féltette, Európaszerte hasonló kíméletlenséggel védekezett 
azon rész ellen, mely az életet és vagyont folyton fenye- 
gette. A büntetőjog szigorú határozatai csak arra vallanak, 
milyen roppant volt ez utóbbiak száma s milyen csekély 
bűntényekre kellett a legsúlyosabb, legkegyetlenebb fenyí- 
téseket alkalmazni, hogy elijeszszék az embereket e 
cselekmények elkövetésétől. De az elrettentés egyol- 
dalú rendszerének egész hiábavalósága soha sem tűnt 
ki annyira, mint a tizenhetedik században. Minden szi- 
gor, minden brutalitás daczára folyton szaporodott a 
bűntények száma ; az emberek ugy megszokták a kivég- 
zést, a borzasztó kínvallatást, hogy nem is féltek többé 
a bakótól. A leghirhedtebb gyilkosok, zsiványok, fosz- 
togatók épen azok sorából kerültek ki, kik törvényes 
szolgálatuk teljesítésében legtöbbször nyertek alkalmat a 
kivégzettek kínos halálküzdelmét végig szemlélni. Az el- 
rettentés rendszerének hatástalanságát hazánkban már a 
XVII. század derekán constatálta Simplícíssimus, egy 
figyelmes utazó, az a német katona, ki nyitott szem- 
mel, a kalandor elfogulatlanságával járta be az országot 
s élményeit pompás humorral irta meg.^) Már ez egy- 
szerű katona említi, hogy a kegyetlen kivégzések látása 
a megyei drabantokat annyira fásulttá teszi a büntetés 
iránt, hogy igen sokszor magok is ott hagyják a nemes 
vármegyét s felcsapnak zsiványnak. 

De minden szigora mellett sok enyhe és emberséges 
vonás jellemzi régi büntetőjogi praxisunkat. Bármi 
kegyetlenül fenyíttetett a lopás általában, bizonyos ese- 
tekben a törvény méltányosságot is gyakorolt. Ha a mun- 
kát kereső ember sem foglalkozást sem alamizsnát nem 



Ungarischer oder Dacianischer Simplicissimus. Először 
megjelent 1683. Újra kiadatott 1854-ben. 

kapva, a piaczon egy kenyeret lopott, vagy ha valaki ezt 
akkor tette, mikor maga, neje vagy gyermekei éheztek, 
ezért tetten érés esetén sem büntették. Mikor valaki gyil- 
kosság vagy emberölés miatt vád alatt állt, az Ítélet 
meghozatala előtt a biró háromszor figyelmeztette azt, ki 
a vádat emelte, a megölt nejét vagy gyermekét, ne kí- 
vánja vádlott halálát, hisz ezzel nem támad fel a megölt. 
De a humánusabb szellem főleg a tortura, a kegyetlen 
kínzó eszközök alkalmazásában érvényestilt. Használtatott 
nálunk is eleget s a vallomás kicsikarásában igen jelen- 
tékeny szerepet játszott, noha nincs állami törvényünk, 
mely alkalmazását elrendelné. A szokás hozta be, melyet 
a törvény utólag azzal szentesitett, hogy kimondotta, hogy 
nemes embert kínpadra vonni nem szabad. Ezzel haszná- 
lata a nem-nemesekre formálisan megengedtetett, de a 
nemzetet józan ösztöne mindig visszatartotta azoktól a 
rettenetes visszaélésektől, melyeket a többi, akkori mü- 
veit államok a torturával elkövettek. 

Nálunk e téren mindig bizonyos mérséklet mutat- 
kozott s ennek köszönhető, hogy a XVII. század magyar 
törvénykezésének évlapjaít nem szennyezi be, mint a kül- 
földieket a tömeges „justiz" -gyilkosság, boszorkányok, 
igézők roppant számban való lemészárlása. Angolok és 
németek sok ezer és ezer ember életét oltották ki a sá- 
tán és démonai ellen vívott őrületes küzdelemben. A köz- 
szellem e rettenetes, vérengző eltévelyedésében a kínpad- 
nak elsőrangú szerep jutott. Tizenegy év alatt és épen a 
legnagyobb politikai szabadság korában az 1649 — 60-ki 
forradalmi időben Angliában háromezernél több embert 
vitt máglyára a boszorkányokban való hit. Pedig kínpad 
nélkül soha boszorkányt, igézőt meg nem öltek volna. Az 
csikarta ki a képtelen vallomásokat az agyonkinzott ál- 
dozatoktól. A babonahit, a boszorkányok üldözése elju- 
tott ugyan hozzánk is, de a magyar nemzet józanabb 



— 81 — 

szelleme, elfogulatíanabb gondolkodása épen abban nyert 
praegnans kifejezést, hogy olyan korban, midőn a külföl- 
dön igazi ember-hekatombákat követelt a tortura segé- 
lyével a babona, az ördöngösség tévhitének nem szolgáltatta 
ki teljesen a büntetőjogot. 



III. 



A modem világ külön választotta ugyan az igaz- 
ságszolgáltatást és a közigazgatást, de szoros és szerves 
kapcsolatukat nem szakithatta szét. A XVII. században 
az elválasztást még nem ismerték; igazságszolgáltatás és 
közigazgatás a legbensőbben összeforrott, s első sorban 
az önkormányzat alapján nyugodott. A helyi administra- 
tiónak a városokon kivül szervezett közege a megye volt, 
8 a mostanitól lényegesen eltérő hivatást telj esitett. Ama 
nagy feladatokat, melyeket ma a népoktatás, az egészség- 
ügy és culturélet széles mezején szolgál, akkor még vagy 
nem ismerte, vagy a maitól teljesen elütő módon fogta 
fel. Néhol összehasonlithatatlanul többet, néhol arányta- 
lanul kevesebbet tett mint ma. Legnagyobb jelentőségre 
azonban az általános politika terén vergődött, honnan ma 
nagyobbára leszoríttatott, hogy idejét és tevékenységét 
termékenyebb talajon értékesitse. Egykor másutt nyugo- 
dott működésének súlypontja, s főleg a guberniummal, az 
idegen és törvénytelen uralommal szemben a megye mint 
az egyetlen törvényes alapon szervezett hatalom az admi- 
nistrativ teendők helyett inkább az össznemzet jogai vé- 
delmén fáradozott; benne öszpontosult a politikai köz- 
szellem, a mennyiben alkotmányos módon egyáltalán 
kifejezést nyerhetett. Törvényes központi kormányzat hiá- 
nyában ennek teendőit is lehetőleg magához ragadta; 
nemcsak administrált és törvényerejű statútumokat alko- 

Acsácly : Alagyarország. o 

tott, hanem működött mindenféle terén és irányban. Kö- 
vetei a bécsi udvarral, a császári hadak tábornokaival, a 
szomszédos török pasákkal, a knruczok vezetőivel alkudoz- 
tak a legfontosabb országos ügyekben ; küldöttei feljártak 
Bécsbe, Pozsonyba, Kassára, a török végvárakba, tanács- 
koztak a szomszéd vármegyékkel ugy, hogy a megye a 
szűkebb közigazgatási jogkör keretéből messze kiemelkedő 
jelentőségre vergődött, olyanra, minővel azelőtt sohasem 
birt. Az a vármegye, mely mint az alkotmány védbás- 
tyája él a köztudatban, a török uralom utolsó éveiben 
jelentkezik először a magyar történelem évlapjain. 

Hatalma öregbedésének titka abban rejlett, hogy 6 
volt akkor az egyetlen szervezett localis intézmény s a 
gubemium sem szolgálatába erőszakolni, sem megtörni 
nem tudta, mert nem birt helyére más szervezett hatal- 
mat ültetni. A helyi közigazgatást csehek és németek 
kezébe adni, mint a Bachkorszak tette, az országot ide- 
gen tisztviselőkkel elárasztani, arra akkor még gondolni 
sem lehetett. A megyében pedig nem volt elem, melynek 
érdekeire vagy rokonszenveire egy idegen kormány tá- 
maszkodhatott volna. A megye természetes ellensége volt 
a gubemiumnak s vele szemben vagy épen a gubemium 
daczára folyton terjesztette hatalmi körét, beleavatkozott 
mindenbe, magához ragadott mindent s a Pozsonyba szo- 
rult idegen kormány legfölebb akkor tudta engedelmességre 
birni, ha zsoldosaival kényszeritette akarata teljesitésére. 
Ez irányban tett ugyan sokszor kisérletet, de az igy 
kierőszakolt engedelmességnek szükségképen csak pilla- 
natnyi hatása lehetett. 

A megye tehát ez időben nemcsak életerős szervezet 
volt, hanem az állam központi hatalmának rovására túl- 
ságos jelentőséget és hatáskört szerzett. Elősegitette e 
törekvését az ország kedvezőtlen területi alakulata is. 
Pozsonyból azt a keskeny és hosszan elnyúló földdara- 

bot, mely a magyar királynak megmaradt, szabályszerűen 
kormányozni nem lehetett. A távolabb eső északkeleti 
megyék e földrajzi configuratio folytán olyan önállóságra 
vergődtek, mely bizonyos körülmények közt az ország 
egységére is veszélyessé válhatott. A Pozsonyhoz köze- 
lebb eső megyék nem is juthattak olyan független sze- 
rephez, mint a távolabbi északkeletiek. Északon és keleten 
nőtt a megyei intézmény nagyra s fejlődött igazi hata- 
lommá, mely nem ijedt meg semmiféle pozsonyi kormány- 
tól, hanem épen azért, mert Pozsonyban idegen kormány 
működött, ő maga annál nagyobb hévvel szállt a nemzeti 
érdek, a törvény védelmére s hol férfias bátorsággal, 
hol okos számitással, furfanggal, lekenyerezéssel s ha 
kellett merész passziv ellenállással vitte keresztül a saját 
akaratát. 

A kor zűrzavaros viszonyai hiven visszatükröződtek 
a megye működésében. A guberniumon kivűl közvetlenül 
érintkezett a koronás királylyal, a királyi kamarával, a 
császári hadak parancsnokaival, a végvárak kapitányaival, 
szóval minden néven nevezendő hatósággal és hivatallal. 
Mindegyik hozzá fordult, rendeleteivel, parancsaival, kiván- 
ságaival zaklatta, sokszor a legellentétesebb, sokszor tel- 
jesíthetetlen követeléseket intézve hozzá. A megye a 
nehezebb helyzetekben sem vesztette el türelmét, classicus 
nyugalmát. Megtette, a mit jónak talált; védte jogkörét, 
a mint a körülmények engedték ; zsebre rakta a császári 
tábornokok szemenszedett gorombaságait, melyekkel Írás- 
ban traktálták őt magát vagy szóval a táborba küldött 
követeit, de azért nem tett mást, mint a mit maga akart, 
vagy az adott körülmények közt tenni lehetett. A legvál- 
ságosabb időben sem feledkezett meg a saját tekintélyének 
fentartásáról. Habár torkára volt téve a kés 167()-ban, a 
guberniális uralom virágkorában, Abaujmegye meglepő 
bátorsággal utasította vissza a kamara beavatkozását a 

megje ügykörébe. Egész nyíltan izente meg a kamarás 
uraknak, hogy ^hazánk szabadságával '^ nem gondolnak 
8 ,,rendetlen s Nagyságtok és Ktek authoritását excedáló 
és igen gonosz példája ** ') intézkedést tesznek, melyet a 
megye minden eszközzel meg fog hiusitani. 

Fölfelé azonban az ily daczos erélynek inkább elmé- 
leti jelentősége volt s a legfőbb hatóságokat nem tartották 
vissza a további törvénysértésektől. De alulról is intéz- 
tettek támadások a megye tekintélye ellen s ezeket haté- 
konyan tudta és szokta megtorolni. 1672-ben Pestmegye 
dunamelléki és kunsági helységei nagy népgyűlést tar- 
tottak, melyen elhatározták, hogy mivel a megye és a 
magyar hatóságok nem védik őket a végbeli katonák 
kegyetlen dúlásai ellen, Spankau tábornokhoz, a császári 
hadak főparancsnokához fognak folyamodni. Mint mon- 
dották, a végszükség kényszeri tette őket e lépésre, mely 
sikerre is vezetett, mert Spankautól megfelelő védleveleket 
nyertek. Sőt hogy tettöknek megszerezzék a törvényesség 
látszatát, az érdekelt lakosok a dolgot a megyének is 
bejelentették. Itt azonban nagy zavar támadt; a megye 
elfogatta az illető helységek kiküldötteit, bűnvádi eljárást 
indított ellenök, a királyi kamara rendeletére sem akarta 
őket kibocsátani, sőt végül a mozgalom megindítóját, ki 
a megyei hatóságtól elszakadva idegen hatalomhoz folya- 
modott, halállal akarta fenyegetni. Ilyen szigorral őrködött 
a megye a maga jogkörén s épen az idegen uralom korában 
kényszeríteni merte és birta a területén élő lakosságot, 
hogy bajai orvoslását ne a császári hatóságnál, hanem 
egyes egyedül ő nála szorgalmazza. Más hatalmat nem 
tűrt meg maga mellett a saját területén. Csak az erőszak 
kényszerithette pillanatnyilag az engedésre. De a mint az 



í) Abaujmcgye 1676. szept. 30 án Kassán kelt felterjesztése. 
Orsz. Lev. Limbus 1676. 



erőszakos nyomás elmúlt, a megye nyomban visszahelyez- 
kedett előbbeni jogkörébe. 

Mint a különböző hatóságokkal, ugy egymással is 
sűrűn leveleztek a megyék s ha valamelyik bizonyos sé- 
relmek orvoslására Bécsbe követet küldött, fel szokta 
kérni szomszédjait, járuljanak ők is a költségekhez. A 
középkori politikai szervezetnek megfelelően a megyék 
bizonyos szűkebb kapcsolatba léptek egymással külön 
érdekeik védelmére. De ez mindig politikai czélból tör- 
tént s a viszony politikai, nem pedig administrativ jelleget 
öltött. 

Az idők folyamán igy támadt a hét vármegye cso- 
portja, mely néha tizenhárom vármegyére bővült ki; ez 
volt az északkeleti országrész. A városok közt az öt, később 
hat felsőmagyarországi város hasonló viszonyban állt egy- 
mással. De sem e csoportosulás, sem az országnak Alsó- 
és Felső-Magyarországra való felosztása, mely a XVII. 
században általánosan divott, mikor a dunántúli részt 
Alsó-Magyarországnak, a többit Felsőnek nevezték, nem 
birt jelentőséggel a tulajdonképeni közigazgatás terén. E 
tekintetben a csoport minden tagja megőrizte teljes ön- 
állóságát s közös fáradozásaik, tanácskozásaik, actióik 
mindig általános politikai czélok valósítására irányultak. 

Mint közigazgatási és önkormányzati tényező a megye 
teljesen Verbőczy populusának, a nemesség különböző 
rendéinek intézménye volt. Már emiitettük, hogy sok 
megye még ez időben sem birt állandó székhelylyel. A 
gyűléseket oly helyeken tartották, melyeket legkevésbé 
fenyegettek a törökök portyázásai. A megye élén a király 
képviselője, a főispán állt. Igen sok megye főispánsága 
örökös volt a nagybirtokos főúri családokban. A ilyen 
született főispánok gyakran nem a megye területén laktak, 
másokat viszont fiatalságuk gátolt a főispáni tiszt szemé- 
lyes teljesítésében, mi szintén elősegítette a megyei intéz- 

inény önállóságának kifejlődését. A megye valódi feje 
és vezetője mindinkább a választott alispán lett, még 
katonai tekintetben is. Mert a megyében még mindig 
a társadalom középkori katonai szervezete tükröző- 
dött vissza. Névleg a megye ekkor is katonai intéz- 
mény volt, s összeségében az ország egyik fontos honvé- 
delmi tényezőjét, a nemesi fölkelést képviselte ; közegei 
nemcsak polgári tisztviselők, hanem a fölkelő sereg ka- 
tonatisztei voltak 8 az 1662-ki fontos honvédelmi törvény a 
helyi sereg vezérévé szintén az alispánt jelölte ki. De 
mint katonai intézmény a megye már elavult, mi épen 
kevéssel az emiitett reformtörvény meghozatala után az 
1663 — 4-diki háborúban bizonyult be leginkább. 

A megye központi vezetése az alispán kezébe volt 
letéve. Mellette működött a jegyző, ki néha két-három 
megyét szolgált egyszerre s a megyei életben nagy sze- 
repet játszó táblabirói kar. A megye — terjedelme szerint 
— több járásra (processus) oszlott; mindegyiknek élén a 
szolgabiró s 2 — 4 esküdt állt. Voltak még más hivatalok, 
adószedők, — dicatorok, rovok, — megyei katonák — 
drabantok — parancsnokai stb. A tisztviselőket és tábla- 
birákat évenkint a széképitő széken (sedes restauratoria) 
választották. Ezt egy nappal szokta megelőzni a számon- 
kérő szék (sedes exactoria), mely elé a szolgabirák bevé- 
teleikről és kiadásaikról a számadást terjesztették. Voltak 
törvényszolgáltató székek (sedes judiciaria), melyek két- 
három, kisebb megyékben egy napig tartottak a peres 
ügyek elintézése czéljából, továbbá sedes sigillaris, sedes 
rectificatoria s általában a megye igen gyakran és sokféle 
ülést tartott egy-egy esztendő folyamán. A nagy megyei 
közgyűlés, a congregatio generális néha ünnepélyesen a 
megye kibontott zászlaja alatt a mezőn (sub expanso 
vexillo Cottus in Campo) ment végbe, főleg a megyei 
nemesi fölkelő sereg táborba szálltakor. 

A mily sokoldalú szerepet játszik ez időben a megye 
a politika terén, oly kevéssé termékeny maradt működése 
a sző szoros értelmében vett közigazgatás ügyeiben. Noha, 
mint emiitettük, a XVII. századi administratio még szá- 
mos olyan feladatot, melyet ma kielégiteni tartozik, nem 
ismert, sokat pedig az egyházzal s a királyi hatalom 
szilárdulása folytán ez utóbbival osztott meg, hatásköre 
a mainál mégis jóval tágasabb volt. szabályozta a bün- 
tetőjogot, sőt részben a magánjogot; limitálta az élelmi- 
szerek és mindenféle áruczikkek árát; mélyen belenyúlt 
a kereskedelem és ipar viszonyaiba; rendezte a czéhek 
ügyeit és czivakodásait ; kivetette, behajtotta s elszámolta 
az országos és megyei adókat, végezte a közbiztonsági 
teendőket, vigyázott az utakra, hidakra, közmunkák telje- 
sítésére a végváraknál, a vizek szabályozására, a közer- 
kölcsök állapotára, s megfelelő törvények hiányában min- 
denre szabályrendeletet alkotott. Hozzá fordult mindenki, 
kinek baja, panasza volt, az egyes községek, az egyházak, 
a császári tábornokok, magánosok, testületek, szóval vállain 
olyan óriási, olyan sokféle teendő halmozódott össze, 
melyet szerény anyagi és másnemű eszközeivel még ked- 
vező körülmények közt sem láthatott volna el. Az ország 
mostoha helyzete folytán azonban a tulaj donképeni köz- 
igazgatást a legnagyobb mértékben elhanyagolta. Közbiz- 
tonsági, igazságszolgáltatási, adóügyi s sok más tekintet- 
ben anarchicus állapotba hanyatlott az ország ; néha olyan 
volt helyzete, mintha semmiféle közigazgatási szervezet 
nem létezett vagy legalább nem működött volna. Nem- 
csak a gubernium korában észlelhető e sajnos jelenség; 
egyes nádorok gyakran kiemelték ezt s egyik ország- 
gyűlés a másik után kényszerült ugyanazon apróbb ügy- 
ben törvényt hozni, bizonyságául annak, hogy az előző 
toTvény nem vezetett czélhoz, nem hajtatott végre. Épen 
a túlságosan nagy hatáskör tette lehetetlenné a rendszeres 

közigazgatási tevékenységet. A megye sokat markolt, de 
keveset fogott s épen azért, mert mindent neki kellett 
volna végeznie, a legtöbbször szertelenül keveset, néha 
semmit sem végzett. 

Milyen nagy aránytalanság forgott fenn a megye 
széles jogköre s a rendelkezésre álló eszközök közt, s 
ennek folytán milyen csekély lehetett a közigazgatás terén 
valóban elért eredmény, azt a legszembetűnőbben egy 
megyei költségvetés, az évi bevételek és kiadások kimu- 
tatása tünteti föl. Költségelőirányzatok akkor még a ma- 
gyarországi hatóságoknál sehol sem divatoztak, de a tény- 
leges bevételeket utólag elszámolták. A megyénél ezt az 
egyes szolgabirák tették a számonkérő szék előtt s ily 
gyűlések jegyzőkönyveiből kell a megyei költségvetést 
reconstruálni. 

Borsodmegye 1670. évi kiadásait és bevételeit a kö- 
vetkező év január 27-ki gyűlésén terjesztette elő a megye 
négy szolgabirája. Három járásból e kimutatások^) elég 
részletesek, s egy pár összeadási hibán kivül szabatosak 
is. Ellenben a szendrői járásról csak néhány zavaros szám 
szerepel, melyen eligazodni nem lehet. így az alant köz- 
lött kimutatások és adatok Borsodmegyének csupán há- 
rom járására vonatkoznak. Ezek szerint a megye 1670-ki 
költségvetésének főszámai következők: 

I, Bevételek. 

Kirovás. Levonás és költség. Tiszta bevétel. 

1734 frt 98 dr. 277 frt 08 dr. 1457 frt 90 dr. 

II. Kiadás. 

Összesen . . . 1313 frt 25 dénár. 
A szendrői járás jövedelmét szintén ez arány szerint 
számitva, a megye egész évi nettó bevétele, melyből nem 



^) Borsodmegye levéltára. 

az országos terhek, hanem a törvényhatóság szükségletei 
fedeztettek, semmi esetre sem érte el az 1700 frtot. Pedig 
Borsod a hódoltság daczára a nagyobb és népesebb me- 
gyék közé tartozott. Bármi tetemes volt az akkori és a 
mostani pénzérték közti különbség, Borsodmegye 1670-ki 
budgetének főösszegei mindenképen szerényeknek mond- 
hatók. E számokban a megyei intézmény culturpolitikai 
működése nagyon szerény alakban jut kifejezésre. 

A megye mint nemesi intézmény saját szükségleteit 
jó részben a nemesség adójával födözte. A kirovást a 
megye eszközölte, a szolgabiróra csak a behajtás feladata 
várt. Minden év elején megkapta a saját járására vonat- 
kozó „regestrum" -ot, hogy a benne kivetett tételeket be- 
szedje s utólag elszámolja. A befolyó összeg, valamint a 
végrehajtások után a szolgabirót és esküdt-társait külön 
dij illette. Mind e dijakkal együtt a judlium és jurátusai 
egész fizetése évenkint 52 frtra ment. Ennyi szerepel e 
cziraen a járások kimutatásában. 

A megyében lakó főurak és nemesek hozzájárultak 
a megyei szükségletekhez. A nem megyebeli uraktól szin- 
tén szedtek bizonyos alkalmakkor taksát. Végül minden 
kapu (porta) — ez ama kor adókulcsa, — főleg a job- 
bágyság állami adózásánál — fizetett valamit a megye 
számára is. De mig a nemesség adója az összes jövede- 
lemnek körülbelül 807o-át teszi, a porialis adózók, a 
jobbágyok csak mintegy 207o"tal járultak a törvényha- 
tósági költségekhez. A kirovott összegből levonták a me- 
gye összes tisztviselőinek, továbbá az év folyamán elhuny- 
tak vagy véginségre jutottak taksáit, valamint a szolgabiró 
és esküdtek diját és a levonások után maradt nettó ösz- 
szeg került részletes elszámolásra a következő év számon 
kérő széke előtt. Megyei pénztárnok még nem volt — 
legalább Borsodban nem — s a szolgabiró maga kezelte 
a bevételt s eszközölte az alispán utalványára a kifizeté- 

seket. Az év végéig el nem költött pénzt a számonkéro 
széknek volt köteles átszolgáltatni. De ezt nem minden- 
kor tette. A jegyzökönyvek szerint sokan voltak hátra- 
lékban, melyet egyesektől sohasem lehetett behajtani. 

A megyei kiadások főbb tételei tüntetik föl a leg- 
jellemzőbben a megye tevékenységét. A számadásokban 
a kiadások nincsenek csoportosítva. A szolgabiró csak azt 
emliti, hogy ilyen vagy amolyan czélra ennyit meg annyit 
költött. A kiadások főbb czimei különféle apróbb tétel- 
ből következőleg vonhatók össze : 

Adomány egyházra és iskolára . . 20 frt — dr. 

Ki végzési költségek 15 » — „ 

Megyei rabok élelme 7 ,, 06 , 

Béklyó és bilincs 5 „ 70 „ 

Ajándékok 130 „ — „ 

Követségek . 361 '„ — „ 

Megyei katonaság 91 „ 80 „ 

Az alispán fizetése 122^ „ — „ 

Adósságtörlesztés 150 ,, — „ 

Fülek erőditése : . 50 „ — , 

Ezek a legfontosabb kiadások. A többi apróságokra 
oszlik el. A felsorolt tételek még szorosabban összevon- 
hatók. A megye egész c ulturtevékenysége egy évi időben 
arra szorítkozott, hogy tiz frttal segélyezte a miskolczi 
iskolát s ugyanannyival járult egy templom felépítéséhez. 
Igazságszolgáltatási kiadásai — a szolgabiiák fizetésén 
kivül — sem sokkal többre mennek. Három tételben va- 
lami 28 frt szerepel, s ebből 15 frt kivégzésre. Egy-egy 
kivégzés csupán 3 frt költséggel járt, s a megye három 
járásában 1670-ben nem kevesebbet mint öt embert vé- 
geztek ki. Jelentékenyebbek a közbiztonsági kiadások. A 

megye katonái, kik rendesen rendőri szolgálatokat végeztek, 

f 

^) Egész évi fizetése 150 frtra ment. 

főleg Diós-Győrött állomásoztak. Szükségletök nincs részle- 
tezve, de kétségtelen, hogy az itt szereplő összeg az egész 
költségnek csak töredéke, ámbár a megye rendőrkatonáinak 
száma ez időben szintén igen csekély lehetett. Hogy a 
közbiztonsági szolgálattal a megye keveset törődött, arról 
tanúskodik a közbiztonság teljes megrendülése, melyről az 
egykorú emlékek hajmeresztő képet adnak. A nádorok s 
más főtisztviselők ez irányban tett sürgetései foganat 
nélkül maradtak. A megyének nem volt pénze a szüksé- 
ges rendőri erő fedezésére. A Dunántúli hét megytnek 
például 1659-ben 100 lovas és 200 gyalog katonát kellett 
volna tartania, de összesen csak 80-at tartottak. Vasme- 
gyében 88 helyett csak 15 szolgált, Sopronban szintén 
ennyi. Veszprémmegye mindössze négy emberrel rendelke- 
zett a közbiztonság fentartására.^) 

A gubemium idején a megyének annál kevésbé ju- 
tott pénze ily czélra, mert az uj adók és különösen a 
német hadak eltartására követelt nagy összegek kimeri- 
tették minden erejét. így Zólyommegye 1674-ki áprilisi 
közgyűlésén keservesen panaszkodott, hogy a lopó törö- 
kök ellen 30 — 40 gyalogot nem képes tartani.^) 

Borsodmegye budgetének valami 407o-a az ajándé- 
kok és követségek két tételére esik. A kettő kiegészíti 
egymást. A megye 100 frtot Rottal gróf császári biztosnak, 
30 frt ára bort pedig a kassai kapitánynak küldött aján- 
dékul. Ebben és a bécsi, kassai, eperjesi, egri stb. követ- 
ségekben, melyek együttvéve csaknem 500 frtot igényel- 
tek, nyilatkozik a megye ez időben legfontosabb tevékeny- 
sége, a politikai. A mint ezen költségei a legnagyobbak, 
ugy politikai működése szintén túlszárnyalja minden más 



^) Nádasdy Ferencz gróf jelentése a pozsonyi kamarához 1059. 
márcz. 22. Orsz. Lev. 

*) A kamarához intézett felterjesztése. Orsz. Lev. 

irányú tevékenységét. De bármi meddő maradt a közigaz- 
gatás terén, a megyei intézmény egészségesnek, életre- 
valónak mutatkozik, mert egészen a nemzeti talajban gyö- 
kerezett. A megrongált, haldokló államszervezetben 6 az 
egyedüli, mely megóvta ifjúi erejét, mely folyton nagyobb 
tevékenységi tért s ezzel jelentőséget szerzett már a XVII. 
században s az idők annyi változása közepeit fenn tudta 
tartani később is. 

IV. 

A mint közigazgatás és igazságszolgáltatás, ugy hon- 
védelem és pénzügy is szorosan összefüggenek, mely tény- 
nek jóval Montecuccoli előtt minden hadvezér a maga 
módja szerint kifejezést adott. A XVII. századi magyar 
állam pénzügyi és adózási szerkezetének ismerete nélkül a 
magyar honvédelmi intézmény állapotát sem lehet meg- 
érteni. Közigazgatás és igazságszolgáltatás kevésbé függ- 
tek attól, képes-e az állam az illető közegek megélheté- 
séről kellően gondoskodni. Legnagyobb részök nem is az 
államtól kapta fizetését. Ellenben a honvédelmi tényezők 
működésére döntő befolyással volt az, fizet-e pontosan a 
kincstár; van-e pénze, a mikor s a mire kell s fedezik-e 
a befolyó közjövedelmek a hadügyi szükségleteket. A nem- 
zetek történetében a nagy katonai organisatorok mindig 
olyankor tűntek föl, mikor az államkincstár vagy tele volt, 
vagy könnyen meg lehetett tölteni. A török birodalom 
hatalmi túlsúlya a maga idejében szintén e tényen alapult 
s az ozmánok hadszervezete ama pillanatban indult ha- 
nyatlásnak, midőn a szultánok féktelen pazarlása vagy 
meggondolatlan vállalatai a közjövedelmeket kimerítették 
s a kincstárt kiürítették. 

A XVII. század magyar államának pénzügyi és adó- 
zási viszonyai leverő képet nyújtanak. Az adórendszer is 

a mohácsi vész előtti időből származott s noha törvényeink 
időnkint toldoztak-foltoztak rajta, lényegébe ható reform- 
nak nem vetették alá. Az adókulcs, az adók kivetése, be- 
hajtása változatlan maradt a változott viszonyok közt is. 
Egyedül az összeg változott, nőtt s fölemésztette a nem- 
zeti jövedelem egy jelentékeny részét a nélkül, hogy az 
államkincstárt a feladatai valósitásához szükséges eszkö- 
zökkel ellátta volna. Lényegileg még nem veszté el érvé- 
nyét nálunk a középkori hübérrendszernek azon Európa- 
szerte uralkodó elve, hogy a szabad ember, a földbirtokos 
adót nem fizet s az uralkodó azért kapja az államjavakat, 
s az indirect adók — regalia, vectigal — szedési jogát, 
hogy azok jövedelméből fedezze a közszükségleteket. Csak 
időnkint szavaztak meg a rendek a felszaporodó kiadá- 
sokra önkénytes segélyt — dona gratuita, subsidia — , 
tehát nem tulajdonképeni direct adót s azt is első sor- 
ban a jobbágyok rovására. Mindazonáltal a XVII. század- 
ban a nemesi adómentesség kiváltságán sok csorbát ütöt- 
tek a körülmények s a jog csak elméletileg élt. A nemes em- 
ber fizette a koronaőrség költségeit — pecunia coronalis 
— fizetett váltságot a személyes insurrectióért, néha maga 
is adott subsidiumot a királynak, hozzájárult a megye 
szükségleteihez, s habár mind e terheket lehetőleg job- 
bágyaira igyekezett áthárítani, mi gyakran sikerült, hisz ő 
volt a megye, vagyis a végrehajtó közeg, adómentessége 
a valóságban akkor már sokszorosan át volt lyukasztva. 

Az állam fokozódó kiadásaival azonban a közjöve- 
delmek nem álltak kellő arányban. 

A kincstár tehát folyton uj bevételi források nyitásán 
fáradozott s a pozsonyi gubernium egyik főczéljául épen 
a magyar adó- és pénzügyek javitását tűzték ki. A ki- 
rályi hatalom megszilárdulásának első következményei 
minden európai államban épen financziális téren nyilatkoz- 
tak a leghatékonyabban. Az uralkodók jövedelmei min- 

denött megszaporodtak. Bécsben is ezt akarták. De csak 
ügyetlen utánzásig tudtak emelkedni. Nagy adókat vetet- 
tek ki, túlzott igényekkel álltak elo; azt azonban nem 
vették észre, hogy a külföldön a fináncz-politika már nem 
csupán szűkkeblű kincstári, hanem nagy arányú gazdasági 
szempontokat követ s földművelés, kereskedelem és ipar 
fejlesztésével törekszik a népet oly helyzetbe juttatni, 
hogy az állam felszaporodó terheit könnyen elviselhesse. 
Francziaországban már átgondolt és következetes gazdasági 
politika gyámolitotta a nemzet teherviselési képességét. 
Bécsben ilyesmivel keveset gondoltak s egyszerűen ugy 
okoskodtak, hogy Magyarország nem fizet annyi adót, 
amennyit fizethetne.^) 1670 után furfangos bécsi kormány- 
férfiak folyton azon törték fejőket, minő uj jövedelmi 
forrásokat lehetne nyitni, hogyan lehetne a már meglevő- 
ket még jobban értékesiteni. Az ország viszonyait azon- 
ban legkevésbé sem ismerték, s a merész combinatiók ma 
egészen gyerekes benyomást keltenek. A legfantasticu- 
sabb számításokat tették. Abból indultak ki, hogy Ma- 
gyarországban mindennap 125.000 pint bort isznak meg 
az emberek. E fogyasztásból roppant összegeket akartak 
kinyerni. Terveikben kiváló szerep a — csizmadiáknak 
jutott ; minden csizmát, papucsot, s más lábbelit meg 
akartak adóztatni s csak a csizma-adóból valami 200.000 
frtot reméltek évenkint. Ez együgyű tervek némelyikével 
kisérletet is tettek s 1672-ben ugy megterhelték az or- 
szágot, hogy a következő évben a gubernium adóleszálli- 
tást kényszerült engedélyezni. De még az igy mérsékelt 
adóból is vajmi kevés folyt be. Noha a megyét folyton 
zaklatták, s az adóbehajtáshoz katonai karhatalmat alkal- 



*) Ez volt Montecuccoli gróf nézete is, ki L'Unghería 1673^ 
czimű munkájában fölemlíti, hogy Magyarország annyi adót sem 
fizet, mint a kis Morvaország. 

máztak, a tényleg elért eredmény nem állt arányban a 
nagy előirányzatokkal. A kincstár tovább is üres maradt 
s az adóemelés hatása egyes-egyedül az adóhátralékok 
elijesztően nagyra növekedésében nyilatkozott. A gubernium 
kudarczot vallott minden téren, de sehol sem oly teljeset, 
mint a kincstári jövedelmek gyarapitása körüli igyekeze- 
tében. 

Az idegen uralom először a nemesség adómentessé- 
gét szüntette meg s ekképen a régi kiváltságot elvben is 
eltörölte. Minden nemes embertől öt frt évi fejadót kivánt. 
Ezenkivül a régi telekadót, a dicát, melyet az ország- 
gyűlés mindig csupán meghatározott időre és pedig ren- 
desen a jobbágyok terhére szavazott meg, a nemesek jó- 
szágainak adó alá vonása folytán igen lényegesen fölemelte. 
Az országgyülésileg megszavazott dicalis adó, mikor leg- 
magasabb volt, sem haladta meg portánkint^) az évi tiz 
forintot, sőt rendesen jóval ez összeg alatt maradt. Most 
ez adótételt egyszerre negyven forintra rúgtatták fel, utóbb 
azonban 35 frtra mérsékelték. Behozták továbbá a sör-, 
bor- és husfogyasztási adót — accisa — s ebből is jelen- 
tékeny összeget reméltek. Eleinte az élénk képzelődésü 
bécsi finaczbölcsek nem kevesebbet, mint három milliót 
vártak évenkint a fogyasztási adóból. De mikor a csizma- 
adó s más efféle elejtetett, a tulajdonképeni fogyasztási 
adó tiszta eredményét már csak 200.000 frtra számították. 



1) A porta, vagy kapu volt a régi magyar adózás állandó 
kulcsa s az maradt 1848-ig. Egy porta alatt bizonyos számú jobbágy- 
telkét értettek, mely minden vidéken a föld minősége szerint 
változott. így Beregben 240 köblös jó, 360 köblös középszerű, 480 
hold rósz föld, illetve 4 — 6 — 8 jobbágy-telek tett egy portát. Hol 
kevés volt a föld s a lakosoknak házukon kivül egyebök nem volt, 
ott 50 ember, ahol a lakosoknak sem házok, sem kertjök nem volt, 
ott 80 ember számittatott egy portára. A portákat a megye irta 
össze, s annyi tiz forintot hajtott be, a hány porta volt területén. 

A tényleges bevétel körülbelül elérhette ez utóbbi prae- 
liminaret. 

De minden más irányban keserű csalódás követte a guber- 
nium várakozásait. Adóügyi gazdálkodásának összes részleteit 
még a levéltárak homálya boritja ugyan, de a mi onnan 
eddig előkerült, az elég érthetően elmondja, hogy Bécsben 
és Pozsonyban sejtelemmel sem birtak a magyar nép 
akkori teherviselési képességéről, melynek fejlesztését meg 
sem kisérlették. Milyen nagy volt az országra kivetett 
egész adóösszeg, az még ismeretlen. Csupán egyes me- 
gyék évi adóterhéről találtam töredékes közléseket.^) 

1674-ben s a rá következő időben egy-egy évre ki 
volt vetve : Barsmegyére 5292 forint. Veszprémmegyére 
2290 frt. Komárommegyére 7992 frt, Győrmegyére 5777 
frt 75 dr., Trencsénmegyére 11,816 frt. 

E számokban egy egész korkép lép jellemző realis- 
niussal elénk. Az itt felsorolt öt megye közül a háború 
viharaitól távolabb eső Trencsén akkor legelői járt, még 
pedig aránylag tekintélyes összeggel, s adóelőirányzata 
csaknem ötszörösen meghaladta például Veszprém megyéét. 
Ma ellenben ez utóbbi körülbelül két annyi egyenes állami 
adóval van megróva, mint amaz. 

Csakhogy a kirovott és a tényleg befolyt összegek 
közt elijesztő különbség mutatkozott akkor is. Az idegen 
kormány kivetette ugyan a szertelen adót, de behajtani 
képtelen volt. Hihetetlen hátralékok jelentkeznek min- 
denütt, így például Trencsénmegye az 1672 — 5. években 
kivetett adójának még tiz százalékát sem fizette be s 
hátraléka meghaladta a 907o-kot. Barsmegyéből valami 
20, Győrből és Komáromból 307o-a az adótartozásnak 



^) Nem akarva az olvasót a forrásokra való gyakori utalással 
zavarni, általánosságban megemlitera, hogy az e fejezetben közölt 
összes számokat és adatokat kivétel nélkül egykorú okmányokból 
mentettem, főleg az Orsz. Levéltár dúsgazdag gyűjteményeiből. 

folyt be az emiitett négy, néhol öt évi időszakban. ^) De 
talán sehol sem nőttek a hátralékok oly nagyra, mint az 
akkor is aránylag vagyonos, a török dulásoknak és ku- 
raczmozgalmak kevésbé kitett Sopronmegyében, mely a 
pozsonyi guberniumhoz igen közel esett s igy folytonos 
intésben s mindenféle hivatalos sürgetésben részesülhetett. 
Fennmaradt e megye 1673. és 1 674- diki hátralékairól egy 
okmány, mely a jószágok szerint előbb az urak — a nagy- 
birtokos főranguak — azután a nemesek adótartozását 
sorolja föl. Az akkor legloyalisabb főurak épen oly kevéssé 
birták meg az adót, mint a mindig nyugtalankodó kisebb 
nemesek, s igy a nem fizetést, a mi különben is kétség- 
telen, nem a rebellis szellem, mint Bécsben hitték, hanem 
egyes-egyedül a pénzhiány okozta. A győri püspök 
épen ugy, mint Draskovich Miklós és Kéry Perencz grófok, 
továbbá Csepreg városa jelentékeny hátralékban voltak, 
de legelői állt a megye legnagyoljb birtokosa és főispánja, 
gróf Esterházy Pál — a későbbi nádor és herczeg — ki 
két esztendőről 10,499 frt 62 drral maradt adós, melyből 
összeírás közben törlesztett egy jócska részletet. A főurak 
összes hátraléka az emiitett két évről 23,153 frtot, a nemes 
urak hátraléka 5394 frtot, s levonva minden levonandót, 
a megye összhátraléka 27,451 frt 127a drt tett. Minthogy az 
egész két évi kirovás sem sokkal lehetett több, a való- 
ságosan behajtott összeg alig ment néhány ezer forintra. 
Hasztalan fordult a gubernium a katonaság közre- 
működéséhez. A katona rossz adóvégrehajtó volt akkor is, 
s talán e karhatalomnál többet használt volna, ha a me- 
gyei adóbehajtási gépezet korszerűen átalakittatik. De 
ilyesmire a gubernium sem vállalkozott, a katonai erőszak 
pedig megtörött a nép szegénységén, főleg a készpénz 



*) A hátralékok részletes kimutatását közzétettem Századok 
1885. 717. 

Ac8á<Iy : Magyarország. 7 

hiányán, midőn a produktív munkát a legszerényebb körre 
szorították a hadak viszontagságai. 

A régi magyar adó- és pénzügyi rendszer minden- 
esetre inkább megfelelt a nép közgazdasági fejlettségének, 
habár nem a kincstár akkori fokozott szükségleteinek. Az 
alkotmány uralma idején a lakosság kevésbbé készpénzben, 
mint inkább terményekben és személyes szolgálatokban 
teljesítette az adózást. A személyes szolgálat a nemes 
emberre a katonáskodásból, a nemesi felkelésben való 
részvételből állt. Ezért minden más köztehertől, — némely 
önkényt elvállalt s már jelzett kötelezettség kivételével — 
mentve maradt.- A városi polgár személyes szolgálat he- 
lyett közmunkára volt kötelezve, mely abból állt, hogy a 
császári hadak tüzérségét a városok látták el a szükséges 
előfogattal. Ezt a kötelezettséget meg lehetett váltani 
^pénzzel. Végül a személyes szolgálatot a jobbágyság köz- 
munkában — gratuitus labor — végezte. A közmunka üt- 
és hidépitésre, vizek szabályozására, folyók kitisztítására, 
de főleg a végvárak építésére és javítására szolgált. A tör- 
vény pontosan megjelölte, melyik vár fentartására kell 
minden egyes megye közmunkáját fordítani. Mivel némelyik 
megye a számára kijelölt vártól messze esett, ezt a köz- 
munkát is meg lehetett pénzen váltani. 

E személyes szolgálatok mellett a régi magyar adó- 
rendszer második fötényezője a nyers terményekben való 
adózás, mely alól a nemesség rendszerint szintén föl volt 
mentve. 

Természetben — annona — szolgáltatott a köznép 
gabonát, lisztet, zabot, fát, szalmát és gyertyát. Ez is 
jelentékeny értéket képviselt, de mivel nem készpénzben 
fizették, czélszerü behajtási mód mellett nem rótt volna 
túlságos terhet az adózókra. De a romlott közigazgatási 
gépezet e téren sem teljesítette hivatását. A közmunka^ 
valamint a nyerstermény-adózás körül roppant nagyra nofct 

a hátralék. A felsőbb hatóságok örökösen intették a me- 
gyét, sürgesse az adószedőket, végeztesse a közmunkát, 
szedje be a terményeket s szállíttassa a várakban levő ele- 
ség-raktárakba. De még az is, mit a tisztviselők a sze- 
génységen megvettek, csak részben került rendeltetése 
helyére, a megváltásból befolyó összegek pedig vagy a 
behajtó közegeknél vesztek el, vagy ha átadattak azon vár- 
kapitánynak, melynek közmunkája megváltatott, ez egy- 
szerűen magánszükségleteire fordította. Máskor viszont a 
várhoz tartozó közmunkát fordította saját czéljaira. Ez 
anarchikus állapotok tették a régi magyar adórendszernek 
különben eléggé elviselhető két tényezőjét, a személyes 
szolgálatot s a terményekben való adózást igazi csapássá 
a népre, mert a behajtás körül a gyakorlatban a legsú- 
lyosabb visszaélések harapóztak el. 

A nyerstermény-adózás s a pénzbeli adózás közt 
bizonyos átmenetet képez a dézsma — decim a — vagy 
tized és a negyed, — quarta — mely egyházi adóból a 
XVII. században már állami adó lett, mert a kincstár 
készpénzzel váltotta meg vagyis vette bérbe az egyes 
püspököktől s a saját számlájára kezelte. így például 
1673-ban és 1674-ben Gömörmegye dézsmájáért 1200 
frtot, a negydért 600 frtot. Tornamegyéért 600, illetve 
240 frtot fizetett a kamara az esztergomi érseknek. E bér 
fejében az illető dézsma és negyed állami czélokra for- 
díttatott. 

A régi magyar adórendszerben csak harmadik helyen 
következett a tulajdonképeni egyenes adó, a .készpénzben 
való fizetés. A XVII. században egy ilyen adónem volt a 
dica, mely rendszeresen csupán a jobbágyságot terhelte. 
Mindig az országgyűlés szavazta meg, legtöbbször két 
évre és pedig akként, hogy egy-egy portára 5 — 6, leg- 
fölebb tíz forintot vetett ki. Az egyes megyékre eső össze- 
geket a megyei dicatorok hajtották be. A dica egy esztendei 

tiszta jövedelmét 30 — 40,000 frtra praeliminálták az egy- 
korúak. Tényleg azonban a porták hanyag összeírása, de 
még inkább a rossz behajtás s a gondatlan kezelés folytán 
a kincstárba sokkal csekélyebb összeg folyt be s a hol a 
kamarai számadásokban a dica egyáltalán előfordul — oly 
években, melyekre az országgyűlés meg nem szavazta, nem 
is fordul elő, — ritkán haladja meg az évi tízezer forin- 
tot. Már gróf Eszterházy Miklós nádor emliti, hogy ha 
a megyék czélszerübben kezelnék a dicát, az évi százezer 
forintnál is többet jövedelmezne. De ez összegnek alig 
egy tizedrészét látta a kamara, mely folyton sürgette a 
megyét, utasitsa az adószedőket, számoltassa meg a köz- 
pénzek kezelőit, tartson rendet az adózásban. A megye 
adóügyi tekintetben nehézkesen és rendetlenül működött, 
akár a jobbágyok, akár a nemesek adójáról volt szó. 
Noha a szegénységen néha két-három izben is megvették 
a dicát, illetékes helyre vajmi kevés jutott el belőle. A 
nemességtől pedig egyáltalában alig hajtott be valamit. 
A szent korona őrzésének költségei fedezésére szolgáló 
korona-pénz — pecunia coronalis — mely portánkint 
minden évben csak egy-egy forintot tett s a kimutatások 
szerint csupán a nemességet terhelte, olyan rendetlenül 
folyt be, hogy a koronaőrség néha a legnagyobb nyo- 
morban tengődött. Pozsony megye az 1655 — 67 tizenhárom 
év alatt 8.616 frt koronapénzt lett volna köteles fizetni, 
de az egész időben csak 1.832 frtot szolgáltatott be s 
néha négy év eltelt a nélkül, hogy e czimen egy fillért 
behajtott vagy legalább a kamarához juttatott volna. 

A megyénél hathatósabban teljesitették adózási kö- 
telességöket a szabad királyi városok. A mint a rendi 
kiváltságok korszaka a jogegyenlőséget nem ismerte, 
olyan távol állt attól is, hogy egyenlő adóknak vesse alá 
az összes alattvalókat. Voltak felekezeti adói, az anabap- 
tisták és zsidók adója; voltak nemzetiségi adói — ilyen 

jellegüeknek mondhatók a magyar városokban megtelepe- 
dett görög és rácz kereskedők taksái, kik nem a letele- 
pedésök helyén divó adózásnak vettettek alá, mint ma 
történik, hanem a kamarával folytatott tárgyalások alap- 
ján egész külön adót fizettek — s végül voltak városi 
adói, melyek teljesen elütöttek a nem városban élö nép- 
osztályokra rótt közterhektol. E városi adók képezték a 
kincstár egyik igen jelentékeny s egyszersmind rendesen 
befolyó jövedelmét. 

Mindig a városok voltak a mozgó töke, a pénz köz- 
pontjai. Jobban védett falaik közt hnzódott meg az ipar, 
a kereskedelem, a készpénz-forgalom. Könnyebben fizet- 
hettek tehát s aránylag nemcsak nagy összegekkel adóz- 
tak, de azokat pontosabban törlesztették is. Ezzel viszont 
a kincstárban élesztették a hajlamot, hogy folyton na- 
gyobb igényeket intézzen hozzájok. Evi adójuk egyre 
emelkedett s az idegen kormány által behozott fogyasztási 
adók leginkább őket sújtották. Az alkotmányos időkben 
kétféle adót fizettek, a census regiust, mely azonban a 
XVII. században már csekély összegre olvadt le, és a 
taxát, mely a kincstári jövedelem igen jelentékeny részét 
tette. 1638-ban 25 horvát-magyar városra 75.600 frtnyi 
évi taksa kivetéséi tervezték, mely összeget azonban utó- 
lag a nagyobb városoknál valamivel leszállították. Ez 
előirányzat némi világot vet az akkori városok nagyságára 
és vagyonosságára. Összesen három szerepel benne tiz- 
ezer frttal vagy ennél nagyobb adóösszeggel, és pedig: 
Pozsony és Sopron — egyenkint tizenkét, Kassa pedig 
tízezer frttal. Hat-hatezer frttal Nagy-Szombat, Lőcse és 
a hét bányaváros együttvéve, négy-négy ezer frttal Modor 
és Eperjes, 3.200 frttal Bártfa, 3000 frttal Szt.-György 
van folvéve. A horvát-, vagy az akkori földrajz szerint 
helyesebben szlavóniai városok közül csak Várasd viszi 
fel ezer frtig, mig Zágráb 800, Kőrös és Kaproncza 

egyenkint 300 frtnál marad. Egyébiránt ez utóbbi három 
város a régibb időben reá kivetett hat, illetve kétszáz 
frtnyi taksából sem fizetett néha éveken keresztül egyet- 
len dénárt is. 

A század folyamán a kincstár a városok taksáját 
folyton emelni igyekezett. így például 1655-ben Pozsonyéfc 
és Sopronét 18.500 frtra rúgtatta fel. De csakhamar is- 
mét le kellett szállitani, kétségkívül azért, mert a lakosok 
nem birták meg a terhet. Nem emelkedett, hanem apadt 
tehát a század folyamán a vagyonosság a városokban, 
melyek a felszaporodott hátralékoktól csak ugy meneked- 
tek, hogy a királyi kegyelem igen jelentékeny összegeket, 
néha egész az tartozás felét engedte el nekik. 

Mindazáltal a városok taksája a kincstári jövedel- 
mek egyik fö forrása maradt. Mig még 1626-ban a tény- 
leg befolyt jövedelmek közt e czimen csak kevéssel több 
mint tizenkétezer frt szerepel, 1687-ben a tényleges be- 
vétel már megközelíti az 50.000 frtot. Ritkán történt 
ugyan, hogy valamelyik város még ugyanazon évben 
lefizette volna egész esztendei adóját, de viszont az is 
előfordult, hogy előre fizetett néhány részletet későbbi 
évekre. A fizetés sem mindig készpénzben, hanem ter- 
ményben, gabonában, borban, vagy olyan áruczikkben tel- 
jesíttetett, melyre a kincstárnak épen szüksége volt. 

Mig a közigazgatás minden ága s igy a helyi pénz- 
ügyi administratió is a törvényhatóság, a megye vagy vá- 
ros gondjaira bizatott, a pénzügyi kormányzat legfelsőbb 
közege királyi volt s némely teendőkre exponált helyi kö- 
zegekkel rendelkezett. A kincstári jövedelmek kezelésének 
központi orgánuma a királyi kamara volt, állandó szék- 
helylyel Pozsonyban. Maga a kamara ősrégi európai in- 
tézmény. A camera principis, chambre des comptes eleinte a 
fejedelem, mint a nagy államjavak ura, bevételeit s a részére 
törvényesen kijelölt szolgálmányokat kezelte és számolta 

el. De a mint a XVL század óta a fejedelmek sikeresen 
gyarapitották jövedelmi forrásaikat, kamarájok jellege is 
megváltozott. Nemcsak a király földesúri, hanem uralko- 
dói jövedelmeit is kezelte. A magyar karaara a Habsbur- 
gok idején a kezelt jövedelmek természetéből kifolyólag 
mindig bizonyos összeköttetésben állt a bécsi császári ud- 
vari kamarával, mely a magyar ügyekre is kiterjeszteni 
igyekezett befolyását. A gubernium idején ez az összeköt- 
tetés valódi függési viszonynyá változott. Mindazonáltal a 
kamara, a régi magyar kincstárnokság örököse, ez időben 
is főfontosságu intézmény maradt. A mi rend, szabálysze- 
rűség, pontos kezelés a XVII. századi administratióban 
egyáltalán van, az nagyobbára csak itt található. Szám- 
adásai, pénzkezelése a körülményekhez képest egész a ki- 
fogástalanságig pontosak. Szigorú rend és fegyelem jel- 
lemzi tevékenységét, s habár mint közgazdasági intézmény, 
mely a közjövedelmek gyarapodását, egészséges gazdasági 
politikával igyekszik elérni, mely nem csupán a kincstár 
pillanatnyi hasznát, hanem párhuzamosan a nép adóké- 
pességének fejlesztését is szem előtt tartja, egyáltalán nem 
érvényesült, hanem csupán központi pénzkezelő hivatal 
maradt, ezt a munkakört egész lelkiismerettel végezte. 
A kamrában fölvillant néha az eszme, hogy gazdasági 
politikával is kellene foglalkoznia. De a zűrzavaros viszo- 
nyok közepette még a legközönségesebb visszaélések or- 
voslása is annyi nehézségbe ütközött, hogy a kamara 
kénytelen volt legspeciálisabb feladatára, a királyi jöve- 
delmek és fiscalis javak kezelésére szorítkozni. E helyett 
azonban hatáskörét minden más irányban fejleszteni igye- 
kezett 8 sokszor a pénzügyekkel egyáltalán nem rokon 
dolgokba is beavatkozott. Minthogy egyetlen hatóság com- 
petentiája sem volt törvényesen megállapitva, a kamarai 
mint a királyi hatalom képviselője, birói, közigazgatási, 
katonai, szóval a legkülönbözőbb kérdésekbe is beleszólt. 

Másrészt nincs az az ügy, melyben a közönség minden 
rétegéből hozzá nem folyamodtak volna. Különösen job- 
bágyok földesuraik vagy azok tisztei zsarolása ellen keres- 
tek a király kamarájánál védelmet s e hatóság a XVII. 
században már csaknem olyan jelentőségre vergődött, mint 
később a helytartótanács. 

A királyi kamara személyzete két csoportra oszlott ; 
az egyik a cancelláriában, a másik a számvevőségben szol- 
gált. Amannak tagjai voltak a kamara elnöke — prae- 
fectus — három tanácsos, két titkár és négy jegyző. A 
számvevőséghez tartoztak a fő- és alszámvevő két segédé- 
vel, a pénztárnok, a levéltárnok, egy fogalmazó és hat 
jegyző, továbbá több tiszteletbeli jegyző és hat szolga. 
(1655-ki állomány.) A fizetések a kor viszonyaihoz képest 
elég jelentékények; a rendes fizetésen kivül mindenki 
nagy újévi ajándékot kapott, mely a fizetésnek mintegy 
éO'Ytj-áig emelkedett. Némely tisztviselő segélykép állandó 
évi pótlékot, s mindegyik gyertyára, fűtésre s más dologi 
szükségletre állásához mért átalányt kapott. A kamara évi 
személyi és dologi saját szükségletei körülbelől tizezer 
forintot tettek. 

A pozsonyi kamara alá voltak rendelve mint királyi 
hatóságok: a szepesi kara ara Kassán; a királyi harmin- 
czad-hivatalok ; a postamesterek és a nagyobb várakban 
levő eleségraktárak tisztei, az úgynevezett annonariusok. 

A szepesi kamara fiókja, exponált közege volt ugyan 
a pozsonyinak, de a számára kijelölt területen ugyanazon 
hatáskörrel járt el, mint a pozsonyi. Pénzügyileg két részre 
volt osztva az ország, mert a határszéli Pozsonyból iv- 
alakban hosszan elnyúló területet igazgatni nem lehetett. 
A nyugati és északnyugati megyéket közvetlenül maga, 
az északkeleti tizenhárom megyét azonban a Kassán szé- 
kelő szepesi kamara által kormányoztatta a pozsonyi ka- 
mara. A kassainak személyzete nem is volt oly nagy, mint 

a pozsonyié. 1657-ben két tanácsosból, egy pénztárnokból, 
egy titkárból, — egyszersmind a királyi ügyek aligazga- 
tója, — egy levéltárnokból, egy segédbivatalnokból, két 
jegyzőből állt három szolgával. 

Volt még hazánkban egy harmadik kamara is, de 
kiszakitva az ország alkotmányos szervezetéből. Ez a bánya- 
városok kamarája, az ország gazdag bányászati kincsei 
kezelésének legfőbb közege, mely azonban nem a pozso- 
nyi, hanem az alsó-ausztriai s általa a császári udvari 
kamara alatt állt. A magyarok nem szűntek meg sürgetni 
a törvénytelen kapcsolat megszakitását. De mindig hasz- 
talan, s a bányavárosok kamarája, mely 1674 — 77-ben 
évenkint csaknem 300,000 frtnyi tiszta jövedelmet szolgál- 
tatott hazánkból Bécsbe, lényegileg inkább osztrák mint 
magyar hatóságnak mondható. 

A területi viszonyok s a határok kedvezőtlen ala- 
kulata tette szükségessé a feltűnően sok vám- vagy har- 
rainczadhivatalt, mely a XVII. században található. Nem- 
csak a török és erdélyi birtokok, továbbá Lengyelország, 
hanem az örökös tartományok is vámvonallal voltak el- 
zárva, s a század második felében valami hetven rendes vagy 
fiókharminczadhivatal működött a királyi Magyarország- 
ban. Közülök huszonhét a felső-magyarországi részekre, 
huszonöt a dunáninneni, tizennyolcz pedig a dunántúli 
megyékre jutott. Az egykorúak szerint azonban mindez 
nem volt elég, s a hivatalok csekély száma miatt a kincs- 
tár igen érzékenyen károsodott. 

Ez volt ama pénzügyi organisatió, mely a XVII. 
században a kincstári jövedelmeknek részben behajtására, 
részben kezelésére fennállott. Hogy a jövedelmek összesége 
egy esztendőben mennyire ment, azt igen nehéz kideríteni. 
Nem azért, mintha a kamara elszámolási módja hiányos 
lett volna. Az állami pénzügyek középkori jellegéből kö- 
vetkezik, hogy a király bevételeiről nem tartozott sza- 

batos számadással az országnak. Arra aem yolt joga, 
hogy önkényesen a rendek jóváhagyása nélkül vessen ki 
adót a népre vagy nyisson magának uj bevételi for- 
rást. De a mit a rendek egyszer alkotmányszerüen meg- 
szavaztak, azzal szabadon rendelkezett minden számadási 
kötelezettség nélkül. A középkori adózásnak^) az volt 
alapelve, hogy a szabad ember, a földbirtokos a hübér- 
rendszerből kifolyóan nem fizet adót. A fejedelem szintén 
csak földbirtokos, a legelső, legnagyobb birtokos, ki azért 
kapta az államjavakat, hogy jövedelmekkel fedezze az 
összes közszükségleteket. De mint a többi földesurak magán- 
uradalmai, ugy a fejedelem kezén levő államjószágok is 
minden nyilványos ellenőrzésen kivül maradták, legalább 
a jövedelem tekintetében, melyről az uralkodó épen 
ugy nem tett számadást, mint a többi földbirtokos a saját 
jövedelmeiről. 

Ugyanez elv alkalmaztatott később minden királyi 
jövedelemre, a közadókra, melyek a subsidium, a don 
gratuit jellegével birtak. A mit az ország önkénytesen 
megajánlott, mintegy a királynak ajándékul adott, azt ez 
nem tartozott utólag elszámolni. A XVII. század folyamán 
az országgyűlések mindig csak bizonyos jövedelmeket sza- 
vaztak meg, de a kiadásokról nem kértek felvilágosítást, 
mert a megszavazott összeg hovaforditása a király dolga 
volt. ^) Ennek folytán a kiadásokról nem terjesztett a ka- 
mara kimutatást az országgyűlés elé, mely ha néha sür- 
gette is a pénzügyi tisztviselők megszámolt atását, ezzel 



^) Bővebben e tárgyról Stein : Die Finanzlehre des XVII. Jahr- 
hunderts. Schantz Finanzarchiv I. 

*) Ezt a többek közt gróf Eszterházy Miklós nádor több izben 
kifejezi. 1630-ban irja az országgyűlési leg megszavazott dicáról Győr- 
megyének : „0 felsége ezt a dicát, a mit jm-e regiminis sui máshová 
fordíthatott volna, a mi hazánk és maga végházaira fordította/ 
Magy. Tört. Tár. VIII. 

nem azt akarta mondani, hogy a közjövedelmekröl neki 
tegyenek' számadást, hanem csupán azt, hogy a király ne 
engedje az ország pénzét egyes hanyag tisztviselőknél 
elveszni. 

A középkori pénzügyi felfogásból folyt tehát, hogy 
a mint szabályszerű évi költségelőirányzat nem készült, 
ugy elmaradt az államháztartás eredményeinek nyilványos 
elszámolása is. Nem készült általános zárszámadás, mely 
rendszeresen feltüntette volna a királyi jövedelmek és 
kiadások egész összeségét. De a saját czéljokra a pozsonyi 
és szepesi kamarák minden évben készítettek külön-külön 
az egyes bevételi ágakról s a pénz elköltéséről számadá- 
sokat. Csakhogy ezekből aránylag igen kevés került elő 
8 teljes budgetet ma még nem lehet belölök reconstruálni. 
Hozzávetőleges számitás szerint a királyi jövedelmek Ma- 
gyarországban 1680. körül évenkint elérték a 800.000 
forintot, ^) a mi, tekintve a kor nehéz viszonyait, a csekély 
területet s a gazdasági élet kezdetlegességét, elég nagy 
összeg s ha nem is fedezte a kincstár szükségleteit, igen 
érzékeny teherkép nehezedett a számban megfogyott 



A modern budget mértékét és fogalmait azon szám- 
adásokra alkalmazni, melyekben a két kamara a kezén 
átment évi kiadásokat és bevételeket kimutatta, alkalmazni 
egyáltalán nem lehet. Nemcsak a bevételek és a kiadások 
csoportositása, a hiány fedezésének módja különbözött a 
mostanitól, hanem az elszámolás körül is egészen más 
nézetek érvényesültek. A számadások közt azonban van 
egy, melyben a kamarák, az ama kor fogalmai szerint, 
rendesnek nevezett kiadást és bevételt minden egyes évben 
összeállították. Ez a XVII. század aránylag számos eszten- 
dejéről maradt ránk, s amaz idő rendes budgetkezelése 



*) Ez összeget lehetőleg részleteztein Századok 1885, 

zárszámadásának mondható, habár a kiadások és bevételek 
rovatában sok olyan fordul elő, mely &z állandóság és 
rendesen visszatérő tétel jellegével egyáltalában nem bir. 

Ugy látszik e számadásba*) foglalták össze akkor mind- 
azt, a mit nem a félharminczad, fogyasztási adó, érezbá- 
nyászat, az államjavak és lefoglalt jószágok jövedelmeztek, 
ámbár néha ezek némelyikét is belevették, ugy, hogy követ- 
kezetesség a számadás összeállitásában nem mutatkozik. 
Mindenesetre azonban az államháztartásnak csupán egyes 
töredékéről ad tájékozást. Csakhogy e töredékben és szám- 
adataiban is az egész korszak fináncziális, sőt politikai képe 
tükröződik vissza, s rajok szintén alkalmazható a mondás, 
hogy a számok, ha nem is uralkodnak a világon, azt 
bizonyára megmutatják, hogyan kormányoztatik a világ, 
vagy a jelen esetre vonatkoztatva: hogyan kormányoz- 
tatott akkor Magyarország. E hosszú és száraz szám- 
oszlopok sokszor élénkebb, igazibb világitásba helyezik a 
kormánygépezetet és működésének hatásait a lakosság 
összes elemeire bármily más hivatalos okiratnál. 

A pozsonyi kamara rendes kezelésének 1675-ki zár- 
száraadása a bevételeket nyolcz, a kiadásokat tizenkilencz 
tételbe csoportositja. Ez utóbbiak közt van egy-két igen 
apró tétel, van továbbá több tétel, mely azonos vagy rokon 
forrásból számazik, melyek tehát szintén összevonhatók. 
Az apró vagy rokon kiadási tételeket egybefoglalva a 



^) Az itt érintett számadás eredeti czime : Ratio super per- 
ceptione et erogatione proventuum Ordinariorum, Regiorum Trice- 
simalium, Extraordianoruin, Salis, Papyri et Contrabandorum et 
Restantiarum decimalium. Ilyen czimü számadást évenkint külön a 
pozsonyi és külön a szepesi kamara készitett. De ugyanegy évről 
mindkét kamara ezen számadása még nem került elő. A szepesi 
kamaráé fenmaradt az 1650, 165B, 1655, a pozsonyié az 1660, 1662, 
1666, 1669 és 1675 évekből az Orsz. Levéltárban. Ez utóbbi évi 
az, mely a fel szabadi tó hadjárat korához legközelebb esik. 

pozsonyi kamara 1675. évi akkor reifdesnek nevezett költ- 
ségvetésének mérlege a következő: 



BeTétel 



frt dr 



Kiadás 



i| frt dr 



Régibb hátralékok. . . 

Rendes harminczad . . . 

Rendkívüli bevétel . . , 

Kölcsön utján szerez- 
tetett 

Lefoglalt dugáru 

Kiadott papirosért . . . . 

Sójövedék 

1672. dézsmahátralék- 
ból 



1.649|37 

81.48251 

2.645 50 

45.457! 10 
64147 
272,75 

15.682Í92 

927 — 



Összes bevétel 148.678 64 



A gubernium szükség-,! 

léte ! 18.0251— 

Főpapok és zászlós urak 

fizetése | 2.800;— 

A pozsonyi kamara 

tagjai fizetése ! 9.817 12 

Külső (vidéki) tisztvi- 1 

selők fizetése 1 6.974 20 

Nyugdijak és deputa- 

tumok 6.681 — 



Kegydijak 

Adósságtörlesztés .... 

A pozsonyi vár kijavi 

tása 



5.506: - 
3.250 — 

, 3.527- 

Ajándékok és apróbb, , 

kiadások I 4.254;74 

Rendkívüli szükségle- 
tek 1128.696 50 

Szegény plébánosok se- 1! | 

gélyezése |' 9.292 86 

A többi apróbb kiadá- 
sok együtt 3.50171 

Összes kiadási 201.776113 



A mi e mérlegben legelőször feltűnik, az a bevételek 
és kiadások közti nagy aránytalanság, vagyis a nagy defi- 
czit, mely 53,097 frt 49 dénárt tett. Mivel azonban itt az 
állambudgetnek csupán egyik részéről van szó, a hiány 
nem jelentett semmit, mert egyszerűen másutt elszámolt 
jövedelmekből fedezték. így például az 1675-kit a félhar- 
minczadból (28,198 frt 26), a kincstári jószágok jövedel- 
méből (20,539-23) és a városok adóhátralékából (4,360 frt). 

Ha pedig az összes .Kevételi ágakban hiány mutatkozott 
8 az egész évi kezelés deficzittel végződött, vagy ha év- 
közben elfogyott a készpénz, akkor egyáltalában nem 
fizettek mindaddig, mig valahonnan be nem folyt némi 
jövedelem. Némely köztisztviselők s általában a Pozsonytól 
távolabb levők, kiknek a kamarától fizetésök, illetrnényök 
vagy esedékes követelés alapján bárminő pénzök járt, 
sokszor évekig nem láttak egy fillért, mert a befolyó 
jövedelmet a Pozsonyban élő tisztviselők, vagy azok, kik 
a kamara tagjaival bensőbb összeköttetésben álltak, 
vették igénybe. 

De a folytonos pénzhiány daczára a kincstári gaz- 
dálkodásban a takarékosságnak legcsekélyebb nyoma sem 
mutatkozik. A rendkivüli szükségleten, a kis adósságtörlesz- 
tésen s a pozsonyi vár restaurálására fordított háromezer 
forinton kivül az összes kiadások majdnem mind személyiek, 
s közöttük aránylag jelentékeny összeg megy el kegydijakra, 
nyugdijakra, melyeket mind a király égető állami szükség- 
let rovására önkényesen, tetszése szerint utalványozott ki. 
Mig a katonák gyakran éheztek a végvárakban s két évig 
sem láttak egy fillért is zsoldjukból, némely dúsgazdag 
főúr, ki az udvar hajlamait megnyerte, busásan kapta a 
kövér kegydijakat. Az pedig, hogy a legbefolyásosabb 
urak két-három állás után is húzzanak rendes és a kö- 
rülményekhez képest jelentékeny fizetést, általános szo- 
kásban volt. így például az 1675-ki számadásban Szelep- 
csényi György esztergomi érsek egyházi állása jövedelmein 
kivül mint a gubernium tagja 1450, mint királyi hely- 
tartó 400, KoUonics gróf püspök a püspöki jövedelmen 
kivül mint a gubernium tagja 500, mint zászlósúr 400, 
mint kamaraelnök 800 frt évi fizetést s 450 frt ajándé- 
kot, gróf Forgách Ádám mint a gubernium tagja 500, 
mint zászlósúr 1.200 frt fizetést s ezenkívül 2.000 frt 
kegydijat kapott. Bármi szerények voltak tehát az állam 

jövedelmei, jelentékeny részök nem a közszükségletekre 
fordíttatott, hanem az udvar kegyenczeinek zsebébe 
folyt. 

Figyelmet kelthet a kiadások két tétele. Az egyik, 
mely a nyugdijak, a másik, mely a szegény plébánosok 
segélyezése czimén szerepel. Olyan nyugdijasok, mint ma, 
kik bizonyos szolgálati idő után munkaképtelenség esetén 
pensioba léptek, a XVII. században nálunk még ismeret- 
lenek. Az akkori pensionariusok a királytól nyertek ke- 
gyelemkenyeret. Az 1675. évben e czimen szereplő 6.631 
frtból valami 3.700 forint egyszerűen cath. papok és 
szerzetesek segélyezésére fordíttatott. De a budget más 
tételeiben is szerepel a szerzetesek segélyezése, igy például 
a rendkivüliben több apró összeggel. A szegény plébá- 
nosok segélyezésére kiadott 9.292 frt tisztán cath. egy- 
házi czélokra szolgált, de nem csupán szegény cath. lel- 
készek támogatására. A legkülönbözőbb egyházi kiadás 
szerepel itt. Az erőszakosan visszafoglalt templomokban 
hiányzott a cath. istentisztelethez szükséges mindenféle 
egyházi szer. A kamara Bécsben tömegesen készíttetett, 
főleg kelyheket s érettök 1.577 frtot fizetett egy ötvösnek. 
Aránylag sok pénzt igényelt a kitértek segélyezése. Asz- 
szonyok, férfiak, főleg volt protestáns papok, \) uj-keresz- 
tények, orthodox keletiek és zsidók, kik a cath. hitet 
fölvették, a kamarától 6 — 50 frtot kaptak. Valami hu- 
szonöt ember, köztük két nő és tizenöt azon évben áttért 



Az 1675-ki számadásban következő converfcita prot. papok 
és fcanitók segély eztettek : Fábry Márton 25, Szeghy János Lajos 
50, Gömöry Pál 30, Thuróczy János 18, Nostitz Pál 30, Wiedemann 
Kristóf 50, Bányay Márton iskolamester 15, Maderer Udalrik Lipót 
10, Sinapi Mihály pap fia 25, Amorosiades Pál 30, Malobics György 
áttért iskolamester 20, Corilli István 22, Nováky János 50, Schulz 

Kristóf 50, Holis Ábrahám 30, Rosinsky Ádám 30, Wiederman Pál 

12, Mokossin Joakim 35, később újra 18 frttal. 

prot. pap és egy kaboldi zsidó szerepel a segélyezet- 
tek közt. A nagy hévvel folytatott térítés tehát a budget- 
ben is kifejezést nyert s a cath. egyház jelentékeny 
pénzbeli segélyezése folytán a magyar államháztartás 
1680 körül határozottan catholikus jelleget öltött. 

A kiadások legnagyobb tétele 128.696 frt, egy- 
szersmind a legérdekesebb is. Noha a legkülönbözőbb 
természetű szükséglet szerepel benne, igy például 106 
akó sopronyi bor 6 felsége asztala számára 886 frttal, 
török foglyok eltartása, szerzetesek segélyezése, egészben 
mégis itt csoportositvák a hadügyi, katonai költségek, 
melyek két főrészre oszlottak. Az első a hazai várak ki- 
javítására, a magyar végvárbeli katonák fizetésére s más 
a magyar véderő által igényelt szükségletekre vonatkozik. 
E czélra jelentékeny összeg ment el évenkint nem csupán 
a rendes bevételekből, hanem az úgynevezett félharmin- 
ezadból, mely eredetileg egészen hadi kiadásokra sza- 
vaztatott meg. Az évi szükséglet nem volt s nem is 
lehetett megállapítva ; költöttek annyit, a mennyi kész- 
pénz befolyt s ha hiányzott a készpénz, a legsürgősebb 
szükséglet kielégítése, például valamely fontos végvár 
bedőlt bástyájának felépítése, vagy az elfogyott készletek 
pótlása máskorra halasztatott. Ellenben a hadügyi szük- 
séglet második főrésze: azon összeg, melylyel Magyar- 
ország a német katonaság eltartásához évenkint járult, 
az úgynevezett quotta aulica már szabatosan meg 
volt állapítva. A XVII. század financzpolitikájának ter- 
mészetéből folyt, hogy a kvóta összege nem alkotmányos 
utón, országgyűlési tárgyalásokban állapíttatott meg. A 
király határozta meg, hogy a pozsonyi kamara a közjö- 
vedelmekből mennyit bocsásson a császári hatóságok ren- 
delkezésére. Ez a kvóta egy ideig évi 60.000 frtot tett, 
de a gubernium által behozott uj adók után évi 120.000 
frtra emeltetett, sőt egyes számadási töredékek szerint 

néha pár ezer frttal többre is ment.') Magyarország tehát 
már a XVII. században jövedelmei egy jelentékeny részével, 
azok mintegy 157o-ával járult a monarchia közös védel- 
mének költségeihez s a császári • katonaság eltartásához, 
noha a maga külön honvédelmi szervezete szintén igen 
tetemes évi kiadást igényelt. 

Az 1675. évi számadásban felsorolt s mint ismételve 
emiitettük az összes bevételeknek csak egyik töredékét 
tevő közjövedelmek kevésbé igényelnek közelebbi felvilá- 
gositást. A sójövedék csekély anyagi eredménye abban 
leli magyarázatát, hogy a királyi Magyarországban akkor 
kevés sóbánya volt, mert a dúsgazdag máram^arosi és ki- 
rályhágontuli telepek Erdélyhez tartoztak. A sóeladást 
a nagyobb harminczad hivatalok közvetitették. Ugyanezek 
árusitották el a papirost is, mely a kincstári papirmal- 
mokban gyártatott. Ezen s a többi apróbb bevételi for- 
rásoknál minden tekintetben jelentékenyebb a harminczad 
vagy vám jövedelem, a XVII. századi magyar állam kincs- 
tári jövedelmének legbővebben fizető s egyszersmind leg- 
állandóbb bevételi forrása, mely pénzügyi és közgazdasági 
szempontból egyaránt figyelmet érdemel. 

A harminczad jövedelem kétféle volt : a rendes vám, 
mely a ki- és bevitt áruk után a kamara által megálla- 
pitott tarifa szerint szedetett s a legrégibb indirect- 
adók — regium vectigal — egyike volt. A másik egy 
vámpótlék, úgynevezett félharminczad, medietas, melyet az 
országgyűlés külön a végbeli katonaság eltartására szava- 
zott meg. Ezt is a pozsonyi és szepesi kamarák kezelték, 
de külön kimutatásokban számolták el. A kezelési költ- 



1677. január-júliusban a x>ozsonyi kamara összesen 75.771 
frt 77 krt fizetett a cassa bellicanak, noha mint mondja, az előzetes 
megállapodás szerint csak 63.600 frtot letfc volna köteles fizetni. 
Orsz. Lev. 

Acsády : Magyarország. 8 

ségek s a tisztviselők fizetéseinek levonása után ez a 
kétféle vám átlag évenkint 160 — 180.000 forintot jövedel- 
mezett^) a kincstárnak. 

Noha a harminczád a legfontosabb királyi jövedel- 
mek közé tartozott, az idők folyamában ott is sok baj 
támadt, sok visszaélés harapódzott el, melyeket a kedve- 
zőtlen közviszonyok folytán a kamara nem vala képes a 
sokfelől sürgetett reformokkal orvosolni. 

Számtalanok a panaszok a harminczadrendszer ellen, 
nem egyedül a közvetlenül érdekeltek, termelök és keres- 
kedők részéről, kiket a kapzsi vagy tudatlan tisztviselők 
örökösen zaklattak, de a kamara által kiküldött alapos 
szakférfiak körében is, kik nem késtek tapasztalataikat és 
javaslataikat hosszú emlékiratokban kifejteni. Egy ilyen 
szakférfiú ^) hosszasan felsorolja a harminczadosok, nemes 
emberek és katonák visszaéléseit s kiemeli, hogy arany- és 
ezüstnemü alig fordul elő a vámhivataloknál. Azt mind 
csempészik. A legnagyobb bajnak azonban mégis azt tartja, 
hogy a vámárszabály nincs többé az uj kereskedelmi viszo- 
nyokkal öszhangzásban. „A mely — hogy saját szavait idézzük 
— mivel még a régi időkben szabatott és rendeltetett volt, 
a mostani idővel seramiképen nem egyez,* mert mióta az 
érvényben levő tételeket megszabták, nemcsak megválto- 
zott a pénzérték, hanem egészen uj áruczikkek jöttek for- 
galomba. A javitást azonban a kül- és belharczok folyton 
meggátolták, s a gazdasági élet sok egyéb nehéz csapáson 
kivül az elavult vámrendszer nyűgétől sem menekedhetett. 
Egészben a török uralom megszűnte előtti magyar pénz- 
ügyi és adóintézmények, mint minden más közintézmény, 



1675-ben a pozsonyi kamaránál a rendes harminczad 81,000 
frtot, a félbarminczad valami 43,000 frtot, 1676-ban a szepesi kama- 
ránál a kettő együtt 57,913 frtot jövedelmezett. 

2) Országos Levéltár. Nyéki Ilauch Dániel . kir. hamiincza- 
dos irta. 



I 

a legsürgetőbben igényelték a reformot, mert noha ólom- 
sulylyal nyomták a népet, az állam akkori fokozott szük- 
ségleteinek fedezésére a kellő anyagi eszközöket beszerezni 
nem tudták. 



V. 

Az örökös pénzhiány és rendetlen közigazgatás a 
legnagyobl) mértékben visszahatottak a nemzeti honvéde- 
lemre. A magyar hadszervezet intézményei a XVIL század 
níasodiik felében a hosszas használatban annyira elkoptak, 
hogy az idegen kényuralom könnyű szerrel el tudta tenni ^, 
maradványait láb alól. Ez volt az egyedüli intézmény, 
melynek megdöntése nem járt nehézséggel. Könnyen pó- 
tolni lehetett. Az országot, városait és fontosabb várait 
elözönlötte a német katonaság, a magyar honvédelem té- 
nyezői háttérbe szorultak s épen ama válságos években, 
melyek a felszabadítás nagy hadjáratát közvetlenül meg- 
előzték, a régi magyar hadszervezetből vajmi kevés élt és 
működött. Helyét elfoglalta a császári hadsereg. Reá tá- 
maszkodott az idegen uralom s az udvari politika, mig a 
törvényes magyar honvédelmi tényezők vagy megszűntek, 
vagy harczban álltak a királylyal. 

Honvédelm ünk a XVIL század második felében még 
ugyanazon alapokon nyugodott, melyekre a XV. század 
fektette.^A nemesi insurrectio, benne a banderiatus urak 
és a végvárbeli katonák képezték mozgó, a végvár-rend- 
szer pedig njugvó, röghöz kötött alkatelemét. Csakhogy 
az országot„.sujtó nagy csapások sehol sem nyertek oly 
szembeszökő kifejezést, mint épen a védszervezetben. 
Mindegyik eleme meg volt bénitva. Az insurrectio reform- 
jára komoly kisérletet tett ugyan az 1662-iki országgyűlés, 
de a reform végrehajtását a zűrzavaros viszonyok meg- 

hiúsították s az 1668 — 4-ki háborúban gróf Wesselényi 
nádor több havi buzdítás, fenyegetés, eröködés daczára 
sem volt képes a nemesi fölkelést országszerte lábra állí- 
tani. Több maradt meg a végvárrendszerből, melyről 
törvényeink gyakran emlegetik, hogy tőle függ az ország 
s a szomszéd osztrák tartományok nyugalma és fennmara- 
dása. Csakhogy az a büszke erődítési öv, melynek egykor 
Belgrád és Szabács voltak végpontjai, aszerint, amint a 
török mindinkább belevájta magát az ország testébe, 
folyton beljebb szorult s 1680 körül nyugaton a vágvölgyi 
Lipótvár, keleten a szamosparti Szatmár voltak szélső 
pontjai. Szabálytalan félkörben húzódott a várak, váracsok, 
palánkok és górék vagy őrházak lánczolata az Adriától, 
a tengermelléktől föl a Vágvölgyig s onnan az erdélyi 
határig, hogy a megmaradt területet megoltalmazza a 
barangoló török pusztításaitól. Az apróbb erődök egy-egy 
nagyobb vár köré csoportosultat, mely a főkapitányság 
székhelyéül szolgált s az egész országban, a horvát, tót 
és "fengermellékí ékkel együtt kilencz fővárcsoport volt, 
összesen valami nyolczvannyolcz erődített helylyel az előre- 
tolt kisebb védmüvek nélkül. 

A várak száma időnkint változott ; egyik-másik vagy 
török kézbe került, vagy elvesztve stratégiai jelentőségét 
üresen hagyatott s így a XVII. századi emlékekben az 
egyes főkapitányságokhoz tartozó várak száma körül 
némi eltérés mutatkozik. A század dereka táján következő 
főkapitányságok voltak : 

A felsőmagyarországí főkapitányság : székhelye Kassa, 
melylyel együtt egész területén kilencz végvár volt. 

A bányavárosi főkapitányság — confinia antemon- 
tana. — Székhelye 1663-ig Érsek- Újvár, azután Lipótvár 
11 végházzal. 

Komárom magánvaló végház, nem függvén más ge- 
nerálisságtól, kinek okát nem tudhatni — mondja egy 

XVII. századi hivatalos jelentés. Most már tudjuk okát; 
e vár köré csoportosult a dunai hajóhad. 

A győri főkapitányság, székhelye Győr 11 végházzal. 

A dunáninneni vagy Kanizsa elleni főkapitányság 
a Muraközzel állandó főkapitányi székhely nélkül 17 várral. 

A tótországi főkapitányság ; székhelye Várasd 7 
végházzal. 

A horvátországi főkapitányság ; székhelye Károly vá- 
ros 12 várral. 

A bánsági végvárak, szám szerint 12. 

A tengermelléki végvárak, szám szerint 5. 

Erdélytől fogvást a velenczei tengerig, tehát volt 
összesen 85, más számitás szerint 88 vár, melyek állandó 
helyőrsége mintegy 5000 horvát és magyar lovasból, 
1500 nemes lovasból, 7400 horvát és magyar gyalogból, 
2481 német gyalogból, összesen 14.931 főnyi két rend- 
beli vitézlő népből állt. 

Ez a helyőrség nem a nemesi insurrectióból. került 
ki. Ez utóbbi akár országos, akár részleges volt, törvény 
szerint csupán háború esetén köteleztetett harczba szál- 
lani. Állandó szolgálatra, minő a várőrzés, sem hivatva, 
sem kötelezve nem volt. E czélra a német katonaságon 
kivül, mely egyes várakból a század egész folyamán nem 
vitetett ki, a fogadott magyar katonaság szolgált. Es ez 
az elem honvédelmünknek egy harmadik fontos ténye- 
zője, mely noha még állandóan szervezett intézménynyé nem 
nőtte ki magát s nélkülözte a tartósság jellegét, mégis 
átmenetet alkotott a középkori védrendszerből az álló 
hadsereg intézményéhez. A XVII. században még csak 
azt tették, hogy felfogadtak annyi katonát, a mennyi 
kellett s felfogadták akkor, a mikor épen kellett, néme- 
lyeket csupán egy havi szolgálatra. Ennek folytán az 
intézmény bármi fontos hivatást teljesített, bizonytalan 
alapokon nyugodott. 

Ez időben a végvárak helyörségének fizetését már a 
király vagyis a kincstár vállalta magára. Csakhogy a 
15,000 főnyi állomány évi költsége messze meghaladta a 
magyar állam összes közjövedelmeit. A végvárbeli kato- 
naság tisztán személyi szükséglete szerény számitás szerint 
is többre ment egy millió és kétszázezer forintnál.^) Ez 
egyes egyedül személyes járandóság volt a várak kijavi- 
tására, ágyú, lőszer s másnemű sokféle anyag beszerzésére 
kellő összegek nélkül. Minthogy e roppant kiadás nem 
telt ki tehát az ország közjövedelmeiből, melyek együttvéve 
sem érték el ezen szükséglet 607o-át, a szomszéd tarto- 
mányok segélyét kellett igénybe venni és pedig- teljes 
joggal, mert csakugyan igaz volt a felfogás, hogy »ezek 
a végvárak a mi hazánknak nem végében, hanem közepé- 
ben is belől vannak, kire nézve majd inkább tarthatják 
a szomszéd országok és provincziák maguk végházának, 
mint mi, mint a kik közel vannak az ők határához és 
azokat tartják oltalomban és békességben." Csakugyan 
nem Magyarországnak, hanem a szomszéd örökös tarto- 
mányoknak szolgáltak e várak és őrzőik oltalmul. A 
magyarok tehát joggal kivánták, hogy fentartásuk költsé- 
geihez ez országok szintén járuljanak. 

Meg is tették. A horvátországi végvárak költségét 



^) A végvárrendszerre vonatkozó ez adatokat egy rendkivül 
becses kéziratból vettem, melynek czime Considerationis circa confinia 
Regni ac evolutione corundem s a Muzemn Berényi-levéltárának Acta 
Diaetalia kötetében maradt fenn. Az okmány gróf Eszterházy Miklós 
nádor müve s 1639 — 40 táján az országgyűlés számára készült. Fel- 
sorolja a várak s az egyes generalatusok helyőrséget, az évi pénz- 
beli szükségletet fedezése módozataival együtt. A lovasság 3\y, a 
gyalogság 2^2 forint havi zsoldot kapott s a szükséglet következőleg 
oszlott el : Lovasság 190.000 frt., gyalogság 219.000, nemes lovasság 
322 240, a tisztek és főparancsnokok fizetése 400.000 frt., összesen 
1,218.320 frt. Egy előbbi időből származó ilyen okmányt ismertet 
Salamon F. Tört. Dolg. 

Erain és Karínthia, a tótországi végekét Stiria, a bán- 
ságbeli yégyárakban 375 gyalogot a tótországi rendek 
fizették s a fizetés legalább a század első felében — mint 
az Eszterházy-féle emlékirat mondja — mindig elég pon- 
tosan történt. A győri generalatus szükségleteit Alsó- 
Ausztria rendéi fizették, nem mindig pontosan, de mégis 
türhetőképen. Ellenben a bánsági helyőrségek — az 
emiitett 875 gyalog kivételével — a dunáninneni, a ko- 
máromi, a bányavidéki és a felső-magyarországi vég várbeli 
katonák a magyar kincstár bevételeire voltak utalva. 
Azelőtt e főkapitányságok költségeihez Csehország, Morva- 
és Szilézia is járultak s akkor „az a sok confusio és 
panasz nem volt az országban.** De a harmincz éves hábo- 
rúban a cseh korona tartományai annyira elszegényedtek, 
hogy nem járulhattak többé a magyar katonák fizetéséhez. 
A magyar kincst ár jpedig örökös pénztelenségben szenve- 
dett; a k özjövedelmek nagy része, mig a hosszú utat a 
megyékből Pozsonyba s onnan vissza a végvárakba meg- 
tettéi a, sok kézben, melyen átment, gyakran elpárolgott 
s a szegény k atojiák fizetése körül hihetetlen vissza- 
élések harapóztak, el. Néha évekig nem kaptak semmi 
zsoldot s a kincstár, midőn elmulasztotta rendesen fizetni 
a fogadott katonaságot, egyenesen a fosztgatásra, rab- 
lásra, lopásra és erőszakoskodásra utalta. Lassankint e 
téren elijesztő . demoralisatió kapott lábra, mely a hon- 
védelmet teljesen megmételyezte, s annak akkor legjelen- 
tékenyebb tényezőjét valóságos csapássá tette az országra. 
Nem megvédésére, hanem megmaradt csekély vagyo- 
nának elpusztítására szolgált az, s főleg a bányavárosi és 
felső-magyarországi végbeliek — ezekről gondoskodtak 
legkevésbé, — lettek az ország rémeivé, s sokszor kegyet- 
lenebbül harácsoltak, mint maga a török. Iszonyú dolgo- 
kat beszélnek az egykorúak e katonák pusztításairól. 
Nemes ember és paraszt egyaránt ki volt téve zsarolá- 

saiknak; lopni, rabolni, koldulni jártak, s messze földön 
senki sem élt tőlök biztonságban. Sokszor átcsaptak török 
területre, s kalandozásaikért viszont a török azzal állt 
boszut, hogy ö is betört a királyi földre, elhamvasztotta 
a falvakat s rabszijon hajtotta el a lakosokat. Már az 
1641-ki szőnyi tárgyalásokban ismételve emlité Eszterházy 
nádor, hogy a törökkel addig békességben élni nem lehet, 
mig a végbeli katonákat rendesen nem fizetik. E nélkül 
mindig háborgatják becsapásaikkal a törököt, ki azután 
hasonló módon felel s igy minden béke daczára sohasem 
szünhetik meg a lakosság zaklatása. 1641 után ez irányban 
a helyzet nem csak nem javult, hanem évről-évre rosszabbra 
fordult. Tisztek és katonák egyaránt nem kapták meg illet- 
mény őket. így Révay István nyolcz évig volt a fontos Tokaj 
vára kapitánya. Évi fizetése 1776 frtot vagyis a nyolcz évi 
összesén 14,208 frtot tett. De az egész időben csak 3,072 
frtot kapott s 11,136 frt követelni valója maradt. 

De az ilyen főtiszt utólag mégis segitett magán ; 
némi protectio mellett máskép szerzett kárpótlást.' A hát- 
ralék fejében királyi adomány utján jószágot kapott. 
A szegény katona azonban, ki zsoldjára volt utalva, ki 
abból kényszerült elélni, ily viszonyok közt a legszánal- 
masabb helyzetbe sodortatott. Az inség vitte rá, hogy 
fegyverével szerezze meg legalább a kellő élelmet, s a 
katonaságból lett az a „nyuzó-f osztó** nép, a sok ezer meg 
ezer szabad legény és hajdú, a ki ép oly kegyetlenül gaz- 
dálkodott, mint a szintén rendetlenül fizetett német kato- 
naság, vagy épen a török. Hogy a rosszul fizetett, gyakran 
éhező legénység sorában a fegyelem minden féke meg- 
bomlott, hogy kötelessége teljesitésére képtelenné vált, 
hogy veszély esetén nem igen koczkáztatta életét, az 
magától értetődik. 1669-ben gróf Csáky István szatmári 
kapitány irja katonáiról: „ha a ki elszökik is közülök, 
nincs oly jó lelkiismeret szerint való törvény^ hogy ha 

kézbe akad is, megbüntethessem, mert a fizetetlenség, 
melybol^^mezitelenség és éhség szokott következni* ., nem 
kötelez het senkit/ Leveveléhez csatolja „ö felsége szat- 
mári gyalog vitézeinek** panaszát, mely egyszerűségében 
meghatóan vázolja szánalmas helyzetöket. Annyira jutottak, 
hogy „némelyikünknek még a szűr is alig akad nyakában, 
boqskorunk sincs, mezitláb megyünk a zászló alá reggel- 
estve, még a tizedes is. De még a faló kenyerünk sem 
volna, h^ sallóval, kaszával, cséplővel, kapával egy keve- 
set nem^vaghattunk volna. De a ki evvel bánni nem tud^ 
gyermekségétől fogva kardjával evén kenyerét — a kény- 
telenség törvényt szeg" ^) — vagyis rablásra, fosztogatásra 
vetemül. 

A német kormányzat idején a végbeliek helyzete 
még rosszabbra fordult. Olyan fontos vár magyar hely- 
őrsége, mint a rév-komáromi, irja 1677 nyarán, hogy noha 
éjjeli nappali vigyázásban kell lenniök a török közelsége 
miatt, mégis igen kevés tekintettel vannak reájok s a 
„seregrendnek is nem lévén semmi fizetése, annyira jutottunk, 
hogy sokan közülünk immár fegyverét és lovát is elkény- 
szerittetett adni, hogy magát és cselédecskéit táplálhassa 
ekkoráig/ ^) 

így ama korszakban a török ellenségen kivül az a 
tényező, mely védelmére lett volna hivatva, a fogadott 
katonaság lőn egyik főokává az ország pusztulásának. Az 
Ínség és nyomor lassankint teljesen demoralizálta a vég- 
belieket. Már a XVIL század közepe táján túlsúlyra emel- 
kedtek benne a kétes elemek, az ellenséggel szemben tehe- 
tetlen, a védtelen paraszttal szemben erőszakos egyének, 
a társadalom természetes ellenségei, a munka elől meg- 
szökő jobbágyok és mindenféle bűntettesek, kik a katonai 
szolgálatot csak czégérül használták gonoszságaikra, s az 



^) és *) Az iratok Orsz. Lev. 

ellenség előtt nem igen vitézkedtek. A már többször 
idéztem katonai emlékirat kiemeli, hogy a végbeli gya- 
logság kivált jobbágyokból áll ; , gyakran azok mennek 
be a végházakba, a kik avagy földesuraikkal összevesztek, 
avagy más valami gonoszságot cselekesznek.** Később még 
inkább eltűntek a jobb elemek a végbelíek sorából. 

Ez időbeli törvényeink telvék a katonaság elleni 
panaszszal. De senki oly kérlelhetetlen Ítéletet a végbe- 
liekről nem mondott, mint a legilletékesebb biráló, a nagy 
Zrinyi Miklós. E fogadott hadakról irja: „Mentől rosszabb, 
hitetlenebb, tolvajabb volt országunkban, az gyűlt össze a 
mi dobolásunkra.** Es ki lett az ily csapatok hadnagya? 
„Szintén az ilyen, — feleli — vagy aki jobban megelőzte 
a többit részegséggel, garázdasággal, kevélységgel." A 
maga drasticus nyelvén „rühes juh**-nak nevezi a végbelit, 
a ki egyebet sem tud, mint „faluról-falura kvártélyozni, 
kóborlani, lopni, szegény embert nyomorgatni.** 

Ilyen állapotba juttatta a kincstár pénztelensége a 
végvárbeli sereget, ama hadat, mely a XVI. század végéa 
az ország nemesi ifjúságának virágát, szinét-javát egyesité 
magában s a hős Balassa Bálintot ihletett dalra lelkesité. 
y* Akkor még a végbeliek a jó hirért, névért, a szép tisz- , 
y tességért mindent koczkára tettek; emberségről példát, 
vitézségről formát ők adtak. Es száz év multán a végbe- 
lieknek, ifjú vitézeknek dicséretes serege helyét a nép 
legromlottabb elemei, mint Zrinyi mondja, a rühes juhok 
foglalták el. Ez eléggé jelzi a fontos honvédelmi tényező 
szörnyű elsatnyulását. 

A magyar fogadott katonaságot teljesen háttérbe 
szorítani nagyon könnyen sikerült tehát a német kormány- 
zatnak. Égy rész. különben is a kuruczokhoz csatlakozott, 
a másik elszéledt ugy, hogy 1681-ben az összes dunán- 
inneni és túli területen csupán kilencz magyar-horvát 
gyalog és lovas század 2234 főnyi tényleges szolgálati 

állománynyal maradt, melynek összes évi szükséglete, 
minthogy a legtöbb század legénysége csak két forint 
hayi zsoldot kapott, 65.694 frtot tett.*) Néhány évvel 
ezelőtt e szám még kétszernélis nagyobb volt. 1674: — 77-ben 
a győri, bányavárosi és bánsági főkapitányságok területén 
3724 német, 4491 huszár és 3079 magyar gyalog — a 
mint akkor nevezték : hajdú — 142 tüzér és 110 más 
ember állomásozott. Volt továbbá német és magyar kato- 
naság a felső-magyarországi főkapitányság területén is, s 
az emiitett négy főkapitányságban levő összes katonaság 
hat havi szükséglete tett 353.173 frtot készpénzben s 53.066 
frtot posztóban, melyet a kincstár készpénz helyett egyen- 
ruhára szokott a végbelieknek adni.^) E négy kapitányság 
helyörségének költsége is meghaladta tehát az évi nyolcz- 
százezer forintot. De ez összegre sem levén fedezet, a 
fogadott katonaság minimális létszámra apadt le s az intéz- 
mény elvesztette egész jelentőségét. 

De nem csupán a helyőrség, a védelmi szervezet sze- 
mélyi tényezői, hanem magok a végvárak is szánalmas 
állapotba jutottak, s még a kuruczok rohamának sem 
birtak ellenállani, annál kevésbé voltak képesek a törökök 
rendszeres ostromával daczolni. Ez szintén nem a törvé- 
nyeken múlt. Az országgyűlések mindenkor szivükön viselték 
általában a honvédelem, de főleg a végvárak ügyét, s jó 
karban tartásukról egymásután hozták a törvényeket. De 
itt is igaznak bizonyul a classicus mondás : Corruptissima 
respublica plurimae leges. Nem tartatott országgyűlés, 
mely valami honvédelmi törvényt nem hozott volna. De 
minél inkább elszaporodtak a ide vágó törvények, annál 
inkább hanyatlott a nemzeti honvédelem. A mi különösen 
a végvárakat illeti, a törvényekben szabatosan meg volt 



^) Extractus summarius stb. Orsz. Lev. 
*j Wolff, Die Hofkammer czimü munkája. 

jelölve, hogy minden egyes vár, sőt kisebb erőd, melyik 
megye és járásai országos közmunkájával tartandó épen') 
s szigorúan meghagyatott, hogy falai, sánczai, árkai jó 
karba helyeztessenek. De már azon tény, hogy mindegyik 
országgyűlés ismételni kényszerült elődjének intézkedéseit, 
eléggé elárulja,' hogy az idevágó törvények végrehajtására 
vajmi kevés történhetett. S valóban örökös a panasz az 
egykoruaknál a végvárak elhagyatott állapota miatt. Igazi 
nagy erősségnek ez időben csupán Komáromot és Győrt, 
de főleg ez utóbbit lehet nevezni. Ezek szakképzett had- 
mérnökök által épitve, s folyton felűgyeletök alá rendelve, 
koruk erőditményi igényeinek színvonalán állottak. Az 
1665-ben épült Lipótvár kisebb volt ugyan, de szintén 
megfelelt ama kor hadmérnöki tudományának. Ellenben 
a többi várakat nagyon megrongálta az idő, s a hanyag 
gondviselés. A szathmári kapitány 1669-ben elpanaszolja, 
' hogy saját lakása düledező félben van, a kémények besza- 
kadtak, s attól fél, hogy az egész épület meggyúl ; legalább 
építtessék meg, mert a mint irja, étlen csak nem maradhat. A 
közmunka ugy telj esitte tik, folytatja, hogy a vár palánkjainak 
kijavítására sem elég. A Szendrő fontos végvárban lakozó 
nemes és vitézlő rend 1670. május 31-én az uradalom 
földe^asszonyának, Széchy Máriának irja: „Édes hazánk 
s megnyomorodott nemzetünk végházai közül Szendrő 
yégházánál köntösére nézve pusztább hogy legyen, alig 
hiszszük." Azután elpanaszolják, hogy a „rossz, semmire- 
kellő palánk közt" a szabadban kénytelenek tanyázni, 
mert hiába sürgetik a megyéket, melyek törvény szerint 
a közmunkát kirendelni kötelesek : ezek a vár kijavítására 
semmit sem tesznek,^) De nemcsak ők, hanem a többi 



^) Az országgyűlések ide vonatkozó határozatait a Corpua 
Jurisból az egyes várak szerint összeállította Melichar Kálmán Lu- 
dovica Acad. Közlönye. 1884. 

^) A levél Orsz. Lev. Limbus 20. 

kapitányok is folyton sürgették a megyét ; ez olykor-oly- 
kor kirendelte a jobbágyságot, mely néha megváltotta 
magát, máskor nem engedelmeskedett. Ha pedig megje- 
lent valamely várnál, ott vagy egyáltalában nem czélszerü 
módon használták fel munkaerejét, vagy pedig egyes ka- 
pitányok magánépitkezésekre forditották. E visszaélések 
ellen számos törvényczikk hozatott, s „mi in effectu is 
kivántuk venni — irja gróf Eszterházy Miklós nádor, — 
de nem replikáinak requisitiónkra a nemes vármegyék.** 
A vármegyék viszont azzal védekeztek, mint például 
1660-ban Bereg, hogy a közmunkaváltságot beszolgáltat- 
ták, de az illető várkapitány zsebre rakta. Mindé körülmé- 
nyek folytán a végvárak az élö s a holt anyag tekintetében 
egyaránt védképtelen állapotba jutottak. El is foglalta 
őket minden ellenség könnyedén, s 1683-ban a törökök 
bécsi veresége előtt összesen csak nyolcz maradt meg a 
király kezében. 

Magyarország honvédelmi szervezete tehát épen azon 
idobjBni_jnidpn legnagyobb szükség volt reá, nemcsak 
elavult, hanem a több százados használatban teljesen 
szétfoszlott. Csupán egyes darabjai maradtak meg. Tudták 
ezt már a kortársak. A javitás érdekében gróf Eszterházy 
Miklós nádor, korának egyik legkiválóbb egyénisége fen- 
költ hazafias érzés sugalta fáradhatatlan tevékenységet 
fejtett ki. még tisztán a régi alapokon óhajtá az ujjá- 
épitést. A reformok embere volt, nem a radicalis ujitásoké. 
Ismerte a létező bajok legfőbb kútfejét, a pénzhiányt s 
ezt igyeketett kiküszöbölni. Nemes hévvel fejtette ki az 
akkori állapotok veszélyeit, hogy áldozatkészségre, ujabb 
adók megszavazására s a régiek pontos beszolgáltatására 
serkentse a nemzetet. Csakhogy tervei nem valósultak, 
de nem is valósulhattak, mert olyan szabatosan működő 
közigazgatási és adózási gépezetet föltételeztek, minő 
akkor Magyarországon nem létezett. Pár évtizeddel később 

szintén igaz hazafiságtól vezetve gróf Wesselényi Ferencz 
n ádor t ett^ a királynak részletes előterjesztést a magyar 
honvédelem reformja iránt. E terv már egy uj eszme, az 
állandó hadsereg alapján nyugodott. Azt aj^ánlotta, hogy 
a végvárakban_,25.744_fQnxi_. állandó magyar helyőrség 
tartassékj melynek évi szükséglete meghaladta a 272 
milliót, hogy továbbá az összes végvárak is egy milliónyi 
költséggel jó karba helyeztessenek s két uj vár épittessék.^) 
Zrinyi Miklós a nagy hadvezér és lánglelkü költő viszont 
a közvéleménynél próbálta fenkölt szelleme egész hevével 
az ujitásnak útját egyengetni. A kiváló egyéniség, ki 
mint hazafi, politikus, katona és költő egyaránt nagy 
volt, sehol sem küzd oly meggyőzően, oly erővel, lelke- 
sedéssel s annyi dönthetetlen érvvel, mint a kis munká- 
ban, melynek czime »A török áfium ellen való orvosság." 
Régi irodalmunk egyik gyöngye ez a munka, olyan be- 
cses kortörténelmi adalék, minő kevés maradt reánk. Azt 
akarja, annak halaszthatatlan szükségét és sokféle előnyét 
bizonyitja, hogy „a nemes ország tartson egy armadát 
lábon", melynek katonai szervezetéről rövid kepét ad, 
mélynek pénzügyi s fentartási forrásait megjelöli, melyet 
romlatlan elemekből összeállitani, gondosan fegyelmezni 
és begyakoroltatni, kellően felszerelni s mindennel ellátni 
óhajt, „mert én azt az armadát — mondja — örökös- 
nek akarom." Állandó hadsereget sürget tehát a nemzet 
megmaradására; e nélkül jobb önként kivándorolni; van 
elég puszta ország Braziliában, ott alapitsunk gyarmatot, 
ha ezt a hazát megvédeni nem tudjuk — mondja humorba 
fojtva hazafias búbánatát. 

Hatalmas vészkiáltása nem ébreszté tettre a nemzetet. 
Az 1662-ki országgyűlés megkisérté ugyan a régi honvé- 
delmi intézményt javitani, a nemesi fölkelést szabályozni, 

^) Ortelius Red. et Cont. 

de a megkésett reform nem hajtatott végre s nem orvo- 
solta az ország bajait. 

A' honvédelmi intézmények e példátlan hanyatlása^ 
azonban nem amágyar nemzet katonai erényeinek, vitéz- 
ségének, harczias bátorságának hanyatlását jelenti. Ez az 
osi jellemvonás nem veszett ki a nemzeti egyéniségből. 
A magyar katpna vitéz, bátor volt ez időszakban is g az 
egykorú külföldiek kivétel nélkül, még azok is, kik a 
magyarság törekvései irányában ellenszenvet tanusitanak, 
elismerik hadi erényeit. Főleg a magyar lovasságot ma- 
gasztalják s kiemelik, hogy háborúban a magyar többet 
ér lóháton, mint gyalog. Nem a katona, nem az ember- 
anyag, hanem a katonai szervezet volt rossz, amint azt 
a' maga idejében a hires kurucz tábornok Forgách. 
Simon fölismerte.*) A .jnagyar, lovas katona mindig.hu- 
sza rnak neve ztetik. Öltözetét az egykorúak igy irják le: 
Fején könn yű sisak, mellén pánczél, melyet köpeny, vagy 
bunda borit. Fegyverzete szablya, vagy pallos, jobb ke- 
zébéh kopja zászlócskával ; a kopja nyele fehérre, vagy 
vörösre van festve. A nyeregkápában pisztoly van. A^ 
gyalog katona rendes nevén hajdú, . rövid csövű puskát 
hord, baloldalán lóg szablyája, jobb oldalán egy övben 
van a buzogány vagy csákány. A gyalog szintén köpenyt 
vagy bundát visel. 

Egeszén kivül állt a magyar alkotmány hadi szer- 
vezetén, de nagyobbára honlakosokból alakittatott, a dunai 
flottilla, mely még a régi magyar honvédelem egyik 
maradványa. A naszádosok állandó kikötője Komárom 
volt. Ott állomásozott az egykorúak szerint 24 gyors harczi 
hajó, vagy naszád s fel s alá czirkált a Dunán. Mind- 
egyiken egy ágyú és 30—32 evező matróz volt. Begyakor- 
lásukra nagy gond fordittatott s egy ütemre eveztek 



*) Ziinyi Miklós müvéhez irt előszavában. Bártfa, 1705. 

mindnyájan. Fegyverzetök kopjából, hosszú puskából és 
kardból állt. E naszádok sok szolgálatot tettek a Dunán, 
melynek kereskedelmi jelentősége akkor nem jutott ugyan 
érvényre, mely azonban az általános harcztérnek fontos 
alkatrészét képezte. A törökök szintén nagyobb vizi had- 
erővel rendelkeztek s ennek ellensúlyozásán sikeresen 
fáradoztak naszádosaink, kik kiváltságos magyar honlakosok 
voltak*) s alaposan ismerték a nagy folyam helyi viszo- 
nyait. De a magyar flottilla ekkor már egészen a bécsi 
hadi tanács alatt állt, mely kiforgatta eredeti jellegéből. 

A török korszak utolsó évei az összes alkotmányos 
és nemzeti intézmények terén a kimerülés, a hanyatlás, a 
feloszlás siralmas képét mutatják. 

A igazságszolgáltatáson, a közigazgatáson, a pénz- 
ügyeken és a honvédelmen egyaránt meglátszott az ozmán 
uralom rettenetes visszahatása. De az udvari politika egy 
hatalmi szóval ez omladozó szervezetet mégsem volt képes 
megsemmisíteni. A gondviselés ugy akarta, hogy a magyar 
állam azon intézményekkel érje meg felszabadulása nagy 
pillanatát, melyek mögött másfél száz esztendőn át nem- 
zetisége, hite, hazája, a nyugati polgárosodás védelmében 
vagyonát áldozta, vérét ontotta. 



') Szentkláray : A dunai hajóhadak tört. 

I. 

A társadalom állapota a nemzeti közintézményekben 
tükröződik vissza. Ezek keretében mozog tevékenysége, 
ezek befolyásolják anyagi jóllétét, szellemi haladását és 
eszményi törekvéseit. Rongált, hiányosan müködo állam- 
szervezetben virágzó társadalom nem képzelhető. XVII. 
századi intézményeink és gyakorlati hatásuknak jellemzé- 
sében benfoglaltatik tehát már a társadalmi viszonyok 
rajza, sőt birálata is. A szó modern értelmében társadalom 
a középkorban — s Buda visszafoglalása előtt Magyarország 
még nem jutott ki belőle — egyáltalán nem létezett. Az 
a nagy hatalom, mely ma minden téren üdvösen egésziti 
ki az állam működését, mely nemes eszmék szolgálatában 
százezereket áldoz, a tudománynak, művészetnek, közjóté- 
konyságnak fényes csarnokot épit s fölkarolja a sokféle 
emberbaráti törekvést, nem fejlődhetett ki a rendi szét- 
szaggatottság mellett, melynek az egyház régibb erőteljesen 
democraticus irányzata is meghódolt. A válaszfalakon, 
melyek a nép egyes osztályait ridegen elkülönitették egy- 
mástól, csak a vallás tudott rést ütni s ő alkotta az 
egyedüli lelki kapcsot nemes, polgár és jobbágy között. 
A hitegység korában valóban az egyház végezte a mai 
társadalom teendőinek szertelenül nagyobb részét ; oktatta, 
tanitotta a hiveket, közvetitette nálok a szeretet müveit, 
enyhitette inségöket, gyógyitotta betegeiket, gondjaiba 
vette az elaggottakat. A hitegység megszűntével e nagy- 
szerű tevékenység is megakadt s a rendi tagolaton kivűl 

a társadalomban a felekezeti megoszlás került érvényre. 
Utóbb gombamódra szaporodtak a felekezetek; sokféle 
secta támadt nálunk is, uj-keresztény, szombatos, unitárius 
s az egyik bizalmatlanul, ellenségesen nézte a másikat. 
Ekkép a nemzet-egész nemcsak politikailag, hanem val- 
lásilag is számtalan apró töredékre forgácsolódott, melyek 
örökös versenyharczait még nem mérsékelte egy magasz- 
tosabb eszme, a közös nemzeti érzés tudata. Világtörté- 
nelmi tapasztalás, hogy a felekezeti szellem, a hol élesen 
érvényesül, s ez történt nálunk a XVII. században, hatal- 
masabb minden egyéb érzésnél. Az a visszataszitó erő, 
mely az emberek közt a valláskülönbség czimén működik, 
mindig háttérbe szorítja azon vonzó erőt, mely őket mint 
egy és ugyanazon haza fiait egyesiti. Sőt a XVII. században 
a rendi ellentétek szintén élesbedtek. A renaissance egykor 
már majdnem odáig jutott, hogy áttörje a rendi válasz- 
falakat s az egyház első századainak szellemében visszahe- 
lyezze jogaiba a keresztény democratiát. De a refornoiatioval 
kezdődő harczias korszak más irányba terelte a fejlődést 
s a heves valláspolitikai tusákban a rendi válaszfalak még 
ridegebb alakot öltöttek. Rendi és felekezeti talajból 
fakadt Magyarországon is a XVII. században minden. A 
hazafiság, a szabadság, az erkölcs és a humanitás eszméi 
mindnyájan rendi és felekezeti korlátok közé szorultak s 
ennek megfelelő sajátos jelleget öltöttek. Megvolt a szó, 
az érzés, de más tartalommal, mint ma. Kétszáz évvel 
ezelőtt e jelszavak, melyek ma egy nagy nemzet minden 
rétegét egyenlően föl tudják villanyozni, csak szűkebb 
társadalmi köröknek szólottak. Függetlenség, szabadság len- 
gett a régi zászlókon is. De más volt a szavak tartalma, 
mint ma s azok, kik pro libertate küzdöttek, ezt a sza- 
badságot a saját kizárólagos privilégiumuknak óhajtották, 
melyből ki legyen zárva nemcsak a polgár, a jobbágy, a 
zsellér, hanem lehetőleg bármely más vallású ember. Min- 

den egyes rend, minden felekezet a saját külön érdekeiért 
küzdött. A felekezetek harczaiból semmi haszon sem 
hárult a vallás, a lelkiismeret általános szabadságára és a 
politikai állásáért küzdő kiváltságos osztály szintén csupán 
saját „nemesi szabadság** -át, „nemesi jussai **-t védte,^ föl 
és lefelé ugyanazon elszántsággal. A mint a királyi hata- 
lommal, ugy az alsóbb rétegekkel sem akarta a maga 
külön jogait megosztani. Ez a középkori vUág jellemző 
sajátszerűsége mindenütt. A mai embernyom a szabadság 
egyik legfőbb kezességét, szilárd alapját abban látja, hogy 
áldásaiban minél többen részesüljenek. De a privilégiumok 
korszakában a kizárólagosságot tekintették az előjogok 
legfontosabb biztositékának. így az osztályok exclusiv 
törekvései mellett igazi társadalom nem képződhetett s a 
népélet társadalmilag épen ugy szét volt forgácsolva, mint 
politikai és vallási tekintetben. 

A régi Magyarországról és lakosairól már sok egy- 
korú tudományos és utazási munka maradt fenn. Hazánk 
épen a XVII. században nem volt terra incognita a kül- 
föld előtt, melynek figyelmét állandóan ide irányozták a 
szüntelen folyó heroicus küzdelmek. Ezer meg ezer idegen 
katona harczolt itt a törökkel s hazatérve csodadolgokat 
beszélt tapasztalatairól olyan országban, mely sajátszerű 
viszonyaival, feltűnő szokásaival, természeti szépségeivel 
lényegesen különbözött a nyugati világtól. A kalandos 
apró harczok, a véres nagy hadjáratok, melyek mindun- 
talan ismétlődtek, sohasem engedték elszunnyadni a kül- 
föld érdeklődését. 

A legjámborabb nyárspolgár is szívesen elbeszélgetett 
egy pohár sör mellett azokról a vérengző tusákról, melyek 
„messze lenn Törökországban** nem szüneteltek soha. 

*) Ugyanez történt Németországban, hol a fejedelmek a csá- 
szár, a rendek a fejedelmek ellenében mindig a „deutsche Libertáf* 
jelszavát hagoztatták, de ez alatt csupán a magok kiváltságait értették. 

Kíváncsiságának, tudvágyának kielégitéséről sietett gon- 
doskodni a már akkor nagyhatalmú sajtó. Tömegesen 
jelentek meg a tudományos vagy napi szükségleteknek 
szánt könyvek, rajzokkal, arczképekkel, csataképekkel ép 
oly gazdagon illustrálva, mint ma a leghíresebb képes 
lapok vagy díszmunkák. Angol, olasz, hollandi, német, 
latin és franczia könyvek élénken foglalkoztak a magyar 
néppel és viszonyaival s habár némelyik furcsa módon 
összezagyvált költészetet és valót, a sok felületes között 
akadtak nagybecsű, kitünö munkák, müveit és lelkiisme- 
retes íróktól, tudós utazóktól, a viszonyokat élesen meg- 
figyelő férfiaktól. Velencze bécsi képviselőinek jelentései, 
Konstantinápolyba utazó császári oratorok és kísérőik uti 
rajzai, ToUius és John Brown, valamint a kalandor 
Simplícíssimus helyszíni tapasztalataínak leírása, Fröhlich 
Dávid a késmárki mathematicus és számos külföldi tudós 
szakmunkái jellemző érdekességgel tükrözik vissza Európa 
felfogását a magyar népről és XVII. századi állapotairól. 
A sok munka közt alig akad egyetlen is, mely 
nem szólana rokonszenvvel a magyarságról, részvéttel 
hányatott sorsáról s elismeréssel kitartó küzdelmeiről az 
ozmánok ellen. Minél távolabb állottak az írók a bécsi 
hivatalos világtól, minél kevésbé merítették értesüléseiket 
az udvar köreiből, annál kedvezőbb volt itéletök. A velen- 
czei követek , a híres relatíók irói , kik másod kézből 
vették informátioikat, a nemzet politikai törekvései iránt 
sokkal inkább elfogultak, mint azok, kiket a katonai 
szolgálat, vagy másnemű hivatás hozott Magyarországba. 
A független emberek, kik saját szemökkel látták a nép 
szenvedéseit, kik tapasztalataikat részrehajlás, vagy poli- 
tikai mellékczél nélkül vetették papírra, meleg részvéttel 
szólottak — s ez érzést olvasóik szivében is fentartották — 
a magyarságról, mely a bécsi kormánytól állami jogaiban 
és lelkiismerete szabadságában, a török uralomtól emberi 

lételében fenyegetye, csodás kitartással védte magát a 
mindenfelől reá zúduló veszélyek közepett, s melyre ez 
időben is alkalmazható volt az, a mit egy emberöltővel 
előbb Pázmány Péter mondott, hogy „mint a küszöb és 
ajtó között levő ujj, ugy vagyunk mi is a hatalmas csá- 
szárok közt és mind oltalomtul, mind ellenségtül romla- 
nunk kell." 

Magyarország éghajlatáról a külföldön igen kedve- 
zőtlen és hiányos fogalmak terjedtek el. Gyilkosnak, 
emberfogyasztónak tartották, mely örökösen szüli a járvá- 
nyokat s főleg az idegenekre hat rombolóan. Egészségtelen 
volta miatt a magyar földet a keresztények sirjának, a 
németek temetőjének nevezték. E sokban nagyitott, sok- 
ban téves felfogás a komolyabb munkákba is behatolt, 
noha már a magyarországi Fröhlich ^) helyesebb nézeteket 
igyekezett terjeszteni s kiemelte, hogy néhány kevés hely 
kivételével a levegő egészséges s csak a sikságon nagyobb 
a nyári hőség, mint Európa más mérsékelt égalju orszá- 
gában. 

Annál kedvezőbb felfogás uralkodott az ország ter- 
mékenységéről, természeti kincseinek nagyszerűségéről, 
gazdagságáról vadban, halban, mindenféle terményben s 
ennek folytán a nép jóllétéről, valamint a kiséretében 
jelentkező tunyaságról és pazar életmódról. Itt is saját- 
szerüen összebonyolult a költészet és a való. Az ország 
pazar természeti kincsei akkor is megvoltak s Brown, az 
angol utas fölemliti, hogy Európa egyik országa sem éri 
fel hazánkat bor, meleg fürdők, ásványvizek s nagy, hasznot 
hozó folyamok tekintetében, mely utóbbiak csodásan 
gazdagok halakban. El volt ragadtatva a szőlőtől is s 
főleg a verőczeit — Vácz mellett — s a szerémségit 



^) Bibliotheca Sive Cinosura Peregrinantium. Ulm, 1643- 
Magyarországról a IX. fejezet szól. 

dicsérte. Kiváltképen magasztalta a kitűnő és olcsó kenye- 
ret, melyből két krajczáron többet kapni, mint Angliában 
huszonnégyen. 

De az éles eszű angol tudós, kit a londoni orvosi 
egylet küldött hazánkba, észrevette, hogy a természeti 
adományok még nem azt jelentik, hogy a nép könnyen 
él és jó módban van. Különböző irányban járva be az 
országot, szemébe ötlöttek az egyes vidékek közötti léxiye- 
ges különbségek. A török uralom alatt levő vagy hozzá 
közelebb eső megyék egészen más képet nyújtottak, mint 
a többiek. Midőn Komáromból a bányavárosokba s onnan 
a Vágvölgyén át Pozsonyba rándult, feltűnt előtte, hogy 
Felső-Magyarország nagy része egészen máskép néz ki, 
mint Ausztria. Lépten-nyomon találkozott nyomaival annak, 
hogy hazánk állandó és örökös csatatér. Szegényes falvak, 
omladozó házak, néhol tető, fedél nélkül, másutt alig 
valami bútorral ellátva léptek eléje mindenütt. A lakosok 
őszintén megvallottak, hogy nem is igyekeznek helyzetö- 
ket javitani, házaikat felépiteni, nehogy azon gyanúba 
jussanak, hogy némi jóllétre tettek szert s ezzel magokra 
vonják a török vagy más hatalmasok figyelmét. A töröktől 
távolabb eső falvak állapotát valamivel tűrhetőbbnek 
találta ugyan, de ott meg a vallásüldözések s más állami 
bajok gátolták a nép anyagi gyarapodását. 

Közvetlen tapasztalatai az angol utasban teljes rokon- 
szenvet ébresztettek a magyarok iránt. A^t találta, hogy 
nem a tudományokkal, hanem katonai dolgokkal foglal- 
koznak ugyan, de nem nélkülözik a képességet a szép 
művészetek és ismeretek elsajátitására. Ruházatok a kato- 
nai hivatáshoz alkalmazkodik s ez életmódnak annyii^a 
megfelel, hogy horvátok, tótok s mások is elfogadták a 
magyar viseletet, sőt a végvárakban még a törökök is. 
A ruha mindig szines, kék, sárga, zöld, biborszinü ; fekete 
ruhát ritkán látni s a papok sem járnak feketében. Miut 

ritkaságot emliti, hogy a magyarok fejőket egészen lenyír- 
ják s csak homlokuknál hagynak üstököt. Ez a nagyban 
elterjedt divat, a törököktől hatolt át hozzánk a XVII. 
század elején s jámbor keresztény lelkekben, mint a kés- 
márki tudósban Fröhlich Dávidban nagy felháborodást 
keltett. mondja, hogy e csúnya szokást „ujabban** ^ 
fogadták el a szomszéd töröktől és muszkától. 

Egy másik egykorú iró^) szerint Magyarország lakói 
harcziasak, és a kereszténység határvonalán őrködnek, 
szabadságukat vitézül védik, de finom modorban és a felsőbb 
művészetekben nem sokra vitték, ámbár főleg a nyilvános 
életben a latin nyelvet használják. Szokásaik jellemzésére 
fölhozza, hogy nagyon szeretik a fokhagymát, épen ugy, 
mint a spanyolok a retket, s ünnepeken, lakodalmakon 
drága prémes ruhát és kalpagot hordanak télen nyáron, 
sőt a legnagyo bb melegben is. Körülbelül ugyanezt mondja 
Simplicissimus, ki a" lakosokat ekképen jellemzi : Ezek az 
emberek nem oly dölyfösek, mint más nemzetek, visele- 
tűket sem változtatják, mint más népek; szivesen ragasz- 
kodnak ősrégi kiváltságaikhoz, s ellenségei minden ujitás- 
nak, mindnyájan háborúra hajlandók s nagyon is könnyen 
koczkáztatják életöket. Szokásaikban udvariasak, de nem 
szeretik a túlságos bókolást. Kemény természetűek s 
inkább élnek durva, mint subtilis ételekkel; a ruhá- 
zatban szeretik a fehér, vörös, zöld, lazur és kék szint. 
A fehérnép nem rut s illedelmes, takaros ruhát visel. A 
férfiak szintén jól megtermettek s szeretik a nagy szakállt, 
de nem a hosszú hajat. A magyarok nem sokat utaznak, mely 
okból szokásaikat és erkölcseiket a legjobbaknak tartják ; 



*) 1643-ban megjelent Bibi. Peiegrinantium czimü müvében 
emliti a magyarokról , hogy „noviter in rasura capillorum et 
gestatione cinguli infra unbilicum vicinos Turcas et Moscos turpiter 
etiam imitari ceperint. 

*) Zeiller M. Neue Beschreibung. 

minden többi népnek, de főleg a németeknek ellenségei, 
s inkább fejőket vétetik, semhogy más nemzetek által 
reguláztassák magokat. Hatalmasul ülik meg a lovat s a 
vivásban mi sem gátolja őket, mert könnyű, rövid és 
kényelmes ruhát viselnek. A nemes, polgár és paraszt 
Kassától egész Erdélyig fiatalságától kezdve katona. E 
jellemzés sokkal inkább megközeliti a valóságot, mint 
azok a félhivatalos, bécsi udvari sugalmazásra készült irány- 
müvek, melyek már a XVII. században a végből Írattak, 
hogy Európa rokonszenvét elvonják a magyar nemzettől 
és törekvéseitől. Már azon időben felhasználták a sajtót 
efféle czélokra. Egy ilyen munka*) szerint a magyarok 
nem űznek ipart és kereskedést, nem járnak a külföldre 
sem tanulni, sem katonáskodni, hanem otthon lebzselnek 
és elégedetlenkednek. Nincs drágaság; a föld kitűnő és 
rendkivül termékeny. A nép tehát nem kénytelen dol- 
gozni, hanem dőzsöl, eszem-iszommal és henyéléssel tölti 
idejét. Mindenki fiatal kora óta megszokta a jó életet s 
a tunyaságot; a köznép lusta, az urakban pedig nagy az 
ambitio, a dics- és uralomvágy, azért mindenkor készek 
az országot zavargásokba dönteni, hogy annál könnyebben 
fosztogathassanak és féktelenkedh essenek. 

Mig azonban a magyar nép folytatta hősi küzdelmét 
a félholddal, az efféle elfogult és rosszakaratú iratok nem 
értek czélt. A müveit Európa nem szűnt meg annak 
tekinteni a magyarságot, a mi csakugyan volt, a keresztény 
polgárosodás védfalának, a nyugati világ előőrsének az 
ázsiai barbárság ellen. 



Ungar. Libertiner 1687-ben megjelent röpirat, melyet 
Flamitzer J. M. császári hadbiró irt. 



— 141 — 



II. 



Amint nem volt a XVII. századi Magyarországnak 
politikai góczpontja, ugy még kevésbbé lehetett társadalmi 
középpontja. Ama korszak magyar hazafia nem azokkal 
az érzelmekkel tekintett Pozsonyra, az ország fővárosára, 
mint ma Budapestre, vagy már a XVII. századi angol 
ember Londonra és a franczia Páris-Versaillesra. Mit is 
látott volna ott? A nemzeti nagyságból, a nemzeti dicső- 
ségből vajmi keveset. A város székhelye volt ugyan egy-két 
állami főhatóságnak, de különben meglehetősen kivül állt 
a nemzetélet keretén. Teljesen hiányzott belőle az, ami 
London és Paris fővonzóerejét tette, a világvárosi jellem, 
s a királyi udvar fénye. A magyar király udvartartása 
idegenszerű volt s különben is külföldön székelt. Ez okból 
az udvar befolyása a harczias erkölcsök és szokások sze- 
liditésére, a társadalmi érintkezés finomitására, a műveltség 
terjesztésére az egész század folyamán Magyarországon 
egyenlő maradt a semmivel. A király csak az országgyűlés 
idején szokott magyar földre jönni. De országgyűlés 1680. 
körül már tizennyolcz évig nem tartatott, s midőn Lipót 
király ily alkalommal utoljára Pozsonyban járt, a rideg 
és merev spanyol etiquette, melynek bonyolult szertar- 
tásaiból teljesen elpárolgott a megnyerő franczia elegantia, 
elijesztette köréből a szabadabb mozgáshoz szokott magyar 
íöuri világot. Még nagyatyja idején szivélyesebben érint- 
kezett nemzetével a király. II. Ferdinánd nejével és két 
fiával — az idősebbik, III. Ferdinánd, már meg volt koro- 
názva — 1634. decz. 18-án érkezett Sopronba az ország- 
gyűlésre. Hagyományos szokás szerint ilyen alkalmakkor 
mindkét tábla összes tagjai, főurak és követek, az érkező 
uralkodó köré csoportosultak s magyar módra kezet fogtak 



— 142 — 

vele. Ezúttal azonban, mint egy megyei követ említi,^) a 
palatínus megkérte az urakat, hogy a hideg téli időben 
a mezőn ne molestálják a kézfogással, hanem csak a 
deputált personák fogják kezét ö felségének. A nádor 
akként intézkedett, hogy az országgyűlés ünnepélyes fogad- 
tatása másnap legyen, a mikor is szabad minden követnek 
kezet fogni a királylyal. Az „asszony császárné "-val szintén 
kezet szoktak fogni. De a nagy hideg miatt nem szállt ki 
kocsijából s igy a kézszorítás elmaradt. Ez a patriarchális 
szokás I. Lipót idején már megszűnt. Az udvar kimért 
szertartásai háttérbe szorították, s a király Pozsonyban is 
főleg udvarí környezete közt maradt, mely idegen volt s 
társadalmilag hatni sem igyekezett a magyar főúri világra. 
De azért ez id&beli irodalmunk minduntalan emlegeti 
az udvart és udvari életet. Csakhogy ez alatt nem a király, 
hanem a magyar főurak udvartartásait érti. Minden mágnás- 
nak megvolt a maga udvara s fényes háztartása valamelyik 
családi várában vagy erősített kastélyában. Még mindig ügy- 
eltek birtokaikon, mint a feudális világ oligarchái, igazi kis- 
királyok, kiknek a törvény óriási jogkört, kiterjedt jószágaik 
roppant hatalmat, ősi nevök varázsa ellenállhatatlan tekin- 
télyt kölcsönzött. A XVII. század folyamán már tömegesen 
történt a grófi és bárói rang adományozása a nagybirtoku 
nemesség számára, s az uj czimek viselői kezdtek zárkózott 
kasztképen elválni a kis- és középbirtoku nemességtől, 
melynek köréből mindnyájan kikerültek. De azért udvarivá, 
mint Bécsben a cseh, Versaillesban a franczia, még nem 
változott az aristocratia. Függetlenül, szabadon élt 
jószágain s büszke nyakát nem hajtotta meg senkinek. 
Az egyetlen Pálffy Károly grófot jellemzik a kortársak 
olyannak, mint a ki nemzetiségéből kivetkőzött s udvari 
mágnás lett. tehát e typus első példánya hazánkban. 

') Szemere Pál követi jelentése Zemplénmegye levéltára. 

Csakugyan ö az egyetlen magyar, ki az 1665 — 6-ki bécsi 
udvari ünnepélyekben a külföldi főurakkal közvetlen sze- 
replőként a carrousselben részt vett. A többi magyar urak 
csupán a nézők közt foglaltak helyet. 

Az aristocratia önállósági hajlamai erőteljes kifejezést 
nyertek az 1670-ki mozgalomban, melynek tragicus lefolyása 
számos főrangú családot gyászba ejtett. Többen vérpadon 
hunytak el, mások bujdo&ni kényszerültek, s vagyonukat 
a fiscus zár alá vetette. A Zrínyi, Frangepán, Nádasdj^ 
Wesselényi, Thököly, Balassa, Rákóczy és más nagy 
családok belesodortattak a catastrophába, a többieket 
pedig az alkotmány felfüggesztése szorította le a közélet 
mezejéről. 

A zavaros idők, valamint a nyilvános szerepléssel 
és a fényes udvartartással járó fokozott szükségletek a 
főúri osztály vagyoni állását már ekkor érzékenyen érin- 
tették. Óriási birtoka volt egy-egy főúrnak. Volt termé- 
nyekben busás jövedelme is. De a készpénzjövedelem nem 
állt többé arányban azon kiadásokkal, melyeket kész- 
pénzben kellett födöznie. A hiányt mindenféle hitelmüvelettel 
egyenlítették ki, s az adósságcsinálás nagy arányokat 
kezdett ölteni. Mások az ingó vagyont, az ősi családi 
kincseket, az arany-ezüst „marhát**, ékszert és ötvösmüvet 
értékesitették. 

Még a dúsgazdag, egy kis országnyi birtokkal biró 
Báthory Zsófia, I. Rákóczy György özvegye sem rendel- 
kezett annyi készpénzzel, hogy egy reá nézve fontos 
jószág vételárát kifizethesse s kincses háza arany-ezüst 
tárgyai egy részét kényszerült felajánlani. Mások Bécsbe 
vitték ilynemű értékeiket, hogy ottani gazdag pénz- 
embereknél zálogba tegyék. Mások vagy egész uradal- 
makat, vagy egyes jószágrészeket zálogosítottak el vagy 
enélkül csináltak bécsi és felvidéki kereskedőknél adósságot, 
melyet a legritkább esetben törlesztettek- készpénzzel. 

hanem kivált borral, búzával és más nyersterménynyel. 
Az óriási földbirtok nem menté meg a főurakat az eladó- 
sodástól, mely némelyiknél, mint gróf Wesselényi Ferencz 
nádornál, kinek pedig — ezt maga emlité — három 
milliónyi ingatlana volt, egész a tönkrejutásig fokozódott. 
De a magyar Crösus, a vérpadon elhunyt Nádasdy Ferencz 
gróf után is elég sok adósság maradt. Két másik vértanú- 
társa ellen a hitelezők még nagyobb követelésekkel léptek 
elő. Gróf Draskovics Miklós országbiró szintén a leggaz- 
dagabb főurak közé tartozott, s midőn meghalt, özvegye 
1682-ben fájdalmasan panaszkodott a sok adósságon. 
Özvegy gróf PálflFy Francziska hasonló bajjal küzködött, 
s sok adóssága törlesztésére nem birt pénzhez jutni, ámbár 
ingatlana tetemes volt. ^) Az erős királypárti gróf Eszterházy 
Pál feltűnő nagy adóhátralékai 1674, körül szintén főleg 
a készpénz-hiányra vezethetők vissza. Mindez oda mutat, 
hogy a nagy változás, mely a naiural gazdálkodásból a 
pénzgazdálkodásba való fokozatos átmenet folytán Európa- 
szerte beállt, nálunk először is a magyar főúri világban, 
a legfelsőbb társadalmi rétegben éreztette hatását. 

De bármi megdöbbentően mutatkoztak a pénzügyi 
hanyatlás előjelei, bármint befolyásolták a politika vál- 
takozó esélyei, az egyes családok sorsát, és bármennyire 
összetornyosultak a felhők az ország láthatárán, a magyar 
aristocratia ez időben is a világi elem legfontosabb szerep- 
lője maradt. 

A nemzet benne látta természetes és törvényes veze- 
tőjét, tisztelettel tekintett fel hozzá s készségesen követte 
vezényszavát. A nagy mozgalmakat, melyek a felszaba- 
ditó háború előtt a hazán átviharzottak, főurak kezdemé- 
nyezték, de a középosztályok tömeges részvételével nyerték 
mélyen ható nemzeti jelentöségöket. Ritkán nyilatkozott 

') Panaszkodó leveleik. Orsz. Lev. 

tökéletesebben az érdekek, az érzelmek, a politikai törekvé- 
sek közössége, mint akkor a kiváltságosak összes rétegei 
közt. A főnemesség még nem hajtotta büszke nyakát az 
udvari járomba, nem németesedett, francziásodott ugy el, 
mint utóbb. Nevelése, életmódja, műveltsége, egész világ- 
uézlete még ugyanazon közös talajból, a magyar nemzeti 
szellemből fakadt, mint az akkori középosztályé, a nemes- 
ségé. Dus vagyona, a hatalom, melyre szert tett, s az 
ebből folyó nagy politikai és társadalmi előnyök már némi 
irigységet kezdtek ugyan kelteni, mi azonban még kevéssé 
hatott át a politikai életbe. Egy e korbéli színműben 
kifejezést nyert a főúr és köznemes közti ez ellentét. Az igaz 
nemes ember képviselője, a jó kedvű Gaude uram már 
akkor azzal vág vissza egy főúrnak: „Nagyságodhoz én 
nem tehetem magamat ; mert Nagyságod nem ember, 
hanem ur.** De ez a gúny az akkor még lappangó 
ellentétet jelzi, mely csak pár évtizeddel késgbb fejlődött 
ki egész ridegsége ben a főranguak és közép nemesség közt. 
II. Rákóczy Ferencz idejében megtörtént, hogy a legvi- 
tézebb hadvezérek egyike csak azért nem nyerhette el a 
legfőbb katonai rangot, mert nem volt mágnás, hanem 
csak köznemes. 1680 táján azonban a főurak legtöbbje 
sem műveltségre, sem szokásaira nem különbözött a köz- 
nemességtől, melyből kiemelkedtek s raelylyel még mindig 
sokféle vérségi, családi és vagyoni kapcsolatban állottak. 
A XVII. század magyar főurai leginkább régi várak- 
ban vagy kastélyokban laktak, melyek olyan időben épül- 
tek, midőn kevéssé lehetett számba venni a kényelem 
igényeit. A közbiztonsági viszonyok megrendülése, a török 
portyázásai az urakat arra kényszeritették, hogy magas 
hegyen épült, sánczczal, árokkal védett váraikban tartsák 
udvarukat. Az a körülmény pedig, hogy mint minden 
nemes ember, a főúr is született katona volt, kinek foly- 
ton készen kellett állania, hogy a király parancsára a 

Acsády : Magyarország. i" 

harczmezöre siessen, az életmódnak állandóan tábori, 
katonai szinezetet adott. Ha az ur otthon élt, megfelelő 
őrség környezte ; ha utazott, számos katona és szolga 
kisérte. Mindez visszahatott egész életmódjára ; a harczias 
környezetben finomabb modor, csiszoltabb, pallérozottabb 
szokások és érintkezési formák nem fejlődhettek. A tábori 
élet erősebb parfümje érezhető még a legelőkelőbb ház- 
tartásokon is.*) Középpontját a főúr és családja, alkotta. 
Köréje csoportosultak a férfi- és női szolgaszemélyzet leg- 
különfélébb rangfokozatai. A nők közt legelői állottak az 
úgynevezett »öreg" asszonyok. Nem azért hivták őket igy, 
mert nagyon elvéntiltek. Ok voltak a háziasszony táma- 
szai a háztartás vezetésében, a gyermekek nevelésében, az 
unalom elűzésében, szóval segédkeztek neki és szórakoz- 
tatták. Csakis tisztes nemes asszonyokat, özvegyeket vagy 
olyanokat, kiknek férje katonai vagy hivatalos teendők 
folytán hosszabb időre más vidékre távozott, vettek az 
úrasszonyok ily állásba magok mellé. Voltak azután 
leányasszonyok, jobb családból származó fiatal hölgyek, 
kik nevelésöket befejezni, háztartási ismereteiket kiegé- 
sziteni vagy az előkelők közt szórakozni jöttek egy időre 
a főúri udvarba, melyet az ifjak hasonló c^élból nagy 
számmal kerestek fel. Altalános szokás volt, hogy a nemes 
urak felnőtt fiaikat, mielőtt ezek a közpályára kiléptek, 
ismeretek, összeköttetések szerzésére, egy főúr udvarába 
küldöttek. A főurak szivesen magok köré gyűjtötték a 
középbirtokos családok ifjait és leányait. Költségbe ez nem 
került; mindenféle élelmiszer termett bőven, másrészt az 
illetők nem csupán bizonyos apróbb szolgálatokat végez- 
tek, hanem nagyban emelték az udvartartás fényét. Hoz- 
zájok járultak az uradalmi tisztek, a gazdaság vezetői, a 



^) A XVII. századi magyar főúri életet részletesebben mjzo- 
lom „Széchy Mária" czimü munkámban a 172—204. lapokon. 

várörző katonaság, a cselédség, zenészek, mesteremberek ; 
igy a föuri udvar meglehetősen népessé lön s az udvar- 
tartás néha egész fejedelmi személyzettel rendelkezett. 

Komoly irók és satiricusok egyaránt kevéssé kedve- 
zőnek rajzolják a föuri udvarok ez időbeli erkölcsi álla- 
potait. Az „udvari* emberről nem a legjobb véleményt 
táplálták. Egész közmondássá vált, hogy 

Az udvari, ha nem tud hízelkedni, 



Kitkán szokott az oly valamire menni. ^ 

Egy másik egykorú költemény,-) mely értékes ada- 
lékul szolgál a kor mivelődési viszonyai ismeretéhez, a 
főurak elé tart tükröt s abban nagyon különös dolgok 
láthatók. Azt állitja, hogy nincs olyan udvar, a hol a 
szolga urától akár gróf, akár zászlós ur, akár nemes ember 
legyen, jó példát vehetne. Az ur maga nem foglalkozik 
komoly dolgokkal , törvényolvasással , ország ügyeivel, 
hanem 

Ha magát elunja ostáblya-játszásban, 
Avvagy hogy ifjakkal a kugli-hányásban, 
Mulatja idejét gyakran nyulászásban, 
Egyéb sok efféle haszontalanságban. 

Az urak, hogy minél zajosabb legyen udvaruk, válogatás 
nélkül mindenkit magok mellé vesznek s legfeljebb ép oly 
könnyen el is kergetnek, ha tetszésöket megnyerni nem 
képes. Fizetést úgysem adnak neki, de ha az ur és az 
asszony körül jól tud forgolódni, akkor ehetik, ihatik bőven 
s megkapja az ur ócska köntöseit, ezenkivül azonban 
csak koczka és kártya a conventiója. Az udvariak urok 



1678-ki naptár egy verse. 

*) Czime Udvari Viol.Va s 35 versszakban rajzolja az udvari 
életet. Nemzeti Múzeum. 

10* 

ruhájában hivalkodni szoktak ; süvegöket balfülökre csap- 
ják, üstöküket hajtják, fodorítják, övüket hosszan lebo- 
csátják s korbácscsal kezökben járják be a korcsmákat, 
isznak, egymással csere-berélnek s hazatérve 

Konyhán nyalakodnak s némely a kulcsárnál. 
Ihognak- villognak leányasszonyoknál , 
Ott rut tapogatást s csókokat láthatnál. 
Az ifjak min emuk leányok olyanok. 

Mint az ur az ifjakra, ugy az asszony a leányokra sem 
visel gondot. Ezek néha napestig vele henyélnek vagy a 
kertben tánczolnak. Sokat állanak az ablakban, csókot 
dobálnak le az ifjaknak, s még a templomban is csak 
suttognak, csintalankodnak. Nincs az a parasztház, melyben 
annyi trágárságot hallani, mint egy zászlós ur vagy akár- 
mely gróf asztalánál, mert ott csak háromféle ember kap 
helyet : a nagy ivó, a hazug-hizelkedö és a trágár beszédű. 

EíFéle dolgokat udvarban tanulnak, 
Mert egyéb jót semmit sohasem láthatüak. 
Mestere az udvar a sok trágárságnak, 
Koczka, kugli, kártya s trapulya-játéknak. 

Az erkölcsös verselő azzal végzi kifakadásait, hogy : 
Exeat ex aula, qui cupit esse pius, távozzék az udvarból, 
a ki jámbor kivan maradni. 

Hogy ez a rajz nem épen tulsötét s nagyjában a 
való képét adja, azt a kor kimagasló alakja Zrínyi Miklós 
megerősíti, ki az udvari életről nem sokkal kedvezőbben 
itél. Gáncsolva emliti, hogy a nemes ifjak tétlenül töltik 
idejöket s „legfelebb egy magyar ur udvarába" állanak 
be. „Ott mit tanulnak? Innya. Mit többet? Pompáskodni, 
egy mentét aranynyal megprémeztetni, egy kantárt pillan- 
gókkal czifráztatni, egy forgóval, egy varrott lódinggal 
pipeskedni, egyszóval esküdni, hazudni és semmi jót 
nem követni." Természetes azonban, hogy az egyes 

főurakhoz képest udvaruk és háztartásuk jellege is válto- 
zott. Az ur egyénisége egész környezetében visszatükrö- 
ződött s egy Zrinyi Miklós udvarát egészen más szellem 
hatotta át, mint egy másikét, aki a köznapiság színvona- 
lán tul nem emelkedett. A csáktornyai élet meglepte és 
elbűvölte a külföldi vendégeket. Tollius, a kiváló hollandi 
tudós egész elragadtatással festi azt s az előkelő franczia 
katonatisztek, kik Zrínyivel az 1664-ki nagy hadjáratban 
megismerkedtek, bámulattal szóltak a kiváló emberről, 
kiemelve, hogy nem hitték volna, hogy a magyar népnek 
ily ritka műveltségű főurai lennének. Gróf Wesselényi 
Ferencz nádor udvartartása szintén nem csupán eszem- 
iszomra volt berendezve; a szellemi érdekek figyelemben 
részesültek, s sok- derék, érdemes ember ott kezdte meg 
nyilvános pályáját. Gróf Nádasdy Ferencz országbiró ko- 
rának egyik legtudósabb főura volt s az aristocrátiában 
akadtak más, nagy műveltségű, szellemi és tudományos törek- 
vések iránt érdeklődő, irodalommal többé-kevésbé foglal- 
kozó, vagy legalább az Írókat anyagilag támogató férfiak. 
A XVII. században a magyar könyvek jelentékeny része 
áldozatkész mágnások és nemesek költségén jelent meg s 
amint az irók kÖzűl a legtöbb ez osztályhoz tartozott, 
ugy az irodalompártolást is erkölcsi kötelességének tekin- 
tette s bőkezűsége tette lehetővé számos eredeti és fordí- 
tott munka kiadását. Könyvtár épen nem tartozott a 
ritkaságok közé a magyar uri házban. Némely főúr buz- 
gón foglalkozott érmészettel, numismaticával, mások isme- 
retszomja a XVII. század hirhedt korcs-tudományánál, az 
astrologiában és az alchymiában keresett kielégítést. Szó- 
val az uri osztály nem szűkölködött, művelt, idegen nyel- 
veket ismerő, világot látott emberekben, kik tanulmányaikat 
hazai, vagy külföldi főiskolákon végezték. A legtöbbre 
azonban mégis illett az akkor gyakran hangoztatott vád, 
hogy nem járnak peregrinálni idegen országba, nem 

ismerkednek meg más népek haladásaival, hanem otthon 
ülnek s ha épen közteendők nem foglalkoztatják őket, 
lakmározással, hiábavalósággal töltik az időt. Az ilyenek 
udvara csakugyan nem is volt a műveltség, erkölcs és 
finom modor főiskolája. Kiválóan rossz hirben állt gróf 
Thököly István (f 1670.) késmárki udvara, melyet ama 
kor egyik kitűnő ismerője^) Circe barlangnak nevez. 

Thököly István halála után fia Imre, a későbbi kurucz 
király Erdélybe menekült s ottan élt kiterjedt birtokain. 
Legénykorából fennmaradtak naplói, melyekben pontosan 
följegyezte, mit csinált napról-napra, hol járt, mit művelt 
éveken át. Összeköttetésben állt ugyan az erdélyi irány- 
adó körökkel, s a bujdosó magyarokkal, de maga még 
nem lépett ki a politikai színpadra. Magánéletet folytatott 
rangjának és vagyonának megfelelően s naplója aprólékos 
részleteiben megadja egy akkori főrangú ifjú életmódjának 
képét. Gondos vallásos nevelésben részesülvén, lelkiis- 
meretesen teljesítette egyháza parancsait. Igen gyakran 
volt templomban reggeli és délesti prédikáczión, meg- 
tartott minden ünnepet, böjtöt, utazgatott jószágain, 
átrándult szomszédaihoz, eljárt keresztelőre, lakodalomra, 
temetésre, nagy ritkán gazdasági dolgokkal is bíbelődött. 
Írogatta naplóját s magánleveleit, néha olvasott is valamit, 
ha a társas élet zajos szórakozásai igénybe nem vették. 
Csakhogy nagyobbára igénybe vették. Vagy vendégei voltak, 
vagy ő járt vendégségre. Ilyenkor aztán nagyokat ettek 
s még nagyobbakat ittak ugy, hogy a fiatal Tökölyi 
gyakran bele betegedett ; néha nyulászni, vadászni voltak, 
este pedig tánczoltak. Egészben meglehetős egyhangú és 
anyagias életet élt, ámbár nem hiányzott nála az erős 
irói hajlam, mely számos kötetre menő naplóiban nyert 
kifejezést s az olvasási kedv, melyről könyvtára tanúskodik. 

^) Pauler Gyula : Wesselényi összeesküvés I. 

Még egyhangúbb lehetett a többi hasonló rangúak élete, 
kikben élénkebb szellemi szükséglet egyátalán nem fej- 
lesztetett. 

Semmiféle társas összejövetel, még ha a legszomorúbb 
alkalomból történt, nem eshetett meg hatalmas lakomák, 
zajos, végtelen evések nélkül. Az étlap a magyar nemzeti 
konyha minden specialitását felölelte. Szalonnás, zsiros, 
fűszeres ételek — fíiszerszámból aránylag rengeteg meny- 
nyiségek fogytak el, mert a legtöbb ételt anyira teletöm- 
ték vele, hogy a mai gyomor alig birná megemészteni 
— meglepő változatosságban, s még nagyobb tömegekben 
kerültek asztalra, s a hus, liszt, tojás s más eleségczikk, 
melyet egy-egy ilyen lakomán elfogyasztottak, bámulatot 
ébreszthet a XVII. századbeli ember evöképessége iránt. 
Ezt csak egy multa felül, az óriási ivóképesség. A nehéz 
ételek még több italt, bort, sört, savanyuvizet igényeltek. 
Férfiak, nők, sőt gyermekek is ittak kegyetlenül, s a 
mértéktelen ivás, valamint a vele járó testi és erkölcsi 
bajok amaz idők komolyabb gondolkodóit minduntalan 
keserű panaszra és gúnyra fakasztják. Sem az egyházak 
mértékletességi törekvései, sem a satira vagy a gyakorlati 
élettapasztalás nem birtak a szeszes italok élvezetének ez 
elfajulása elé korlátot vonni. A pap intő szava, a verselő 
élczei és az orvos tilalma egyaránt elhangzottak hatás- 
talanul. Ebéd és vacsora összefolytak az ivás közben, 
mely azután eltartott reggelig, hogy délben újra kezdődjék. 
A társalgás, melyet az ivók folytattak, nem lehetett valami 
választékos. A bor megnyitotta az emberek száját s a be- 
szélgetés olyan tárgyakról és oly fesztelen modorban 
folyt, hogy sokszor ama kor egyáltalán el nem kényeztetett 
hölgyei sem hallgathatták. A nők csakhamar elmenekültek 
az ivószobából, hol mint a satiricus mondja, annyi trágár- 
ságot lehetett hallani, a mennyit a legutolsó parasztházban 
sera. Egymást érték a pohárköszöntők, mikor is az öblös 

kupákat fenékig ki kellett üriteni. A toasztozás divatja 
virágkorát élte, s már akkor élesen ostorozták e szokás 
túlzásait. A vigjátékbeli Gaude uram, a törzsökös nemes 
ember már akkor igy csúfolódik: „Ha az ellenséget ital- 
béli köszönetekkel megverhetnénk, hamarább végben 
mehetnének az ország dolgai \^ E mondás olyan közked- 
veltségre jutott, hogy még népszerű könyvekbe, a 
naptárakba is átment. A mértéktelen ital hatásai az 
emberi szervezetre, a sokféle betegség, melyet szült, 
senkit sem tett bor nem iszává. Ivott mindenki ur és 
paraszt, pap és mesterember, polgár és katona egyaránt, de 
természetesen többet és gyakrabban az, kit nem vont el 
a lakomázástól a mindennapi munka. A főurak közül 
kevesen álltak ellent e rut szenvedélynek, ámbár mind- 
nyájokra ráillett az, a mit a hires Vitnyédy István irt 
gróf Thököly Istvánnak és jószágkormányzójának: »Ugy 
látom, mikor kedvetek tartja, annyit isztok, a mennyit 
akartok ; ha pedig megbetegedtek a bortól, annyit kell 
szenvednetek, a mennyit nem akartok.** 

Életmódjából következtetve a magyar főúri osztály a 
XVII. század második felében is főleg nyers-nyakas, féket- 
fegyelmet tűrni, önuralmat gyakorolni nem tudó emberek- 
ből állt; vigan élték világukat, könnyen koczkáztatták 
életöket, de a másokéval sem igen sokat törődtek. A zajos 
lakomák nem egyszer vérontással végződtek. Borgőz heví- 
tette fővel a vendégek olykor-olykor összekaptak s néha 
a kard csengése vegyült a mulatózok zajába. Máskor a 
részeg urak valamely szolgájokat vagy jobbágyokat ölték 
meg, a mit különben józan állapotban is megtettek s a 
harag pillanatnyi föllobbanásában olyan lelkiismereti fur- 
dalás nélkül szúrták agyon, a mint ma összeszidják inasu- 
kat. Jó szivü, épen nem kegyetlen főurak, mint például 
Bethlen Péter, Wesselényi Ferencz, Zrinyi Péter grófok 
nevéhez fűződnek ily vérengzések. Büntetlenül tehették. 

A szegény jobbágyot nem reclamálta senki; megölésével 
legfölebb önmagát károsította a földesúr. Sot, ha az 
áldozat nemes ember volt, akkor sem gondolhattak meg- 
torlásra a rokonok, mert a befolyásos főúrral szemben meg^ 
szűnt a törvény büntető hatalma s még szerencsések vol- 
tak, ha némi vérdijat vagy anyagi kárpótlást nyerhettek 
tőle. Az ilyen emberölés akkor általában más büntetőjogi 
és morális beszámitás alá esett, mint ma. De gyakori vol- 
tuk jellemzően megmondja, hová fejlődtek a kor erkölcsei 
még a legmagasabb társadalmi rétegekben is. 

Az uri osztály szórakozásai közt szerepeltek a koczka, 
kugli, ostábla és kártyajátékok, melyekben néha nők is 
szenvedélylyel szoktak résztvenni. A kártyázás Németor- 
szágból hatolt át hozzánk s Gaude uram a maga humo- 
ros modorában azt mondja, hogy addig volt jó világ, mig 
csak kártyán látta a magyar ember a németnek képét, 
mi azt sejteti, hogy a használatban levő kártya német 
gyártmány volt s Bécs fedezte az itteni fogyasztást. De 
finomabb, előkelőbb szórakozások sem hiányoztak. Ren- 
deztek balleteket, fényes „farsangos lakodalmat**,^) álar- 
czos, jelmezes mulatságokat, a mostani élőképek mintájára, 
melyekben a környék uri társaságának szine-java szokott 
szerepelni s a mulatságra számos néző kapott meghivást. 
A legtöbb szórakozást azonban a vadászat és halászat 
nyújtotta. Ez volt a lakosság minden rétegének legked- 
vesebb időtöltése ; roppant vadállomány volt erdőn, mezőn 
és vizeken s ur és paraszt egyaránt vadászott vagy halá- 
szott, természetesen kiki a maga módja szerint. A közön- 
séges szórakozások közé tartozott a nyulászás ; mindenütt 
volt agár, melyeket néhol a jobbágyság tartozott adókép 
a földesúrnak nevelni és beszolgáltatni. A főuraknál gyak- 



Gróf Forgách Ádáinnál tartott ilyen mulatságról. Tört. Tár 
1878. 362-3. 

ran gyűlt össze nagy yadásztársaság s akkor hatalmas 
hajsza indult meg lovakkal, kutyákkal, peczérekkel, haj- 
tőkkai, trombitásokkal. A vad elejtéséhez lőfegyvert hasz- 
náltak ugyan, de a vadászat régi módja sem ment ki a 
divatból s a kor költője, Gyöngyössi István egy ilyent 
nagy elevenséggel örökitett meg. A mint az ur kimondta, 
hogy vadászni akar, a vadászmester nyomban megtette az 
előkészületeket, hogy szolgák, lovak, ebek készen áll- 
janak. A megszabott időben az urak a nyeritö paripákra 
ültek, az ebészek kürtöltek a szagló ebeknek, a szol- 
gák nagy zajjal siettek elő, s . a társaság útnak in- 
dult. A gyorslábú lovak, s ilyeneknek mondják a magyar 
fajtát, ámbár a nagy urak istállóiban sok oláhországi és 
török ló volt, mig Angliából ez időben még nem szállí- 
tottak külföldre lovat — csakhamar a kijelölt vadászó 
helyre érkeztek. A mint ez megtörtént, megszólaltak a 
kürtök, hogy jelt adjanak a kopóknak; azután szijra s 
selyempórázra fogták az ebeket, s minden • urvadász két- 
két kutyát kapott, hogy pórázon vezesse őket a felhajtott 
vadra. Az ebek kitűnő fajtájúak voltak, s nagy gonddal 
taníttattak be ; akadt köztűk török, perzsa, moldvai, oláh- 
országi és magyar vér. Az ilyen vadászkutyák értékes 
kereskedelmi czikket képeztek, s a keleti országokból 
Erdélyen át kerültek a magyar főurakhoz. Mindegyiknek 
volt neve, mely nagyobbára származását is jelze. így a 
törökországiak kedvencz neve Dervis, Beslia, Tauz, a havas- 
alföldieké Dorcse, Agre, a magyarországiaké Szárcsa, Csóka, 
Hattyú, Kurta, Csonka volt, mig mások mindenféle mytho- 
logiai nevet viseltek. Mielőtt a vadászat megindult, a kopók 
mellett rendben helyezkedtek el az agárvezetők, a hajtó- 
ebektöl várva a jelt a hajsza megkezdésére. Vadászok, 
szolgák, ebek nagy kört alkottak, s mikor valahonnan 
fölhangzott a vigyázz kiáltás, mindenki figyelt, hogy a 
közelébe űzött vad a körből ki ne szabadulhasson. A vidék 

vadállománya szerint nyúl, őz, szarvas, róka, vaddisznó, 
medve szoríttatott be a körbe, hol végre egyik vagy másik 
vadász pórázon vezetett ebeinek áldozatul esett. Néha 
hatalmas, izgató küzdelem folyt a vad és üldözői között, 
s az ilyen hajsza, a lóháton ide-oda ugrató, ebeit kiáltá- 
saival folyton biztató vadász bátorságát és ügyességét 
kemény próbára tette. Férfias, testet-lelket edző mulatság 
volt ez, mely a vadásztól sok hidegvért, ravaszságot, lele- 
ményt igényelt, s mintegy folytatását képezte a harczmezö 
izgalmainak. 

Az urak várai rendesen magas bércztetön emelkedtek, 
mig a kastélyok szegleteiken bástyatornyokkal, s még a 
kisebbek is erős fallal környezve, a falu kiesebb pontján 
épültek. A lakóház előtt az udvar, mögötte a virágos, 
zöldséges vagy gyümölcsöskert terült el.*) A házta lépve 
a folyosóról vagy pitvarból a vendég az ebédlő palotába, 
— ez a szó akkor termet jelentett — onnan az egyik 
oldalon az ur lakosztályába jutott, mely a körülmények 
szerint több szobából (Írószoba, könyvtár) állt. Az épület 
ugyané szárnyán laktak az úrfiak, a háziúr felnőtt fiai, 
az „inasok", a mint akkor a főúri udvarhoz tartozó nemes 
inakat nevezték, a páterek vagy udvari papok. Itt volt a 
vendégház is, mig az épület másik szárnyát az urnö s a 
leányasszonyok foglalták el. Voltak továbbá fürdőszobák, 
konyhák, mindenféle éléskamrák, tárház a családi kincsek 
számára, tömlöczök, mig a cselédség nagy része, s a ház- 
őrző drabantok melléképületekben laktak. A szobák fala 
festve vagy többé-kevésbé diszes és drága kárpittal volt 
bevonva; a falakat képek, főleg családi arczképek vagy 
tájképek, s tükrök disziték. A nagy termek menyezete 
vagy boltozata megfelelő diszszel készült. A padlót közön- 



>) Báró Radvánszky Béla, Magyar családélet és háztartás, 
I. kötet. 

séges vagy mázos téglával, deszkával vagy keményfával 
rakták ki, s főleg télen pokróczczal vagy drága keleti 
szőnyeggel takarták le. A szoba valamelyik sarkában állt 
a többé-kevésbé diszes, rendesen zöld agyagkályha. A 
bútorzat a palota, az ur és az asszony szobái, s a vendég- 
szobák kivételével meglehetősen egyszerű volt, s csakis a 
szükségesebb tárgyakra szorítkozott. Annál értékesebb ipar- 
művészeti czikkek diszitették az ur vagy az asszony lakosz- 
tályát. Szépen faragott és festett nagy és kis asztalok, kerekded 
vagy négyszegletű, némelyik kihúzható, nagyértékű selyem- 
virággal varrott atlasz vagy posztó, s ezüsttel, aranynyal, 
skófiummal diszitett bársony vagy bőrJakaróval boritva; 
számtalan fióku Íróasztal remek téntatartóval; mindenféle 
apró ládika: aranymives láda ékszer száraára, patikaláda 
szépitő s gyógyszerrel, varróláda varró észközzel; sok 
nagy láda és szekrény, pohárszék, tálasszék, kerevet, ülő- 
szék, továbbá az ágy az oszlopostól és menyezetestől le 
az egyszerű nyoszolyáig, adott az ur és az asszony lak- 
osztályának fényes, előkelő kinézést. A bútorzat egyes 
darabjai igen értékesek voltak, néha műbecscsel birtak s 
részben külföldön gyártattak, honnan Bécsen és Velenczén 
át jutottak hozzánk. De a bútornál még fényesebb volt 
az asztali készlet, a férfi- és női ékszer, a lószerszám, 
melyben a kor egész pompakedvelő hajlama nyert kielégítést. 
Előkelő, fényűző életet folytatott s társadalmilag 
épen ugy mint politikailag a mainál sokkal befolyásosabb 
szerepet játszott a magyar főúri osztály a XVII. században. 
Utána indult a nemzet, hozzá fordult az udvar valahány- 
szor a király s az ország közti egyenetlenségnek véget 
akart vetni. De boldogabb volt-e mint ma a fény, a 
befolyás, a hatalom e magas ormain ? A lezárt koporsók, 
a porladozó tetemek nem felelnek az ilyen kérdésre. Köz- 
vetve, egyes tényekből való következtetés utján azonban 
erre nézve is nyerünk tájékozást. Egyes társadalmi osztá- 

lyok viszonyaira élénk világot szokott vetni a közepes 
élettartam, melvet tagjai elérnek. Az akkori föuri világ 
átlagos életkora azonban jelentékenyen csekélyebbnek 
mutatkozik, mint ma. Az örökös harczokban számos föiir 
fiatalon vérzett el s általában az életmód, a katonai fog- 
lalkozás izgalmai, valamint a békés idők dözsölései, 
egészségirtó lakmározásai elijesztő gyorsasággal merítették 
ki az életerőt. A régi világ főurai közül igen kevesen 
érték el a magas aggkort, mely ma épen nem tartozik a 
ritkaságok közé azon osztályokban, melyek bőségben, 
gondtalanul töltik napjaikat s kevésbé erezik a .lételért 
vivott küzdelmek romboló hatásait. Noha a kétszáz évvel 
ezelőtti embernyom phisicailag erösebbnek mondható a 
mainál, s igy több életerőt kapott a természettől, azt mégis 
hamarabb elfogyasztotta, mint ma. Nem szólva azokról, 
kik a harczmezőn vagy erőszakos módon vesztették éle- 
töket, amaz idők legtöbb kiváló szereplője, habár termé- 
szetes halállal múlt ki, aránylag olyan ifjan, vagy férfikora 
azon szakában szállt sirba, mely a tapasztalás tanúsága 
szerint még messze esik az emberi életnek természetszabta 
határától. 

Epén a XVII. században feltűnően sok főúri család 
halt ki. TJj emberek emelkedtek helyökre s legtöbb most 
is virágzó főrangú családunk akkor nyerte a bárói vagy 
grófi rangot. A személyi viszonyok e lényeges átalakulása 
arra vall, hogy a széles körű politikai és társadalmi elő- 
jogok, a roppant ingatlan vagyon s a vele járó tekintély, 
a fényűzés és szemkápráztató pompa kifejtése daczára a 
magyar aristocratia akkor nem élvezte a jóllét, kényelem, 
nyugalom s általában a polgárosult élet amaz előnyeit, 
melyekben mai utódai részesülnek, habár a főúri osztály 
jogi és társadalmi túlsúlya, vezérszerepe azóta lényegesen 
megcsökkent. Romba dőltek sziklafészkei, bástyatornyos 
várkastélyai, parancsait nem lesik fegyveresek, drabantok. 

s nincsenek már katonái. De ma egy harmadrendű vidéki 
uri lak is több kényelmet, boldogságot, biztonságot rejt 
magában, mint régen a sáncz- és árokövezte vár s ma az 
egyszerű polgár sokban szintén többet élvez az élet neme- 
sebb javaiból, mint egykor a sok ezer jobbágy földesura. 



III. 

A magyar nemesi rend különböző rétegeinek jog- 
egyenlősége a XVII. században csupán a magánjog terén 
maradt fen sértetlenül. Köizjogilag a populus, az akkori 
nemzet kebelében is kezdtek az osztályellentétek élesebb 
alakot ölteni.') Társadalmi tekintetben pedig fenforogtak 
ez ellentétek mindenkor. 

A nagybirtokos urak bármely időszakban természet- 
szerűen más szerepet játszottak, mint a közönséges arma- 
lista, vagy a szerényebb vagyonú családok fiai, habár 
eredetöket a honfoglalás mesés korába vezethették vissza. 
Az ősi név varázsa erős hatást gyakorolt ugyan, de a 
közszereplésnek, a politikai befolyásnak a nagy vagyon 
régen sokkal kevésbé nélkülözhető előföltétele volt mint 
ma, midőn az egyéni tehetség, a szakképzettség köny- 
nyebben ösvényt nyithat magának a nyilvánosság szín- 
padán. A vagyon egyenlőtlenségének hatása közjogilag a 
XVII. században már erősen érvényesült. Akkor szereztek 
a nagybirtokos urak tömegesebben külön czimet és ran- 
got ; akkor nyert határozott alakot a két táblai rendszer 
a törvényhozásban s jutottak a főurak az államélet kü- 
lönböző ágaiban a köznemesekénél jelentékenyebb befo- 
lyáshoz. Az a régi elv, hogy minden nemes ember 
egyenlően a szent korona tagja, egész tisztaságában már 



1) Wenzel Gusztáv Magyar magánjog. I. 

csak a magánjog terén maradt érvényben. Nemesség nél- 
kül senki sem tartozhatott ugyan Verböczy populusához, 
a politikai jogokkal felruházott osztályhoz, de magában 
ez osztályban sokféle válaszfalat alkotott a vagyon, az 
életmód, a foglalkozás, sőt a lakóhely is. 

Egészben a nemesség, noha még mindig a közép- 
kori honvédelmi szervezeten nyugodott, a mi a régi ma- 
gyar társadalomnak lényegileg katonai szinezetet adott, 
ez időben szakitani kezdett a harczias életmóddal. Az 
intézmény külsőleg katonai maradt ugyan, de a katonai 
szellem már csaknem egészen elpárolgott belőle. Az 
insurrectio rendszerének hanyatlása s a személyes fölke- 
lés kötelezettségének pénzen való gyakori megváltása 
szembeszökő tünete volt a nemesség nyilvános szereplésé- 
ben beállt átalakulásnak. A kor nagy megfigyelője Zrinyi 
Miklós fölismerte e sokat mondó változást. „A mostani 
nemes nem gondolja meg — mondja — micsoda az igaz 
nemesség, mivel nyerték a mi eleink a nemességet, s mi- 
vel tartatik meg is." Elpanaszolja, hogy a nemes ifjak 
vagy otthon töltik idejöket hasztalanul, vagy egy főúri 
udvarba állanak, a hol szintén nem látnak jót, vagy pedig 
prókátorságot tanulnak patvarián, nem az igazságnak 
szeretetéből, vagy papságra adják magokat, isten tudja, 
miféle indulatból. Nem mennek országvilágot látni, „jó" 
tudományt — ez alatt a hadakozás vitézlő mesterségét 
érti — tanulni, hanem Jiusz éves korukban megházasod- 
nak, ami a hadi erények eltespedését leginkább elősegiti. 
A nemesség ez időben csakugyan nagyobbára a megyére, 
a közügyekben való kevésbé harczias szolgálatra vetette 
magát s ez okozta a megyei élet hatalmas lendületét, ez 
öntött a régi intézménybe uj erőt, friss lehelletet. Mert 
végre .is a köznemesség volt a politikai nemzet zöme, 
számra nézve legjelentékenyebb eleme. Bocskay, Bethlen 
és L Rákóczy György idején a köznemesség nagyon el- 

szaporodott, különösen a hét 'megyében, mely időnkint 
Erdélyhez tartozott. Megfelelő jószágot az uj nemesek 
természetesen nem kaptak s ennek folytán az uralkodó 
osztályban a kis vagyonú vagy épen vagyontalan neme- 
sek száma aránytalanul nagyra növekedett. Az ilyenek 
vagy egyházi vagy hadi pályára léptek; belőlük került 
ki a fogadott katonaság, mely ha elbocsáttatott vagy 
zsoldot nem kapott, szánalomra méltó proletariátusként 
lézengett, s szabad hajdú, szegény legény név alatt néha 
százakra menő csapatokban kóborolta be az országot, 
fosztogatva ellenséget és jó barátot egyaránt. Törvényeink 
telvék az ellenök hozott kegyetlen intézkedésekkel. De a 
bajt nem orvosolták. Ez a szegény, meg nem telepitett, 
máról holnapra élő nemesség, melyet szökevény parasztok, 
vagy paraszt végbeliek minduntalan szaporítottak, a tár- 
sadalomnak egyik flottans, örökre nyugtalankodó, rendet 
nem ismerő elemét képezte. Nem volt beleillesztve a soci- 
alis szervezetbe ; az állani nem törődött vele s nem 
jelölt ki neki olyan munkakört, melyből megélhetett volna. 
Nem a restség, dologkerülés, kalandvágy vagy erkölcsi 
romlottság, hanem csupán anyagi existentiájának bizony- 
talansága, a társadalmi viszonyok sanyarusága kényszeri- 
tette ez osztályt oly életmódra, melyben örökös harczot 
folytatott a renddel és a közbiztonsággal. A legjobb indulat, 
minden nemes föltevés hajótörést szenvedett a kedvezőtlen 
közviszonyok közt, melyek egy sok ezer főnyi s e mellett 
közjogilag privilegiált osztály megélhetéséről teljesen meg- 
feledkeztek gondoskodni. 

Az ilyen vagyontalan nemes, szegény legény benső 
töprenkedéseit, hányt-vetett életét megható közvetlen- 
séggel festi egy XVII. századi népének. *) A névtelen 
verselő a saját szánalmas állapotát ecseteli. De ez álla- 

pótban sok ezer ember helyzete tükröződik vissza. Nemes 
ember fia volt s bármi szegényesen nevelték, kiváltságos 
állásának tudata szükségképen megmaradt lelkében. Pedig 
alig érte el ama kort, midőn „életét rendelni,** valamely 
felé forditani kellett, vagyis amint pályát akart választani, 
már összeütközésbe jutott a viszonyokkal. A mint elhagyta 
az iskolát, már nem tudta, melyik útra adja magát. Háza- 
sodni nem mert, mivel a házasélet költséges. Maradt a 
katonai pálya; de a katonakenyér akkor csupa koplalás 
volt s igy nem támadhatott benne kedv olyan életút 
iránt, melyen az a kilátás biztatta, hogy soha sem fog jól 
lakni. Mesterséget tanulni már elkésett. Hogy kanczellista 
vagy patvarista legyen, mint óhajtotta, ahhoz nem volt 
módja, protectioja. Uri udvarhoz sem szegődhetett, mert 



ött a czifrák meg a nyalkák 
Pirongatják és huritják 
A szegénylegényt. 



A barátélet neki nem kellett, béresnek, szolgának 
nem való volt, mert 

Ugyan kirí a kezéből 
Ekeszarva mindenestől 
Szegénylegénynek. 

Szóval senki sem gondolt vele, ha üres volt a gyomra; 
tudományát nem ismerték, becsületet nem adtak neki s 
igy végre is, nem maradt mit tennie, mint istenre bizni 
dolgát, a mi nála nem megadást és lemondást jelentett, 
hanem a véletlen körülmények kihasználását ugy, a mint 
épeji lehetett. Készen volt mindenre ; csatlakozott kóbor 
utonállókhoz, török földön kalandozó katonákhoz, parasz- 
tokhoz, fosztogató hajdúkhoz, s örömmel üdvözölt minden 
belmozgalmat, mert sorsa javitását remélte tőle. Kiszo- 
rítva a társadalom gazdasági organisatiojából, nem birva 
becsületes és biztositott foglalkozáshoz jutni, állandó 

Aesády : Magyarország. 11 

veszélyt képezett a birtokos vagy munkájokból élo osz- 
tályokra. 

Sok ezerre ment e szegény nemesek száma az ország 
minden részében. így a kor felekezeti és politikai ellen- 
téteibe belejátszott a kenyérkérdés is, s a küzdelem a 
társadalmi válság jellegét sem nélkülözte. A török hódolt- 
ságból, Szörényböl, Krassóból, Biharból épen azon időben 
kiszoritott s birtokától megfosztott nemesség jelentéke- 
nyen szaporította e vagyon és foglalkozás nélküli, tehát 
nyugtalan s mindenre kész elemeket. Sőt a bécsi kormány 
őrületes eljárása a nemesség legsolidabb elemeit kergette 
bele a mozgalmakba. Az irtó háború, melyet a protestan- 
tismus ellen inditott, tényleg a nemesség ellen irányult, 
mely akkor nagyobbára e hitet vallotta. 1670 után az 
üldözések egész súlya a köznemességre nehezedett; igen 
sokan fogságra vettettek s a kik elmenekülhettek, azok 
vagyonát a fiscus rendre lefoglalta. Az udvar a nemesség 
depossedálását tervszerű számitással inditotta meg s 
kegyetlen következetességgel folytatta éveken át. Erre for- 
mális jogott adott neki a középkori hübérszervezet, de 
még inkább a katonai hatalom, mely ly el rendelkezett. 

A nemesi jószágok birtoklását a régi Magyarország- 
ban közvetlenül és gyökeres joggal csak a koronás király 
törvényszerű adománya utján lehetett megszerezni. Minden 
nemesi birtok a szent korona kifolyásának tekintetett, 
melyet csak a koronás király adományozhatott hü és 
érdemes honfiaknak laurea virtutis-képen, a haza körül 
szerzett érdemek jutalmául. A nemesi birtokrendszernek 
alapja és éltető eleme a királyság volt s mikor a király 
valamely jószágot eladományozott, lényegileg nem tett 
mást, mint a királyi jogot átruházta az adomány osra. Ez 
a jog pedig nyomban visszahárult reá, mihelyt az adomá- 
nyos, vagy utóda hűtlenség bűnébe esett. E hűtlenségi 
tan az idők folyamán nem változott, ámbár maga az ado- 



— 163 - 

mány-rendszer lényeges átalakuláson ment át. A XVII. 
században legalább nagyobb birtokok már nem adomá- 
njoztattak ingyenesen, tisztán hazafias érdemek jutalmául. 
Az adomány OS mindig jelentékeny vételárt is fizetett a 
kincstárnak, melynek a donatiók esetről-esetre nagy ösz- 
szegeket hoztak. Az 1670-ki mozgalmakban az udvar e 
jövedelmi forrást óriási arányokban akarta kihasználni. 
Tömegesen indította a hütlenségi pöröket, hogy a nemes- 
séget ősi jószágairól elűzze s ujabb vegyes adomány — 
ez volt a fizetés mellett történő donatio neve — utján 
nemcsak pénzt szerezzen a jószágokból, hanem olyan 
tulajdonosok kezébe juttassa őket, kiktől absolutisticus 
törekvései valósításában kevesebb ellenállást várhatott. 
Pénzügyi és politikai érdekekből tehát oly actiot inditott 
meg, mely az ország egész közjogi és social-gazdasági 
szervezetét alapjában megrázkódtatta. Földönfutóvá akarta 
tenni a majgyar nemesség nagy részét. Erőszakolta a 
tömeges hütlenségi port, de már megindításuk előtt meg- 
kezdte az illetők jószágainak lefoglalását. Az ekkép súj- 
tottak, hogy legalább életöket megmentsék, Erdélybe, 
vagy olyan vidékre menekültek, hol nem állott német 
katonaság, hol tehát személyöket biztonságban hihették. 
Egész megyék a szó valóságos értelmében elnéptelenedtek 
ez üldözések folytán. Ezt akarták a bécsi vezérlő férfiak. 
Ez volt politikai programmjok egyik sarkpontja s mind- 
untalan kifejezést adtak abbeli örömüknek, hogy olyan 
sok nemes ember elbujdosott és egyszersmind abbeli 
óhajuknak, hogy az illetők vissza se térjenek többé. ^) 

A diplomaták ez embertelen politikája megtalálta 
lelketlen végrehajtóit a Magyarországba küldött császári 



^) Lobkovitz berezeg föminiszter 1670-ben azt irta Lipót 
királynak : Das beste wáre, wenn solche entflogene Hauptrebellen 
garnicht zurückkoinmen, sondern niir ausbleiben tbáten. — Racky, 
Acta Conjurationis stb. 365. 

11* 

tábornokokban. Ezekben a bosszú és a pénzszomj élesztette 
a legvadabb indulatokat. A hadi foglyokat tömegesen 
végeztették ki, vagyonukat pedig közprédára dobták, vagy 
magokhoz ragadták. Sőt az üldözést, az irtó háborút a 
védtelen asszonyokra és gyermekekre is kiterjesztették. 
Cobb Farkas — ki a farkas kegyetlenségével végezte 
bakói müvét — 1677. okt. 14-én meghagyta Zemplén- 
megyének, hogy minden rebellis nejét és gyermekeit tiz 
nap alatt kergesse a bujdosó férj után, s Lipót király 
1679. jul. 19-én hasonló rendeletet intézett Drugeth 
Zsigmond gróf kassai főkapitányhoz.^) E szörnyű rend- 
szabályra a kuruczok, kik ekkor nem illetéktelenül 
nevezhették magokat „mi egész nemzetestül szegény 
bujdosó magyarság" -nak, mertrólok is el lehetett mondani, 
hogy táborukban van Magyarország, főleg a tizenhárom 
felvidéki megye politikai nemzetének nagy része, hasonló 
rendszabályokkal feleltek s nem csupán a fogoly német 
katonákat húzták karóba. Üldöztek mindenkit, a ki 
zászlójokhoz nem csatlakozott, a catholikusokat s a 
királypárti urakat vagy legalább jobbágyaikat. A vásárokat, 
a hegyaljai szüretet verték föl; családi összejöveteleket, 
lakodalmakat rohantak meg s kifosztottak mindenkit ; néha 
még régi személyes barátaikat és rokonaikat sem kimélték. 
Az ily alkalmakkor lejátszódó tragicomicus jeleneteket 
egy régi vers'^) örökitette meg. 1675 körül a Viczmándy 
család ungmegyei birtokán lakodalmat ült, melyre messze 
földről jöttek a meghivott vendégek. Javában mulattak, 
midőn egyszerre elkiáltja magát valaki: Itt van Dalos 
Mihály és sok kuruczok véle. Nagy rémület támadt e 
szavakra; menekülni, elbújni igyekezett mindenki, de az 
ellenség már körülvette a házat. Megkezdődött a rablás ; 



') A két rendelet Zemplén megye levéltárában. 
-) Közzétette Thalv K Abaü Fig^^előjében. 

elvittek mindent, a mit találtak. Levetkőztettek férfit, 
nőt. Ez utóbbiak is „könnyű öltözetben", »egy-egy tatár- 
ingben** maradtak, s sirva álltak rendben mint a ludak, 
minden ruhájoktól, értékesebb holmij októl, ékszereiktol 
megfosztva. Elszedték a pénzt, sőt többeket fogságra hur- 
czoltak magokkal s csak váltságdij árán bocsátották 
szabadon. 

Minthogy a kuruczok kalandozásaikat 1680 körül 
egész Liptómegyéig kiterjesztették s zaklatták, üldözték a 
nemesség azon részét is, mely hű levén a királyhoz, a 
jószáglefoglalások erőszakos rendszabályától érintetlen 
maradt, ennek helyzete sem igen volt kedvezőbb a kormány 
által birtokaikból kiüldözöttekétől. 

A köznemesség társadalmi szereplése, háztartása, 
életmódja az egyesek vagyoni viszonyaihoz képest mindig 
nagy eltéréseket mutatott. Voltak nemes családok, melyek 
birtokai vetekedtek a főurakéval. Ezek tehát körülbelől 
ugy éltek, mint a főurak. Udvaruk népes, háztartásuk 
fényűző volt. Szerették a jókedvű társaságot, ittak-ettek, 
vadásztak, ha a megyéi vagy egyházkormányzati teendők 
igénybe nem vették idejöket. Ellenben a kisebb vagyonú 
nemesek szerényebben éltek s ha lehetett, hivatalt vállaltak 
a megyénél, az államnál, mint postamesterek, harmincza- 
dosok, kamarai tisztviselők vagy a főuraknál mint jószág- 
kormányzók, tiszttartók, titkárok. Sokan otthon gazdálkodtak 
ősi vagy szerzett jószágocskájokon. A kisebb nemesek 
curiája, udvarháza a faluban néha keveset különbözött 
a parasztházaktól. így Zemplénmegye Agárd falvában 
Tolvay László. 1670-hen lefoglalt') nemesi curiája két 
kamarából és két szobából állt. A kamarákban üres hordókat, 
az egyik szobában egy hosszú karszéket s egy hársfából 



A lefoglalási jeofyzökönyv Leleszi konvent 1670-ki iratok 
18. szám. 

kötött nyoszolyát, valamint egy kályhás zöld keinenczét, 
a másikban egy széket s egy paraszt földkemenczét talált 
a lefoglaló bizottság. A bútorzat egy részét a tulajdonos, 
ki sejthette a veszélyt, mely fenyegette, kétségkívül előbb 
elszállitotta valamelyik jó emberéhez vagy rokonához. De 
nagyon sok bútor egyáltalán nem fért el az egész curiában, 
mely kényelem tekintetében csak a legszerényebb igényeket 
elégi thette ki. 

Nem sokkal fényesebbek voltak a Szepesmegye 
falvaiban lakó nemesek udvarházai. Egykorúak*) enilitik, 
hogy az ottani nemes emberek nem mind magyarok, hanem 
egy részök tót. Fiaikat mindnyájan a szomszéd városokba 
küldték iskolába, hol a latin s a német nyelvet elsajátí- 
tották. Még szegényesebben nézett ki Liptómegyében 
egy-egy falusi kurta nemes háza. Rendes életmódja nem 
igen külömbözött bármely paraszt emberétől. Hétköznap 
épen ugy dolgozott, mint a jobbágy ; némelyik seprő- 
készitéssel foglalkozott s áruit maga vitte a szomszéd 
városba eladni, mig felesége künn a hegyen végezte a 
mezei munkát ama darabka termő földön, mely tulajdona 
volt. De bármi szegényes házat vitt, bármi alanti keresetből 
tengette életét, közte és a paraszt közt roppant válaszfal, 
a nemesi kiváltság emelkedett. Ennek tudata áthatotta ot 
és családja minden tagját — s már az apró gyermek 
kifejezést adott az eszmének, hogy ő minden szegénysége 
mellett is más ember, mint a paraszt. Mikor Simplicissimuí? 
Liptó-Szent-Miklós környékén valami faluban egy ilyen 
szegény nemes családot meglátogatott, azt kérdé a 
kis fiútól : 

— Hol van atyád? 

— Miért nem atyám uram? — vágott vissza a 
gyermek. 

1) Fröhlich id. müve I. 298. 

— Nos, hol van atyád urad? folytatta az idegen. 

— Atyám uram a városba ment s seprűt vitt be a 
vásárra — felelt a fiu. 

A kis lány nem kevésbé önérzetesen beszélt s nem 
tűrte, hogy anyját, ki épen trágyát hordott a hegyen levő 
szántóföldre, meg ne asszonyságolják. 

Simplicissimus vasárnap ismételte látogatását, s akkor 
otthon találta a családfőt és nejét. Mindketten takaros 
ünneplő ruhában fogadták olyan tisztességtudással, minőt 
nem várt a seprüs tóttól és trágyahordó nejétől. De a 
seprüs tót, mivel nemes ember volt, más nevelésben is 
részesült, mint a paraszt. Fiatal korában mendicans-diák- 
képen néhány esztendőt töltött a szomszéd város iskolá- 
jában. Most legidősebb fia tanult ott szintén jó szivü 
emberek könyörtiletességéből, de tanult, mert nemes em- 
bernek született, kinek . rangjához mért nevelésben kellett 
részesülnie, még ha e nevelést mint koldusdiák szerez- 
hette meg, s utóbb atyja parasztos keresetét akarta 
folytatni. E fiától hozott levelet és üzenetet Simplicissimus, 
s azért a házigazda tőle telhető vendégszeretettel fogadta. 
Csakhamar asztalhoz ültek, s a gazdasszony éléstárának 
összes jó falatait föltálalta. 

A. fogások sorát füstölt zergeczomb salátával nyitotta 
meg. Azután következett marhahús savanyu zöld almával 
főzve, továbbá egész tál sült madár, mely mind pompásan 
Ízlett a vendégnek. Finom kalács és friss kecsketuró 
tenyérnyi nagy és ujjnyi vastag darabokban kisütve, melyet 
Simplicissimus szintén dicsér, fejezte be a lakomát. Ebéd- 
közben élénken folyt a beszélgetés. A gazda eldicsekedett 
nemes származásával, őseivel; felesége a hegyvidék szép- 
ségeit magasztalta. Ebédutáu még sokáig asztalnál ma- 
radtak, adomáztak, nevettek, nagyokat ittak, s végre olyan 
jó kedvö ktámadt, hogy muzsikust hozattak. Ekkor azután 
a tizenhét éves házikisasszonyt is behivták. Tánczolnia 

neki is szabad volt. De ebédután, mint jól nevelt leányhoz 
illik, távoznia kellett, hogy ne genirozza az asztaltársaságot 
a fesztelenebb beszélgetésben. 

Simplicissimus elragadtatással szól e liptómegyei falusi 
nemesekről, kik mint mondja, szertelenül udvariasak, a vallás 
dolgában kitűnően jártasak, idegenek, főleg diákok iránt 
fölötte előzékenyek. Mint vándorló mendicans bejárta az 
egész vármegyét a nélkül, hogy egyetlen krajczárt kellett 
volna költenie. A vendégszeretet akkor a nemes ember 
egyik társadalmi kötelezettsége volt, melynek szegény és 
gazdag egyaránt eleget szokott tenni. Sőt a szegényebbek 
ez időben inkább teljesitették e kötelességet, mert őket 
kevésbé érintették a politikai élet nagy viharai, melyek a 
nemesség közép és felső rétegeiben annyi rombolást idéz- 
tek elő. 

E viharok elől főleg a nem-kurucz nemesség a jobban 
védett városokban keresett menedéket. A század egész 
folyamán mutatkozik a nemességnél a hajlam a városi 
életre. Csakhogy a rendi szervezet korában ez óhaj kielé- 
gitése sokféle akadályba ütközött. A városi polgárság a 
legmakacsabbul ellene szegült a nemesek beköltözésének, 
kiktől saját kiváltságait féltette. Főleg a ház- és ingatlan- 
szerzési jogot vonták meg a nemes embertől. Néhol ez 
még a XVII. század elején is annyira ment, hogy a város 
szabályrendeletileg megtiltotta, hogy városi polgár leánya 
nemes emberhez menjen nőül, nehogy a nemes ember 
kerülő utón, örökösödés alapján jusson városi ingatlan 
birtokába. 

A XVII. századi nemzedék agyában a rendi szer- 
vezet jelentőségéről sajátszerű fogalmak alakultak. A 
városi lakosság felfogása szerint a régi szentkirályok, kik 
az országot három részre osztották, tudniillik nemességre, 
parasztságra és városi rendre, mindegyiket külön törvé^- 
nyekkel ugy rekesztették el egymástól, hogy semmi ele- 

gyedés közöttük ne legyen. Külön rendtartást, törvényt és 
privilégiumot kapott mindegyik. Azok, „kik kőfal közé 
szorultanak,** elkülönitvék a nemesektől, kiket a királyok, 
mint méltóságosabb személyeket, mind törvénynyel, mind 
helylyel feljebb ékesitettek s az egész ország birodalmát 
nekik engedték, hogy „mezőben lakván, az országot őriz- 
zék s annak hasznát derékképen ők vennék/ A nemesek- 
nek alávetették a királyok a parasztságot, de nem a városi 
rendet s nem is akarták, hogy a nemesség a városba 
szálljon. A városok pedig még kevésbé óhajtották, mert 
az ö egyességök „egyarányu személyeknek egyenlőségében 
áll,** mely csorbát szenved, ha nagyobb méltóságbeli sze- 
mélyeket engednek körükben megtelepedni.^) 

E felfogásnak megfelelően a városok a végletekig 
menő nyakassággal ellenezték a nemesség beköltözését. 
Sotféle panasz hangzott s pörpatvar támadt e miatt, mert 
a jiemesség. n^m akarta tűrni, hogy ő, a nemzet összes 
jogainak és politikai befolyásának vivője itthon, saját hazá- 
jában meg legyen fosztva olyan jog élvezetétől, mely min- 
den városi kézművesnek vagy kalmárnak biztositva van. 
Minthogy a városok a gyakori ^sürgetés daczára sem akar- 
tak e pontban enyhébb praxisra hajlani, a nemesség végre 
is ama fórum elé vitte a dolgot, hol az ő szava volt mérv- 
adó. Az országgyűlés törvény utján (1635. 21. és 1655. 
46. t.-czikkek) rendezte a viszályt s megadta a jogot a 
nemességnek a városban való letelepedésre és városi ingat- 
lan szerzésére. E törvény alapján a vidéki nemesség nagy 
számmal a csöndesebb, több biztonságot nyújtó városba 
tette át lakóhelyét s legalább az év egy részét töltötte 
ottani házaiban. A kuruczmozgal máknak inkább kitett 
vidékeken a beköltözés még nagyobb mérveket öltött. így 



^) Magyarországi jogtörténeti emlékek. Szerk. Kolosvári és 
Óvári. T. 262—3. 

Beszterczebányán 1674 után számos patrícius háza került 
a szomszédos nemes urak tulajdonába.^) 

Egyébiránt a fontosabb helyeken, mint Pozsony, 
Kassa, Nagyszombat, Eperjes, előbb is lakott nemesség, 
mert e városok különféle katonai vagy más állami főható- 
ságnak szolgáltak székhelyül. A nemességgel jutott be a 
legtöbb városba a magyar nemzetiség, s igy a nemesség 
ezen beköltözése nemzetiségi szempontból a század mű- 
velődésének egyik kimagasló mozzanata. Néhol az uri 
családok száma maga is elég tekintélyes volt. így például 
Kassán vagy Nagyszombatban, melyek társadalmi élete akkor 
magyarabb szinezettel birt, mint a jelen század nagy ré- 
szében. Az urakkal számos magyar tiszt, szolga, cseléd 
és mesterember került a városba. Némelyik házassági 
kapocs vagy más körülmények folytán véglegesen ott 
telepedett meg s igy a nemesség beköltözése a városokban 
levő magyar elem minden rétegét gyarapitotta. Számbe- 
lileg megszaporodva és azon tudatban, hogy a magyar 
urak jóakarata az ő pártján van, a magyarság nemzeti 
önérzete is fokozódott. Sürgetni kezdte a magyar nyelv 
felszabaditását a városokban divó német nyelv egyeduralma 
alól s «ok helyen czélt is ért. Ekképen a nemesség, mely 
a nemzeti nyelv terjesztését künn a vidéken, a saját 
jobbágyai közt kevéssé segitette elő, a városba költözéssel 
erős lendületet adott e helyek magyarosodásának. 

A város viszont a nemesség egész életmódját, gon- 
dolkodását, világnézletét átidomitotta. Kiváltságai daczára 
a városban élő nemes ember mindinkább a tisztán pol- 
gári osztály szokásait vette föl s polgári keresetre adta 
magát. 1670. martius 4-én irják Győrből: „Az itt való 
nemesség, vitézlő s városi rend egyenesen a kereskedés- 
ből tengeti magát ; igen kevés, a ki azon kivül maga jószá- 

gából s majorságából élhessen."^) Komáromban 1677-ben 
a „három status" szintén a törökkel való kereskedésből 
élt, s épen a „seregrend** leginkább ily utón táplálta ma- 
gát és cselédecskéit. Másutt a nemesek ráadták magokat 
az iparra, különböző mesterséget folytattak vagy ipar- 
czikkekkel kereskedtek. Egyébiránt a vidéki nemességről 
szintén sokat emiitik, hogy kereskedést űzött vagyis 
nem csupán saját terményeit árusitotta el, hanem gabo- 
nát, búzát, bort, sertést, marhát vásárolt nyerészkedési 
szándékból, még pedig sokszor a kincstár rovására, mert 
vámmentességét ezen nem maga termelte áruczikkekre is 
ki próbálta terjeszteni. De a sok érintkezési pont daczára, 
mely nemesség és polgárság közt már ez időben kifejlő- 
dött, a két osztály közt széles gátat emelt a rendi önér- 
zet. Az utolsó bocskoros nemesben is élt a tudat, hogy 
ö a szent korona egyik tagja s hogy politikai jogot, be- 
folyást az államügyekre csupán ő gyakorolhat. Bizonyára 
igénytelen, kevés értékű nemes ember, mert a birtokos 
uraknak akkor egyéb bajuk volt, irta 1675-ben a nagy- 
szombati burgerek ellen azt a gúnyverset, mely a nemesség 
felfogását a nem-nemesekről hamisitatlan tisztaságban 
adja vissza. Visszajár az idő, a világ elfordult, kesereg a 
verselő s nem csodálkoznék, ha a csillagok a földön, a 
vadak az égen, a halak az erdőben járnának, mikor ime 
megtörtént az a csoda, hogy pór és paraszt nemes em- 
berrel akar föltenni. Ha ez megeshetik, ezután majd az 
egér fogja a vadmacskát, a galamb kergeti az ölyvet, a 
bárány emészti meg a farkast és 

Varga varr tanácsot, a szűcs megcsinálja, 
Az ország törvényét takács magyarázza. 
Gombkötő és borbély azt deliberálja. 

De képzelhető-e ily felfordult világ? Soha. Azért 
*) Orsz. Lev. 



— 172 - 

„Az ultimus status**, mely nem ért a törvényhez, igaz- 
sághoz, csak maradjon a maga foglalkozása mellett, s a 
mint nem való 

Disznónak a moslék, nem a finom gyömbér ! 

Agg ebet sem illet festett hintó-szekér. 

A szamár hátára arany-n^^ereg sem fér — — 

akképen nem illeti szó az ország dolgában azt a 
houlakost, a ki nem nemes vér. 

Összefoglalva a magyar köznemességről mondottakat, 
a végeredmény az, hogy az állami válság, mely a fel- 
szabaditó háborút megelőzte, kiválóan a nemesi osztály 
válsága, üt fenyegette lételének mindén mozzanatában ; 
politikai, társadalmi és vagyoni alapjait ingatta meg s 
nagyon kevésbe múlt, hogy ez osztály a királyi Magyar- 
országon ép ugy el nem pusztult, mint a hódottság területén. 
Hogy ez nem történt, főleg Erdélynek köszönhető, s ez az 
utolsó nagy szolgálat, melyet a bérezés ország külön állása 
elenyészte előtt tett a magyar nemzetiségnek. 



IV. 

Ura sorsában osztozott a jobbágy, a XVII. század e 
jogtalan páriája, ki viselte az államélet összes elgondol- 
ható terhét, végezte a productiv munka óriásilag legna- 
gyobb részét, és sem adójáért védelmet, sem munkájáért 
elismerést nem látott. Belesodortatott mindenféle válságba, 
politikai, gazdasági, felekezeti mozgalmakba, s mindenkor 
ő neki jutott a küzdésben a legterhesebb osztályrész, a 
vereségben a legkegyetlenebb megtorlás, a győzelemben 
a legcsekélyebb jutalom. 

A háborús korszak összes rombolásai reá nehezedtek, 
s a béke rövid perczei nem hoztak neki enyhülést. Bár- 

mely párt kerekedett felül, akár a király, akár az urak 
győztek, akár a protestánsok, akár a catholicusok javára 
dőlt el a koczka, az ö szánalmas helyzetében nem történt 
javulás. 

Vagyona mindenkié volt ; a mit meghagyott az adó- 
szedő, a pap, vagy a földesúr, azt elvitte a kóborló katona, 
a magyar hajdú vagy a német zsoldos. A maga személyét, 
nejét, gyermekeit folyton fenyegették a martalóczok, kik 
emberrel kereskedtek, a béke idején sem pihenő török por- 
tyázok, kik évről-évre fogyasztották a lakosságot, rabszijon 
hajtva el a keleti országokba. 

Amint a zűrzavaros közviszonyok közepett sem 
személyének biztonsága nem volt a legcsekélyebb garan- 
tiával ellátva, ugy lelke, hite, vallása szintén a földesúr 
kénye-kedvétől függött. A mohácsi vész után urai, anélkül, 
^^SJ ^ maga bárminő lelki szükségét érezte volna, rátuk- 
málták a ref. hitet, száz évvel később meg a kath. egy- 
házba terelték vissza, noha épen ez időtájt kezdte magát 
a protestantismusba beleélni. De még mindig nem vert 
lelkében oly gyökeret, hogy kiirtása nagyobb rázkódtatá- 
sokkal járt volna. A parasztság erkölcsi állapota, szellemi 
elmaradottsága és anyagi ínsége folytán az ellen ref ormatio 
az országban elég simán végbement volna, ha tőle egészen 
független okok a nagy nemzeti mozgalmat kitörésre nem 
juttatják. Ot viselte meg leginkább, de közvetlen ered- 
ményt neki hozott legkevesebbé e mozgalom. így történt, 
hogy a XVIII. században, midőn a nemesség háborgásai 
megszűntek, a parasztosztály kebelében támadt forrongás, 
sőt több Ízben lángot is vetett. Az előző században szin- 
tén voltak kisebb-nagyobb parasztzendül esek. Csakhogy 
nem az általános szabadságvágy keltette őket. A parasz- 
tokban még nem ébredt föl az emberi önérzet tudata ; 
nem isten- és természetadta örök jogaikért, hanem ren- 
desen valami positiv visszaélés megszüntetéseért fogtak 

fegyvert. Tudtak vele bánni, a harczias idők, az önvéde- 
lem szükséglete hozzá szoktatták őket is a kardforgatáshoz. 
Sokan szolgáltak önként vagy kényszer folytánj a végek- 
ben, hová bármikor be lehetett őket sorozni, sokan a 
kóborló katonákhoz, szabad hajdúkhoz csatlakoztak s igy 
tanulták el a vitézi tudományt. Olyan lángeszű férfiú, 
mint Zrinyi a költő, észrevette a pórnépben rejlő nagy 
katonai jelentőséget, s reform-terveiben, melyek az állandó 
hadsereg megteremtésére irányultak, fontos tényezöképen 
e néposztályt is számba vette. 

A jobbágyokon nyugvó terhek ez időben rendkivül 
sokfélék voltak. Az állam és a megye évi adót követelt 
tőlük, mely portánkint vettetett ki készpénzben és ter- 
ményben. Okét sújtotta a törvényes közmunka a váraknál, 
utak, hidak épitésénél, vizek szabályozásánál s a különböző 
katonai szállitásoknál. Mint a mezőgazdasági termelés 
fötényezőjére reá hárultak vissza eladott és külföldre 
menő nyers terményeiért a magas vámok és harminczadok 
s mint némely iparczikkben fogyasztó osztály a behoza- 
tali vámok egy részét is ő fizette. A gubernium pedig 
nem csupán a direct adó emelésével, hanem fogyasztási 
adóval is sújtotta. Mindez azonban még együttvéve sem 
alkotott elviselhetetlen terhet. A jobbágyság az állam 
legitim követeléseit elbirta volna, de a követelések behaj- 
tása körül szörnyű rendetlenségek és visszaélések hara- 
póztak el. A lelketlen tisztviselők kétszer s háromszor is 
megvették az adót, a közmunkát a szegénységen. A föl- 
desúr az őt személyesen terhelő közadókat szintén lehetőleg 
reá hárította át, s ez illegitim igények, a minden ellen- 
őrzés nélkül működő végrehajtó közegek zsarolásai vetettek 
gátat a parasztosztály anyagi gyarapodásának még ottan 
is, a hol a harczias idők hatása kevésbé éreztetett. 

Az állami terhekhez járultak az egyházi élet szük- 
ségletei. E téren nincs semmi egyöntetűség. Minden 



— 175 ~ 

egyházközségben más-más szokás divott, nemcsak a külön- 
böző felekezetek körében, haiiem ugyanazon felekezetnek 
egymáshoz közel eso falvaiban is. Kisebb helységek ter- 
mészetesen kevesebbet fizettek a papnak és a kántor- 
harangozó-tanitónak — mert a „mester" sok helyt mindez 
volt egy személyben, — mint nagy községek vagy városok. 
De mindenütt elég tekintélyes volt az egyházi teher, mely 
a falvakban csupán a jobbágy-lakosságot sújtotta, mert a 
patrónus földesurak az egyház irányában is kiváltságos 
állásuk előnyeit élvezték. A pap párbér-fizető hivei csupán 
a jobbágyok sorából kerültek ki. A szegényebb helyeken 
is fölment a pap fizetése alku szerint 25 — 50 frtra éven- 
kint. Ezenkivül földjeit a hivek szántották meg, vetették 
és boronálták be. Ellenben az . aratás és a behordás köte- 
lessége sok helyen nem terhelte őket. Rétéit szintén meg- 
kaszálták, de nem gyűjtötték fel, hanem csak behordták; 
a földek végében levő füvet a zsellérek kaszálták le, a 
pap maga gyűjtötte be, de a telkes gazdák hordták udva- 
rára. Minden keresztelőtől egy tyúkot és egy kenyeret, 
introductiótól egy kenyeret és öt dénárt, háznál valé 
gyónástól tizenöt dénárt, s az illetőnek jó akaratja szerint 
egy ital bort, prédikácziós temetéstől 50, csupán ének- 
szóval történőtől 25, esküvőtől 50 dénárt, ezenkivül éven- 
kint több szekér nádat és fát tartoztak fizetni. Az iskola- 
mester minden házas embertől egy fertály gabonát, 
harangozástól egy-egy garast és helybeli gyermek tani- 
tásáért kántoronkint 25 dénárt kapott. ^) Néhol volt 

^) Az itt közölt adatok Tétény inosonymegyei községre vonat- 
koznak, mely a XVII. században a jobb módú s népesebb falvak 
közé tartozott. Nemz. Múzeum Folio Hung. 206. — A catholicusok 
párbére körülbelöl azonos volt a protestánsokéval. Igen sok helyen 
azonban a cath. papnak és egyháznak nem lévén földje, a hivek a 
párbért búzában, apró marhában fizették. Timon Ákos : A párbér 
77—78 lap. 

egyházíi is, ki szintén kapott valamit. Egészben a híveket 
kötelező ezen egyházi adók, bármely felekezethez tartoztak, 
— mert a reformátio előtti korból származó párbérteher 
az egyes egyházakban később is azonos elvek szerint ala- 
kult — pénzértékre reducálva a kor viszonyaihoz mérten 
elég tekintélyes évi kiadást képviseltek. 

Mindez azonban messze elmaradt a parasztság 
legfőbb terhe, a földesúri kötelezettség mellett. E föl- 
desúri vagy úrbéri terhek azon jogviszonyból követ- 
keztek, mely a földesúr, mint az ingatlannak gyökeres 
jog szerinti tulajdonosa s a jobbágy mint a számára a 
nemesi jószágból kijelölt területrész állandó művelője közt 
fennállt. A jobbágynak kiutalt birtokdarab a sessio volt, 
mely vidék enkint váltakozva bizonyos számú hold szántó- 
földből, közlegelőből s beltelekből állt. Ha a jobbágy egy 
egész session gazdálkodott, egész telkes jobbágynak nevez- 
tetett. Az idők folyamán azonban sok helyen már meg- 
kezdődött a sessiók feldarabolása. Voltak fél és negyed 
telkes gazdák is, mig másutt a népesség csökkenése folytán 
igen sokra rúgott a puszta telkek száma. Ama jobbágyok, 
kik nem kaptak szántóföldet, hanem csak házat, beltelket 
a faluban, voltak a zsellérek. Némely zselléreknek még 
ház sem jutott s az ilyeneket hazátlanoknak „más háta 
mögött lakók** -nak nevezték. De mindnyájan adózni tar- 
toztak a földesúrnak a magok módja és tehetsége szerint 
készpénzzel, terménynyel vagy kezök munkájával. 

Az úrbéri terhet a XVII. században nem szabályozta 
országos törvény. A szokás és a régi gyakorlat fejleszté 
azt mindenütt a helyi körülmények, a fold minősége, a 
török hódoltság közelebb vagy távolabb volta, a kereseti 
viszonyok többé-kevésbé kedvező alakulata, de egyszei's- 
mind a földesúr kisebb-nagyobb igényei szerint. Minden 
faluban más szokás divott s egyöntetűség néha még egy és 
ugyanazon földesúr két közelesö falvában sem mutatkozott- 

Az úrbéri kötelezettségek az úgynevezett urbáriumok- 
ban Írattak össze, melyek részint hivatalból családi perek 
alkalmával, részint az érdekelt felek tájékoztatása végett 
készültek. A telkes jobbágyok és molnárok évenkint 102, 
a zsellérek 51 napot dolgoztak a földesúrnak ingyen. Ezen- 
kívül adtak meghatározott számú aprómarhát, a termé- 
nyekből, méhrajból, sertésből tízedet, a juhból huszadot, 
végül tojást, vajat, olajat, túrót, fát s a helyi viszonyok 
szerint a legkülönbözőbb háztartási czikket, a mi épen az 
illető vidéken termett vagy könnyebben be volt szerez- 
hető. Itt zöldséget, hársat, szurokdobozt, lámpába való 
fenyőfát, sindelyt, nyestet, rókabőrt, amott kását, komlót, 
pozsár halat, urnák való csizmát, patyolatot kellett éven- 
kint szolgáltatniok. -Egy-egy falura egészen exoticus. 
kötelezettségek hárultak. így például, hogy az uraság 
számára évenkint néhány vadászkutyát, kopót, agarat ne- 
veljen fel. 

Maga az úrbéri szolgálat e szertelen változatossága 
és gyakran aprólékossága ') sokféle kellemetlenség és vexá- 



'j E sokféleség bizonyítékául szolgáljon például a gróf Homon- 
nay (iy6rgy zempléni falvaiban 1652-ben eszközölt úrbéri összeírás. 
Kuszka faluban, melyben tizenhat zsellér s e^y szabados lakott, az 
összeíró megyei bizottság előtt magok az érdekeltek, következőkben 
foglalták össze úrbéri tartozásukat. Az évi adó minden helytől, 
melyen ember lakik, Szent-Mihály napkor 53, karácson adója "V? 
Szent-György adója 3 dénár. Ezenkívül minden búza, gabona, árpa 
és zab vetésből noná — kílenczed — ; kaszáló rétje vagy erdeje a 
falunak nem volt ; karácsony adójában minden kenyeres ember egy- 
^Sy tyúkot s egy kerekded kalácsot adott. Minden két lakott ház- 
helytől járt egy kassai véka komló s egy kassai véka zab, az egész 
falutól egy kassai köböl kendermag és ugyanannyi borsó, minden 
kenyeres embertől egy budai messzely vaj s minden két kenyeres 
embertől egy budai messzely méz, végül minden váltó disznó után 
két dénár. Ezenkívül az uraságnak évenkint húsz köblös földet tar- 
toztak megművelni. Nagyobb falu volt Kolbászó, ott már 45 család 

Acsády : Magyarország. 12 

lás kútfeje Ion a jabbágyokra, mert néha drága pénzen 
sem lehetett egyes czikkeket kapni. A mulasztásért azután 
a földesúr, de még inkább tisztei busásan kárpótolták 
magokat. Száz év múlva (1767. Mária Terézia urbáriuma 
után) már pénzértékre redukálták az egész jobbágytelken 
nyugvó különféle kötelezettségek évi összegét. Beleértve 
a jobbágy és családja életfen tartásához múlhatatlanul 
szükséges minimálösszeget, a jobbágy egész évi szükség- 
lete minden rendkivüli kiadás, minő esküvő, keresztelő, 
betegség, vám stb. hozzáadása nélkül 255 frt 28 krra szá- 
mittatott. Ezt egy egész jobbágytelek után, mely átlag 
huszonnégy holdból, néhol harminczból állt, kellett fedeznie. 
Hogy az úrbéri teher száz évvel azelőtt milyen pénzértéket 
képviselt, azt igen nehéz kiszámitani. De tekintve a ter- 
melési, kereskedelmi, közbiztonsági viszonyokat, a paraszt 
akkori védtelenségét mindenféle tulkapás és zsarolás 
ellen, bátran állithatni, hogy a XVII. században a job- 
bágytelken nyugvó évi teher sokkal nyomasztóbban nehe- 
zedett a szegény népre, mint száz évvel később, habár 

ii-atott össze. Az évi census k*övetkezö : „Munkája fogyatkozás nélkül 
toties quoties, a mint a tisztviselők parancsolják, minden nap, a 
mikor kell, melyből most is 11 szekér ment ki szemünk láttára — 
mondják az illetők — minden szekér mellett két gyalog. Azonfelül 
több gyalog ember, circiter 16, a szőlőfedésre ment." Az évi adó 
Szent-Györgykor 1, Szén t-Mihály kor 2 frt, vajdapénz 50 dr, 
nyúlra 6 dr, karulypénz 7 ft, öreg bárány 3, idei 1, sajt 2, zab 6 
köböl, nyuszt 1, rókabőr 1, pokrócz 1, heveder 1, zsindely 500, viasz 
1 font, lud 2, tyúk 12, vaj 1 itcze, méz 1 messzely. Ménből, disznó- 
ból dézsma. Ennyit azonban csak a soltész fizetett. Az egy telkes job- 
bágy Szent-Györgykor 50 drt, Szt.-Mihálykor 1 ftot, vágó baromra 
40, vajdapénzre 50, nyúlra 6 drt, egy köböl zabot, egy bárányt, egy 
kila kendert, 2 ludat, 12 tyúkot, 12 tojást, 1 itcze vajat s egy mesz- 
szely mézet, juhból, mézből, dézsmát fizetett. A féltelkesek e census 
felét fizették. Az összeirás Leleszi convent iratai. 

^) Berzeviczy György : De indole et Conditione Rusticoruni 
21—27. lap. 

pénzértékre reducálva akkor nem is képviselt oly imposans 
összeget, mint utóbb. 

Különösen a készpénzbeli kötelezettség okozott sok 
bajt a parasztnak azon időben, midőn terményeit alig 
tudta értékesíteni s leginkább a helyi fogyasztásra volt 
utalva. Pénzbeli kötelezettségei sorában első helyen állt a 
telekadó, mely rendesen két, kivételesen három részletben 
fizettetett, a nagyobb rész szent Mihály, a kisebb rész 
szent György napján, s a harmadik részlet karácsonykor. 
De ezenkívül a földesúr mé^ sokféle más készpénz-adót 
szedett. Itt nyúlra, amott vajdapénz és karnlypénz czimén, 
vagy vágómarha és sertés után fizetett a jobbágy külön 
illetéket, amott a földesúr családjában beálló örvendetes 
események, keresztelő, esküvő alkalmával kívántak tőle 
hol önkénytes ajándékképen, hol a szokásjogból kifejlődött 
tartozásképen némi pénzbeli járulékot. Ha a földesúr török 
fogságba került, jobbágya tartozott a válságdijhoz járulni. 
A gazdasági életben a pénz folyton jelentékenyebb tényezővé 
emelkedvén, a földesúrban szükségképen fokozódott a hajlam, 
hogy jobbágyaitól minél több készpénz-illetményt szed- 
jen. A nyers terménynyel már nem igen fedezhette ház- 
tartása és életmódja növekvő szükségleteit. A beszolgál- 
tatott gabonát, zabot s a saját termését gyakran maga 
sem tudta érték esiteni. Mentve volt ugyan a megélhetés 
gondjaitól, kenyérben, borban, húsban nem szenvedett 
hiányt, s hitelezői zaklatása ellen szintén megvédte egy- 
részt a birtokviszonyok közjogi szervezete, másrészt az 
igazságszolgáltatás nehézkes menete. De mindemellett sem 
nélkülözhette a készpénzt s a XVII. század folyamán 
általános a földesúri osztályban a törekvés, hogy önkén- 
tesen vagy kényszer utján nagyobb készpénz-adó elválla- 
lására bírja a jobbágyokat. 

Ezeknek végre is bele kellett törődniök az adó- 
emelésbe, ámbár gyakran panaszolták, hogy ez az, „kit 

12* 

leginkább sajnálnak.**^) De mit tehettek? Eájok is illett 
az orosz paraszt azon ismert közmondása^ hogy az isten 
fenn az égben, a császár pedig messze van. Azok, kik 
szivesen tettek javára valamit, messze voltak tőle. A 
király, a nádor, a kamara közbeléptek érdekökben számos 
alkalommal. De egyiknek sem volt helyi végrehajtó kö- 
zege, mely a jóindulatú beavatkozásnak tettleg foganatot 
szerezzen. Ekkép a legnemesebb szellemű rendelet is 
papiron maradt, mihelyt az illető urak saját jószántukból 
nem telj esitették. A hol pedig a földesúrban nem hibázott 
a jóindulat, ott szükség sem volt felsőbb beavatkozásra. 
Csakhogy az emberséges érzés, a humánus gondolkodás 
harczias, hányatott időkben keveseknél emelkedik túlsúlyra 
s szokta legyőzni az önzés, a birvágy szenvedélyét. 

Mint a főbb hatóságok rendeletei, ugy az ország- 
gyűlések által egyes visszaélések orvoslására alkotott tör- 
vény czikkek szintén csak ott léptek életbe, hol a földesúr 
akarta. Pedig a Corpus Jurisban egymást éri az ilyen 
törvényczikk s a nemesség általában teljes tudatában volt 
annak — ezt több izben kifejezte, — hogy a saját létele 
a jobbágyság fennmaradásán és boldogulásán nyugszik.^) 
Elismerte a jobbágyság szánalomra méltó helyzetét is. Az 
1547. országgyűlés (XXVI. t. ez.) a hazát sújtó catastrophákat 
isten büntetésének mondja a kegyetlenségekért, melyeket 
a földesurak a parasztságon elkövetnek, melynek jajszava 
a felhőkön át a mennybe hatói. Később sem hiányzott a 
jóakarat s néha egyes megyék is fölszólaltak a parasztság 
érdekében. így 1670-ben, midőn a török pusztitásaival 
szemben fölmerült annak szüksége, hogy a megyék par- 
tialis hadat fogadjanak, a tanácskozásra kiküldött képvi- 



^) Wesselényi F. nádor levele a varini jobbágyok érdekében 
földesuraikhoz. Goznovizer-codex. Lőcse. 35. sz. 

^) A paraszt osztály az időbeli jogtörténelmi viszonyairól 
Pfahler : Jus Georgicon Regni Hung. 93—125. lap. 

selőit Pestmegye különösen azon utasítással látta el, hogy 
olyan módozatot kell kitalálni, mely szerint a hadfoga- 
dásra szükséges költség „nem a szegénységtől, hanem a 
földesuraknak erszényéből** kerüljön ki, hogy továbbá meg 
kell büntetni a földesurat, ki saját fizetési kötelességét 
jobbágyaira hárítja át. 

Minden ily igyekezet azonban meddő maradt a 
tehetetlen közigazgatás mellett. A jobbágy kizárólag a 
földesúr jóakaratától függött vagyona, személye, családi 
viszonyai és vallása tekintetében egyaránt. Hasztalan 
biztositották ünnepélyes békekötések, országgyűlési törvény- 
czikkek a paraszt azon jogát, hogy szabadon követheti 
vallását s a földesúr nem erőszakolhatja reá a magáét. E 
jogát csak ott nem taposták agyon, a hol a földesúr 
türelmes, mások lelkiismereti ügyeibe nem avatkozó ember 
volt. A hol önérdek, szenvedély, brutalitás vezette, ott 
Írott malaszt maradt a jobbágyra minden törvény. Mint 
egy kis király, kinek akarata ellen nincs felebbezés, 
kinek személye sérthetetlen, ugy jelentkezett az ur job- 
bágyai előtt s egész önérzete jut kifejezésre ez egykorú 
költeményben, hol azt mondja: 

Nemes ember vagyok 

Vágynak tömlöczeim, lánczaim s kö telim 
Jus gladii-t hagytak rám nemes szüleim. 

Használta is jogait kérlelhetlenül s a jobbágy-osztály 
az a csekély töredéke, mely már a XVII. században olyan 
műveltségi fokon állt, hogy kinszenvedéseinek siralmas 
történetét papirra tehette, hogy panaszait eljuttathatta a 
későbbi századokra, egyes földesurak embertelenségeiről 
megrenditő eseteket jegyzett föl.^) De kevés ily emlék 

Egyes panaszleveleken kivül csupán az anabaptista — uj- 
keresztény — krónikákban maradtak reánk közvetlenül a jobbágyoktól 
származó rajzok az urak és jobbágyok viszonyáról. E krónikák Fontes 
R. Austriacarum Dipl. 43. 

került még ki a levéltárak homályából. Sok nem is 
maradhatott fenn, mert az elnyomott osztályoknak nincsenek 
történetiróik. Sőt az Írástudók, kik soraikból kikerülnek, 
rendesen az uralkodó osztályhoz csatlakoznak, s az uj 
körben megfeledkeznek azokról, kiknek a sors keserűsége 
folytán nem sikerült lenézett és alanti helyzetökböl 
kivergödni. A közmondások, versek, satirák, melyek a 
XVII. századból fenmaradtak, mindnyájan a pórnép álta- 
lánosan megvetett állapotáról tesznek tanúságot. Alig 
ment emberszámba s jogi helyzete szerint csakugyan inkább 
házi állatnak kell tekinteni, melyre bizonyos gondot csak 
azért forditottak, mert jelentékeny anyagi értéket képviselt. 
Egy latin közmondás, mely valószinüleg külföldről került 
át hozzánk, hol a jobbágyok helyzete sokáig szintén nem 
volt különb, a parasztot egyszerű igavonó baromnak 
nevezi, a melytől csupán abban különbözik, hogy szarvai 
nincsenek. 

Rusticus est quasi Kind (bos) 

Nisi quod sibi cornua desint.^) 

E felfogásnak felelt meg egész jogi állása s a bánás- 
mód, melyben részesült. Emberi vagy politikai jogai nem 
voltak, sőt magánjogi! ag is teljesen a földesúr gyámsága 
alatt állt. Ez perlekedett helyette, ha ugyan kedve tartotta, 
bármilyen jogsérelmet szenvedett jobbágya. Önmagának 
nem volt kereseti joga senki irányában, sőt még a vég- 
szükségbeli önvédelem jogát is megvonták tőle. Zsiványok, 
kóborló katonák, szabad hajdúk, pharaoi zsarolásait, mint 
sokszor panaszolja, védtelenül kellett tűrnie. Ha egyetlen 
végbeli jött egy faluba s ott bármilyen rablást vagy zsa- 
rolást vitt véghez, a jobbágy az ilyen egyén személyét is 
szentnek és sérthetetlennek volt kénytelen tekinteni. Nem 



^) E közmondást Liczney János esztergomi archidiacon idézi 
Iter oeconom. czimü 1707-ben megjelent müvében. 

védhette vagyonát, nem nyúlhatott a zsiványhoz, hanem 
el kellett tőle tűrnie a szidást, verést, ki kellett szolgál- 
tatnia mindenét s csak ha a katonának nevezett rabló 
végre eltávozott, mehetett a megrablott panaszra a föl- 
desurához, vagy ha ez távol volt a szolgabiróhoz, végvárbeli 
kapitányhoz s kereshette nálok az orvoslást, melyet persze 
nem kapott meg soha. 

Évtizedeken át sürgették a parasztok e visszásság 
megszüntetését, melynek embertelenségét a főurak magok 
is belátták. Végre az országgyűlés könyörült rajtok s 
törvényben kimondotta, hogy a gonosztevőket nem védi 
a nemesi kiváltság s ha tetten kapja, ha bir velők, maga 
a parasztság elfoghatja őket. Ez legalább a kis csopor- 
tokban kóborlók ellen biztositotta a falvakat. De a tetten 
érteket megbüntetniök már nem volt szabad ; át kellett 
okét szolgáltatni az illetékes hatóságoknak, melyeknek 
azon időben egészen más volt a bajuk, mint katonáikat 
büntetni. Ezt előre látta a törvény s megengedte a paraszt- 
nak, hogy az ekkép elfogottakat, ha a földesúr vágy fö- 
és alispán meg nem fenyiti, a nádornál vádolhatja be. 
Csakhogy arra viszont a jobbágynak nem akadt sem kedve 
sem ideje, hogy e végnélküli utón keressen megtorlást. 

Az ily bajok ellen oltalmat nyújtani első sorban az 
urnák lett volna kötelessége. Ez azonban gyakran távol 
lakott, máskor nem törődött jobbágyaival, noha százszor 
elmondották előtte, hogy azért fizetnek neki adót, hogy 
védje őket a jogtalan támadás ellen. De az ur a legtöbb 
esetben felvette az adót, néha meg is hallgatta a panaszt, 
„de mi mellettünk semmit sem fáradozott, mintha urunk 
sem lett volna. **^) Ez a panaszlevek örökös refrainje. 

Annál többet törődtek velők az urasági tisztek, csak- 



Ezt a szentesiek írják 1659-ben földesuroknak Kemény 
Jánosnak. A levél Vay Kázmér levéltára Darány. 

hogy ebben is alig volt köszönet. A földesúr minden 
emberséges igyekezetét meghiusitotta a tisztek kapzsisága. 
Sok helyen a főbb tiszt pénzen adogatta el az alsóbb 
tisztségeket, az ispáni, juhászgazdai állást. A vételárt 
azután a vevő a szegény jobbágyokon busásan behajtotta. 
E zsarolás ellen legtöbbször panaszkodni sem mertek, 
mert csak rontották volna helyzetöket. így szabadon gaz- 
dálkodhattak rajtok az alsóbb tisztek, főleg az ispánok, 
kik közt akadtak »olyan semmirekellők, rosszak, tudatlanok, 
irgalom nélküliek, hogy némelyike disznópásztornak is 
rossz** volna. 

A falusi birói állást — soltészaéget — néha szintén 
pénzen árulták, vagy a biró nagyobb évi urbért fizetett a 
földesúrnak, s ezéni^állását a legönzőbben aknázta ki a 
falubeliekkel szemben. Zemplénmegye egyik kiküldött vizs- 
gáló táblabirája 1667-ben azt jelentette, hogy „a falubi- 
róság egyik legnagyobb csapás a népre.** Pedig ez a biró 
és az urasági tisztek egészen a gondviselés szerepét 
játszották a jobbágygyal szemben. Nemcsak úrbéri szol- 
gáltatásait ellenőrizték, hanem családi viszonyaiban is tőlük 
függött. Ha elérkezett az idő, hogy házasodjék, a tiszt 
ráparancsolt, vegyen feleséget, sha nem tette, becsukatta. 
Ha a férj meghalt, s özvegye más földesúr jobbágyához 
ment nőül, a tiszt visszatartotta első házasságából származó 
gyermekeit, kik azután csak ugy isten irgalmából nőttek 
fel, vagy a mi még gyakoribb volt, elkallódtak, meg- 
haltak. De azért elvették az anyától gyermekét, mert ha 
mégis megélt, s munkabiró korba jutott, épen ugy mint 
a ló vagy az ökör, ő is bizonyos értéket képviselt, melylyel 
csere-beréltek, melyet zálogba tettek, adósságok biztosi- 
tásául használtak, mint bármely hasznos házi állatot.*) 



^) Ilyen jogügyletekre vonatkozó okmány tömegesen fordul 
elö a levéltárakban. így például Kazinczy Gábor kéziratai közt 
csupán a Bánfay-család levéltárából következő esetek említtetnek : 

Nem csekélyebb mértékben sújtotta a jobbágyokat 
az a szokás, hogy a földesúr az erősebb, munkaképes, 
értelmesebb jobbágyokat rendesen udvari, vadászi vagy 
katonái szolgálatra használta, s igy a nehéz robot és a 
nagy pénzbeli és terménybeli szolgálatok súlya a meg- 
maradt gyöngébb és tudatlanabb tömegre hárult. Termé- 
szetes, hogy a mennyire lehet a jobbágy is segiteni 
igyekezett magán, s használta a gyöngék szokásos fegyverét, 
a furfangot és hamisságot. Több család meghúzta magát 
egy fészekben ; hárman-négyen egy kenyérre álltak, hogy 
ekképen egy családért kelljen robotolniok, a meddig 
szemfüles tiszteik észre nem vették a csalást. Ha kitudódott 
a dolog, s gyakran a nélkül, következett a hadd-el-hadd ; 
ütötték-verték a szegényeket, kik különben más alkalommal 
is kikapták részöket a deresen. Megtörtént azonban, hogy 
a tisztek szemet hunytak az ily visszaélések előtt, ha ugyan 
az illetők az elnézést kellően meg tudták és akarták hálálni. 

Terheit és helyzetének egész nyomorúságát néha 
panaszkodva ugyan, de egészben megadással, sőt fásult- 
sággal viselte a jobbágyság. Egyesek ugy segitettek 
magukon, hogy katonának álltak vagy az országot ellepő 
haramiák számát szaporitották. 

Törvényes önvédelmi eszköze a parasztnak csak egy 
volt, de tényleg ez is hatástalan maradt. A törvény meg- 
adta neki a szabad költözködés jogát, de csak azon esetre. 



16ö6-ban Ödöniíy György egy várkonyi jobbágyát 125, egy straj- 
nyai jobbágyát 100 frtban, 1667-beii egy tarnál jobbágyát 200 írtban, 
egy másikat SOO frtban zálogosította el ; egyet pedig ö vett 200 
frton. — 1667. aug. 26-án Forgách Miklós és neje Barkóczy Borbála, 
egy pár bunkóczi emberöket ödönfy György két topolyai emberével 
cserélték föl. — 1669-ben Barkóczy Sándor egy kalmai jobbágyát 
két klokoczóival cserélte be. — 1670. jun. 6. Dessewify Ádám egy 
hrabóczi jobbágyát adta zálogba ;iutóbb még 12 frt 60 drnyi bevá- 
sárlást tett ugyanez emberére. — 1673 márcz. 10-én 2300 frt tartozása 
fejében a Krajnán egész rakás tótot adott zálogba Ödönffy Györgynek. 

ha teljesen törlesztette úrbéri tartozásait. Csakhogy az 
elköltözni akaró jobbágy mindig hátralékban volt; leg- 
alább azt mondhatta a földesúr, vagy tisztje, kikkel 
szemben a paraszt azon állitása, hogy mindent megfizetett, 
nem birt bizonyító erővel. Ha pedig ilyen hátralékos 
paraszt költözött el, azt erőhatalommal vissza lehetett 
hozatni bárhonnan, mihelyt nem török földre bujdosott. 
Az egyes embernek törvényadta szabad költözködés! joga 
illusórius maradt tehát. Több hatást lehetett vele elérni, ha 
például egy egész falu jobbágysága összeállt s bizonyos 
tűrhetetlen állapot megszüntetését követelte azon fenye- 
getéssel, hogy különben elköltözik. 

Ez volt az ultima ratio. Ott hagyni faluját, házát, 
megszokott gazdaságát s családostól, mindenestül neki 
menni a világnak, — ehhez heroicus elhatározás kelleti 
egy falu részéről. Es mégis' megtörtént nem egyszer, 
bizonyitékául annak, minő szánalmas lehetett a helyzet, 
mely számos családot e kétségbeesett lépésre kényszeritett. 

Ha időközben sikerült egy más földesúrral ujabb 
helyen való telepitésök tárgyában megegyezni, rendesen 
éjnek idején költöztek el egy tömegben. De ezt csak azok 
tehették, kik a hódoltságban laktak s onnan királyi terü- 
letre menekültek, hol uj földesuraik nem igen adták ki 
őket. De a kik királyi földön akartak maradni, azokon a 
tömeges elköltözés sem segitett, mert erőszakosan vissza 
lehetett őket hozni. Mégis egész városok lakossága kész 
volt kivándorolni, olyan nyomasztóan nehezedtek reá a 
földesúri terhek. így 1651-ben Zniováralja birája, esküdt 
polgárai és egész communitása jelentette a pozsonyi 
kamarának, hogy mostani földesurai annyi robotolásfc 
követelnek a régi urbáriumok ellenére tőlök, hogy e tör- 
vénytelen állapottól mindnyájan megijedvén, házaikat 
pusztán hagyják, ugy annyira, „hogy egy gazda se talál- 
tassák az egész városban** és ha a kamara oltalmába nem 

veszi őket, „kényszeríttetünk városunkat pusztán hagy- 
nunk." ^) 

A végszükség nem egyszer vitte ily kétségbeejtő 
elhatározásra a jobbágyokat, noha az elköltözéssel sem 
sokat javíthatták sorsukat. A jobbágyterhek mindenütt 
nyomasztók voltak. Pedig a királyi Magyarország még 
eldorádónak mondható a parasztságra a behódolt területtel 
szemben. Itt a legtöbb török földesúr évről-évre brutális 
erőszakkal srófolta fölfelé a jobbágyadót, követelt aján- 
dékot minduntalan ^) s a szegénység állapotát néhol 
keservesebbé tette, mint volt az oktalan állaté. 

Az eddig emiitett soknemü törvényes és törvénytelen, 

jogos vagy önkényes igény távolról sem merítette ki a 

parasztság szolgáltatásainak hosszú sorozatát. Voltak 

rendkivüli kötelességei. így a török fogságból kiszabadult 

rabokat a megyék lakói tartoztak a saját területökön 

szekérrel, élelemmel s némi költséggel ellátni. Ebből a 

rabságba esők nagy száma folytán szintén érzékeny teher 

hárult a parasztságra ugy, hogy Pestmegye 1676-ban 

szükségesnek látta mérsékelni, s kimondotta, hogy a nép 

csak a vasas rabok alá tartozik fuvart adni.^) A legiszonyúbb 

módon azonban a parasztot a katonatartás kötelezettsége 

s általában az idegen katonaság sújtotta. A Budavár 

visszafoglalása előbbi tizenhat esztendőben ki sem jött a 

császári katonaság az országból s az egyptomi csapások 

módjára nehezedett a népre, épen ugy, mint a hódolt 

részeken a török és tatár. 



^) A levél Orsz. Lev. 

^) A parasztok viszonyait a török-magyar földesurakhoz, 
vagyis a behódolt megyékben, számos adattal világitja meg Ráth 
Károly M. Tört. Tár. VII. kötet és Akad. Értesítő III. és IV. kötet, 
továbbá M. T. Tár. VI. és X. kötet. Ez utóbbiban a nádor 1663-ki 
proclamatioja Nógrádmegyéhez. 

'0 Gyárfás. A jászkunok tört. IV. 



— 188 — 

Az idegen katona általában ellenséges földnek 
tekintette a királyi Magyarországot s ellenségnek az 
ottani lakosságot is, melynek vagyonával, sot életével 
szabadon rendelkezik. A külföldi népek egész söpredéke, 
Európa martalőczai, kalandorai szolgáltak a császári 
seregben, mely ellenség és jóbarát iránt egyformán kérlel- 
hetetlen volt. E mellett, noha kitűnő zsoldot Ígértek 
neki, néha hónapokig nem látott egy krajczárt is, mert 
a mit a kincstár leküldött, azt elsikkasztotta a tiszti kar, 
melyben szintén sok volt a kétes, jellemtelen elem. A 
császár legszigorúbb rendeletei sem tudták e rákfenét 
kiirtani s a katonát egyes tisztek zsarolásaitól megóvni. 
A katona azután a szegény népen kárpótolta magát. 
Pedig a legfőbb hadúr rendeletei a katonát a polgári 
elem irányában tisztességes magaviseletre utasították s 
minden kihágásra nehéz fenyítéket szabtak. Rablás, 
gyújtogatás, szállásadója megsértése halállal, a házakban, 
kerítésekben, gyümölcsfában, szántóföldön, réten való 
minden kártétel kemény büntetéssel sújtatott — a papíron. 
A tisztek nem gondoltak a végrehajtással, mert magok 
épen ugy megszegték e szabályokat, mint a legénység. 
Nyáron, midőn a hadsereg rendesen a harczmezőn foglal- 
kozott s különben is a kincstár által élelmeztetett, a lakosság 
helyzete még tűrhető maradt. De télen az élelmezés és 
elszállásolás egészen a lakosságra lőn áthárítva. 

A XVII. pzázadi katonai rendszer szerint a soldatesca 
csak bezárólag májustól októberig, tehát félesztendeig 
állt császári élelmezésben. A többi hat hónapot a téli 
szállásban töltötte, még pedig azon lakosság rovására, 
melynél elszállásoltatott. A téli szállás az illető vidékre 
a kincstár részéről rótt teher volt. Viszont a katona a 
téli szállást a csatatér küzdelmeiért és nélkülözéseiért 
nyújtott kárpótlásnak vette, melyet egész lelketlenséggel 
igyekezett kihasználni. Nem elégedett meg az élelmezéssel. 

mely maga is sok pénzébe került a népnek, hanem 
kiszivattyúzta, kizsarolta az egész vidéket. Innen a szám- 
talan és fájdalmas panasz, mely az egykorú emlékekben 
a katonaság ellen hangzik főurak, nemesek, papok, 
parasztok és polgárok részéről, mert mindnyájokat sújtották 
e brutális martalóczok garázdálkodásai. A hol ez a hadi 
nép megjelent, ott a nép épen ugy elmenekült előle, 
mint mikor a török közeledett. Házát, termését, marháját 
elhagyta, hogy legalább életét megmentse. Országos 
csapás volt az idegen katonaság, de mint minden isten- 
csapás t^ ezt is a szegénység érezte a legfájdalmasabban. 

Az uj-keresztények krónikái élénk szinekben ecsetelik 
a császári hadak átvonulását és zsarolásait a Vág vidékén. 
De téli szállásban, hol a sáskasereg félesztendeig pusz- 
tított, a helyzet még iszonyúbbá vált. Megtörtént, hogy 
némely házban harmincz, negyven embert szállásoltak el. 
A hol tüzrevaló fát nem kaphattak, ott lebontották a 
kerítést, sőt a tetőt s kivágták a gyümölcsfákat. A mi a 
házban volt, azt szétosztották magok közt, néha nyilt 
erőszakkal, máskor lopva, a falakat megásva hordtak el 
mindent. A tisztek nemcsak nem tiltották e bűntényeket, 
hanem magok mentek gonosz példával előre. — A vagyo- 
nosabb lakosokra sarczot vetettek,*) melyet elő kellett 
teremteni, különben az illetők élete is veszélyeztetve volt. 

A legsötétebben egy német és a magyarokat szen- 
vedélyesen gyűlölő ember, ki személyes tapasztalásból 
ismerkedett meg a viszonyokkal, rajzolja a német tisztek 
és katonák üzelmeit. Egész könyvet lehetne irni, — 
mondja — azokról a menthetetlen kihágásokról, melyeket 
a németek büntetlenül elkövetnek. Ez kelti a magyar 
népben a németek iránti gyűlöletet, mert ugy bánnak 
vele, mintha a katonaság nem az ország megvédésére, 

') A szathmáriak pauasza 1661-ből Orsz. Lev. 

házai titkos házakká és kamarákká váltak." A kóborló 
végbeliek ették meg hét éven át a nép mind földi, mind 
fái gyümölcseit, szöUejét, dinnyéit; ők rontották meg a 
csap- és mészárszékeket, mert nemcsak húsát és borát 
fogyasztották el ingyen erővel, hanem elvittek mindent, 
a mit találtak. Ezért vau, panaszolja a nép — hogy 
Polgártól Makóig nem maradt több három csap- és hét 
vágószéknél, holott előbb minden faluban volt. Rablásaik 
következtében a lakosság szántó ekéivel a kert alá szorult, 
mert a katonák a legelőről elhajtották a marhát, sőt az 
igás marhát a szekérből és az ekéből kifogták és elvitték. 
Még a mesterembereket és kereskedőket is annyira fosz- 
togatták, botozták, ingyen munkára kényszeritették, hogy 
azok e vidékről elköltöztek. A megmaradt lakosok „vasak 
nélkül, a katonák rabjai éjjel-nappal", pedig „nem a 
Krim országbeli kegyetlen tatárok, sem nem a hatalmas 
Egyiptus avagy tenger mellől felszakadott, rajtunk hatal- 
mat vett idegen török nemzetség cselekszik ugy mi 
rajtunk, hanem a mi nemzetségünkből álló végházakban 
tartó katonák, minket megemésztő, javainkból kifogyasztó, 
pusztitó, sőt a mi nagyobb, életünk elfogyasztóink. " A füleki, 
szécsényi, ónodi, böszörményi, szoboszlai s más végvárbeli 
katonák ellen intézvék e kifakadások, kik azzal fenyegették 
az illető lakosságot, hogy ha a török- tatár el nem pusztitó tta, 
általokfog elpusztulni.^) A sok csavargó és a háború miatt 
— Írják a szentesiek — csak ugy látszunk lakni, mintha 
csak ágon ülnénk, mert a mi jószágocskánk a tatártól 
megmaradt, a magyar csavargók falkástól előveszik, ugy 
hajtják, egy lovat sem tarthatunk, mindjárt elvonják, 
házunkból kivonsznak s ugy sarczoltatnak ; ha mezőn 
kapnak, vernek, taposnak, ruháinkat elvonszszák, még a 
sajátunkért szólni sem merünk, mert ha ki szól, mindjárt 

Gyárías Jászkunok tört. IV. 318-335. 



— 193 — 

hóhér módon bánnak vele.^) Ezer meg ezer ily keserves 
panasz hangzott mindenfelől. De a szegény nép baját nem 
lehetett orvosolni olyan korszakban, ,, midőn a törvény a 
vitézlő oldalokon és a nyeregfejekben** hordoztatott. 

Mindezen apró és nagy bajokat, a sokféle terhet és 
megpróbáltatást összefoglalva megkapjuk a keretet, mely- 
ben Budavár visszafoglalása idején a magyar nép egyik 
legnagyobb és legfontosabb eleme, a földmives, a jobbágy- 
osztály napjait végig élte. E viszonyok befolyásolták 
erkölcsi és anyagi állapotát, ezek jutottak kifejezésre 
családi életében, szokásaiban, sőt lakóhelyének s falvainak 
külső kinézésében is. Nem forgott fenn számára semmi 
indok, hogy a munkában megerőltesse magát, hogy taka- 
rékos életet folytasson s családja vagyoni biztosítására 
gondoljon. Minek dolgozott volna? Kinek spórolt volna? 
Véres verejtékkel szerzett keresményét ugy sem mondhatta 
volna a magáénak. Ha szerzett is valamit, el kellett dugnia, 
mert mihelyt élvezni akarta, már kitette ama veszélynek, 
hogy elveszi tőle ama sok ragadozó madár valamelyike, 
mely körülette ólálkodott. Bármily csekélységgel magára 
vonhatta a figyelmet. Ha házát csinosította, ha némi vásár- 
lást tett, már a jólét gyanújába került s a földesúr nagyobb 
adót kivánt tőle vagy a tiszt s a kóbor katona sarczolta 
meg. A nehéz közviszonyok tehát az emberi sziv egyik 
leghevesebb ösztönét, a vagyonszerzés ingerét egyszerűen 
kiölték a parasztokból. Nyiltan megmondták, hogy düle- 
dező házokat kitatarozni, a legszegényebb bútorzattal föl- 
szerelni sem merik, nehogy magokra vonják a hatalmasok 
figyelmét. Különösen ama földön, mely a török portyá- 
zásai előtt nyitva állt, fölösleges is lett volna ilyesmire gon- 
dolni. Az ellenség minduntalan kirabolta s felgyújtotta a 
falvakat. A Vág vidékén, mely 1663-ig az ország legpol- 

gárosultabb részeihez tartozott, még 1671-ben sem 
épitették fol a tatárok által kifosztott és fölperzselt 
lakóházakat. A nép ugy hagyta, amint a tatárdulás után 
találta őket; az egykor csínos falvak éveken át nagyob- 
bára romban hevertek s á külföldről jövő utasnak rögtön 
szemébe szökött a különbség a szomszéd osztrák és az 
itteni falvak közt. A rozzant, néha fedetlen házak szánal- 
mas képét nyújtották az Ínségnek, mely bennök honolt. A 
szobák belső berendezése a legkezdetlegesebb volt. Bútor 
alig akadt bennök s jó, ha azon egy ágyon kivül, mely- 
ben a gazda és neje háltak, még legalább egy találkozott 
egy egész parasztházban. 

Fent a hegyek közt, hova a török sújtó keze nem 
ért, a falvak kinézése is barátságosabb volt, s kevésbé 
viselte magán a lakosok nyomorának jeleit. Liptómegye 
kisebb helységei körülbelül ugy néztek ki kétszáz évvel 
ezelőtt is, mint ma. Ott a fa a falusi házak legjelenté- 
kenyebb épitési anyaga. A szegényebb jobbágy bútorzata 
sem maradt el a mostani mögött, mely ma is a nélkülöz- 
hetetlen szükségleti tárgyakra szorítkozik. Akkor azonban 
az ilyen lakóhelyek valóságos uri házak voltak azokhoz 
képest, melyekben a nép a hódoltság vidékein élt. 

Az országnak egyik legelőbbre haladott, s legcsi- 
nosabb része Szepesmegye lehetett ; falvai és városai azóta 
keveset változtak, s a nép kedvezőbb viszonyairól tettek 
tanúságot. Az egykorú iró ^) föl is emliti, hogy a Szepes- 
ségben falvak, helységek, városok egészen máskép néznek 
ki, mint Magyarország többi megyéiben, s hogy általában 
német modorban épültek. Kassán tul azonban már a török 
világ kezdődött, s e tény visszatükröződött a helységek 
külsejében. A tiszai megyékről Simplicissimus szánalnaas 
képet ad, melyet megerősít sok egykorú tudósítás. Azt 

mondja: „a falvak gyakran oly nyomorúságosak, hogy 
Württembergben egy disznó-ólat is jobban, szilárdabban 
és csinosabban épitenek, mint itt egy házat." Még előkelő 
nemes urak udvarán sem igen voltak gazdasági épületek ; 
a termést kazlakba rakták a ház körül, s gyakran elrot- 
hadt, mielőtt kicsépelték. Csak itt-amott mutatkoztak nagy 
aklok, hodályok a marha számára. Jámbor egyházi férfiak 
följegyzései sok apró vonással egészitik ki e szomorú rajzot. 

A magyar falu két kiváló jellemvonása, a csinos 
szentegyház és a sok fa, mely a házak udvarát és kertjeit 
disziti, a legtöbb helyen hiányzott. Az ákácz, az alföld e 
jellemző fája, még általában nem volt meghonositva. A 
sikságon akkor még érzékenyebb volt a fahiány mint ma, 
s megtörtént, hogy a lelkésznek is a temető karóival 
kellett fűtenie, különben családostul megfagyott volna 
nyomorult viskójában.^) Mikor pedig katonaság állomá- 
sozott e vidéken, télviz idején a sövénynyel, háztetővel 
fűtött, s kivágta az élő fát, a gyümölcsöst, mely különben 
sem maradhatott meg, ha a portyázó ellenség a falut 
felgyújtotta. A dunántúli hódoltságban hasonló szánalmas 
viszonyok közt élt a parasztság, s Győrmegye egyes fal- 
vaiban még a XVII. század végén földalatti vermekben^) 
nyomorgott a nép. 

Az egész falu kinézésének megfelelt a templom és 
a paplak. Egy győrmegyei helységben a templom náddal 
fedett sárkunyhó volt, melyben szőnyeggel leterített faláda 
állt és semmi más. A templomok és egyházi szerek a török 
időkben nagyobbára elpusztultak ; néhol egyszerűen lebon- 
tották az egyházat, hogy a köveket másnemű épitésre 
használják; másutt meghagyták a templom falát, de szét- 
szedték kerítését, minek folytán a templom maga is nagyon 

Sárospataki füzetek 1858 — 9. A rendkívül becses nánási 
emlékirat. 

*) Magyar Sión. 

megrongáltatott. A temető sok helyen be sem volt kerítve. 
A majdnem mindenütt kicsiny harangok nem a piczinyke 
toronyban, hanem vagy a templom ablakában, vagy mint 
Sopron, Zala, Mosón, Vasmegyék prot. községei legtöbb- 
jében, s a Tiszavidéken haranglábon függtek. A jobbágy- 
ság oly szegény volt, hogy az istenháza tisztességes fölépité- 
séhez nem járulhatott. De minek is tette volna? Egész 
vidékek existentiája folyton a legnagyobb bizonytalanság- 
nak volt kitéve s például Tisza-Dob lakossága az 1661 — 63-ki 
rövid időben nem kevesebbet, mint hatszor kényszerült 
menekülni, hol a tatárok, hol a németek, hol a törökök 
elől, kik azután az üresen hagyott helységet kirabolták, 
fölperzselték. Néha novemberben futamodott meg a nép 
s heteket töltött az erdőn vagy valamelyik tiszai szigeten. 
Mikor végre hazatérhetett, házát romban, bútorát, visz- 
szahagyott élelmi szereit teljesen elpusztítva találta. 

Ily viszonyok közt a vidéki lakosságban ki kellett 
halnia a munka, a takarékosság, a szorgalom és igyekezet 
ösztönének. Dolgozott annyit, a miből épen megélhetett, 
a jövő biztosítására azonban nem gondolhatott. Megma- 
radása e szörnyű viszonyok közt csaknem csodával határos 
s magyarázatát egyedül a természet anyai gondoskodásában 
találja. Nem munkája, mert erre igen szűk tere nyílt, 
mentette meg az akkori magyar földmíves osztályt az 
éhenhalástól, hanem a természet bőkezűsége, a buja föld 
termékenysége, mely csoda módra, uzsorakamattal fizette 
az ember szerényebb munkáját is. E mellett vizek, folyók, 
tavak telve voltak hallal, az erdő és mező vaddal; bor 
szintén bőven termett s így a föld önkényt megadta a 
megélhetés minden szükséges tényezőjét, a kenyeret, húst 
és bort. Hitvány kunyhójában a paraszt könnyebben, sőt 
jobban élt, mint az akkori cseh- és németországi jobbágyság 
nagy része. Az idegen katonák s más egykorú írók bámu- 
latos dolgokat híreszteltek a külföldön, minő kevés fárad- 

sággal s mégis milyen jól él a magyar nép minden 
osztálya, ámbár mint mondották, a paraszt lusta, az ur 
pedig könnyelmű. De lustaság és könnyelműség egyaránt 
a viszonyok kényszerének kifolyása volt. Ez az isteni, ez 
a naiv könnyelműség tette lehetővé az alsóbb osztályoknak 
a sok keserűség elviselését ; ez segitette tul a pillanat nyo- 
moruságain s adott nekik erőt, tehetséget a kitartásra. 
A gondviselés a természet busás gazdagságával kárpótolta 
a magyar népet akkori másnemű szenvedéseiért. Néha 
azonban e kárpótlást is megvonta tőle. Olyan években, 
midőn rossz termés sújtotta az országot, általános inség 
támadt, mert a parasztságnak nem voltak készletei, melyek 
mellett a jövő aratást bevárhatta volna. Ilyen időkben a 
kenyér és élelmiszerek ára a rendesnek tízszeresére is 
felszökött s a halál szörnyű pusztitást végzett a rosszul 
táplálkozó, nélkülözéssel küzdő lakosság sorában. 



V. 

A hadak romboló viharai, melyek a „mezőn* lakó 
néposztályokon annyi sebet ütöttek, megtörtek a városok 
bástyáin s a „kőfal mögé szorult •* elemek politikai, társa- 
dalmi és anyagi életét megmentették az általános pusz- 
tulástól. Mint a főúr vára vagy erőditett kastélya kicsinyben, 
egy családra, ugy a szintén sánczczal, árokkal, tornyokkal 
övezett város nagyban, a szellemi és anyagi munka osz- 
tályaira szolgált biztos menedékhelyül, és az ország 
lakosságának jelentékeny töredéke oltalmat és nyugtot 
talált benne. A városok lettek a hazai culturélet, vagyo- 
nosság, ipar, kereskedelem mentsvárai ama nehéz időkben, 
midőn a fölkorbácsolt politikai, nemzeti és vallási szenvedé- 
lyek versenyezve fáradoztak a polgárosodás kiirtásán. A 
lakosság, mely a városokban élt, az ország össznépessé- 

gének meglehetős nagy százalékát képviselte, s a népszám 
sok városban meghaladta a mostanit. A cultura, mely 
bennök fölhalmozódott, az állami lét nevezetes tényezőivé 
avatta őket. Nagy és emlékezetes szolgálatokat tettek az 
országnak, de hogy mégsem emelkedtek akár politikai, 
akár művelődési tekintetben oly fontosságra, mint Holland, 
Német-, vagy Francziaország városai saját nerazetök 
életében, annak megvolt a maga nyomós oka. A XVII. 
században a hazai városok — a horvátországiakkal együtt 
valami harminczöten — nagyobbára még kivűl álltak a 
magyar nemzeti élet keretén. Igazi, tős-gyökeres magyar 
város a királyi Magyarország területén nem volt egyetlen- 
egy is. Némelyik már akkor magyarosodni kezdett, néme- 
lyikben a magyar elem számottevő tényezővé küzdötte föl 
magát, de tiszta magyar várost csak Erdélyben vagy a 
hódoltságban lehetett találni. A királyi területen levők 
nem a magyarság emlőin táplálkoztak. Kivül maradtak a 
nemzeti törekvések sorompóin, és a nép gondolatvilágában 
idegen, vele még össze nem forradt elemet képviseltek. 

Idegenek voltak, apró államocskák az államban, mely- 
lyel csak a vallási és felekezeti, de nem az éltető nemzeti 
szellem kapcsa fűzte őket össze. Zárt körükben más nyelv 
divott, más politikai eszmények éltek, mint odakünn az 
országban. Falaikon nem csak a külső hadi viharok ereje, 
hanem a nemzeti közszellem is megtörött. Kapnikon belől 
idegen élet tárult a magyar ember elé. Két különböző 
világ testesült meg a városban s a vidékben s e két világ 
nem hatott egymásra olyan polgárositó erővel, mint azon 
országokban, hol városi és vidéki lakosság egy test és 
egy vér s a közös anyanyelv hidja közvetíti érzésükei és 
gondolko dásukat . 

A városokban volt lüktető, virágzó culturélet. Csakhogy 
melege nem igen terjedt tul a város határán, s nem tudta 
a kivül élő nép szellemi fejlődését erőteljesebben befolyá- 

solni. Valóságos sziget maradt a város, elzárkózva a kül- 
világtól ; sem a közös eredet érzete, sem az egy és ugyan- 
azon anyanyelv magasztos köteléke nem forrasztotta össze 
a nemzet nagy tömegeivel. Épen ama városok, melyek 
a városi élet és műveltség attribútumaival a legbőkezűbben 
rendelkeztek, voltak legkevésbé magyarok s azért legke- 
vésbé befolyásolhatták környezetöket. A hozzájok félórá- 
nyira fekvő helységben már nem látszott szellemi felsöbb- 
ségök nyoma. Ez a falu magyar vagy tót maradt mindig, 
s a mint ö nem vihette át nemzetiségét a városra, ugy 
ez sem tudta a magáét az ő talajába beleoltani. Nem volt 
közöttük igazi szellemi kölcsönhatás, mely a nemzetiség 
azonossága folytán fennállt hódoltsági város és környéke 
közt, noha ezek a városi élet másnemű kellékei szempont- 
jából inkább nagy falvak színvonalán maradtak. De azért 
Debreczen, Kecskemét, Kőrös sokkal feltűnőbben befolyá- 
solták a magok vidékének szellemi fejlődését, mint Sopron, 
Bártfa, Eperjes a magáét. 

E fogyatkozás daczára a városi élet a XVII. század 
egyik kimagasló mozzanata hazánkban is. Bármennyire 
különbözött akkor a közszellem az antik világétól, némi 
analógia van ez élet s a görög városoké közt. Odakünn 
a város falain tul sohasem szünetelt a háborúk fergetege ; 
kegyetlen hadi jog állt érvényben mindenütt s folyton 
veszélyeztette a város lételét. A mely városba a török 
l)etette lábát, mint Budára, Esztergomba, Nagy-Váradra, 
ott elveszett minden, jólét, önkormányzat, a nők becsülete, 
a férfiak szabadsága. E veszély ellenében polgárai vitéz- 
ségére, önerejére lőn utalva a város, mint az 1660-ban 
Várad példáján újra bebizonyodott. Mint a magános 
bérczfok ugy állt a sok ellenség között mindenik s a legtöbbre 
ez időben alkalmazható az, mit Taine mond^) a görögor- 

szágiakról, hogy a város olyan vallásos és politikai test- 
vérisülés, mely táborát egy templom körül ütötte föl. 
Azért távol igyekezett tartani magától mindenkit, ki e 
testvéri összeköttetésbe tetőtől talpig szigorúan be nem 
illett, például a kiváltságolt nemes ember vagy más feleke- 
zethez tartozó nem-nemes. Ily értelemben mondotta a 
város, hogy egyarányu személyek egyenlőségén alapszik 
létele, miért is csak egyenlő jogú és ugyanazon vallású 
embereket akart falai között túrni. 

Minél exponáltabb volt helyzete, annál kizárólagosabb 
irányt követett, annál féltékenyebben tartotta magától 
távol a más felekezethez, rendhez vagy nemzetiséghez 
tartozókat, kik a város traditióiba és sajátszerű közszel- 
lemébe bajosabban olvadtak bele. A város gyanút táplált 
érzelmeik iránt, miért is megnehezitette letelepedésöket. 
Pozsony engedékenyebb volt s polyglottabb szinezetet 
öltött, mint például Beszterczebánya vagy Bártfa. A leg- 
nagyobb óvatosság, szigor, sőt könyörtelenség vált szük- 
ségessé, hogy a nehéz viszonyokkal daczolni lehessen. 
Azért a város, mely annyi drága kincset, személy- és 
vagyonbiztonságot, szabadságot és jogegyenlőséget nyúj- 
tott polgárainak, ezektől viszonszolgáltatás fejében szintén 
igen sokat és nagyot követelt. Csak igy tudta lételét 
biztositani. Mint „a méh a méhkasé, a hangya a bolyé*, 
ugy volt a polgár a városé, mely a saját belátása szerint 
souverain hatalommal rendezte, szabályozta összes családi 
és magánviszonyait, üzletét és foglalkozását, erkölcsi, 
vallási és politikai nézeteit, és hogy ezt tehesse, lehetőleg 
egy jogalapon álló és egy felekezethez tartozó emberek 
közössége igyekezett maradni. 

Ez a kizárólagosság és egyöntetűség a XVII. század 
második felében a kedvezőtlen politikai és főleg anyagi 
viszonyok folytán, melyek a városok vagyonosságán érzé- 
keny csorbát ütöttek, lényeges módosulást szenvedett. 

Egyfelől a nemesség, másfelöl a catholikus hitűek kezdtek 
benyomulni a városokba, melyek legtöbbjében addig egye- 
dül uralkodott a protestantismus. Buda visszafoglalása 
azonban mégis nevezetes előjogok birtokában találta a 
hazai városokat. E jogok legkisebb részökben gyökereztek 
köztörvényekben. Minden egyes város a századok folyamán 
saját maga számára igyekezett a királytól mentől több 
privilégiumot szerezni s a régieket alkalmas időben meg- 
ujitani vagy kiterjeszteni, ujakkal gyarapítani. Ebben 
ormolt a városok legfőbb politikai bölcsesége. Mind- 
nyájok felfogását fejezi ki a kolozsváriak statútuma, mely 
szerint „a mi eleinknek is e város fundáltatásától fog- 
ván arra felette nagy szorgalmatosan gondjok volt, 
hogy kiváltképen való szabadságokat , privilégiumokat 
szerzettek mi nekünk, melyekkel a város egyébféle közön- 
séges rendektől megválasztatik." E kiváltságok alapján a 
városok belügyeikre nézve valóságos köztársaságot képeztek 
s nemcsak közigazgatási és törvénykezési, egyházi és iskolai, 
hanem adózási és önvédelmi viszonyaik terén is teljes 
önkormányzatot élveztek. Nem minden város tudta az 
imposans jogkört egész tisztaságában és sértetlenségében 
megtartani az idők folyamán s a XVII. század városi 
életében már több eltérő typus jelentkezik. Voltak katonai 
városok, hol az idegen főparancsnokok túlkapásai és 
önkénye szűkebb mederbe szorította az önkormányzatot. így 
történt Győrött és Komáromban. Voltak olyan városok, 
melyek közelebb esve Bécshez és távolabb a nemzeti moz- 
galmaktól súlyosabban érezték az udvar önkénykedő 
befolyását, hol tehát ez a körülmény gátolta a közélet 
szabadabb lendületét. Ide tartoztak Pozsony, Sopron és a 
Vágvölgyi városok. Voltak alföldi, hódolsági városok, hol 
a török iga ugyanígy éreztette hatását, például Debre- 
czenben, Kecskeméten. Es végül voltak felföldi városok, 
a hét bányaváros s az öt felső magyarországi város Kassa, 

Eperjes, Eis-Szeben, Bártfa és Lőcse, melyhez ez időben 
hatodiknak a Thökölyek földesarasága alól yéglegesen 
fölszabaditott Kézsmárk sorakozott. Főleg ez utóbbiakban 
maradt fenn a középkori városi szabadság a legerőtelje- 
sebben, a mit e városok elzárkózása a külbefolyásoktól 
lényegesen elősegitett. Bármi sajnos ez exclusivitás nem- 
zetiségi szempontból, a városi jogok és szabadságok épség- 
ben maradásához kétségkivűl igen nagyban hozzájárult. 
Souverain hatalommal rendezték e városok legkülönbözőbb 
ügyeiket s mindenütt erélylyel, elszántan kezelték a kor- 
mányzatot. Ebben előnyösen különböztek a megyétől. 
Nekik szűk és kicsiny területen, az összeszorult városká- 
ban, melynek térfogata a minimumra korlátoltatott, hogy 
annál könnyebben meg lehessen oltalmazni, kellett ugyan 
a sokféle teendőt végezni, mig hozzájok viszonyitva a megye 
egész kis országnak látszik. De a kis téren hatékonyan, 
meglepő sikerrel működtek s szűk falaik közt a culturélet 
annyi kincsét halmozták fel, a mennyi másutt alig akadt 
száz mértföldnyi földön. A mi rend, biztonság, közigaz- 
gatás, igazságszolgáltatás a XYII. században Magyarországon 
még megmaradt, annak legnagyobb része a városok kebe- 
lében volt feltalálható. A városi polgárok azon időben 
több udministrativ tehetséget fejtettek ki, mint a nemesek 
s a megye anarchicus közigazgatásával szemben a városi 
szervezet és működése a rend és szabatosság mintaképének 
mutatkozik. A régi intézmények a városban állandóan 
megtartották életrevalóságukat, mert az öntörvényhozás 
joga alapján folytonos reformban, korszerű átalakitásban 
részesültek. Egyre friss szellem áramlott beléjök s a fel- 
merült szükségletekhez, uj viszonyokhoz alkalmaztattak. 
Mint a megye, ugy a város is a privilegiáltak 
intézménye volt. De más kiváltságosaké. Ha a nemesség 
előjogainak alapja a honvédelemben, a városi polgárságé 
viszont a munkában gyökerezett s a legszorosabban 

összefüggött a középkor társadalmi és gazdasági munka- 
organisatíőjával. Mint a xiép katonai eleme, akként volt 
szervezve annak munkásrésze is, a mennyiben a jobbágy- 
ságon kivtil állt. Voltak ugyan jobbágykézmüvesek. De 
az ipar, valamint a kereskedelem csak a városokban 
fejlődött hatalmas szervezetté, mely magához ragadta az 
egész városi életet. A mint a megye a. szervezett nemesség, 
^gy a város a szervezett polgári osztály. Kézműves és, 
kereskedő a saját városát épen ugy igazgatta, épen ugy 
kardjával védte, mint a nemes ember az országot, s iparos 
és kereskedő igazi városi nemesség, — de nem országos 

— patriciatus, mely épen ugy körülbástyázta magát 
kiváltságokkal a városban, mint a nemesség a megyében. 
E kiváltságait ő sem szi vesén osztotta meg senkivel. A 
XVII. század egész folyamán küzdött a beözönlő uj 
elemekkel, melyeket olyankor sem akart befogadni, mikor 
a törzsökös lakosság nagyon megfogyatkozott. A szepesi 
városokban a kis és nagy házak tulajdonosai viaskodtak 
egymással. Beszterczebányán és másutt a tót beköltözők 
ellen irányult a harcz, kiktől a teljes polgárjogot, a 
házszerzési képességet — legalább a belvárosi részekben 

— még ez időben megtagadták. Ellenben a nemesség 
beköltözése és birtokszerzése körüli hosszas küzdelmek 
ekkor már a nemesek javára döntettek el. 

Az ország fővárosa — metropolis totius Hungáriáé 

— Pozsony volt s külföldi utasok megbámulták kies 
fekvését, szép vidékét, az erdő koszorúzta hegyeket, melyek 
környezik. Régi és elegáns^) városnak mondják, mely 
terjedelemre nem nagyon nagy ugyan, de a házak sürün 
egymás mellett épitvék. így elég számos lakosság él 
benne, főleg német mesterember. Székhelyül szolgált az 
esztergomi érseknek, a királyi kamarának és különféle 



*) Fröhlih. id. műve. 

más hatóságnak. Az állandóan ott lakó mágnások száma 
már akkor tekintélyes volt. Szép templomok, díszes 
sétaterek és szökőkutak csioositották utczáit s a legszebb 
házak közé az érsek palotája^) tartozott, kinek nagyszerű 
kertje a város egyik nevezetessége volt. Négy orvos élt 
benne s volt négy gyógyszertára, melyek közül számos 
ritkaságai folytán a legnagyobb hirben a jezsuitáké állt. 
Egyik nevezetes épülete a „zöld ház" (Qrünstübl), az 
állam költségén épült palota, melyben az országgyűlés 
tanácskozott. De legszebb ékessége a festői vár volt, a 
királyi család fényes lakosztályaival. Epén a XVII. század 
derekán bútorozták újra termeit s a falakat szép freskókkal 
látták el, melyek valószinüleg külföldi festők müvei, a 
finomabb izlésü franczia látogatók^) tetszését is megnyerték. 
A várban őrizték a szent koronát, a nemzet e féltett 
clénodiumát, „kinél nagyobb jónk és kincsünk nincsen**, 
mint akkor mondották. 

A legtöbb főúrnak volt a városban saját háza, melybe 
szállott, mikor országgyűlés idején vagy hivatalos teendők 
folytán ott tartózkodott. A kiviteli kereskedelem Ausztria 
felé nagyobb részt Pozsonyon át ment ; itt állapodott meg 
mindenki, a ki Erdélyből, a felföldről hivatalos ügyekben, 
üzleti teendőkben a császári székvárosba utazott. A Dunán 
kompon történt az átkelés, s csak országgyűléskor vertek 
hajóhidat a folyón. A várost a sok iskola, szerzetrend, a 
kereskedelem s az aránylag számos idegen eléggé meg- 
élénkitette. A legmozgalmasabb azonban az élet ország-' 
gyűlés, kivált koronázás alkalmával volt, mikor ezerén 
meg ezerén gyűltek össze megbámulni a szemkápráztató 
látványosságokat. De közönséges országgyűlésre is nagy 
számmal sereglettek az idegenek. A bécsi kereskedők 



Brown útleírása. 

*) Laboureur, Relation de la voyage de la Royne de Pologne 
stb. Paris 1647. 

ilyenkor vámmentesen hozhatták be portékájukat, hogy a 
nemes urak annál olcsóbban fedezhessék szükségletüket s 
vehessenek vásárfiát övéiknek, kiktől ilyenkor hónapokig 
távol maradtak. Minden egyes vármegyei követ számos 
kiséröt, szolgát, hajdút hozott magával, a főurak pedig 
rendesen fényes környezettel érkeztek meg. E sok százra 
menő idegen elszállásolása a városi tanács dolga volt, s 
nem csekély gondot okozott. Különben a szabadabb moz- 
gáshoz szokott vidéki urak és szolgáik máskép is dolgot 
adtak a szigorú rendet követelő városi hatóságnak. 
Összeütközések támadtak, melyek néha tettlegességbe 
mentek át s a bölcs tanács, mely féltékenyen őrködött 
a városi szabadságokon, ilyen diéta idején egész 
okosságát össze kényszerült szedni, hogy további baj- 
nak elejét vegye. Az országgyűlés elején a nádor 
kiadta az utasitást, mihez tarsták magokat az urak, 
hogy viszálykodás, „veszekedések, üstök vonyások eltá- 
volittassanak." Ilyenkor háromféle rendőrség is műkö- 
dött a városban. A királyi guardia ő felsége alantasabb 
kisérete tagjainak féken tartására; ha ezek zavarták a 
köznyugalmat, a királyi rendőrség tartóztatta le őket. A 
„külső magyar** viszont a nádori rendőrség kezébe adatott, 
mig a városbeli ember a város őrzőire bizatott. Ki volt 
adva az utasitás azon esetre, ha tüz támadna s a nádor 
meghagyta, hogy ilyenkor se magyar, se német hozzá 
ne nyúljon, mert vannak a városnak arra rendelt oltói. 

Az adólajstromok szerint második városa az országnak 
Sopron volt. Szintén fontos hely főleg Alsó-Magyaror- 
szágra, a Dunántúli részre, melynek legkiválóbb kereske- 
delmi központjává emelkedett. Számos külvárosával népes, 
jeles városnak mondják, de szűknek az országgyűlésre, 
mely néha ide hivatott össze. Ez a város is német volt, 
de létezett benne protestáns magyar község és iskola, 
mig az ellen refor ma tio meg nem szüntette. Ez időben — 

1674 — egy előkelő külföldi hölgy, Anna Mária porosz 
herczegnö, Eggenberg herczeg özvegye telepedett meg ott. 
Nagy udvart tartott s számos előkelő külföldi főúr tett 
nála látogatást, mi a várost mindig megélénkité. A pestis 
folytán, mely 1679'-ben 2516 embert ölt meg, mig 
rendes esztendőben a halottak száma 195-re ment, az 
özvegy herczegnő Rusztba, a Fertő partjára költözött, 
honnan visszatérve csakhamar meghalt. Az 1681-ki ország- 
gyűlés idején Lipót király körölbelől négy hetet töltött 
Sopronban s a polgármester házában lakott.^) 

Pozsonyból pompás országút vezetett N a g y-S z o m- 
b a t b a, mely népes és szép város hirében állt. Az 
utczák szélesek, a házak és templomok jól épültek, főleg 
a jezsuitáké. Ebben gyönyörű fafaragványu oltár állt, mely 
50.000 írtnál többe került.*) E várost, melytől az országos 
forgalom ma nagyobbára eltereltetett, akkor a legfontosabb 
országút szelte át, mert a dunántúli vidék kivételével az 
egész királyi Magyarország s Erdély ez utón közlekedett 
Pozsonynyal és a nyugattal. Nagy-Szombat akkor a magyar 
kath. egyháznak is legelső középpontja volt. Ott székelt 
az esztergomi káptalan s ott működtek az egyház nagy 
tanügyi és tudományos intézetei, a papnöveldék és a hires 
magyar tudomány-egyetem, mely később onnan helyeztetett 
át Budapestre. 

A festői felvidéken szétszórva annak legkiválóbb 
földrajzi vagy kereskedelmi pontjain emelkedtek a többi 
városok, a bányavárosok, a tizenhárom szepesi város — 
akkor a lengyel koronának elzálogositva, — s a hat felső- 
magyarországi város. Mindezekben viruló üzleti és ipari 
tevékenység honolt s lakosaik szorgalma, ügyessége, vál- 
lalkozó kedve jelentékeny engyarapitotta a köz vagyonosságot. 



V Hans Csányis Kronik. M. Tört. Tár 5. 
*) Laboureur id. müve. 

A toké, a pénz s a szellemi érték nagy mennyiségben 
halmozódott föl bennök s régi épületeik ma is élő bizony- 
ságai polgáraik egykori gazdaságának. 

Felsö-Magyarország fővárosa — metropolis Superioris 
Hungáriáé — Kassa volt. Ott székelt a szepesi kamara, 
a felvidéki főkapitány, az egri püspök — székvárosát 
akkor a török birta, — néhány más föhivatal s az ország 
- második egyeteme. Számos föur és nemes lakott benne 
s nemcsak kereskedelmi, hanem politikai szempontban is 
nagy jelentőségre vergődött. Hármas fal és árok övezte 
s ma is álló nagyszerű székesegyházát diszes középületek, 
szép magánházak környezték. Az egykorúak az ország 
legszebb városának mondják.') A házak nagyok voltak s 
olasz módra erkélyekkel, tető nélkül épültek; a város 
közepén patak folyt, melyen harmincznégy hidacska veze- 
tett át. A patak két partján álltak a városház, a keres- 
kedők csarnoka, a török fogház, a főőrház, sok emeletes 
magánlak, három gyógyszertárral, számos kereskedéssel 
és nagy műhelylyel. Pék azonban még csak egyetlenegy 
lakott a városban s a sütéssel asszonyok foglalkoztak, kik 
kitűnő és olcsó kenyeret árultak. A város, noha borát, 
sörét, még inkább levegőjét igen rossznak állitják, népes 
volt s a XVn. század második felében már jelentékenyen 
elmagyarosodott ugy, hogy a magyar nyelv túlsúlyra ver- 
gődött a lakosságban s a hivatalos életben is kivivta az 
egyenjogositást a némettel. A körfalon kivül csinos és 
népes külvárosok alakultak. 

Kassa mellett Lőcse és Eperjes — ez utóbbit akkor 
kis Bécsnek nevezték — foglaltak el kiváló helyet a fel- 
vidéki városok sorában, melyekben a régi önkormányzat 
teljes épségében fenmaradt és érvényesült folytonosan. Föld- 
rajzi fekvésök inkább megvédte őket a bécsi udvar tul- 



Fröhlich idézett müvében. 

kapásaitól, a török pusztítások hullámai sem értek el 
hozzájok, ámbár közvetve súlyosan érezték a hosszas 
háború-korszak hatásait s vagyonosodásuk forrásai már 
akkor megcsappantak. A felvidéki városok hanyatlása 
még a török uralom megtörése előtti korban kezdődött s 
például Lőcsén 1667 után már nem szaporodott, hanem 
fogyott a házak száma. 

A. város élén a biró s a tanács állt csaknem souve- 
rain jogkörrel, de egyszersmind szigorúan megszabott 
felelősséggel ugy, hogy ez a nagy hatalom nem igen 
fajulhatott önkénynyé. Egész democraticus szellemben 
biztosíttatott a polgárok szabadsága egymás s a ható- 
ságok irányában. A polgárság választotta egy-egy évre 
az ötven — száz tagú városi képviseletet, mely azután meg- 
választá ugyanannyi időre a birót, esküdteket s a többi 
főbb tisztviselőket, kiket felelősség, számadási kötelezett- 
ség terhelt s kik minden visszaélésért kemény büntetéssel 
sújtattak. Az ekkép választottak gyakorolták azután a 
város összes jogait; üresedés esetén ők választották a 
plébánost; gondoskodtak az egyházi és közmivelődési 
intézetekről, melyek — iskola, kórház, szegényház, fürdő 
— nagy számmal voltak mindenütt ; szabályozták a lakos- 
ság összes életviszonyait, mélyen belenyúlva a magán és 
családi életbe is. A bölcs tanácsnak törvényszerű jogköre 
messze meghaladta a mostanit, sőt a hirhedt rendőrállam 
idejebelit is. A modern közigazgatásban szintén él a haj- 
lam, hogy magához ragadjon mindent s felügyelete vagy 
beavatkozása jogát kiterjessze a . polgárok legkülönfé- 
lébb ügyeire. De a magánélet aprólékos viszonyait még 
sem akarja hatalma alá hajtani, mint a XVII. századi 
administratió s legfőbb képviselője a tanács — a városok- 
ban, másutt a megyéi hatóság — tette, mely a szó szoros 
értelmében mindent rendeleteivel igyekezett szabályozni- 
Beavatkozott mindenbe, bármi távol esőnek látszik is ma 

a közigazgatás legtágasabban értelmezett ügykörétől. 
Rendelkezéseinek se vége se hossza. 

Megállapitotta a lakosság egyes osztályainak ruhá- 
zatát, a fényűzését, a termények és iparczikkek árát, sőt 
a házi munkát vagyis azt, hogy a háziasszony és leányai 
mennyi vásznat szőhetnek otthon saját szükségletökre, 
hány vendéget szabad a családi ünnepélyekre meghívni s 
hány fogásból állhat a lakoma. A polgárság egész magán- 
életének ilyen hatósági felügyelet, állandó gyámság alá 
helyezése jellemzi a régi közigazgatást nem csupán a 
városban, hanem a jobbágyságot illetőleg a megyében is. 

Az aprólékosak mellett azonban nem hanyagolták 
el a fontosabb érdekeket. Kiváló figyelmet fordítottak az 
olcsó, gyors és szabatos igazságszolgáltatásra, melynek 
jelentőségét a polgárok mint gyakorlati emberek legin- 
kább méltányolhatták. Nálok hosszadalmas, vég nélküli 
pörök kevésbé fordultak elő. A törvény kiszolgáltatása 
minden héten két napon, kedden és pénteken történt, 
csütörtök pedig suplicans nap volt. Birónak jó magavi- 
seletű polgárt választottak s esküdteitől is megkívánták, 
hogy istenfélők legyenek s becsületben tartsák az anya- 
szentegyháznak pásztorit. A tanács ismételve kimondotta 
s a legszigorúbban fentartotta az elvet, hogy a lakosok 
közötti minden viszályt kizárólag rendes pör és eskü utján 
szabad eldönteni s a párbaj föltétlenül mellőzendő. Hogy 
minél kevesebb pör támadjon, ingatlant csak a biró híré- 
vel lehetett venni s a szerződést a város pecsétjével kellett 
ellátni. A magán- és családi valamint a büntető jog ez 
időben már rég írásba foglalt*) jogszokásokon nyugodott ; 
a városokban tehát már a XVII. században létezett köz- 
érvényü polgári és büntetőjogi törvénykönyv s így a 
jogélet a codificatio egy nemének alapjára lőn fektetve. 



Ju8 Civile sive statuta stb. Bártfa 1701. 

Acsády : Magyarország. 14 

Az iljen codexek azonban nem modern elvek szerint 
készültek; vegyest fordul elő bennök minden, anyagi és 
alaki jog, büntető és civilis határozat. Egy-egy ily tör- 
vénykönyv érvénye természetesen csupán az illető városra 
terjedt ki s noha mindnyájan azonos . elvek szerint készül- 
tek, a helyi viszonyok változatosságának megfelelően elté- 
rések is vannak közöttük. E helyi büntetőjogban a városi 
polgárság világnézlete jut kifejezésre. 

A kor szükségletéhez képest a legkeményebben a 
vagyon s az élet elleni merényleteket büntették, mig ha- 
talmaskodások, testi sértések, még a súlyosabbak is, csupán 
pénzbirsággal fenyittettek. Ellenben az apróbb lopásért 
már botbüntetés járt; a ki két forintnál több értéket 
lopott, az testcsonkitással, a ki négy forintnál többet, 
kinpaddal és akasztófával lakolt, s a ki álkulcscsal nyitott 
meg lakatot s ekkép lopott, az akasztás előtt háromszor 
megkinozták, hogy annál többet szenvedjen. Ép oly szigo- 
rúan őrködött a város polgárai tisztességén s keményen 
büntette a rágalmazót. Szertelenül lealázó módon kellett 
nyilvánosan megkövetnie a sértettet, s ha nem akarta, az 
eklézsia előtt csúfosan bántak el vele ; nyelvét vasfogóval 
kihúzták és lecsipték. A ki a biró vagy a tanács ellen 
szóval kicsit vétett, az tiz, ha nagyot vétett, harmincz 
gira birságot fizetett. De ha a biró vagy a tanács vétett 
valamelyik polgár ellen, akkor a szabályszerű birság 
kétszeresét fizette. Barbár kegyetlenséggel vigyáztak a 
polgárok házaséletök tisztaságára s a Don Jüanokat a 
legkeményebb büntetésekkel fenyegették. Csakhogy a 
szigor, noha gyakran alkalmaztatott, itt ép oly kevéssé 
volt elrettentő hatású, mint a rablók és gyilkosok elleni 
könyörtelenség. Az apróbb adóssági pörök elintézése a 
„kisbiró", a „pénznek birája" elé tartozott, ki negyven 
arany forintig itélt a rendes törvénynapokon a saját 
házában. Segédkezett neki a jegyző, ki minden peres 

ügyet az erre rendelt könyvbe igtatott. A kisbíró tol a 
felebbezés a föbiróhoz s a tanácshoz ment, mely végér- 
vényesen határozott. Nagyobb és főleg bűnügyek a tizenkét 
tagú tanács elé kerültek, melyben a fobiró elnökölt, ki 
mellett ilyenkor jobb felöl a kisbiró ült. Adósság fejében 
le lehetett foglalni mindent, kivéve az ágy ékességeit, az 
adósnak ruháját s az asszonyembernek öltözeteit. A jog- 
élet egyik főbiztosítéka, a rendszeres telekkönyv ez időben 
már számos kis és nagy városban meghonosult s évenkínt 
Szent György és Szent Mihály ünnepe táján revideáltatott. 

A közigazgatás minden ága hasonló szabatossággal 
rendeztetett. Mindenre volt jogszabály, de egyszersmind 
végrehajtó közeg is, mely gondoskodott róla, hogy a 
tanács határozata írott malaszt ne maradjon. 

A külső határon gyalog és lovas őrök, csőszök, 
kerülők ügyeltek a közbiztonságra, magában a városban 
pedig éjjel-nappal czirkáltak az őrök s vigyáztak a rendre. 
A tanács már érezte azon érdekek ápolásának szükségét, 
melyek a város különös attribútumai s azt a falutól meg- 
különböztetik. 

Figyelemmel voltak az utczák szabályosságára és 
kövezésére, a házak arányos építésére, a köztisztaságra, 
tűzoltóság szervezésére. Sok helyen szabályrendeletíleg 
tiltva volt a házat mással, mint z*sindelylyel vagy cseréppel 
fedni, ámbár néhol, mint például Győrött, a háztetőt még 
a tűzveszélyes nád vagy zsúp borította. Intézkedtek, hogy 
a tetőn csatorna legyen, még pedig akként vezetve, hogy 
a szomszédnak kárt ne okozzon. Elrendelték, hogy az 
utcza a házak előtt megpádimentumoztassék s a hol 
szükséges kövezett átjárók készíttessenek. A főbb utczá- 
kat azonban egészen kikövezték, csakhogy nem min- 
denütt. Sok helyt a hatóság nem törődött vele, másutt 
a pénz hiányzott. így Győrött esős időben feneketlen sár 
borította azutczákat. Szatmárt a kamara tisztei 1676-ban 

14* 



— 212 — 

bevádolták a tanácsot, hogy az utczákat igazítani nem 
akarja ; a sár miatt a házakbői ki sem mehetni, mert hat 
ökör is elakad — még pedig üres szekérrel — az utczán. 
A felvidéki városok azonban e tekintetben kevésbé mulasz- 
tották el kötelességöket. Anyagi helyzetök kedvezőbb is 
volt. A városi jövedelmek elég bőségesen folytak s a 
tanács a legnagyobb pontossággal szedte be őket, a nélkül, 
hogy a sokféle adó a polgárokat túlságosan megterhelte, 
vagy a rendetlen behajtás zaklatásoknak tette volna ki. 

Kiváló fontosságra emelkedett a városok tevékenysége 
a tűzvész elleni elővigyázat és védekezés terén. Minden 
város a lehető legkisebb területre volt szorítva, s terje- 
désének gátat vetettek a város biztonságának alapjai, a 
vastag falak és mély árkok, melyeken tul csak külvárosok 
épültek. Ezeket azonban ellenséges ostrom idején elhagyták, 
a házakat lerombolták, s igy a valóságos város csak az 
volt, a mi a falakon belől állt. Ide szorult a polgárság, 
mig a külső részeket a szegényebb s nem teljes polgár- 
jogot élvező elemek lakták. A kis belvárosban minden 
arravaló terület beépittetett ; a házak szorosan egymás 
mellett emelkedtek, s ha valahol tüz támadt, az egész 
város könnyen a legnagyobb veszélybe juthaix)tt, s 
jutott is igen gyakran. A rossz és gyúlékony anyagbői 
való épületek egy kis szél esetén hamar porrá égtek. 
Vigyázatlanság, véletlenség, villám, vagy a mi szintén 
gyakori volt, szándékos gyújtogatás borzasztó catastrophá- 
kat idéztek a városra, s pár óra alatt tönkre tették évti- 
zedek szorgalmának gyümölcsét. A XVIL században a 
gyakori égések csaknem olyan calamitást képeztek a városi 
lakosságra, mint a török dúlások a vidékre s nagyban 
hozzájárultak a városi elem elszegényedéséhez. *) 



Ez állítás igazolására szolgálhatnak a következő, épen nem 
teljes adatok : Győrben 1647-ben 175 ház, a város egyharmada, 

Életkérdést képezett tehát reájok, hogy a baj ellen 
a mennyire lehet ép ugy védekezzenek, mint bármely más 
ellenséggel szemben. Nem is hanyagolták el a védelmet. 
Minden egyes háztulajdonosnak meg keUett tennie az 
óvó-intézkedéseket. Vizkészletnek s némi oltókészüléknek 
mindenütt kellett lennie; más szereket a város szerzett 
be s gondoskodott gyakorlott tűzoltókról. Epitési szabály- 
zatai szintén számba vették a tűzveszély elleni védekezést. 
A büntetőjog pedig kinpaddal és halállal, fenyegette a 
gyujtogatókat, kik közül sokan a cselédrendböl kerültek 
ki. A tanács meghagyta tehát, hogy minden gazda adja 
meg cselédjének a kikötött bért, mert több izben előfordult, 
hogy a cseléd, kitől megérdemelt 'fizetését elvonták, 
bosszúból felgyújtotta a házat. 

Egy másik, még fontosabb teendője a hatóságnak, 
a város megoltalmazásáról való gondoskodás volt. A 
polgárság az ország, az állam hadaiban nem tartozott 
személyesen küzdeni. A honvédelem terén országos sze- 
replés nem jutott a város lakóinak s ez is hozzájárult 
elszigeltségéhez, mert a közös katonáskodás, a bajtársi 
élet a harczmezőn fejleszti a leghatékonyabban a nemzet 



1656-ban az egész város leégett; Budán 1669 ápril 30-án borzasztó 
tűzvész volt; a várban csak hat ház maradt meg, a lőpoi*torony is 
légbe repült, s megrepesztette a várfalakat. A foglyok a börtönök- 
ben vesztek. 1640-ben, 1656-ban és 1687-ben Debreczen nagy része, 
1660-ban Kanizsa egészen, 1665-ben Nagy-Szombat nagyobb része, 
1647 jun. 5-én Pozsony nagy és szebbik része, 1677-ben Kis-Szeben 
egészen leégett. 1655-ben Kolozsvárt két templom és torony és 1800 
ház lett a tűz áldozata. 1674 aug. 22-én Kassa fele leégett ; 122 tonna 
lópor felrobbant s 300 ember s 36,000 köböl ^ abona veszett el. Szt- 
György városában 1648 ápril 5-én 180-nál több ház, Bazin 1655-ben 
felében, Sopronban 1676 nov. 28-án a város jelentékeny része szá- 
mos templommal és kolostorral leégett. Poprád 1613-ban felerészben, 
Leibiczban 1659-ben 280 ház, Miskolcz 1672-ben, Korpona 1676-ban 
egészen leégett. 

különböző rétegei közt az összetartózandóság és honfiúi 
közösség érzetét. Az ország védelmét azonban a város a 
nemességnek s általa a parasztságnak engedte át ; ö maga 
csak pénzzel vagy zsoldos hadával támogatta a koronát 
s a hadsereg tüzérségét elofogattal látta el. Viszont bel- 
háboruk, a szomszéd földesurakkal felmerült bonyodalmak, 
sőt török támadások esetén a város első sorban a maga 
erejére, polgárai önfeláldozására és vitézségére maradt 
utalva. Nem állomásozott benne magyar vagy német 
helyőrség, kivéve azokat, melyek egyszersmind nagy állami 
végvárakul szolgáltak. A polgárőrség képviselte a fegy- 
veres hatalmat, mely béke idején megfelelően szervezte- 
tett, hogy a szükség pillanatában teljesithesse kötelességét. 
Meg is tette. A városi polgár, iparos vagy kereskedő, 
rendesen jó katona volt. Nem idegen, a maga érdekeit 
nem érintő, gondolatvilágával össze nem függő czélokért 
küzdött. Nejét, gyermekeit, házi tűzhelyét, saját vagyonát 
és szabadságát védte s e tudat hőssé avatta a közönséges 
mesterembert. A városi védrendszer egészben megállta 
helyét emberül s a XVII. században kevesebb várost, 
mint várat vesztett az ország ellenséges ostrom követ- 
keztében. 

Az önvédelmi rendszert fejleszteni, épségben tartani 
látta a tanács egyik főfeladatának. Első sorban gondos- 
kodnia kellett arról, hogy a város mesterséges védmüvei : az 
árkok, falak, tornyok, bástyák mindig jó karban legyenek 
8 időnkint a hadmérnöki tudomány vagy a lőfegyverek 
haladásainak megfelelően átalakittassanak. Azután a fegy- 
ver- és lőszerkészletek kiegészitéséről intézkedett ; beszer- 
zett ágyút, mozsarat s másféle tüzérségi szereket. Végül 
gondoskodott a honvédelem élő anyagáról, a polgárőrség 
czélszerü szervezéséről. Nem az ifjúságból ujonczozta 
védőit, hanem magokból a megtelepedett, családos elemek- 
ből. Minden városi polgárra kiterjedt a személyes kato- 

náskodás s minthogy a polgárok legnagyobb része vala- 
mely czéhhez vagy kereskedelmi társasághoz tartozott, 
ennek keretében teljesitette védkötelezettségét. így a czéh- 
rendszer katonai alapra lőn fektetve s mivel a czéh- 
rendszeren nyugodott a városi élet, az utóbbinak szintén 
meg volt a maga katonai jellege. Minden polgár tartozott 
kellő hadi felszereléssel és fegyverzettel ellátni magát, 
mely czélra az egyes czéhek a puskát a várostól kapták. 
Evenkint szemle tartatott, hogy meg lehessen tudni, van-e 
mindenkinek fegyvere. Ilyenkor a polgárok együttesen 
kivonultak s a czéllövészetben gyakorolták magokat. 
Lövészegyletek régóta virágzottak. Néhol voltak városi 
lövöldék, hol evenkint nagy ünnepélyességek közt ment 
végbe a diszlövészet s a győzök számos és nagy értékű 
jutalmat nyertek. A ki nem tartozott ily lövészegylet 
körébe, annak is részt kellett evenkint bizonyos logya- 
korlatokban venni. így a polgárokban kellően ápolták a 
katonai szellemet, s elsajátittatták velők a fegyverfogásban 
való járatosságot. 

A véderő pontos nyilvántartásáról, zászlóaljakra osz- 
tásáról, a tisztek és altisztek kinevezéséről a tanács gondos- 
kodott; ő készitette el az ordre de bataillet; megjelölte, 
hogy veszély esetén melyik csapat a város minő pontját 
köteles védeni. Mindez békés időkben szabály oztatott, s az 
adott pillanatban a város mindig pontosan tudta, milyen 
haderővel rendelkezik, másrészt minden egyes polgár tudta, 
hova van beosztva, s minden csapat, a várfal melyik 
pontján kell megjelennie. A czéhbeli polgároknak rendesen 
a bástya és kaputornyok védelme jutott feladatul; kivált 
tüzérségi szolgálatot teljesitettek, mig a nem czéhbeliek a 
gyalogsági és lovassági teendőket végezték, a fiatalság 
pedig a tartalékot alkotta. A mint a jel megadatott, a 
mint felhangzott az ágyú vagy trombitaszó, az egész férfi- 
lakosság talpig fegyverben a kapukhoz és bástyákra sietett. 

az ifjúság pedig a piaczon gyűlt össze, honnan gyorsan 
ama pontra nyomulhatott, hol legsürgetőbb volt a segélj. 
Kivételes esetekben, nagyobb veszély idején, a város egy- 
két száz zsoldost fogadott szolgálatába, kiknek hőpénz járt, 
s kik kirohanásra és portyázásra használtattak. E védelmi 
szervezettel^,) mely a helyi viszonyok szerint itt-ott némi 
módositást szenvedett, de lényegileg azonos volt mindenütt, 
a városok szerencsésen daczolhattak a XVII. század nehéz 
viharaival. 

A városi polgárjogot első sorban a születés adta 
meg. A ki felvétel utján akarta szerezni, annak Írásban 
vagy jóhirü jámbor személyekkel kellett igazolnia, hogy 
tisztességes ember, s törvényes ágyban született. A polgárság 
általános politikai és társadalmi világnézetét jellemzik a 
körében elterjedt olvasmányok. Ezek egyike az állam- 
életről keringő fogalmakat tükrözi vissza. A külföldön 
túlsúlyra emelkedő absolutista eszmék eljutottak a magyar- 
országi városokba is, ámbár a merev kényuralmi tan iránt 
nálunk kevés fogékonyság mutatkozott. A régi bibliai 
felfogás, hogy minden hatalom istentől származik, maradt 
a polgárság egyik politikai axiómája ez időben is. De azt 
óhajtotta, hogy a fejedelem maga uralkodjék, s ne bizzon 
szolgáira semmit, továbbá, hogy „felséggel, ne fulánkkal" 
hasson alattvalóira. Még fontosabbnak tekinté a polgár a 
rend fentartását, a köznyugalom, a közbiztonság érdekét, 
mint minden anyagi élet, s igy a polgári osztályok léte- 
lének előfeltételét. Rend nélkül a világ romlását közeliti; 
a rend a világnak lelke, mely mindeneket éltet, mindeneket 
megtart — ilyképen fejezi ki a polgári közvélemény a rend 
iránt benne erősen kifejlődött érzéket. A nemességgel 



^) A városok katonai szervezetéről, főleg Lőcsét illetőleg, Demkó 
Kálmán, a lőcsei áll. főreáliskola Értesítőjében 1883—4. hosszasan 
értekezik. 

szemben szintén teremtett magának külön erkölcsbölcseletet. 
Nemtelen, kinek minden nemessége mástól vagyon. Nem- 
telen vagy ? Ha jó erkölcsöd van, a nemesség eredetével 
bírsz. Nemes vagy? Ha jó erkölcsöd vagyon, házadban 
telepedni méltó vendéged vagyon. E bölcs mondásokban 
a polgárság democraticus hajlamai nyilatkoznak s egy- 
szersmind jelzik a városi és nemesi osztályok életfelfogása 
közötti ellentéteket. 

Egy másik munka a polgárságnak a magán és 
családi életről táplált nézeteit összegezi rövid és velős 
mondásokban vagy erkölcsi tanításokban. Istennek 
könyörögj. Szüléidet szeresd. Tiszta légy. Örömest köszönj. 
A tanácsba ne menj, mig meg nem hivattatál. Könyveket 
olvass. Írást tanulj, vagy deáki tudományokat tanulj. 
Törvénytudó légy. Feleségedet szeressed. Fiaidat taníttasd. 
Lakodalomban keveset szólj. Egész korkép körvonalai 
mutatkoznak egyik-másik ilyen mondásban. A többek 
közt erőteljesen és számos változatban nyer hangsúlyozást 
a városi lakosságban élő tisztelet a tudomány s a tanulás 
iránt. Tanulj valamit, mert mikoron a szerencse eltávozik, 
a tudomány megmiarad és az embereknek életét soha el 
nem hagyja. A városi elem magánéletének egész bölcseletét 
foglalják össze az eflféle mondások. Erős önzés, gyakorlati 
irányú, a viszonyokkal megbékülést ajánló, vallásos, de 
egyszersmind opportunista szellem nyilatkozik bennök s 
épen azért híven adják vissza a városi elem practicus 
yilágnézletét, mely nélkül a nehéz időkben aligha boldogult 
volna.^) 



A két munka, melyből itt egy pár jellemző mondást 
idéztem, a következő : Az első : Politicai Philosophiai Okoskodás 
szerint való rendes életnek példája. Lőcse, 1674. — A másik Cato : 
Liber Elegantissimus. Azaz : Igen szép könyvecske stb. Lőcse, 1672. 
— A két munka külföldi termék s latinból van ugyan fordítva ; de 
a Tnagyar szöveg figyelembe veszi a hazai viszonyokat s különben 

A házak, melyekben a XVII. század városi polgárai 
laktak, sok helyen kevés változással megvannak ma is. 
Akár egy- akár kétemeletesek, nagy részök műhelyül, 
bolt- vagy raktárhelyiségül szolgált. A szűk falak közé 
szorult városban a telket lehetőleg hasznosították, 
beépítették s üzleti czélra értékesítették. A gazdag 
városi patríciusok lakosztályai sem imponáltak a szobák 
és termek nagy számával. Mint kereskedők vagy iparosok 
raktárnak vagy boltnak használták a ház legtöbb helyi- 
ségét. A pinczét a bor, sör s másnemű szeszes ital töltötte 
meg. A földszinten volt a bolt, vagy ha ez hiányzott, egy 
nagy szoba, hol a család tagjai napközben tartózkodtak, 
míg az udvarban a raktárak, leghátul pedig az istállók, 
a sör és pálinkafőzők épültek, mert a legtöbb városnak 
megvolt azon kiváltsága, hogy polgárai saját szükségletökre 
magok főzhették, vagy mint akkor mondották „nevelhették" 
a sört. Az első emelet szolgált a tulajdonképení lakásul; 
az utczára néző két-három szobát a férj és feleség lakta. 
Az udvarban a konyha és cseléd-, a gyermek- és vendég- 
szobák voltak. Az egész második emelet raktárhelyiségnek 
használtatott. Egy-egy ily ház előkelő és nagyobb számú 
kísérettel utazó vendégek elszállásolására nem is volt 
elégséges, s midőn Bethlen Gábor fejedelem Lőcsén 
átutazott, három szomszéd ház falán kellett ajtót tömi, 
hogy az ekkép összekötött házakban lehessen a hírneves 
fejedelmet és legközvetlenebb kíséretét elhelyezni. 

A bútorzat, mint a nemesség, ugy a városi polgárság 
lakásaiban^is nagyobbára egyszerű volt s a legszükségesebbre 
szorítkozott. A falakat kifestették, képekkel, tükrökkel 
aggatták be, az ablakra függönyt alkalmaztak, a padlatot 



Í8 a hazai városok lakosságának politikai és magánéletbölcselete 
akkor a külföldi városokéval teljesen egybehangzó volt. 

*) A lőcsei polgárság háztartását leirja Demkó Kálmán : Album 
szerk. Bayer Ferencz. 17 — 94. lapokon. 

szőnyeggel borították s a boltozatról karos sárgaréz gyer- 
tyatartók függöttek le. Mindebben nagy fényt űztek, 
ellenben a tulajdonképeni bútor maga egyszerű volt. A 
szekrény rendesen a vastag falba vágott mélyedésben állt. 
Elésláda, asztal, szék mind közönséges fából készült. 
Ellenben diszesebbek voltak az ágyak, a legtöbbször 
mennyezettel ellátva. Előkelőbb házaknál nem hiányzott a 
fali óra sem. Mint a nemesek, ugy a polgárok is a leg- 
nagyobb pompát az asztalkészletben és edényben fejtették 
ki. Üveg még kevéssé volt elterjedve s a kannák és 
palaczkok főleg czinből készültek ; a szegényebbeknél ez 
volt általános használatban. A vagyonosoknál már előfordul 
majolika és fayence-edény. De nagyon gyakori az arany 
és ezüst asztalkészlet s a felvidéki városok hires ötvösei 
sok gyönyörű és mübecscsel biró ilyen tárgyat alkottak. 
Kelyhek, kupák, palaczkok, serlegek, hordócskák ezüstből 
aranyozva nem hiányoztak a vagyonosabb polgárok házai- 
ban. De ezüst evőeszköz, főleg pedig kanál volt kevéssé jó 
móduaknál is, s a férj halála esetén a szabad királyi városok 
ősi szokásai szerint négy aranyos és tizenkét ezüst kanál 
mindig a nőre, illetve a nő halálával a férjre szállt. Voltak 
családok, melyek öt-hatszáz forint értékű arany-ezűstne- 
művel — nem ékszerrel, hanem csupán asztali készlettel 
— birtak, mi a pénz akkori értékéhez képest nagy gaz- 
dagságot jelez. 

A viselet tekintetében lényeges különbségeket oko- 
zott azon körülmény, mennyire birt valahová behatolni a 
magyar elem, vagy mennyire tudta egyik-másik város 
állandóan fentartani elzárkozottságát. A magyarsággal 
jobban vegyitett helyeken a nemzeti divat és ruházat sok 
tért hóditott, míg másutt, például Lőcsén, melynek lakosai 
a XVII. század végén is német nemzetiségökkel kérked- 
tek, túlsúlyban maradt a német viselet. A magyar divattal 
egyszersmind a ruházásban való pompa és fényűzés is 

elterjedt. A szegényebbek versenyeztek a gazdagokkal, mi 
az utóbbiakban nagy visszatetszést keltett. A patríciusok 
nem akarták elszivelni, hogy a szegény ember gyermeke 
oly öltönyben járjon az utczán, mint az ő fiók vagy leányok. 
Első sorban a cselédek fényűzését gáncsolták s eltiltották 
őket némely öltöny darabok viselésétől, melyekben ugy 
néztek ki, mint a becsületes, jó módú polgár gyermekei. 
De a polgárokat szintén több osztályba csoportositották 
s a legaprólékosabban meghatározták, hogy mindegyiknek 
milyen ruhát szabad, illetve kell viselnie. A melyik férfi 
vagy nő olyan csizmában jelent meg az utczán, mely nem 
illette, vagy bármilyen ruhát viselt, mely tiltva volt azon 
osztálynak, melyhez tartozott, száz forint birságot fizetett. 
Külön kirendelt örök vigyáztak a ruha-szabályok megtar- 
tására, sőt a szolgáló leányokon az utczán nyilványosan 
hajtották végre a büntetést. E szegény teremtéseket külö- 
nösen üldözte a polgárok irigysége. Néhol még csizmát 
sem viselhettek. Ha még is csizmában vagy más tiltott 
ruhában léptek az utczára, a városi rendőr egész brutá- 
lisan megfogta őket s leszedte rólok az iUető öltöny- 
darabot. Mindé tilalom azonban nem használt semmit, 
a mi abból is kitűnik, hogy folyton megújították és 
szigorúbbá tették. A bölcs tanács érvényt birt szerezni 
minden rendeletének, csak az emberekben élő fényűzési 
hajlam elleni küzdeleniben vallott teljes kudarczot. Tilal- 
maival nem mérsékelte, sőt egyenesen élesztette, fokozta 
e hajlamot s ma, midőn mindenki kénye kedve szerint 
szabadon válogathatja ruházatát s viselhet bársonyt, vagy 
drága posztót, a ruhabeli fényűzés aránylag cseké- 
lyebb, mint volt a XVII. században, a hatósági kényszer 
és tilalmak e virágkorában. 

A ruhabeli pompát kiegészitették a különféle éksze- 
rek. Arany-ezüstöt csupán a vagyonosabbak hordhattak. 
Az alsóbb rendűek egyszerű réz, vagy aranyozott, ezűstö- 

zött lánczczal, övvel, gyűrűvel páváskodtak vendégeik, 
vagy a nyilvánosság előtt. Némely polgár után annyi 
ékszer maradt, hogy egész aranyműves bolt kitelt volna 
belőle, s értéke meghaladta a másfélezer forintot. 

Mint a viseletet, ugy szabályozta rendeleteivel az 
étel-italban való fényűzést, s általában az életmódot, a 
bölcs tanács. Nemcsak a korcsmából és sörházból paran- 
csolta ki a* mulatozókat esti tiz órakor a városi rend 
érdemes őre, hanem meg volt állapitva minden házi ven- 
dégség és lakoma étlapja is. A tanács határozta meg, 
hogy a gazda rangjához mérten hány fogásból állhat az 
ebéd és mennyire mehet a meghivott . vendégek száma. 
Az eflféle czéltalan, mert végre nem hajtható intézkedések 
mellett a tanács sok olyat is rendelt el, melyben 'valódi 
bölcseség rejlett. így például Lőcsén koczkán vagy kár- 
tyán a játékos csak annyit veszthetett, a mennyi pénz 
épen nála volt, s ehhez még a rajta levő ruhát; „hozom** -ra 
nem lehetett játszani, mert az ilyen kártyaadósság behajtha- 
tatlannak nyilváníttatott, sőt a mit a vesztes zálogul lekötött, 
a nyerő hat garas váltságdíjon mindig kiadni tartozott, 
különben keményen megbírságolták. 

Egyik-másik városban a biróválasztásnál, a czéhek 
mulatságainál, nyilvános ünnepélyeknél, sok sajátszerű és 
érdekes helyi szokás fejlődött ki, melyek a XVII. század 
városi és polgári ember életének a maitól gyökeresen 
különböző színezetet adtak. De voltak aprólékos, sőt bar- 
bár szokások. Különösen kevésbe vették az emberi életet. 
Néhol a lopást oly szigorún sújtották, hogy a legapróbb 
ilyen kihágásért felkötötték a tettest. Másutt csupa köz- 
erkölcsiségi tekintetből a sziv legnemesebb érzelmeit verték 
békóba, s az igaz szerelmet is halállal büntették. Simpli- 
cissimus a kassai életből sok érdekes vonást jegyzett fel. 
Egyszer egy városi polgár, lutheránus, magyar ember, 
mesterségére bognár, házasságtöréssel vádoltatott. Ot is 

bűntársát, az asszonyt is halálra ítélték. Midőn a vesztő- 
helyre értek, a férfi oda lépett a nőhöz, még egyszer 
megcsókolta s azt mondta, hogy nem bánja a halált, 
mikor ilyen szép asszonynyal kell meghalnia. A mint a 
nőnek fejét vették, az elitélt férfi a holttesthez sietett s 
nem engedte, hogy a bakó és a hóhérlegények piszkos 
keze érintse. Maga tette koporsóba, s azután Uram Jézus 
kiáltással várta be a neki szánt csapást. De a bakó pal- 
losa nem talált, s az elitélt a jezsuiták kolostorába mene- 
kült. Pár hét múlva mégis végrehajtották rajta az Ítéletet. 
Egy más alkalommal egy férj részegségében megsebesítette 
nejét; a nő néhány nap múlva meghalt. Noha a férj és 
feleség nagyon szerették egymást, az eset is véletlenből 
történt s a nő megbocsátott a tettesnek, ezt arra ítélték, 
hogy élve eltemettessék. Csak a haldokló nő rimánkodására 
változtatták az ítéletet egyszerű fővételre. De mielőtt ez meg- 
történt, a férjet az elhunyt asszony koporsójához lánczolták, 
ki így kísérte ki a holttestet a temetőbe, mire azután őt is 
kivégezték. Egyre-másra alkalmazták a botozást, sokszor 
embertelenül. Apróbb kihágásokért a kövezetre fektették 
a tettest s a drabant nyomban elverte rajta az ítéletet. 
Bonyolultabb esetekben a „harum palczarum** következett ; 
három husánggal ugy elpáholta a városi szolga a vádlottat, 
hogy ez sokszor fel sem bírt többé kelni, s teknőben kel- 
lett a borbélyhoz szállítani gyógyítás végett. A halálítéletek 
végrehajtása körüli szörnyű szokások szintén a kor erkölcsi 
fogalmainak nyerseségét manífestálják. 

Az állandó világításról a városok ez időben még 
nem gondoskodtak. Sok helyen ki volt adva a rendelet, 
hogy esti kílencz óra után csak lámpával szabad az utczán 
megjelenni. E rendelet kiterjedt mindenkire s egész köz- 
mondásossá vált, hogy Kassán minő szigorral hajtatik végre. 
A ki megszegte, akár polgár, akár nemes ember, azt a 
drabantok bekísérték és a dutyiba dugták, honnan másnap 

csak pénzbírság árán szabadulhatott. Egy kemény tallért 
kellett fizetnie az éjjeli ingyen szállásért. 

Az igazi Magyarország, hol mások a szokások mint 
németek és tótok közt, mondja Simplicissimus, csak Kas- 
sán tul kezdődik. A sikságon is voltak városok, de ezek 
kivül estek a királyi Magyarországon s a török hódoltság 
nyomasztó igáját, vagy mint Szathmár és Nagybánya, a 
császári katonák önkényének súlyát hordozták. Körös, 
Kecskemét és Debreczen voltak a hódolt földön a legna- 
gyobb városok e szó alföldi értelmében. Tősgyökeres 
magyar lakosságuk a városi önkormányzat és szabadság 
sok fontos előjogát élvezte, de nem a fejlett városi élet 
vívmányait. Különös helyzetbe jutott Debreczen. Jogi 
állása bizonytalanságban ingadozott; a király, a szultán 
és az erdélyi fejedelem egyaránt igényt emelt rá, de oltal- 
mat egyik sem nyújtott neki. A város, melyet egy 1675-ben 
megjelent munka Christianopolísnak nevez, épen ez időben 
a felvidéki protestáns-üldözések folytán vergődött nagy, 
igazán nemzeti jelentőségre. Az üldözöttek tömegesen oda 
menekültek. Ezzel azonban a hatalmasok haragját zúdí- 
tották a szerencsétlen városra, mely a legnagyobb nyo- 
morgatásoknak lőn kitéve. Kínszenvedései még 1657-ben 
kezdődtek, mikor a lengyelek fenyegették. Azután a török 
vetette rá magát és sarczolta borzalmasan. Eveken át 
lebegett a lakosság előtt a kérdés, megmaradjon-e ősi 
tűzhelyénél, vagy nem jobb-e menekülni, elhagyva házát, 
földjét, mindenét, hogy legalább a puszta életet megmentse. 
Nyolcz év alatt hivatalosan háromszázezer forintnál töb- 
bet zsarolt a török Debreczen lakóin, s a mit ez időben a 
maga magyar nemzetéből álló nyúzó fosztok tolvajkodás- 
sal, hatalmaskodással elprédáltak, az ennek számát sokkal 
felülhaladja.^) A mint a török kissé szelídült, a császáriak 



Bartha Boldizsár egykorú műve. Debreczen, 1664. 

kezdték a kegyetlen sarczolást s Carafifa, az eperjesi hóhér 
hírhedté tette nevét Debreczen történetében is. 

Ez üldözések; ezen magára hagyatottság közepette a 
város belélete a felföldiektől nagyon eltérő alakulatot 
öltött. Debreczen nem emelhetett önvédelmére hatalmas 
falakat, tömör, sziklaszilárd köbástyákat. Neki erős vára 
csupán a mindenható isten volt. Az istenbe vetett hit, a 
vallás iránti teljes odaadás nélkül Debreczen népe szét- 
futott volna a szélrózsa minden irányába, pusztán hagyva 
templomait, házait, mit a lakosság egy része sürgetett is. 
A gondviselés iránti rendületlen bizalom birta a vérig 
kinzott népet a heroicus elhatározásra, hogy a legnagyobb 
sanyargatások közt megállja helyét mindvégig. A vallásos 
szellem e túlsúlya Debreczent némileg theocratiává tette, s 
az egyház és közegei mérvadó befolyást nyertek az önkor- 
mányzatban. A biró és a tanács, tehát világi emberek 
végeztek ugyan mindent, de a fontosabb dolgokban igénybe 
kellett venniök a prédikátorok közreműködését. 1661-ig a 
nagy külső tanács — városi képviselet — 66 tagból állt. 
Ekkor a szára 80-ra szaporittatott. De ez állással annyi 
baj, zaklatás, néha életveszély járt, hogy sokan nem 
akarták a rajok eső választást elfogadni s kényszereszközt, 
folyton nagyobbodó bírságot kellett alkalmazni, hogy az 
illetőket a bizalom és tisztelet-adta kitüntetés elvállalására 
szorítsák. Debreczen akkori helyzetének egész sanyarusága 
nyert e tényben kifejezést. 

Örökké a létért küzdve a polgárok a város csinosí- 
tására kevés gondot fordíthattak. Epületei nem voltak 
díszesek,^) de azért terjedelmes és népes hely volt, az 
1661-kí összeírás szerint tizennyolczszáznál több házzal. 
A lakosság leginkább mesteremberekből állt ; a másik rész 



^) Ampla, populosa, sed aediíiciis non culta — raondja FrÖhlich 
id. műve. 

mezőgazdasággal és állattenyésztéssel foglalkozott. Nagy 
kereskedelmi jelentősége, látogatott heti vásárai, kivált 
ma is virágzó főiskolája már a gyász és szomorúság e 
korszakában ismertté tették nevét s a XVII. században 
jutott Debreczen ama szerephez, melyet a nemzet műve- 
lődésében napjainkig játszik. Benne kizárólagosan magyar 
jelleget öltött a városi élet s tanintézeteivel, közgazdasági 
és másnemű polgárosító eszközeivel egész vidékére szélyel 
sugárzá a nemzeti szellemet és magyaros műveltséget. 
Az alföldi síkságon elterülve a természet megvonta tőle 
az előnyt, hogy mesterséges védművekkel, sánczczal, bás- 
tyával övezhesse körül magát. Csak egy árokból s vafami 
sár- és fapalánkből, melyen néhány kapu volt törve, 
állott minden védelme. Ennek folytán „ezen mezőben 
épült, erős kerítés nélkül való, csak engedelmességhez 
ragaszkodó Debreczen" — mint szenvedéseinek szemtanúja 
és foljegyzője mondja, — a török uralom utolsó szakában 
fenékig volt kénytelen kiüríteni a keserűség poharát. A 
legmostohább viszonyok közt, előre tolt positióban, ter- 
mészetalkotta védeszközök nélkül kellett az idők minden 
viharával daczolnia. volt a magyarság legigazibb vég- 
várainak egyike s a mi a felvidéki városok büszke kőfalai 
közt vagy épen nem, vagy csak kevéssé élt: a magyar 
nemzetiség, az ő gyönge palánkjai mögött húzta meg 
magát s ott várta be a jobb idők hajnalát. 



VI. 

A nő jelentősége a társadalomban, helyzete a család- 
ban és szereplése a háztartásban sok változást szenvedett 
az idők folyamán. Századokon át nem lépett ki a magyar 
nő a családélet nemes, de elzárt köréből, s néhány király- 
nén kivül alig van hölgyalak, kinek nevéhez történelmi 

Acsády : Magyarország^. 15 

esemény fűződik, kinek emléke fenmaradt a köztudatban. 
Az asszony nálunk még a XVI. században nagyobbára család- 
anya, gyermekeinek nevelője, a háztartás vezetője s az 
országos dolgokban fáradozó férj helyett birtokainak, anyagi 
érdekeinek legfelsőbb gondviselője. Közügyekkel, politi- 
kával keveset törődik, befolyását csak a házi tűzhely 
körül érvényesiti s azon időbeli levelei főleg magánügyekre 
vonatkoznak ; a gyermekek állapotáról, üzleti és gazdasági 
ügyekről értesiti távollevő hitvesét. 

A XVII. században a nő állása egyszerrre megvál- 
tozik. A magyar nő nyilvánosan is szerepelni kezd, 
érdeklődik a körülötte folyó nagy nemzeti mozgalmak 
iránt, figyelemmel kiséri a kor szellemi vajúdásait, részt 
vesz az irodalomban, beleszól a politikába, az egyház 
vitáiba s gazdag lelke tehetségeivel támogatja férje törek- 
véseit, éleszti dicsvágyát s irányt ad tetterejének. A társa- 
dalom minden rétegében szembeszökő hatalommá növek- 
szik a nő, az asszonyi befolyás s alig van család, 
melynek emelkedését, vagy bukását egy-egy kiváló hölgy- 
alakkal összefüggésbe nem hozhatni. Sőt az 1670-ki nagy 
országos mozgalom egyenesen női patronatus alatt létesült. 
A régi világ e hosszú és megrenditő tragoediájában az 
első felvonástól az utolsóig mérvadó tényezőképen szere- 
peltek a kor hölgyei. Frangepán Kata, Zrinyi Péterné 
merész lelkében fogamzott a gondolat, hogy a hazai moz- 
galmat a nemzetközi politika szálaival kell kapcsolatba 
hozni s az első lépést e téren férje tudta nélkül tette 
meg. Széchy Mária, Wesselényi Ferenczné közvitette éve- 
ken át a vezetők bonyodalmas érintkezéseit. Lónyay Anná- 
nak, Kemény János fejedelem özvegyének köszönhették 
első hadi sikereiket a fölkelő magyarok. Az ellentáborban 
Báthory Zsófia, II. Rákóczy György fejedelem özvegye 
tántoríthatatlan hűséggel védte a trón érdekeit s a kuru- 
czok fenyegetéseivel, kalandozásaival szemben több férfias- 

ságot fejtett ki, mint a vele egy párton lévő főurak bár- 
melyike. Zrínyi Hona, I. Rákóczy Ferencz özvegye, később 
Thököly Imre, a hires kuruczkirály neje örökké zöl- 
delő katonai borostyánnal övezte homlokát. Erdélyben 
Bornemisza Anna jobban megállta helyét a trónon, mint 
jámbor férje Apafy Mihály fejedelem. E kimagasló törté- 
nelmi alakok mellett a kevésbé hires, de szintén befolyásos 
nők egész serege állt, kik eszökkel, lelkesedésükkel szol- 
gálták a nemzeti ügyet s tevékeny részt vettek a kor 
mozgalmaiban. A XVII. századi magyar nő már fontos 
tényező a politikában. 

De nem csupán a közép és felső körök hölgyei. A 
maga módja szerint még a közönséges parasztasszonyban 
is föltámadt a hajlam a politizálásra. Néhol el-eljártak a 
falubeli esküdtek gyűléseibe, melyek minden szombaton 
községi és helyi igazságszolgáltatási ügyekben tartattak 
s ott „pattogtak**, vagyis a tanácskozásba beavatkoztak, 
a férfiak elhatározásait befolyásolni igyekeztek. Mindezt 
a felsőbb hatóságok szigorú büntetés, pellengérbe való 
állítás terhe alatt tiltották el.^) 

A műveltség, a szellemi élet terén szintén ez időben 
kezdtek a magyar nők előkelőbb szerepet játszani. Egyházi, 
iskolai, irodalmi czélok áldozatkész támaszra találtak 
bennök. Gazdag alapítványokkal gyarapították egyházukat, 
pártfogásuk sok szegény ifjúnak tette lehetővé a külföldön 
tanulást s számos magyar munka köszöni megjelenését 
bökezfiségöknek. Néhányan magok is foglalkoztak iro- 
dalommal. Lorántfy Zsuzsanna, I. Rákóczy György feje- 
delem neje hittudományi munkát irt, Széchy Mária a 
verseléssel tett kísérletet, mindnyájan pedig fáradhatatlanok 
voltak a magánlevelezésben, a mi szintén fejlődött müvelt- 



^) Achmed Olaj bég Simon tornya számára kiadott rendtartása. 
Tóth Ferencz Prot. egyházt. 

ség, fokozott szellemi szükséglet bizonyítéka. Habár az 
efféle leveleket nem a nyilvánosságnak szánták, ma gyak- 
ran értékesebb és jellemzőbb adalékot nyújtanak a régi 
világ ismeretéhez, mint számos ama korbeli folians. 

De ezen irói hajlamai daczára a XVII. század magyar 
hölgye még nagyon messze állt a tudákos, szellemeskedő, 
való természetéből kivetkőzött nőtől, kit ama kor franczia 
vigjátékai köznevetség tárgyává tettek. A hazai viszonyok, 
a magyar társadalom legsajátabb terméke volt. Ebben 
pedig nem nyilt tér sem a tudákosságra, sem az érzel- 
gősségre; a háborús idők, a katonai környezet, melyben 
élt, a nő szellemében is visszaverődtek. A háborús kor- 
szak nyersebb szokásai, durvaságai mutatkoztak a tár- 
sas életben mindenütt. Az egykorú irodalom hű képe ez 
állapotnak ; erős, durva szavak, minők ma parasztok közt 
alig használtatnak, lépten-nyomon követik egymást még 
előkelő theologiai könyvekben is; a tréfa, az élez a leg- 
vaskosabb alakot ölté s a levelezésben szintén gyakoriak 
az oly mondások és kitételek, melyeket a mai tisztultabb 
Ízlés erélyesen visszautasít. Akkor azonban senki sem 
ütközött meg rajtok; megfeleltek a korszellemnek, a 
polgárosodás fejlettségének.') 

A nők megszokták s nem találtak e hangban kifo- 
gásolni valót, mert nem ismertek mást. Ok is e hangon 
beszéltek s a mint erősebb idegzetök faradságot, betegsé- 
get könnyebben elviselt, mint a mai asszony, ugy lelki 
szervezetök sem akadt meg sok olyanon, mi egy mai 
előkelőbb rangú hölgy illemérzetét sértené. A nő mint 
mindig, akkor is a férfi képmása volt. Csak ugy érthették 
meg egymást, csak ugy fejlődhetett ki a nő azon kiváló 
és sokoldalú befolyása, mely a közéletben mindenütt nyil- 



^) Minderről további részletek találhatók Széchy Mária czimü 
munkámban. 

vánult, s az epésebb kortársakat heves kifakadásokra ösztö- 
nözte az elhatalmaskodó nöuralom ellen. Egy régi verselő 
minden országos és családi baj kútfejét abban látja, hogy 
az asszony ült az ur helyére ; övé a hatalom s férjét bujtatta 
pendelyes ingébe. Már pedig ha a feleség vette magára a 
férje terhét, nem csuda, ha az ur puskája reteszt vét. 

A társadalmi rangfokozatok szerint az egyes osz- 
tályokban a no életútja nagyon külömbözőleg alakult. 
A föranguak és gazdagabb nemesek kastélyaiban az asz- 
szony más életmódot folytatott, mint a városb&n vagy a 
paraszthajlékban. Uri családok leányai mindig otthon 
nevelkedtek, még olyankor is, midőn az atya özvegységre 
jutott vagy másodszor nosült. Ha az anya élt, maga 
vezette a nevelést az udvari környezet segédkezése 
mellett. Az udvari vagy a falusi pap, néha e czélra 
külön felfogadott egyén — rendesen szintén pap — 
tanitották a leánykát az irás-olvasás, a vallástan elemeire 
s egy kis énekre. A kisasszony fejét nem igen tömték 
meg sokféle tudománynyal ; kézi munka, szövés-fonás, 
himzés, főzés, itt-ott férfiasabb szórakozás, lovaglás, 
halászás, úszás képezték a növendékleány főfoglalkozását. 
A sok fegyveres nép, a várban lévő katonák és daraban- 
tok lármája közt lelke korán megérett s kifejlődött benne 
a bátorság, az erély, az elszántság érzete. 

Alig hogy tizennegyedik évéhez közeledett, az atya 
vagy a rokonság már vőlegényt kerestek számára. A jó 
parthiekat hamar elkapdosták s a korai nősülés különben 
is nagyon divatozott. A .prot. egyház szigorúan meg is 
tiltotta papjainak, hogy tizennyolcz éven alóli férfit és 
tízennégy éven alóli leányt megeskessenek; a ki a tilal- 
mat megszegte, egy esztendőre felfüggesztetett hivatalá- 
tól. Épen ugy nem volt szabad gyermekleányt — 14-15 
évest — öreg férfival vagy fiatal legényt öreg asszonynyal 
összeadni. Ilyen házasulandók azonban csak ritkán jelen- 

tek meg a papnál. Ellenben az, hogy menyasszony és 
vőlegény egyaránt alig lépett a serdültség korába, a 
gyakori esetek közé tartozott s a hazánkban utazó kül- 
földieknél méltó csodálkozást keltett.*) Ha a szülök meg- 
egyeztek, a fiatal leány ritkán mondott nem-et. Elfogadta 
a kérőt s bizonyos idő múlva megtartották a lakodalmat, 
mely fényes családi ünnepély volt s messze földről össze- 
gyüjté a rokonokat, jó barátokat s a család országos állá- 
sához képest a király, a meghivott megyék és városok 
képviselőit. Fényes szertartások, szemkápráztató pompa 
kifejtése, óriási lakomák, zeneszó, táncz mellett folyt le 
az ünnepély, melyre hónapokig történtek az előkészü- 
letek. Sőt' a kelengye összeállitását, beszerzését már 
évekkel előbb megkezdték s bár mikor jelentkezett a 
várt kérő, készen talált mindent. Pedig egy-egy ilyen 
kelengye a család rangjának megfelelően néha óriási 
értéket képviselt, s nemcsak drágánál-drágább ruha- 
neműből, hanem mindenféle ékszerből, aranyos, ezüstös, 
ékköves lószerszámból, ötvösmüből s más becses ipar- 
czikkből állt. 

Esküvő után az ifjú nő követte férjét ennek családi 
várába, hol akként rendezte be életmódját, amint anyjánál 
látta .s a mint temperamentumának épen megfelelt. 
Udvart, társalkodónét, leányasszonyokat gyűjtött maga 
köré, szőtt-font velők, felügyelt a háztartásra, délután 
lement a kertbe, hol a leányokkal „gyakor való tánczhoz 
köszörülték a talpukat.** Eljárt templomba nemcsak ájta- 
tosságból, hanem azért is, mert alkalma nyilt a piperész- 
kedésre, toilette-csinálásra. A jámborság és hiúság ez 
összevegyülését a nőben az egykorú verselő észrevette s 
azt mondja, hogy a templomba 



1 



Tolliusnak és Simplicissimusnak egyaránt feltűnt e szokás, 
raely leginkább a magyar ajkú lakosság közt dívott. 

Mennek asszonyok is pántlikás násfákkal, 
Idegen fölczifrált pénzen vett hajakkal, 
Pokolban varratott csúfos gallérokkal. 

Már akkor használták tehát a hölgyek a vendég- 
hajat; nem ugyan paróka alakjában, hanemfrizurájokatidegen 
hajjal egészítették ki. Különféle kendőző, szépítő, festő- 
szer szintén általánosan elterjedt s minden úrasszonynak volt 
„patika ládája** nemcsak orvosság, hanem eflféle szerek és 
parfümök számára. A tetszvágy, a kaczérság, a feltűnés 
viszketege a nőben akkor épen ugy élt mint ma, s már 
Gyöngyössí énekli róla, hogy mikor csak lehet. 

Csinosítja magát teljes erejével, 

Tart gyakran tanácsot tüköré fényével. 

A tükör az uri lakás egyik nélkülözhetetlen bútor- 
darabja volt, s használtatott a legkülönbözőbb alakban a 
drága nagy velenczei állótükörtől le egész a piczíny zseb- 
tükörig. Előtte öltözködött, piperészte magát az úrnő, ha 
vendéget várt, ha szomszédaihoz akart átrándulni, vagy 
ha csak templomba és sétára készült. Vendéget látni vagy 
vendégségre menni, volt a nő legnagyobb szórakozása, 
melyhez azonban részint az utak rosszasága, részint a 
közbiztonság állapota folytán sokkal ritkábban és bajo- 
sabban juthatott, mint ma. Annál több élvezetet nyújtott 
tehát neki, mikor társaságot fogadhatott, vagy társaságba 
mehetett, hol uj arczokat látott, uj híreket hallott, s 
általában kijutott megszokott, s így egyhangú környeze- 
téből. Evés-ivás, beszélgetés, táncz, néha kártya közt 
röpültek ilyenkor a perczek. Az asszony is megszokta az 
erős borivást oly társadalomban, melyben a férfiak legtöbbje 
mértéktelenül ivott. Az uraknak sokszor mulatságot szerzett, 
ha a nőket leitatták. Rendesen azonban az volt a szokás, 
hogy ebéd után, midőn a társalgás a folytonos poharazás 
közben az illendőségnek akkori nagyon tágas határain is 

tulcsapott, a nok eltávoztak az asztaltól, s más terembe 
húzódtak. 

Igazi disztoilettet azonban a hölgyek csak kiválóan 
ünnepélyes alkalmakkor, valami előkelő lakodalmon, keresz- 
telőn öltöttek, s ilyenkor a nagy palota, a sálon keleti 
fényű, meseszerű látványt nyújtott. Eveken át nem viselt, 
roppant értéket képviselő ruhák, ékszerek kerültek elő, 
s némelyik főúr egész dusgazdagsága visszatükröződött 

nején, kinek 

Kövekkel csillagzó gazdag öltözete, 
Fodorult hajának gyöngyös ftirtözete, 
Sok egyéb czifrának munkás készülete 

meglepte, elbűvölte a nézőt. A ruha élénk szineinek vál- 
tozatossága, a sok arany fénye, a csillogó gyémántok és 
gyöngyök, a szépségtől duzzadó arczok a festői viseletben 
oly képet varázsoltak elő, melynek ma csak halvány visz- 
fénye látható a felséges királyi család udvari báljain. 

Lakodalmon, de más társas összejövetelen is az ifjabbak 
kedvencz mulatsága a táncz volt, melyet a hazánkban utazó 
külföldiek nagyon illedelmesnek és csinosnak mondanak, 
sőt a németeké és francziáké fölé helyeznek. De ugy 
látszik valahány ház, annyi szokás volt ebben is, s daliás 
nemzeti tánczunkat némelyek a magok módja szerint lej- 
tették, mert az egykorú verselő ezt mondja: 

Tánczot mikor járnak nézd a leányokat, 
Mintha kórság törné klárisos nyákokat, 
Ugy reszkettetik és hányják a farokat, 
Pokolra készitik strimflis lábaikat. 

Minthogy a tánczosok nem hagyták abban az ivást, 
s udvarias figyelemmel gondoskodtak, hogy a nők se 
maradjanak szomjan, könnyen megtörténhetett, hogy haj- 
nalban, hajnal után a táncz is elvesztette a maga eredeti 
decens jellegét, s mikor a jó kedvű gazda elkiáltotta: 
Hegedűs ! Három most a táncz ! 

a mulatság kissé tul csapott a fesztelenség sorompóin. 
Néhol szokásban volt a menyasszonyt különös szertartással 
kisémi a hálóházba. Hajnaltájban, mikor már vissza akart 
vonulni, a násznagy hozzá lépett, megfogta kezét s karddal 
övezte derekát. 

Két ifjú legény szintén kardosán és fáklyával kezében 
állott a menyasszony elé, kit a nyoszolyóleányok s más 
barátnői kisértek. Az ara sirva búcsúzott el szülőitől és 
rokonaitól, mire a menet tánczolva megindult kifelé. Bent 
a teremben folyton szólít a zene és járta a táncz, mig a 
menyasszony kisérői' vissza nem tértek. Elől haladt a 
násznagy kivont kardon hozva az ara fátyolát és koszorúját ; 
követték a nyoszolyólányok fáklyával kezökben, mire még 
néhány fordulót lejtettek s ezzel a fáklyatáncz véget ért. 
A dáridó azonban kivilágos-kiviradtig folyt a mátkapár 
távozta után is. 

Bármi, ragyogónak mutatkozik a felsőbb körökben 
a nő élete, ámbár a fénynek itt is megvolt a magár 
árnyéka, a közép és alsóbb osztályokban már akkor sok 
gondot és fejtörést okozott a házasodás és Gyöngyössi 
— ki e téren keserű tapasztalást tett — nem csupán 
saját, hanem kora töprenkedését fejezi ki, midőn drasticus 
modorában felkiált : 

Szűk a jó feleség, nehéz szerét tenni ; 
Hogysem pedig rosszat kárhozatra venni, 
Kaukázus hegyén tul jobb szaladva menni, 
Ott a tigrisekkel egy barlangban leírni. 

Mi mindent követelt a teremtés ura, a férfi akkor a 
jó feleségtől, azt is egy XVII. századi népének mondja 
el. E szerint a jó asszony akkor disze urának, ha 
mindenben engedelmeskedik neki és a „hámfán kivül 
nem tapod**. Tartsa szem előtt, hogy urát nem pénzen 
vette, nem is ostromon szerezte ; mindig az történjék 
tehát, mit a férfi akar ; az asszony morogni se merjen, 

ne mondjon ellent, ne veszekedjék, mert, ha a mint 
némelyek teszik, ö rakja a nyerget férje hátára, akkor az 
ilyen férjnek háza ég belől. Az asszony legyen takarékos, 
legyen tiszta öltözetében, mely világos szinű legyen, mert 
a sötétben ugy néz ki, mintha urát ennek már életében 
gyászolni akarná. Mint ruhája tiszta, ugy arcza vidám, 
derült, mosolygó legyen mindenkor. Ura pénzét el ne 
költse, hanem őrizze meg s adja elő, mihelyt kéri. 

Ha vendég érkezik, tudjon tisztességet; jó étket 
főzzön, gyakorta nyúljon a csaphoz; tiszta legyen tál, 
tányér, a kanál ne heverjen a hamuban, az abrosz magyar 
módra fehér legyen. A mint az ételt asztalra adta, üljön 
le maga is, de legyen szemérmes s keveset szóUjon. Mikor 
azonban kérdezik, beszéljen értelmesen, de azért ne 
igyekezzék magát eszesebbnek mutatni jámbor uránál. 
Tekintetét csak ő reá vesse, nehogy a vendég megítélje. 
Ha ura sokát költ a vendégségen, azért ne csináljon 
zenebonát. Mikor ura útra indul, mert a férfi nem ülhet 
mindig a házban, töltött tyúkot sütve tegyen iszákjába, 
kisérje ki az ajtóig s ott szivélyesen búcsúzzék el tőle, 
mert aki nem igy tesz, az olyan asszonyt kapanyéllel 
kell ütni. 

A mig a férj oda van, az asszony ne rúgja az 
utczát; végezze házi dolgát s ha tud hozzá — nem 
mindegyik tudott — a varró legyen kezében; ifjú legé- 
nyekkel ne kártyázzék, borral, rántottával ne traktálja 
őket. Mikor a gazda megjön, a küszöbön fogadja;, ott 
nyújtsa neki a kupát s ajka édes szókkal legyen rakva. 
Gyermekeit ékes erkölcsre tanitsa ; tűztől őrizze, a patakra 
ne taszítsa, ruhájokat, testöket szenytől, kiütéstől tisztán 
tartsa; szeresse, ne szidja, durva szókkal ne bántsa őket, 
mert szénát érdemel az az asszony, ki rossz szavakkal 
illeti gyermekeit. Ha felnőttek, küldje a fiukat iskolába ; a 
leányok járjanak a varróházba, mert a tü nem tesz 

kárt gyönge ujjokbaii. Ne éhezzék, de bőven se költsön; 
néha jó a kenyér sajttal is, s az üres palaczkot sem kell 
mindjárt eltömi, mert nem hal bele az asszony, ha vizet 
iszik is belőle. Csak ha mindezeket követi, ha e bölcs 
tanitásokat soha sein feledi, remélheti azt a jutalmat, hogy 
férje — el nem döngeti. 

Ezer meg ezer asszony életútja van e rajzban kör- 
vonalozva. A sokféle igényt persze nem mindegyik elégit- 
hette ki. Némelyiknek nem kellett a szövés-fonás, más a 
hol egy czégért látott, oda bekukkantott; ha a pénze 
elfogyott, elitta a kontyát, s holtrészegen, néha négykézláb 
vánszorgott haza. Megint másik urát szidta, s marokkal 
tépte szakállát, vagy pedig fölvette kamuka-szoknyáját, 
karmazsin-csizmáját, ékesen járt-kelt az utczán, s a legé- 
nyeket csábitotta. Mindenik asszony más-más hibában 
leiedzett. Ha udvari volt, nem szokott a dologhoz, hanem 
azt várta, hogy sült galamb repüljön a szájába. Ha városi 
volt, szivét czifra gőg töltötte el, s a férj nem tudott 
neki elég selyempártát, övöt vásárolni; e mellett mindig 
azon járt az esze, hogy szeretőt szerezzen. Ha falusi volt, 
tudatlan, mosdatlan volt, lustán járt, s még a tréfát sem 
értette. 

Ilyennek rajzolta a XVH. századi férfi a korabeli 
asszonyt. A nők részéről nem maradt fenn emlék, melyben 
a férfit megbirálják, s apróra szétszedik minden hibáját, 
testi-lelki fogyatkozását. Pedig hogy ők is Írhattak volna 
satirát az erősebb nemről, az bizonyos. Az a patriarchális 
kényuralom, mely alatt a férfi a nőt tartani igyekezett, 
elég anyagot szolgáltathatott volna a gúnyra. Az alsóbb 
osztályokban a nőt még mindig aflFéle házi állatnak tekin- 
tették, melynek nincs más hivatása, mint föltétlenül a 
férfit szolgálni, érzéki vágyait és szeszélyeit kielégiteni. 
Tümi és hallgatni — ez volt a házassági codex legfőbb 
parancsa a férfi részéről, s ha a nő vétett ellene, a leg- 

csekélyebb büntetés, melyre számítania kellett, a durva 
szidalom és verés volt. Alkalmazták e fenyitéket gyakran, 
sőt embertelenül, s a felsőbb rétegekben sem tartozott a 
ritkaságok közé, hogy a férfi oly módon bánt nejével, 
mint ma már műveletlen napszámosok közt sem divik. A 
férj épen ugy fenyítette a feleségét, mint gyermekeit, s 
nem egyszer történt, hogy brutalitása közbotrányt okozott, 
s a rokonságnak kellett közbelépnie a szegény asszony 
védelmére. Az egyház minduntalan szót emelt az efféle 
bárdolatlanság ellen, s Pázmány Péter nagyon elterjedt 
imádságos könyvében leikökre kötötte a híveknek, hogy 
az asszonyi gyarlóbb nemnek tisztességet tegyenek. De 
még a fejlettebb, szelídebb erkölcsű városi lakosságot is 
hatósági utón kellett arra figyelmeztetni, hogy „az asszony- 
embernek is hasonló, s nem más lelke vagyon, mint a 
férfiúnak.* 

Társadalmi helyzetének átváltozását a felsőbb osztá- 
lyokban a nő fokozódó műveltsége idézte elő. A mint 
szellemi látköre bővült, akként emelkedett befolyása és 
közszereplése is. Ellenben a közép- és alsó osztályokban 
a nőnevelés teljesen, vagy igen nagy mértékben el volt 
hanyagolva. Leányok csak ritkán jártak a falusi iskolákba, 
s még a középosztálynál is gyakori eset, hogy az asszony 
nem tudott irni s olvasni, a mi egyébiránt nemes uraknál 
szintén előfordult. De az alsóbb osztályokban az iskolázás 
iránt formális ellenszenv uralkodott, egyrészt, mert a tanitő 
fizetése teherrel járt, másrészt, mert ugy sem látták 
hasznát. Még a szegényebb nemes asszonyt is biztatni 
kellett, ne féltse gyermekeit az iskolától, s nem törik ki 
a lábok, ha oda mennek. A szegényebbek, főleg a paraszt- 
asszonyok a templomba sem igen jártak, s a pap gyakran 
panaszkodik, hogy az asszonyi rend közül kevesen jönnek 
prédikáczióra, misére, s megesik, hogy a hol három-négy 
nő van a házban, egy sem tekint be az istenházába 



— 237 — 

sokáig J) Az alsóbb nép növilágában még Dem nyilatkozott 
semmi szellemi szükséglet; a mint lelkébe nem hatolt a 
műveltség sugara, ugy kedélyét sem melegitette az igazi 
hit érzelme. Vallása babonás elemekkel volt tnlnyomóan 
elegyitve s legfölebb nagy elemi vagy másféle csapások 
idején támadt fel benne élénkebben a vágy, hogy istenéhez 
meneküljön. Máskülönben fásultan, közönynyel viselte élete 
igáját. 

A rendi és egyházi ellentétek világában a szerelem 
útját nem csupán a szegény és gazdag közötti korlátok 
állották el. A jelenkor aranyfala nem hiányzott akkor 
sem, de hozzájárultak még a rendi és felekezeti gátak s 
ábrándos szerelmesek hasztalan hirdették, hogy 

Az igaz szeretet 
Nem tekint uri vért. 

A szív jogai, mint az ember általános jogai a ren- 
diség magas gátjai közé voltak rekesztve, melyeken ha 
átcsapott, a legtöbb esetben az erkölcsetlenség, a tiltott 
szerelem medrébe tévelyedett. A magyar jog szerint nemes 
ember nőül vehetett ugyan nem-nemes születésű nöt, ki 
a házasság által nyomban nemesi rangot nyert. De a nem 
rangjához mért házasság a férfi társadalmi állására min- 
dig foltot vetett, sőt Erdélyben megtörtént, hogy nemes 
embert nem akartak nem-nemes növel összeadni. 1647-ben 
Kamuthy László, egy előkelő kolozsmegyei földbirtokos 
viszonyt folytatott szolgálójával Szálai Kocsis Klárával. 
Feleségül akarta venni, de nem találkozott pap, a- ki 
megeskesse őket, sőt a vármegye a leányt mint bűbájos 
paráznát perbe fogta s elitélte. Midőn pedig Kamuthy 
nem akarta kiadni, ezen s más bűneiért, melyek csak 
akkor jutottak eszébe a nemes vármegyének, ő is fej- és 



*) Egyházlát. jegyz. Nemz. M. Folio Hung 206. 

jószágvesztésre itéltetettJ) Noha Magyarországban a rendi 
válaszfal e tekintetben nem volt oly rideg, a különböző 
rendek közötti házasságok sokkal ritkábban fordultak elő, 
mint a felekezetileg vegyes házasságok, ámbár mindegyik 
egyház tőle telhetőleg akadályozta az ilyeneket is. 

Az még csak megtörtént, hogy nemes ember nem- 
nemes leányt vett el, főleg a nemességnek a városba 
költözése után. De arra kevesebb a példa, hogy nemes 
nő polgárhoz vagy paraszthoz menjen hitvesül. A legna- 
gyobb anyagi inség vihette a nőt ilyen lépésre. Még a 
papot sem tekintette a nemes nő magához való parthienak. 
Jellemzi a kor felfogását Karancsi Miklós esete. Karancsi 
külföldön végezte tanulmányait. Mint szép, szeretetreméltó, 
müveit ifjú tért haza ; előkelő urak kedvelték s az evang. 
papi vagy tanári pályán fényes jövő kinálkozott számára. 
Nevelő korában megismerkedett Semsey Klárával. Szeret- 
ték egymást; a lány azonban csak ugy akart neje lenni, 
ha lemond minden papi vagy tanári hivataláról s mint 
nemes ember folytatja életét. Karancsi teljesítette a kiván- 
ságot s nőül vette Klárát. De az isten megbüntette őket, 
mert a legenda szerint menyegzői éjszakájokon mind- 
ketten megbetegedtek s keserves kinok közt töltötték 
életüket.^) 

De az efféle társadalmi előitéletek ép oly kevéssé 
nemesitették a közmorált, mint a házasságtörők, vad 
házasságban élők s más kicsapongó személyek ellen hozott 
barbár kegyetlenségü törvények. A tilalom, a fenyítés ez 
irányban sem termé meg gyümölcseit s a régi világ 
erkölcsei a szerelem és kihágásai terén semmivel sem 
jobbak, sőt határozottan visszataszító bbak a maiaknál. 
Tiszta életü, nemes, szeplőtlen jellemű nők találkoztak 



Szilágyi Sándor Erd. Orsz. Emi. X. 

*) Hörk, A sáros-zempléni esp. története 59. 

mindenkor, még az emberiség legsülyedtebb korszakaiban 
is. De a közmorál általános szinvonala ma kétségkivül 
magasabb, mint régen volt, mikor a törvény s a társadalmi 
előítélet kérlelhetlenül sújtott mindent, mi a bün, az 
erkölcstelenség látszatát viselte magán. 

Nem az emberek rosszaságában, a viszonyokban 
rejlett a baj kútfeje. A férj kiválasztása tisztán a szülők- 
től függött ; a leányt sokkal fiatalabb korában házasitották 
ki, semhogy megitélhette volna, összeillenek-e jövendő- 
belijével vagy nem. Mikor Ítélhetett, már késő volt. Pedig 
gyakran beköszöntött a kiábrándulás kora, mint a sok 
válópör mutatja, mely a XVII. században az egyházi ható- 
ságok előtt tárgyaltatott. Noha a canonok szerint csekély 
okból az elválást kimondani nem lehetett, a felbontott 
házasságok száma akkor aránylag sokkal nagyobb volt, 
mint ma. Az elválásra a legtöbbször az egyik fél erkölcs- 
telen életmódja szolgált okul. De a hol nem került sza- 
kításra a dolog s nem nőtt közbotránynyá, ott is elégszer 
fenyegette veszély a házasélet szeplőtlenségét. 

A férj gyakori és hosszas távolléte, a nő magános 
élete és elhagyatottsága, mely néha hónapokig elhúzódott, 
mindegyik félre sok csábítással járt s az urak maga- 
viseletéről táborozás közben az egykorú levelek nem egy 
furcsaságot jegyeztek föl. A társadalmi viszonyok regé- 
nyes szerelmi kalandok szövésének kevésbé kedveztek 
ugyan, de annál több alkalmat kínáltak az érzéki vágyak 
durvább kielégítésére, a pillanatnyi viszonyokra, melyek- 
ben csak a vér mámora s nem a szerelem szerepel. 

A közép és alsóbb osztályokban még ingatagabb 
alapokon nyugodott a közerkölcsiség. Hiába hoztak ellene 
szigorú szabályokat. Az egyházi zsinatoknak, papi gyüleke- 
zeteknek minduntalan ujabb paráznasági esetekkel kellett 
foglalkozníok s még jámbor papnék sem álltak ellent a 
csábitásnak. Hasztalan kényszeritették, hogy bünbánólag 

háromszor ki kell állania a templomban s hasztalan 
bélyegezték meg a férjet, ki a bűnt eltűrte azzal, hogy 
nyilvánosan bocsánatot kérjen az egyháztól. Hasztalan övez- 
ték magokat körűi a városi polgárok a legkegyetlenebb 
törvényekkel a házasságtörők és erkölcstelen életet foly- 
tatók ellen. Gyakran a legelőkelőbb hivatalnokon vagy 
polgáron megesett, hogy szenvedélye elragadta s azután 
maga is érezte a szigorú törvény súlyát. 

De a kényszer és tilalom, az elijesztés itt sem érte 
el czélját. Férfit és nőt csak a műveltebb társadalmi élet 
szoktatott hozzá, hogy uralkodjék érzékein s nemesebb 
élethivatása tudatában a törvény kegyetlen fenyitéke 
nélkül, önkéntesen tartózkodjék sok olyantól, a minek 
más socialis és művelődési állapotban a legszigorúbb 
tilalom sem állhatta útját. Oly városokban, hol főiskolák 
voltak, leginkább a diákok voltak a nők kedvenczei, 
ama kor leghirhedtebb Don Jüanjai, s rólok énekli egy 
asszony nevében az egykori verselő ; Nem adnék én egy 
diákot hatvan katonáért! De nem csupán öt hivogatta, 
csalogatta, nem csak neki mondta a kéjérzettől lihegő 
asszony 

Szép nyoszolyámat is megvetettem, 

Selyem paplanynyal beterítettem, 

Szép szőnyegekkel béfödöztettem, 

Szép szőnyegekkel béfödöztettem, 

Számtalan régi pörös okmány tartotta fenn emlékét 
annak, hogy előkelő nemes urnök és kisasszonyok össze- 
adták magokat mindenféle jobbágygyal, béressel, szolgával, 
katonával, a ki épen közelökbe került vagy életutjokba 
botlott.^) Hivatalos iratokban — köztük az erdélyi 



*) Ilyen okmányok vannak Leleszi Convent 1642 iratok 
2. csomó 21. szám, továbbá 1666. évi iratok 6. szám s más levél- 
tárakban. 

országgyűlési aktákban — maradtak ránk ama kor sötét 
és sivár coulissa-titkai, chronique scandaleuse-e, mig a 
szegényebb nép erkölcsi állapotának alanti fokát a megyei 
szabályrendeletek helyezik komor yilágitásba. 

A jobbágyságnál, a vidéki lakosságnál a női erényt 
kalandorok, kóborló hajdúk, magyar és német katonák, 
a földesúri tisztek merényletei ellen senki és semmi sem 
oltalmazta. A nők és leányok ki voltak téve minden 
bestialitásnak, s igy nem csoda, ha keveset törődtek a 
tisztességgel, melyet bármily pillanatban beszennyezhetett 
az erőszak. A paráznák ellen, „mivel a paráznaság igen 
eláradott a nemzetben*, minduntalan hoztak statútumot, 
s Szathmár megye 1677-ben elrendelte, hogy a nős vagy 
férjes paráznák halállal lakoljanak, a szabad személyek 
megpellengéreztessenek s hatósági felügyelet alá helyez- 
tessenek. Nemcsak benn a falvakban harapózott el az 
erkölcstelenség. Szabolcsmegye külön szabályrendeletet 
alkotott a „pajkosok**, a tanyán vagy pusztán lakó fér- 
fiak s a velők élő nők ellen. Az ilyen nőt a hóhérral 
megverették, azután orrát vágatták le, hogy rut élet- 
módjának jele örökre rajta maradjon. Ha az ekkép meg- 
csonkitott nőt másodizben bűnben találták, lefejezték 
vagy vizbe dobták. A vele élő férfit pedig tizenkét forint 
birságra Ítélték, s ha nem tudta lefizetni, őt is a hóhér 
verte meg. Noha a rendelet végrehajtására szigorúan 
ügyeltek, mert a birság fele az alispáné volt, a tilalmak 
hajótörést szenvedtek a kor viszonyain s a közerkölcsiség 
csak akkor indult javulásnak, mikor a béke védelme 
alatt a műveltség és polgárosodás lassankint átalakitotta 
az emberek szellemét s életviszonyait. 

Bármi alanti fokon állt a moralitás, a nő tisztelete, 
a szűzies, szeplőtlen szerelem eszménye e sötét időkben 
sem halt ki a szivekből. Ekkor irták a szép költeményt, 
mely elragadtatással magasztalja a jó asszonyt. 

Acsády : Magyarország. 16 

A jó asszony 

Szép korona 

Ékes bizony 

Mint pálmafa. ^ 

A szép rózsa 

Sem viola 

Nem ér véle liliom illatja. 

Es ekkor énekelték ábrándos ifjak : 

A hol te jársz, rózsa keljen! 
A hová lépsz, gyöngy teremjen ! 

Egy haldokló világrend, az egymás után összeomló 
társadalmi és állami intézmények romjai közepett sem 
veszett ki az eszményi szerelem, a tiszta, nemes no cultusa. 

I. 

Nemes és jobbágy, katona és polgár, kereskedő és 
iparos nem merítik ki a XVIL századi Magyarország tár- 
sadalmának összes rétegeit. A szorosabban vett értelmiségi 
osztályok szintén jelentőségre kezdtek vergődni. Elükön 
haladt a papság. De a tudomány már külön vált az egy- 
háztól. Az intelligentia többé nem csupán a papi talárt 
viselte s a tudósok, tanárok, orvosok, gyógyszerészek, 
ügyvédek a világi elembőj kerültek ki. Bármi merevek 
voltak a rendi válaszfalak, a tudomány, a szakképzettség 
néha akkor is rést birt rajtok ütni. A tudományos pályát 
sokan keresték tehát, mert kellően hasznositani lehetett; 
egyik hatékony eszköze lőn a vagyonszerzésnek s emellett 
tekintélyt és elismerést hozott. Különösen a városokban 
élvezett nagy tiszteletet a honoratiorok, az értelmiség 
osztálya. Orvosok, ügyvédek, gyógyszerészek nemcsak 
gazdagságra tettek szert, hanem sokszor az első hivata- 
lokba emelte őket a közbizalom. 

A vidéki, a megyei társadalomban, a birtokos gentry 
körében ilyesmi ritkábban történt; ott a születés és ősi 
jószág befolyásolta a közhivatalok betöltését. De a szegé- 
nyebb művelt osztályok számára már akkor is nyitva állt 
az államszolgálat nagy mezeje. A vám- és harminczad- 
hivatalokban, a kincstári és koronajavak kezelésénél, a 
postánál, a két kamaránál, a bányahivataloknál sok száz 
ember juthatott állásba s a szakismeret, a tehetség utat 
törhetett magának a hivatalnoki hierarchia legfelsőbb 

fokáig. Az egyház és az iskola még többeknek adott fog- 
lalkozást és kenyeret. Mások önállóan értékesítették tudo- 
mányukat, tehetségeiket, szóval a tanult,^ az úgynevezett 
diplomás emberek külön társadalmi osztályként jelentkeznek. 

A minden rendű nép összes elemeivel legközvetleneb- 
bül érintkezett s számra szintén legelső helyen állt a 
papság. A cath. egyház régi uralkodó helyzetét nemcsak 
politikai, hanem vagyoni tekintetben is gyökeresen felforgatta 
egy felöl a reformátió, másfelől a török uralom. Az egyház 
temérdek ingatlan vagyona a mohácsi vészt követő válsá- 
gokban elkallódott, az urak vagy a török kezébe került, s 
minden erőszakos visszatérítés daczára a török uralom 
utolsó éveiben a cath. egyház egykori hatalmának és 
gazdagságának csupán romjait birta megtartani. 

Névleg a XVII. században is két érsekség, tiz 
püspökség, 85 prépostság és 118 apátsága) állott fenn. 
De csak névleg. A prépostságok és apátságok kevés 
kivétellel czimzetesekké váltak, amennnyiben egyáltalán 
betöltettek. A két érsekség közül az egyik kiszorittatott 
székhelyéből, a másik — a kalocsai egyszerű czim lett; a 
püspökségek közül csak négynek volt székhelye, a többi 
in partibus infidelium jelleget öltött ; káptalan e czimzetes 
püspökségekben egyáltalán nem volt, magok pedig az 
egyházmegye nélküli püspökök, vagy valamely idegen 
káptalanban, vagy mint érseki és püspöki helynökök 
működtek. Czimzetesekké lettek azon püspökségek is, 
mint a váradi és a gyulafehérvári, melyek területe Erdély- 
hez tartozott. 

E rombolások gyökeresen átalakították a főpapság 
vagyoni helyzetét. Mint Pázmány Péter emliti, az egyház- 
nagyok közül csak az esztergomi, nyilrai, győri, veszprémi, 
és zágrábi tarthatta meg javai egy részét s mind az ötnek 



') Wuiiderbaror Adlerscliwung czimü munka megjelent 1694. 

összes évi jövedelme pénzben és terményben alig tett 
60.000 frtot. Később az esztergomi érsekség jövedelmei 
szaporodtak ugyan s elérték a 80.000 frtot. De Ersek- 
Ujvár török kézre jutásakor ez összeg ismét jelentékenyen 
megapadt. 

A kalocsai érsek egyházmegyéjéből igen csekély 
jövedelmet húzott, melyet a füleki kapitányok szoktak a 
hivektöl beszedni. A váczi püspöknek a maga roppant 
egyházmegyéjében 1675-ben egy talpalattnyi földbirtoka 
sem maradt. A szentmártoni főapát szintén elvesztette 
javai nagy részét s ez időben évi jövedelme csak három- 
ezer forintra ment. E kedvezőtlen vagyoni helyzete 
daczára a cath. főpapság ez időben mégis visszavivta 
túlnyomó politikai és közjogi állását s döntő szerepet 
játszott az államéletben. Mikor országgyűlés volt, annak 
két tábláján, mikor nem volt, az udvarnál s az összes 
főbb hatóságoknál érvényesitette akaratát, s épen az 
1670-ki nagy mozgalmak után szembeszökő módon 
befolyásolta az események fejlődését. A főpapság nagy 
hatalma az alsóbb, lelkészkedő clerusnak azonban még 
nem tudott biztositott anyagi existentiát teremteni. A 
mostoha viszonyok súlyát a falusi papok testvériesen 
megosztották a hivekkel. Legtöbbjök ép oly nyomorban 
élt mint a jobbágyság, melynek pénz- és terménybeli 
szolgálmányaira lőn utalva. A hivek számbeli megapadása 
és elszegényedése e jövedelmet gyakran a minimumra 
szállitotta le. Némelyek sanyarú Ínséggel küzdöttek, melyet 
keveseknél enyhített az állami segély. Ennek nagyobb 
része szerzeteseknek jutott, mig a lelkészkedő papság 
helyzete künn a falun kevés kivétellel szánalmas volt. 
Néhol évenkint egyezkedtek híveikkel, mit azonban a 
megyei zsinatok eltiltottak a szokásos párbérre utalva a 
plébánost, mely azonban olyan kevésre ment, hogy alig 
lehetett belőle megélni. 

De a szegénység nemcsak nem lazította, hanem 
szorosabbra fűzte a pásztor és nyája közti viszonyt, mely 
főleg a török uralom alatti vidékeken alakult a legbensőbbé. 
Valóban megható, minő buzgalmat fejtettek ki koronkint 
az ottani cath. községek, hogy lelkészt szerezzenek. Oda 
nem szivesen ment a pap, mert mindenféle üldözésnek, 
zaklatásnak, keserűségnek volt kitéve. Néhol még nagyobb 
helyeken is másfél évig sem volt lelkész A legnehezebb 
áldozatoktól sem riadtak tehát vissza á hivek, hogy paphoz 
jussanak. Elvállalták a legterhesebb feltételeket; Írásban 
kötelezték magokat, hogy nem csupán eltartásáról 
gondoskodnak, hanem megtérítenek neki minden kárt, 
melyet személyében vagy javaiban akár a török, akár a 
földes ur vagy bárki más részéről — ilyen kártevő pedig 
sok volt s még a tolvajok hadnagya sem hiányzik a 
sorozatból — szenvedne. Kijelentették, hogy ha a török 
elfogja, kiváltják; előzetesen gondoskodtak számára a 
török hatóság vagy a földes ur biztosító leveléről s 
általában megtettek érte minden lehetőt. Mindazáltal 
nem szivesen ment közéjök lelkész s a zágrábi, kalocsai 
és Csanádi egyházmegyékben leginkább Kapistrani fran- 
ciscanusok lelkészkedtek. 

A szabályszerű pap.okon kívül nagy számmal 
működtek a licentiatusok, mint a török nevezte őket a 
„félpapok", ájtatos világi emberek, sokan nősek, kik 
fölszentelt pap hiányában némely egyházi cselekmény 
végzésére felhatalmaztattak. E félpapok ténykedés közbén 
fekete bő talárt és karinget viseltek. Noha mint világiak 
valami mellékfoglalkozást is űztek, nagyobbára ép oly 
nyomorban éltek, mint a plébánosok, kiknek sokszor 
betevő falatjok is hiányzott. A plébániaépület sok helyen 
a nyomorúság szánalmas képét nyújtotta. Némely faluban 
egyetlen szobából állt, melyben a pap cselédeivel együtt 
kényszerűit lakni. Másutt a paplak sövényből készült s 

egy szobából, egy konyhából állt. Kamara vagy mellék- 
helyiség teljesen hiányzott, legföllebb az udvaron dülede- 
zett egy istálló. Ilyen viszonyok közt élt száz meg száz 
tanult, pályavégzett ember, kikre a hivek egész szellemi 
és erkölcsi életének vezetése bízatott. Tovább képzésről, 
tanulásról, magasabb eszmények ápolásáról az ilyen 
existentiára kárhoztatottak közt szó sem lehetett. Honnan, 
hogyan juthatott volna egy könyv a szegénység e 
tanyájára, s mit csinálhatott volna vele a folyton anyagi 
nélkülözésnek kitett jámbor plébános? Nehéz tisz- 
tének kezdetleges módon való teljesítésével is többet tett, 
mint a mennyit kivánni lehetett tőle. Minővé alakult sorsa, 
az egyik-másiknak hagyatéki leltárábaií is kifejezést nyer. 
Györmegyében egy plébános után nem maradt több, mint 
egy ágy, egy kétlábú asztal, négy gabonakas és egy 
boros hordó. Egy hosszú élet összes szerzeményét, egész 
vértanuságát mondja el ez az inventarium. Nagy lelki- 
erőt, sok lemondást és erős kötelességérzetet igényelt 
az életpálya, mely a legtöbb esetben ilyen eredményre 
vezetett. 

Nem sokkal derültebb volt a protestáns alsó papság 
sorsa már a nagy catastróphák előtt, melyek az 1670. 
évvel ez egyházra zúdultak. Ez időben irja^) egyik püspöke : 

Nincs oly eklézsia, mely tanítójának, 
Éjjeli-nappali ezer munkájának 
Jól megfizethetne, sokszori gondinak 
Terhét, csak Krisztus jutalmok azoknak. 

Kijutott a tövisből nekik is, sőt az üldözések nem 
egyedül vagyonúkban, hanem személyes szabadságukban 
sújtották őket. De csak a királyi Magyarországon; a 
hódoltságban a „hatalmas császár**, a szultán nevében 
tovább igazgathatták községeiket, Erdélyben pedig a prot. 



1672-ben irja Nógrádi M. püspök. Sárosp. Füz. lí. k. 

egyház maradt az uralkodó államegyház sokáig. De már 
a hivatalos üldözések előtt elég sanyarú volt a kisebb 
eklézsiák lelkészeinek helyzete. Meghatóan rajzolja saját 
sorsában^) az ilyen lelkészek életpályáját Rápóti Pap 
Mihály. Kevés kivétellel szegény emberek, főleg lelkészek 
gyermekei léptek e pályára, s már L Rákóczy György 
fejedelem megütközve emiitette, hogy nemes ember gyer- 
meke nem leszen pappá. ^) Némelyek itthon, mások kül- 
földön, a hires német, skót vagy hollandi egyetemeken 
végezték tanulmányaikat. Hivataloskodásuk közben azután 
a kétféle elem közt éles ellentét alakult és kellemetlen 
verseny gésre adott okot. A lelkészi állás betöltése körül 
sem egyforma volt az eljárás. Néhol élethossziglan, vagy 
legalább több évre választotta a község a papot. Másutt 
az évenkint való „papmarasztás" vagyis választás di vptt. 
A vele járó fondorlatok és agitatiók egyrészt örökös 
bizonytalanságban tartották a lelkészt, másrészt gátolták 
a pásztor és nyája közötti benső, bizalmas viszony fejlődé- 
sét, mely csak a hosszú együttélés gyümölcse. 

A világi elem beleszólása az egyházi ügyekbe szintén 
csorbitotta a lelkész tekintélyét. Némely patronusok nem- 
csak nem teljesitették a pap iránti kötelezettségeiket, 
hanem egész brutalitásukat éreztették vele, s sok papot 
folytonos vándorlásra kényszeritett a patrónus keménysége 
és gőgje. A templom, a lelkészlak néhol szintén nyomo- 
rult állapotba jutott. Másutt a hivek olyan éhen haló 
szegények voltak, hogy nemcsak nem adtak párbért a 
papnak, hanem ez táplálta őket ama kevéssel, a mit jobb 
állomáson megtakaritott. Ha jövedelmesebb helyen miiko- 
dött, paptársai irigysége üldözte. Ennek folytán könnyen 



') A már emiitett. nánási emlékirat. Kivonatilag közölve Sár. 
Füz. 1858-0. 

^) Magyar Prot. Figyelmező. 1875. 

meggyült a baja a fraternitással. ^) Máskor a hivek panasz- 
kodtak ellene, mert nem elég gyakran prédikál, nem adja 
meg nekik tisztességöket, s sokszor borittas. Pedig a sze- 
gény papnak is volt oka a panaszra elég, s gyakran 
mondotta, hogy hivei nem teljesitik kötelezettségöket, 
hogy czivakodók, templomba nem járnak, hogy mihelyt 
esztendeje letelik, ott hagyja őket; hozzanak magoknak 
mást, az is szenvedjen a jámbor.^) 

A prot. pap társadalmi helyzete cath. pályatársaiétól 
leginkább abban különbözött, hogy családi életet foly^ 
tátott, hogy neje és gyermekei voltak, kikről gondoskodnia 
kellett, s kiknek magaviselete lényegesen hozzájárult socialis 
állásának alakulásához. A feleség, a felnőtt gyermekek érint- 
kezése a hivekkel visszahatott a papra magára, s sok helyről 
csak azért kellett távoznia, mert neje nem tudott a falu 
népével megférni. A papné vagy leányai fényűzési hajlama, 
veszekedő természete minduntalan kellemetlenséget szer- 
zett a legjámborabb lelkésznek is s az egyházi hatóságok 
ismételve szigorú törvényeket — canonokat — hoztak az 
ily fényűzés korlátozására. Kimondották, hogy a papné 
ne cziírázza arany- ezüst kapcsokkal köntösét, nyakába 
gyöngyöt, csattot ne tegyen, a megszabott csizmától eltérőt 
ne viseljen s a ki mégis teszi, attól az illető tárgyak 
elvétessenek. Más canonok is figyelmeztetik a papnét és 
leányait, óvakodjanak minden piperétől, táncztól, pletyká- 
tól s legyenek szemérmetesek, sőt 1680-ban a feketeardói 
zsinat kimondotta, hogy ha a tarka főkötős, kalárisos 
papnék nem corrigálják magokat, férjök a papi tisztségtől 
megfosztassék.^) 

De szelid, tapintatos feleség mellett is egészen más 



A nánási emlékirat. 

*) Egyházlát. jegyzökönyvek. Nemz. Múzeum. Folio Hung. 206. 

«) Sárosp. Füz. IV. és IX. k. 

viszonyban állt a hívekkel a nős pap, mint az, kit foga- 
dalma nötlenségre kényszeritett. Ez utóbbi, egyedül elha- 
gyatva állt közöttük ; ők alkották családját, vallása és 
nyájának őrzése képezték egyedüli életczélját. Ellenben 
a nős pap első sorban saját családjáé s nem csupán 
hiveié volt ; pályáján a családfentartási tekintetek befo- 
lyásolták s rá nézve természetes szükségletté lőn anyagi 
állása javításán szorgalmaskodní, mi néha a jő viszonyt 
nyájával zavarta, sőt nem hozzá illő mellékkereset üzésére, 
korcsmatartásra, uzsorára ösztönözte. Az ilyesmit az egy- 
ház törvényei szigorúan tiltották. 

A prot. pap társadalmi szereplését, életmódját, 
erkölcseit, ruházatát számtalan canon szabályozta. Megkí- 
vánták tőle, hogy ruházata legyen tisztességes, mely 
megkülönböztesse a világiaktól és más felekezetek papjai- 
tól; ne piszkos, mint az anabaptistáké, ne nevetséges, 
mint a szerzeteseké, ne ragyogó mint a főuraké; ne 
viseljen gombos mentét, mint a rácz papok, ne bársonyt 
vagy szinben s fényben hozzá hasonlót, ne nyest kalpagot, 
a mi csak a püspököt vagy udvari papot illeti meg. A 
közönséges lelkész fekete vagy sötétkék ruhát hordott. 
Fején alacsony kerek kalap volt, melynek kis karimáját 
két oldalt a tetején levő gombhoz erősítette* Nyakravalót 
ritkán használt. Bokáig érő dolmány szőr-övvel a derek- 
hez szorítva, csattos, szijas nadrág, rendesen magasszáru 
csizma, télen mente vagy suba bőrrel bélelve, nyáron 
könnyű palást képezték ruházatát. Haja válláig ért; sem 
hosszabbra növeszteni, sem czoptba kötni, sem törökösen 
megnyírni nem volt szabad. Ellenben a bajusz- és szakái- 
viselést nem korlátolták. A canonok kimondották azt is, 
^ogy iiyájas, barátságos legyen hívei iránt; kerülje a 
világi keresetmódokat, a bor-, és buzakereskedést és uzso- 
ráskodást; udvarát tisztán tartsa; vadászkutyát, ölyvöt, 
sólymot, puskát ne tartson, ne halászszon, ne madarászszon, 

népdalt ne firkáljon, gunyiratot ne készítsen, hegedűt, 
gitárt, cziterát nyilvánosan vagyis mulatságon ne játszék, 
ne tánczoljon, ne részegeskedjék, s ha lakodalomra megy, 
ott csak addig maradjon, mig a vendégek józanok. Ne 
legyen babonás, ráolvasással ne kontárkodjék a betegek 
gyógyításába, különben három forint bírságot fizet. Szám- 
talan ilyen szabálylyal igyekezett a prot. egyház lelké- 
szeiben a fegyelmet szilárdítani s egyúttal a papi 
állásnak a kellő tiszteletet megszerezni. E szabályok nem 
mindig vezettek ugyan czélhoz s főleg az általános tár- 
sadalmi betegség, a mértéktelen borivás, a részegség 
hatolt be a lelkészí karba. De a hívek és lelkészek közötti 
kapocs egészben szilárd és benső maradt a protestánsoknál 
is. Nem egyedül lelkiekben, hanem anyagi bajaikban, 
testi szenvedéseikben szintén a pap volt a hívek első 
orvosa, tanácsadója, sőt titkára, mert a legtöbbször ő irta 
kérő vagy panaszleveleiket a felsőbb hatóságokhoz. 

Az üldözés, nélkülözés és ínség csak szilárdítani 
szokta a pásztor és nyája közti viszonyt. Bizonysága ennek 
az akkor teljesen jognélküli görög orth. egyház. Az 
orosz „batykó** — így nevezték a ruthén lelkészt — és 
az oláh díacon élete alig valamiben tért el minden más 
orthodox hitű jobbágyétól; ugy öltözködött, ugy dolgo- 
zott a mezőn, ugy végezte a robotot, mint bármelyik 
paraszt s a földesúr épen ugy deresre huzattá, mint a 
zsellért. Csak abban különbözött nyájától, mely még 
ennyire sem vitte, hogy tudott egy kicsit olvasni, ismerte 
az egyházi szertartásokat s hosszura nö veszté haját. Összes 
tudományát rendesen atyjától szerezte, mert a lelkészke- 
dés — hiányozván a tudományosabb kiképzés minden 
feltétele — sok faluban örökös volt egy családban s 
fiúról fiúra szállt. Mégis a pap és hívei határtalan 
szeretettel ragaszkodtak egymáshoz; a közös nyomo- 
rúság összeforrasztotta szivöket. Az együgyű emberek 

áhítattal hallgatták, mikor beszélt, noha a vallás dolgá- 
ban sem sokkal többet tudott nálok. De azért gyermeteg 
szívvel hittek csalhatatlanságában, s ha egyházi vitatko- 
zásban valaki sarokba szorította, azzal biztatták: „Ne 
hagyd magad! Majd segitségedre megyünk.'* S mikor 
látták, hogy papjok nem győzi érvvel, ökleikkel akarták 
győzelemre segíteni. 

A külömbözö felekezetek lelkészi kara, mely min- 
denütt folytonos és közvetlen érintkezésben állt a nép 
nagy tömegeivel, mely megosztotta vele a nehéz idők 
sanyaruságait, a kor morális elvadulása, a polgárháború 
iszonyai közepett valóban evangéliumi hivatást teljesített. 
E zord, rideg világban a hit és az erkölcs, az isten- 
félelem s az önmegtagadás fenkölt eszméinek őre, rész- 
ben megmentője a pap volt minden felekezetnél. A földi 
szenvedések elviselésében, a kitartás és a béketűrés eré- 
nyében ö adott példát, s midőn nemes hévvel hirdette a 
jók és igazak földön túli mégjutalmazásának gondolatát, 
képessé tette a lelkeket az élet terheinek türelmes elvise- 
lésére s meggátolta, hogy az ország erkölcsileg is kietlen 
pusztasággá változzék. 

A papság jelentőségével a többi intelligens osztályok 
egyike sem mérközhetik. Az állam alkalmazottai, mint 
kevés kivétellel a privilegiált rendhez tartozók, alig 
befolyásolták a nagy néptömegek anyagi vagy szellemi 
állapotát. A honoratiorok közt .még emlitést érdemelnek 
az orvosok, gyógyszerészek, ügyvédek és tanárok. 

Az orvosok száma akkor kezdett szaporodni, noha 
gyógyítással javas asszonyok, borbélyok, sebészek, fürdö- 
sök, néha papok foglalkoztak a saját módjok szerint. 
Maga az orvosi tudomány még sajátszerű vegyüléke volt 
a babonának s a tapasztalati vagy tudományos ismeretek- 
nek. A hullabonczolás azon idötájt kezdett nálunk ter- 
jedni, a mi nagy zajt és megbotránkozást keltett, mint 

az egykorú versbőP), mely egy külföldről hazatért orvospap 
ellen íratott, sejthető. A versíró azt mondja valakiről: 

Angliából hozott orvos-doctorságot, 
Magyar nemzet közé merő hóhérságot. 
Mondják, oda fel is sok embert felbonczolt, 
Mint nálunk is immár ahhoz hozzá fogott. 

Az ilyen külföldi diplomával ellátott „ordinált** 
orvosok leginkább a városokban laktak s nagy tisztelet- 
ben állottak. Messze földre vitték őket a főurakhoz, ha 
szükség volt reájok, mert a leggazdagabb ur sem tartott 
állandóan orvost udvarában. Némelyiknek azonban volt 
„conventiós* orvosa, például gróf Wesselényi Ferencz 
nádo^rnak, ki évenkint száz forinttal honorálta. Az orvos 
Pozsonyban lakott s csak akkor kezelte a nádort, ha ez 
vagy Pozsonyba jött vagy sürgős esetekben magához 
hivatta. A nagyobb városokban már működtek tiszti fő- 
orvosok — ordinarius medicus — . Az ilyenek féltékenyen 
őrizték hivatalos ügykörüket s sürgették a tanácsot, ne 
engedje, hogy borbélyok, fürdősök s más rendkívül való 
egyének „belső nyavalyákkal körül vétetett** beteghez 
járjanak s az ő rendes orvosi curajokat elrontsák. Köve- 
telték továbbá, ügyeljen a hatóság arra is, hogy a 
gyógyszerész a praescríptio szerint praeparálja az orvos- 
ságot s ha valamely szere elfogyott, ne saját kénye-kedve 
szerint pótolja azt mással', hanem a rendelő orvostól 
kérjen utasítást. Némely gyógyszerész-legények és inasok 
is belekontárkodtak az orvos működésébe, felkeresték a 
beteget, tanácsot adtak neki, orvosságokat javallottak, 
mit a rendes orvos „gradusa nem kicsiny despectusával" 
nézett s erélyesen sürgette az efféle visszaélések hatósági 
megtorlását.^) Az orvosi foglalkozás anyagilag és erköl- 

^) M. Prot. Figyelmező I. 

*) Supplicatio ad senatum Cassoviensem. A kassai főorvos 
panaszai. Gosnovizer-codex. Lőcse. 

Áceády : Magyarország. 17 

cöileg egyaránt jutalmazó is volt s nem egy meggazda- 
godott orvos, vagy gyógyszerész választatott városának 
birájává. 

Jövedelmes kereset volt továbbá az ügyvédkedés, de 
a prókátorok általában meglehetős rossz hirben állottak. A 
törvény (1649: 44. és 1651 : 61. t. ez.) megtiltotta, hogy 
ügyvéd országgyűlési követ lehessen. A szentszékek az 
ügyvédet kizárták az ö forumokon tárgyalt porokból, a 
városok és megyék statútumai igen szigorú büntetésekkel 
sújtották az ügyvéd visszaéléseit s határozottan limitálni 
igyekeztek azon összegeket, melyeket a felektől minden 
egyes esetben perköltség ezimén követelhet. Ki volt mondva, 
hogy a prókátort, aki fele érdekeit hűtlenül képviseli, a 
város pellengéréhez kell erősen kötözni és aminemű jel- 
vassal a város él, amelylyel deszkát és egyéb faedényt 
jeleznek, azt erősen meg kell tűzesiteni s vele az oly 
hamis prókátornak mindkét orczáját meg kell bélyegezni. 
A régi satira szerint a prókátor zsebében nincs egy igaz 
garas s amit a kor másnemű emlékei némely ügyvéd 
viselt dolgairól mondanak, az nagyon érthetővé teszi az 
ellenszenvet, mely ez osztály iránt nyilatkozott. 

A nemes és nemzetes Győrött lakozó magyar süveg- 
gel kereskedő társaság 1668-ban elpanaszolta^) a pozsonyi 
kamarának, hogy Sánta Horváth Gergely nevű prókátor, 
kit mocskos nyelve miatt nemcsak Győrött, hanem Komá- 
romban is eltiltottak mindenféle törvényszéktől, perbe 
bonyolitotta a társaságot a győri süveggyártó czéhvel. 
Sátoralja-Ujhelyen pedig két ügyvédnek mód nélkül való 
czivakodásai csaknem lehetetlenné tették az igazságügyi 
gépezet működését annyira, hogy miattok némely eszten- 
dőben kevés törvényt lehetett szolgáltatni.^) De azért már 

^) Orsz. Lev. 

*) Zemplénmegye levéltára. 

a XVII. században voltak országos névnek és tekintélynek 
örvendő ügyvédek. Némelyiktől annyira féltek, hogy pél- 
dául 1663-ban Ödönfy György tályai szőlejét Ónody 
Mihálynak adta, azon feltétellel, hogy a más ügyében 
soha sem fog ellene ügyvédkedni. Minthogy gyakoriak 
voltak a nagy családi pörök, minden főúr conventiós pró- 
kátort tartott s a bonyolult jogviszonyok folytán általában 
az a tanács adatott mindenkinek, hogy peres dologban 
ügyvédet valljon, a ki érti a törvényt. 

Az állandó fizetésre utalt emberek száma szintén 
«lég nagyra növekedett a XVII. században. A társadalom 
különböző rétegeiben s a foglalkozás különfélesége szerint 
e fizetések nem lehettek egyenlők. De abban, mennyire 
taksálták s hogyan jutalmazták az intelligens ember mun- 
káját, sok korjellemző vonás rejlik s a tiszti fizetések a 
régi világ socialis állapotaiba érdekes bepillantást nyúj- 
tanak. 

Az állam legfőbb méltóságainak javadálmáról előbb 
megemlékeztünk. Ok mindnyájan dus családi vagyon, 
várak, jószágok birtokosai voltak, melyek jövedelmeiből 
s nem tiszti fizetésökből fedezték udvartartásuk és nyil- 
ványos szereplésök költségeit. Ezúttal csak ama hivatal- 
nokokról szólunk, kik rendszerint — mert némelyiknek szintén 
lehetett magánvagyona — állandó évi fizetésök után éltek. 

Ide sorolandók legelői a kisebb királyi tisztviselők. 
A központi kormányzat, a pozsonyi kamara tisztei közül 
a magasabb állásban levők a rendes illetményen kivül, 
mely 2— 800^ frt közt váltakozott, jelentékeny újévi aján- 
dékot s más mellékjövedelmet húztak. A pénz akkori 
értékéhez képest — a mainak hat-hétszerese — kellően 
biztositott anyagi existentiával birtak tehát s állásukhoz 



^) Az itt közölt adatok az Orsz. Lev. különböző gyűjtemé- 
nyeiből vétettek. 

17* 



— 260 — 

mért háztartást vihettek. De már a kamara hites jegyzői 
egyenkint száz forint évi fizetésre, a tiszteletbeliek pedig 
csupán némi újévi ajándékra voltak utalva. A kamara futár- 
jai 120 forint fizetést s egy forint ötven krajczár újévi 
ajándékot, kapusa 60 frtot, kályha-fűtője 50 frt fizetést 
kapott, e két utóbbi kétségkivül természetbeli lakással. 

A városi tisztségek betöltésénél a század legnagyobb 
részében az a plutocraticus elv uralkodott, hogy a legtöbb 
állásba, ha nem épen a leggazdagabb, de mindenesetre 
vagyonos polgárok választassanak, kik nincsenek a 
fizetésre utalva, s nem a közönség terhén élősködnek. Ez 
eszmét Lőcse városa egy fontos alkalommal, midőn 
arról volt szó, hogy a catholikusok egyenjogositása szem- 
pontjából vidéki nemes urak választassanak a tanácsba, 
határozottan hangsúlyozta. Állandó fizetés czimén a városi 
hatóság főbbjei valóban igen csekély összeget húztak. 
így például Lőcsén a főbírónak csupán 12 frt, némely 
tanácsnoknak csak 3 frt évi rendes fizetése volt. E helyett 
azonban mindegyik különböző mellékjövedelemben része- 
sült, mely tekintélyes összeget képviselt, 1671-ben a 
polgárság jónak látta a mellékjövedelmeket a városi 
pénztár javára lefoglalni s helyettök nagyobb állandó 
fizetést juttatni a tisztviselőknek. A biró fizetése évi 400 
írtban, a tanácsnokoké szolgálati idejök szerint 300 — 180 
frtban állapíttatott meg. A biró egy nagy hordó bort s 
negyven, minden tanácsnok husz-husz köböl árpát is 
kapott. Minthogy a városi jegyző nem a gazdagok sorából 
került ki s általában minden idejét a közügynek szentelte^ 
az ő állandó fizetése mindig nagyobb volt. Egy ideig 65 
frtot, később 80 frtot húzott; e mellett 28 köböl árpát, 
4 köböl búzát, 25 szekér fát és szabad lakást kapott,^) 
miből tisztességesen megélhetett. 



») Demkó K. Lőcsei áll. főreált. Értesítő 1880-1. 

A fizetésre utalt osztályok sorába tartoztak a tanárok 
€s tanítók. Helyzetük nagyon különböző volt a szerint, 
a mint városban vagy falun működtek. Az iskola még 
határozottan egyházi jellegű levén mindenütt, ottan is, 
hol városi költségen tartatott fenn, a tanitói kar a pap 
irányában alárendelt, függési viszonyban állt,') mi anyagi 
helyzetében is kifejezést nyert. Igen sok helyen a pap 
adott kosztot a tanitónak s a hol a pap tisztességesen 
meg tudott élni, ott a tanitó sem éhezett. Ez azonban 
csak nagyobb helyeken, főleg városokban történt. Künn 
a vidéken, hol maga a lelkész folyton nélkülözéssel 
küzdött, a tanitó helyzete még szánalmasabbá vált. Noha 
egészen szolgai teendőkre vállalkozott, volt egyházfi, 
kántor, harangozó, évi fizetése még ott is, hol megkapta, 
alig menthette meg az éhenhalástól. 

Kedvezőbb volt helyzete nagyobb eklézsiákban, főleg 
a városokban. De itt is — kivéve a tanárokat a főbb 
iskoláknál — némileg szolgaszámba ment. így például 
Bélán, hol már nagyobb latin iskola volt, a három 
tanitó — közülök a rector külföldi egyetemet végzett 
ember — a lelkésztől húzta fizetését, miért azután személyes 
szolgálatot kellett a papnál tennie, sőt az egyik, a kántor 
az asztalnál szokott felszolgálni. Ünnepélyes alkalmakkor 
ezért épen ugy, mint a szakácsné s a cselédség, a tanítók is 
borravalót kaptak. 1674-ben, midőn Béla városát erőszakosan 
catholisálták, az iskolaigazgató fizetését gabonában a lakos- 
ságra vetették ki. Begyült összesen 224 köböl gabona, 
melynek köble 96 dénárba számíttatott. E jövedelemből 
fizette az igazgató a többi tanszemélyzetet ; a kántornak 
12, a harangozónak 7, összesen 35 frtot fizetett el.^) 



Ezt a függési viszonyt a prot. zsinatok ismételve és igen 
határozott alakban mondották ki. Kiss Áron : Zsinati végzések a 
XVI. században. 

*) Weber : Monographie von Béla. 

Kielégitőbben alakultak a tanárok anyagi viszonyai 
a nagyobb városok fögymnasiumaiban s más főiskolákon. 
Körmöczbányán ') az igazgató heti 3 frtot, nagy temetés 
után 60 drt, lakást, fát kapott s némi mellékjövedelmet 
is húzott. A helyettes igazgató heti 2 frtot, lakást, faillet- 
mény fejében 5 frtot kapott. De már a többi tanitók 
fizetése ily helyeken is bizonytalan maradt s sokszor nem 
volt állandóan megszabva. A hol a város szabad lakást 
nem adott nekik, ott 3 — 5 frt lakbérilletékkel kárpótolta 
őket. Egészben a tanári és tanitói állás javadalmazása 
csak a felsőbb állásokban mondható olyannak, mely a 
tisztességes megélhetést biztositotta. A segédszemélyzet 
akkor még nehezebb viszonyok közt élt, mint ma. 

A harminczad hivataloknál több száz ember nyert 
alkalmazást, mint tisztviselő vagy szolga szintén szabály- 
szerű évi fizetéssel, mely az illető hivatal jelentőségéhez, 
pénzforgalmához képest különböző volt. Minden önálló 
harminczadnál legalább két tiszt alkalmaztatott ; a harmin- 
czad os s az ellenőr. Mindegyik személyes járandóságot s 
3 — 4 lóra tartási költséget kapott s bizonyos esetekben 
uti-k öltséget is felszámithatott. A legnagyobb fizetést a 
pozsonyi főharminczados húzta; illetménye meghaladta a 
600 frtot. Ezután következett a sopronyi 300, a szempczi, 
nagyszombati és nógrádi 240, a győri 225 frt fizetéssel. 
A töbMeké 225 — 150 frt közt váltakozott a középnagy- 
ságú hivataloknál, mig a legkisebb állomásokon lévők 
csak 125 — 120 frt fizetést húztak. Az ellenőr fizetése 
mindenütt csekélyebb volt, mint a harminczadosé s 
100 - 200 frt közt mozgott. De az élelmi czikkek árához 
mérten ily fizetés is biztositotta a megélhetést. E hiva- 
talnokok a kincstár örökös pénzhiányát sem érezték ugy, 
mint például a katonák. A befolyó harminczadból először saját 

M A körmöczbányai íoreált. Ért. 1880—1. 

járulékukat vonták le s csak a maradékot szolgáltatták 
át a kamarának. Annyi pedig a legcsekélyebb harminczad- 
nál is befolyt egy esztendőben, mennyit a tisztviselők 
fizetése kitett. 

Körülbelül megfelelt a harrainczadosok fizetésének a 
postamesterek illetménye. Itt is az állomás jelentősége s 
a kötelezettség, hány lovat kell tartani, alkotott külön- 
böző kategóriákat. A pozsonyi főpostamester évi illetménye 
528 frtot tett. A ki öt lovat tartott, évi 249.60, a ki hár- 
mat, 153.60, a ki kettőt, az 96 frtot kapott, mely három 
havi részletekben fizettetett. Azon fizetésekkel szemben, 
melyeket akkor a sokkal terhesebb és veszélyesebb kato- 
nai állásokban működő magyar honlakosok — a császári 
katonatiszteket jobban fizették — húztak, ez összeg kielé- 
gitönek mondható. így például a veszprémi várkapitány 
csak havi ötven forint fizetést, a közönséges katonák csak 
3 — 4 forint havi zsoldot kaptak s azt is a legrendetle- 
nebbül. 

A főurak udvarában s gazdaságában szintén igen 
sok ember vállalt szolgálatot. A kisebb, sőt középbirto- 
kos nemes készségesen beállt mint jószágigazgató, jogi 
tanácsos, „főember szolga", komornik valamelyik mágnás- 
hoz. Egy-egy főbb magánhivatalnok fizetése igen jelentékeny 
összegre ment. Fő ember szolgájának Péchy Györgynek, 
özvegy Széchy Györgyné — Homonnay Mária 200 frtot, 
negyven kassai köböl búzát, harminczöt köböl zabot adott 
évenkint s ha udvarában volt, szabad asztalt, neki és ina- 
sának. Midőn Szenderei János, mint „szolga" Thököly 
István grófhoz szegődött, lakást, évi húsz forint készpénzt,, 
hat fajlandist, az étekfogókkal szabad asztalt s egy paripa 
számára ellátást kapott. Később a számtartói tisztet is 
elvállalta. Ekkor fizetése negyven forintra emeltetett s 
neje is szabad asztalt kapott az uraságnál. Gróf Nádasdy 
Ferencz csejthei jószágán rendes ügyvédjének, Hidvéghy 

Ferencznek készpénzben 75 frtot, harminczkét* köböl 
gabonát és ugyanannyi zabot, tiz nrna bort s két ártányt 
fizetett évenkint. Ugyanott a major-gazda készpénzt tiz 
frtot, dolmányra és nadrágra 9 rőf morvái posztót, 1 pár 
sarut, 1 czipellöt, 1 süveget; felesége szoknyára való 
morvái posztót 8, fedelére valót 1, zsidó váeznat 3 röfőt s 
egy pár uj sarut ; a szolgálóleány 1 frtot, 8 röf posztót, 
egy pár uj sarut, 3 röf zsidó vásznat kapott. A tehén- 
pásztornak évenkint 5 frt fizetés, csuhára és nadrágra 12 
röf szörposztó, 8 pár bocskor és egy süveg; a disznó- 
pásztornak készpénz 6 frt, (a mellette lévő gyereknek 1 
frt 25 dr.) 21 röf szörposztó, s 14 pár bocskor járt. 
Mindnyájan megfelelő mennyiségű gabonát, lencsét, borsót 
és sót is kaptak. Midőn a kamara 1678-ban Jobbágy 
Istvánt monoki gondviselővé nevezte ki, 25 magyar forint 
készpénzt, 12 köböl búzát, 2 pár csizmát, és egy átalag 
bort adott neki évi fizetésül. Ugyanakkor Horváth János 
monoki vinczellér, ki ő Felsége fiscalis javaira felügyelt, 
évenkint 6 frtot, hat köböl búzát s egy pár sarut kapott 
s egyszersmind elengedték három tallémyi évi adóját.^) 
E kissé száraznak látszó adattömeg érthetően meg- 
mondja, hogy a társadalom némely rétegei kétszáz évvel 
ezelőtt a megélhetés minő eszközeivel rendelkeztek s meny- 
nyire voltak az élet gondjai ellen biztositva. Régi igazság, 
hogy a teherrel, a fáradsággal a javadalom ritkán áll 
megfelelő arányban. Mig a főbb tisztségek viselői — ren- 
desen magok is vagyonos emberek — úgyszólván busás 
fizetést húztak, addig az alantas hivatalnok vagy szolga 
főleg készpénzt, vajmi keveset látott. Ma szorgalmával 
bármelyik gyári munkás nagyobb készpénz jövedelmet biz- 



^) Az itt közlőitek kiadatlan okmányokból vétettek. Ide vágó 
anyag eddig csak a Tört. Társ. 1881. év folyamában — 1626-ból — 
s Erdélyt illetőleg ThaUóczy Lajos : I. Apafy Mihály és udvara 
tanulmányában van közzétéve. 

tosithat magának, mint egykor olyan ember, ki ha nem 
is rangban előkelő, de mindenesetre számottevő hatáskör- 
ben működött. 

11. 

Harczias idők nemcsak jogbiztonságot, védelmet nem 
nyújtanak a munkás osztályoknak, de a munka iránti 
tiszteletet sem ismerik. A vitézi mesterség mellett bár- 
mely egyéb foglalkozás háttérbe szorul s elveszti igazi 
értékét, mert a katona s mindenki, aki kardot visel, meg- 
vetéssel tekint le arra, aki dolgozik. E kicsinylésért, melyet 
az uralkodó elemek részéről tapasztaltak, a munkás osztá- 
lyok egyes rétegei a saját körükben kerestek kárpótlást. 
Visszahúzódtak városaikba, czéheikbe s teremtettek egy 
külön világot, melyben oltalmat, tiszteletet, tekintélyt és 
hatalmat szereztek. Kicsiny világ volt ez, de azokat, kik 
benne éltek, kielégithette, mert a becsületes munkának 
erkölcsileg elismerést, anyagilag sikert biztositott. Ellen- 
ben a munkás osztályok azon része, mely hivatásánál fogva 
kiszorult a mezőre, ki lőn szolgáltatva mindenféle ziva- 
tarnak. A földműves nép a nehéz idők járásának összes 
erkölcsi, anyagi és politikai visszahatásait érezte s helyzete 
minden nyomorúsága kifejezést nyert munkájában, mun- 
kája gyümölcseiben is. Mindenkitől lenézve, mindenkinek 
áldozatul dobva dolgozni sem igyekezett, legalább nem 
többet, mint mennyi a megélhetéshez múlhatatlanul megki- 
vántató minimumképen szükséges s nem jobban, mint 
a mennyi elég volt arra, hogy a reá rótt kötelezett- 
ségeknek látszólag megfeleljen. A jobbágy- vagy rab- 
szolga-munka belső értéke mindig aránytalanul elma- 
radt a fizetett napszámos, a szabad ember munkája mögött. 
De ama korban, midőn annyi országos csapás járult 
hozzá, hogy az emberből kiirtsa a jövővel való törődést, a 

szorgalom és takarékosság ösztönét, az ilyen munka minő- 
sége természetesen a legalantibb szinvonalra stilyedhetett. 
Tétlennek, dologtalannak, lomhának mondják az egykorúak 
a magyar földművest, aki maga semmit sem akar dolgozni 
s ha ökre, lova mosni, főzni, aratni, halászni tudna, mindezt 
is velők végeztetné, maga pedig hasra fekve sütkéreznék 
a napon. Ez a vád azonban nem igaz; a közviszonyok 
demoralizálták a magyar parasztot. Nem dolgozott, mert 
nem látta hasznát munkájának. De mihelyt az állam némi 
jogvédelmet birt neki nyújtani, a parasztban újra föléledt 
a munkakedv, mely nem balt ki belőle egészen soha. 

De a török uralom idején hiányzott e jogvédelem, 
minek folytán a földmüvelés elijesztő módon hanyatlásnak 
indult. Eltérők a nézetek az iránt, felvergődött-e már 
Magyarország a mohácsi vész előtt a baromtenyésztő 
országok alacsony polgárosodási és gazdasági állapotából 
a felsőbb culturfokon álló földmives államok közé. De ha 
az ország egészére nézve ez kétes lehet, a haza némely 
vidékeiről bizonyos, hogy a nagy haladást jelző átmenetet 
megtették. Különösen a dunántúli megyékben, a régi 
római műveltség e szinhelyén lakott nemzeti királyaink 
korában túlnyomóan földműves nép s a néhol nagyszerűen 
kifejlődött vizvédelmi rendszer a mezőgazdaság fejlődött 
stádiumára vall. Az úgynevezett Kis Magyar Alföld, az a 
termékeny medencze, mely Győr, Mosony, Soprony, Pozsony, 
Nyitra megyékben terül el, főleg dunántúli részét illetőleg 
kitűnően keresztül vitt és gondozott gát- és csatorna-rend- 
szerrel birt, mely lehetővé tette, hogy mentében virágzó 
gazdasági élet fejlődjék. De a XVI. század csapásai ezt a 
rendszert is romba döntötték. A vizek nélkülözvén a gon- 
dozást, újra elfajultak, mit elősegitett az, hogy straté- 
giai tekintetekből vagy várak védelmére némely folyónak 
uj irányt adtak, vagy uj ágakat hasítottak ki belőle. En- 
nek folytán a jólét helyét ismét az inség foglalta el s 

amit a Jakosok munkájának termékeiből a török vagy a 
német meghagyott, azt az árvizek semmisítették meg. Az 
egész vidék, de különösen a Hanság roppant arányban 
elmocsárosodott s a sok törvény, mely e baj ellen hozatott, 
papiron maradt, mert a pénzhiány s a törökvész miatt a 
néha megkezdett munkálatokat sem lehetett folytatni. 

Zala, Somogy, Tolna, Baranyamegyék elnéptelenedése 
szükségképen maga után vonta a gazdasági életnek a 
legkezdetlegesebb színvonalra való visszaesését. E megyék 
azon részeiben, melyek török uralom alatt álltak vagy rom- 
bolásainak közvetlenül ki voltak téve, ember is alig élt, ki 
a földet megművelje. Mértföldnyi területen nem akadt falu, 
aot fa sem ; a talajt fű borította, mely embernyi magas- 
ságra nőtt s kitűnő táplálékul szolgált a marhának. A 
kevés nép, mely e vidéken tengődött, csakugyan főleg 
pásztor emberből állt, nádkunyhóban lakott s baromte- 
nyésztést űzött. Veszély idején a marhát másfelé lehetett 
hajtani, biztonságba lehetett helyezni, csöndesebb időkben 
pedig el lehetett adni, mert a marha kiszállítása könyeb- 
ben volt eszközölhető, mint a nyers terményeké s így 
akkor is a legfontosabb kiviteli és kereskedelmi czikkek 
közé tartozott, A dunántúli országrész tehát bebizonyit- 
hatólag visszahanyatlott a török uralom folytán a gazda- 
sági fejlődés felsőbb fokáról olyanba, melyből a nép 
intelligentiája és szorgalma és a közviszonyok kedvezőbb 
alakulata mellett századokkal előbb szerencsésen kiver- 
gődött. 

Kevésbé mostohán alakult a mezőgazdaság ama 
területen, mely a törökök közvetlen támadásaitól mentve 
volt. Ismételve említik ezt a külföldi utasok s Brownnak 
és Siraplícissirausnak egyaránt szemébe ötlött az óriási 
különbség a török és nem török Magyarország gazdasági 
állapotai között. Különösen a Szepesség, melynek kisebb 
helységeiben a mezőgazdaság a lenszövés és állattenyész- 

tea mellett jelentékeny tényezővé emelkedett, élt kielégítő 
anyagi viszonyokban. Csakhogy a földművelés hazája 
nem a hegyvidék. Magyarországban mindenütt folytatnak 
ugyan mezőgazdaságot, de ennek igazi otthona mégis a 
síkság, a nagy róna, nemcsak a magyarság, hanem Európa 
e dus éléstára. A felföld hegy- völgyei, erdei és zordonabb 
éghajlata a lakosság minden erőlködése daczára szoros 
korlátokat húznak a földmivelésnek, mely világszerte meg 
szokott állani a hegység és az erdővidék alján. Már pedig 
az a kiterjedt föld, az a kifogyhatatlan termékeny ségü, 
csaknem kétezer négyszög mértföldnyi terület, mely a 
hegységen innen esik, többé-kevésbé, de mindenesetre 
olyan mértékben, hogy a talaj okszerű és szabályos 
művelését lehetetlenné tette, török uralom alá került. 
E tény azután még a rónára is rányomta sajátszerű 
bélyegét, a vadon pusztaság . jellegét. Az emberek akkor, 
mint egy német iró^) mondja, nem azért lakták e gazdag 
talajt, hogy termését szedjék, hanem azért, hogy verőkkel 
kövérítsék. 

Egyhangúnak tartották az alföldi rónát, mig Petőfi 
lánglelke föl nem tárta, dalba hem öntötte csodálatos 
szépségeit. De aki ma nem a költő, hanem a gazda meg- 
figyelő szemével járja be, azt is elbűvölhetik az emberi 
tevékenység és szorgalom mindenütt jelentkező nyomai. 
Zöld elő fák hosszú sora szegélyezi a tagositott birtokré- 
szeket ; fehérlő tanyák, gazdasági épületek, és nagy telepek 
tarkítják a tájat, munka idején ezer meg ezer dolgos kéz gon- 
dozza, szedi össze a természet bőkezűségének gyümölcsét, 
mindenfelől a hasznos házi állatok zaja hangzik, a távolból 
a falvak házai látszanak s innen is, onnan is templomok 
kimagasló tornyai üdvözlik a vándort. Kétszáz évvel ezelőtt 
a róna arczulata nem hasonlított a mostanihoz. Inkább 



') Ditz. Ung. Landwirthschaft. 

az amerikai prairie, az ősvadon benyomását tette. Fa nem 
volt sehol, mértföldekre nem találkozott falu s az is lehe- 
tőleg elrejtőzött, hogy észre ne vegyék lételét. Csak itt- 
ott látszott valami szegényes tanya vagy egy magányos 
juhakol. Simplicissimus bejárta e vidéket, a Hortobágyot 
és környékét, midőn erdélyi területre utazott. Itt kezdődik 
a pusztaság, mondja, hol öt napi járásra nem találni 
falut s az utas éjjel-nappal szabad ég alatt kénytelen 
maradni. Egy-két ember nem is mert e pusztaságon 
átutazni, hanem bevárta, mig nagyobb számmal tár- 
sai akadnak. Egész karavánok, néha ötven szekérrel 
gyűltek össze, mint az afrikai sivatagban, hogy a veszé- 
lyes utat együtt tegyék meg. Éjjelre sátort ütöttek^ 
mindenki feje alá rejtette kardját, hogy szükség esetén 
nyomban kéznél legyen. Kis és középnagyságú sasok, 
darvak szárnyaltak a levegőben vakmerően közeledve 
az emberhez, mintha rá akarnának támadni, amit sokszor 
meg is tettek. A fű mindenütt oly nagyra nőtt, hogy a 
lovas embernek csaknem válláig ért s a kocsi és lő el 
is lünt benne, valamint a sok ökörcsorda és gyulya, 
melyek télen-nyáron itt legeltek. Itt hizlalták a temérdek 
sertést is, főleg ősznek évadján, mikor tele volt kondával 
a róna. De nemcsak ezzel, hanem mindenféle kigyóval, 
vizi madárral, mert helyenkint nagy tócsák, posványok 
terültek el, melyekben bőségesen tenyészett a vad. Ide 
menekült az emberi társadalom elzüllött része is. Itt 
húzódtak meg a haramiák, prédára leső törökök, vagy 
martalóczok, kik emberrablásból éltek s az elrablott embe- 
reket rabszolgaságra eladták. Ilyen volt az alföld képe 
általában, habár Pesttől Szegedig kissé tűrhetőbbé alakult 
a helyzet. De a nyuzó-fosztó katonák miatt egyes városok 
ott sem művelhették távolabb eső földjeiket s csupán a 
kertek alatti kis területre kellett szoritkozniok. 

A barbárság állapotába hanyatlott tehát vissza az 

ország legáldottabb, legtermékenyebb része az ozmán 
uralom idején s a földművelés siralmas állapotáról épen 
egy török vitéz tesz tanúbizonyságot. Megérdemli, hogy 
neve fennmaradjon, mert kevés olyan bölcs és felvilágosult 
ember volt hitfelei közt, mint ö. Ogler bégnek hivták, 
három világrészt bejárt s ottan szerzett tapasztalatait hir- 
dette a magyaroknak. Azt tanácsolja nekik, hozzanak 
olyan törvényt, hogy a nép a földet jobban megművelje, 
különben tönkre jut az ország. Aki hazája földjét műveli, 
az erős lesz s nem vész el s ha minden magyar tiz köböl 
búzát termelne, minden magyarban két vitéz sziv lakoznék. 
Most azonban — mondja — minden ilyen magyarra ezer 
korcs esik s az o rosszaságokért segiti az isten az ozmánt. 
A nemeslelkü török hasonló hévvel hirdette a befásitás 
szükségét. Keresztény foglyait szabadon ereszté, ha meg- 
igérték, hogy mindegyikük harmincz fát ültet s kétszer tiz 
köböl rozsot termel. Jobbágyaitól azt követelte, hogy az 
egy forint adó fejében, melylyel neki tartoztak, egy-egy 
fát ültessenek. Rendeljék el ezt a magyarok is; ok azon- 
ban —7 állitja — oly istentelenek, hogy még az ültetett 
fát is kivágják, noha ezzel nem az ellenségnek, hanem 
^aját hazájoknak okoznak kárt. Feleuiliti, hogy sem ő, 
^em más török nem fogja egyik magyar szomszédját 
háborgatni, ki kétszer ötven fát és kétszer tiz köböl 
rozsot szokott termelni, mert az ilyen ember sohasem 
lehet gonosz ember. ^) Az sem lehet gonosz ember, ki ily 
nemesen gondolkodott s oly helyesen fogta fel a föld- 
müvelés nagy erkölcsi és anyagi jelentőségét. De buzdí- 
tása megtört a viszonyok ellenállhataiian hatalmán s csak 
azt mutatja, hogy a mezőgazdaság kétségbeejtő állapota az 
emberségesebb török földesurak figyelmét is magára vonta. 



1) Ogler bég levele Kiss István solymosi kapitányhoz, Böhiu 
Délmagy. Tört. I. 

A föld buja termékenysége, kimerith étlen produc- 
tivitása azonban rendes években fedezte a lakosság táplálék 
szükségletét, ámbár a íödművelés, ahol megmaradt, ott is 
kezdetleges módon folyt. Csűr, gazdasági épület még a 
nagyobb birtokosok jószágain sem mindenütt akadt. Asz- 
tagba rakták a termést s szabadon kitették az időjárás 
minden viszontagságának. A cséplés négy — hat lóval, 
vagy ökörrel folyt; sok mag maradt u kalászban s munka 
közben a marha is folytonosan evett. A gabonát nem 
magtárakban, hanem a földbe ásott vermekben helyezték el. 
Már akkor szokásban volt, hogy az aratás előtt a felföldről 
tömegesen levándoroltak a munkások az alföldre; néha 
ötven tót, vagy rusnyák munkás volt egy csoportban s 
negyed-, ötöd-, hatod-, hetedrészért végezte az aratást 
és cséplést. A vetett terület azon részét, hol a gabona 
ritka volt, vagy rosszul sikerült, le sem aratták, hanem 
rábocsátották a marhát. Ez is arra vall, hogy a gabona 
csekély csere-értéket képviselt s a földműves nem is akart 
belőle többet, mint a mennyi épen elég volt, hogy vető- 
magja és annyi készlete maradjon, mennyiből a jövő 
termésig megélhet. Mint kereskedelmi czikk a magyar 
gabna csak mellékszerepet játszott s mint kiviteli áru 
egyáltalán nem jött szóba. A szállitás nehézsége folytán 
még az ország egyes részei termékeinek kicserélése is 
igen szerény mérvben történhetett. Odafenn Árvában, 
Liptóban zabkenyérrel éltek az emberek, habár Nyitrában 
kitűnő búza termett és a kenyér rendkivűl olcsó volt. 
Eleget csúfolták már akkor tótjainkat, hogy a lovak majd 
bepanaszolják őket az ur istennél, mert eleszik előlök a 
zabot.^) De ez nem rajtok múlt; bizonyára szivesebben 
ették volna a pompás madárlátta búzakenyeret, ha a 
közlekedési viszonyok és anyagi helyzetök lehetővé tette 



^) Simplicissimus s a tótoki-a irt gunyversek Thalynál. 

volna a jó alföldi búza beszerzését. De még nagy szükség 
esetén sem igen volt bozzá módjuk s megtörtént, hogy 
az ország egyik részén inség, éh-halál uralkodott, mikor 
másik részét dus terméssel ajándékozta meg a gondviselés. 

Az egyetlen vevő, ki a gabonát időnkint nagyban szokta 
összevásárolni, maga az állam volt. Ez rendesen olyankor 
történt, midőn háborúra készült s a várakban elhelyezett 
vagy a mezőben táborozó armada számára élelmi készlet- 
ről kellett gondoskodni. Béke idején a terménybeli adó 
vagy a dézsma és negyedjövedelem fedezte e szükségletet 
s ha nem fedezte, ha nem folyt be rendesen, akkor sem 
sokat vásárolt a kincstár. Legfölebb éhezhettek a katonák. 
De mikor hadi veszély állt kilátásban, a becsi kormány 
nem vehette ily könnyedén a dolgot.^) Ilyenkor a pozsonyi 
kamara kiküldötte megbizottait ama vidékre, hol bővebben 
termett a gabona s nyakra-főre összevásárolta a készle- 
teket. Néha idő sem volt a megrostálásra s a gabonát 
csak ugy porosan, amint a veremből kikerült, vitték a 
vizi- és szárazmalmokba, ott sebtiben megőrölték, hordóba 
rakták s ugy szállitottak rendeltetése helyére, hol profunttá 
sütötték. Az eladók mindig a nagybirtoku főurak, főpapok 
és nemesek voltak, kiknek vermeiben ezer és ezer mérő 
búza vagy rozs volt felhalmozva, kik azonban csak kész- 
pénz-fizetés mellett szokták vermeiket megnyitni. Parasztok- 
tól a kincstár nem vásárolt ; ha a parasztnak néhány mérő 
fölöslege maradt, az rendesen a helyi fogyasztás szükség- 
leteire kelt el. 

Sok olyan terméket, mely ma milliókkal gyarapitja 
a nemzeti vagyont s egész vidékek főkereseti forrását 
alkotja, kétszáz évvel ezelőtt egyáltalán nem ismert a 
magyar mezőgazdaság. Búza, kétszeres, rozs, árpa, zab, 

^) Az 1663-ki háború alkalmával tett jelentékeny ilyen gabna- 
vásárlásról számos levél maradt fenn. Orsz. Lev. a kamarához int. 
levelek 1660—69. A. csomó. 

komló képezték a tömeges termesztés főbb tárgyait. A 
burgonya, dohány, repcze, kukoricza, czukorrépa s sok 
más, ma nagyértékü földművelési termék, ha nem is mond- 
ható egészen ismeretlennek, legalább a királjá Magyar- 
ország gazdálkodásában még nem emelkedett számbavehető 
fontosságra. A tengerit, a török búzát a XVII. században 
már termesztették a magyar korona mai területén, de 
főleg a török alatti déli vidéken s Erdélyben. Királyi 
földön azonban sem az úrbéri összeirások, sem ama kor 
gazdasági művei nem emiitik, kétségtelen bizonyitékául 
annak, hogy termelése a királyi megyékben még sehol 
«em öltött nagyobb arányokat. A „repczen" szintén nem 
volt ismeretlen, tenyészett vadon és a kertekben. Az 
utóbbit zölden salátához használták, magvával pedig 
mustármag gyanánt éltek.^ A burgonya, vagy mint akkor 
nevezték földi alma szintén kizárólag kerti vetemény volt 
mint a kor gazdasági irója Lippay János mondja, 
„egyéb hasznát nem vehetni, hanem az ételben főzik 
mind hússal, hallal s magánosan, mint a cauli-rapit.'* Ma 
ez akkor kevéssé használhatónak tartott növényből valami 
harmincz millió métermázsát termel az ország s minden 
egyes lakosára körülbelül két egész métermázsa esik az 
évi productióból. Egyébiránt a krumplitermelés nem 
csupán nálunk, hanem Európaszerte mindenütt csak a 
XVIII. században terjedt s főleg e század utolsó évtize- 
deiben lett általánossá hazánkban. 

A dohány, az ország gazdasági jövedelmeinek egyik 
legdúsabb forrása szintén csak Buda visszafoglalása után 
kezdett nagyobb mérvben termesztetni, sőt mint nemzet- 
közi kereskedelmi és kiviteli czikk csupán az angol-amerikai 
szabadságharcz óta játszik kiváló szerepet. De ismerték 
és termelték már a török időkben, melynek utolsó évtize- 



^) Lippay János Posoni Kert. 11. 

Acsády : Magyarország. lo 

deiben a dohányzás úgyszólván már nemzeti szokássá vált. 
A termelés azonban, főleg királyi területen igen jelenték- 
telen lehetett. Lippay egyik gazdasági könyvében') emliti^ 
hogy ^tabákát** Boldog-Asszonynap tájban kell vetni s 
hasznavehetőségéről csak annyit tud, hogy „igen jó mind 
a levele, mind a kifacsart leve és a levelének megtört 
pora is a sebekre." Inkább gyógy fűként emliti tehát, 
noha a pipázás, és burnótozás már javában folyt a 
társadalom minden rétegében s az uj szokás ellen ép oly 
hasztalan, mint a külföldön inditottak irtó háborút az 
államhatalom — Erdélyben — valamint a különböző 
egyházak ott is, nálunk is. A dohányzás keletről hatolt 
át Magyarországba s a török pasák már a XVI. század- 
ban ajándékoztak egy-egy pipát főurainknak, kik azon- 
ban ritkaságaik közé helyezték el, mert nem tudtak vele 
mit csinálni. Ugyanily helyzetben volt még Bethlen Gábor 
fejedelem, ki 1614-ben kapott egy pipát ajándékba. Utóbb 
azonban rohamosan terjedt a dohányzás s a század het- 
venes éveiből származik a „nagy pipáju, kevés dohányu* 
ismeretes mondás. Különösen a katonák dohányoztak általá- 
ban s a jászok 1671-ik panaszlevelökben^) fölemiitik, hogy 
a dohány nem fogy ki a végbeliek szájából s a hol meg- 
jelennek, mindenütt dohányt kivannak a lakosoktól, kik, 
mint e panasz sejteti, nem termelték, hanem pénzen voltak 
kénytelenek azt megvásárolni a zsaroló katonák számára. 
Az urak körében szintén nagyon elterjedt a szokás s mint 
sok régi leltár mutatja, mindenütt volt dohányos zacskó, 
némelyik igen diszes; voltak továbbá pipák, pipaszárak^ 
s a hozzá való ezüst eszközök. Az egyház főleg papjait 
és tanitóit igyekezett e szenvedélytől visszatartóztatni s a 
többek közt a sáros-zempléni ev* esperesség 1683-ban 



Calendarium Oeconomicum 1662. 
') (gyárfás IV. 333. 

kimondotta, hogy amelj pap dohányzik, az két, a tanitó 
pedig egy arany bírságot fizet. Erdélyben maga az állam tett 
szigorú intézkedéseket a pipázás és burnótozás, sőt álta- 
lában a dohány-behozatal és termelés ellen. Apafy Mihály 
fejedelemnek e téren magának is kellemetlen tapasztalatai 
voltak. Mikor az 1663-ki háborúban az érsekújvári, török 
táborban járt, az erős és szokatlan finom török dohánytól 
súlyosan megbetegedett. „Ekkor a fejedelem nagyot monda 
rula — Írja egyik útitársa,') — hogy a tabákfüst szivást 
eltávoztatná, melylyel az előtt élt vala; de itt ártalmas 
voltát megtapasztalván, megutálá s másoktól is tiltá.*^ 
Csakugyan megtartotta fogadását. Eltiltotta Erdélybe a 
dohánybehozatalt, mely sok pénzt visz ki az országból s 
megtiltotta nemesnek és parasztnak egyaránt a dohányzást. 
A tilalom ellen vétő nemes ötven, a paraszt hat forint 
birságot fizetett. De mint mindenütt, a Királyhágón túli 
fejedelemségben is hatástalan maradt a^, söt a behozatal 
eltiltása lendületet adott a belföldi productiónak. Noha 
1683-ban a „káros és veszélyes" növény termesztését az 
illető földbirtok lefoglalásának és elvesztésének terhe alatt 
megtiltották, a dohánytermelésnek s a dohányzásnak nem 
lehetett többé gátat emelni. 

A bécsi kormány ezt idejében belátta s az emberek 
dohányzási hajlamait nem czéltalan tilalmakkal korlátolni, 
hanem inkább pénzügyileg értékesíteni törekedett. Ausztriá- 
ban már 1670 óta létezett a dohány-monopólium, habár 
a mostanitól elütő kezdetleges formában; de valami hasz- 
not mindenesetre hozott az államnak. E financz-politikai 
irány a magyar törvényhozásra is visszahatott s ez okozta, 
hogy a dohányzás és dohánytermesztés ellen állami tör- 
vényünk nincs, sőt a kincstár már azon időben annyira 
számba vette e szokást és elterjedését, hogy a várakban 



^) Dagon ledülése. 1670-ki munka. Bevezetés. 

állomásozó katonaság részére más szükségletekkel együtt 
dohányról sem feledkezett meg gondoskodni. 

A földműveléssel karöltve haladt a kerti vetemények, 
gyümölcs és szolo termelése. E téren a XVII. században a 
sürübb érintkezés íolytán, mely az előrehaladott nyugat és 
hazánk közt fejlődött, figyelemre méltó haladás észlelhető. 
Számos hasznos növény, főleg vetemény azon időben honoso- 
dott meg nálunk. Ilyen a zeller, melyről azt mondja Lippay, 
hogy „ezt a füvet és gyökeret ugy kell neveznünk, amint a 
a németek nevezik, mivel nem régen^) származott Magyar- 
országba s még ez ideig más nevét nem találták". Ilyen 
a Cauli fioli (karfiol), a Cauli rapi (kalarábé), rapo Cauli 
(egy répafaj), melyek „nem régen származtak be orszá- 
gunkba** ; sőt a karfiol-magot a meghonositás után jó 
ideig külföldről szerezték be, mert „még föl sem találták 
a módját, miképen itt a mi országunkban jó magot hoz- 
hasson." Ilyen a vörös retek, — a fekete termett nálunk 
is, sőt kedvencz eledel vala, melyet nem csupán sóval, 
de lépes mézzel is ettek, — a paszuly egyes fajtái s sok 
más hasznos vetemény, melyek ma általánosan termeltet- 
nek az országban s nagyban hozzájárulnak a lakosság 
élelmezéséhez valamint jövedelme gyarapításához. Meg- 
honositásuk Német- és Olaszországból nagyrészt Lippay 
György esztergomi érsek érdeme, kinek Pozsonyban orszá- 
gos hirü veteményes-, gyümölcsös- és virágos kertje volt, 
melyről ritka becsű három kötetes s a gazdasági ismere- 
tek népszerüsitését czélzó munkát irt Lippay János jezsuita 
atya, a kert gondviselője. Gazdasági életünk történetében 
a két Lippay kegyeletes megemlékezést érdemel, mert az 
egyiknek kertjéből, s a másiknak könyve segélyével ter- 
jedtek el az újonnan meghonosított vetemények ország- 
szerte, előbb az urak, azután a parasztok kertjeibe. 



') Lippay Posoni K. második kötete 1664-ben jelent meg. 

A kertészet, mely a lakott helyek, városok, várak, 
helységek közelében sokszor a védett helyeken belől 
húzhatta meg magát, egészben véve, magasabb színvonalon 
állt, mint a tulajdonképeni földmüvelés, noha nemzetgaz* 
dasági jelentőség tekintetében nem vetélkedhetett vele. A 
vetemények közül a legáltalánosabban elterjedt a káposzta, 
a közönséges és az olasz s más fajta is. „A káposzta, irja 
Lippay, a magyaroknál oly közönséges palánta, hogy 
a szegény ember alig élhet nélküle, sőt a savanyitott 
káposztát még az eleinktől maradt névvel Magyar- 
ország czimerének szoktuk nevezni.* Épen ugy el 
volt terjedve a dinnye, de több fajta csak azon idötájt 
honosodott meg. Ebéd után ették más gyümölcs előtt az 
uraknál, a község pedig amikor kaphatta. De ez a min- 
denütt termelt dinnye akkor nem a görög, hanem a sárga 
dinnye volt. Ismerték a görög dinnyét is, de azt mondot- 
ták róla, hogy nem oly kedves-édes, mint a másik. Főleg 
a fehér bélü volt elterjedve, a vörös bélü kevésbé fordult 
elő. Mint ritkaságot jegyzi föl Lippay, hogy egy neveze- 
tes dinnyés gazdasszony oly öreg — sárga — dinnyét 
nevelt, mint az öreg fehér tökök s oly görözdesek voltak, 
bélök oly temérdek volt, hogy alig érte ember által a 
késsel és csak igen kevés magvok volt, de későre érte- 
nek meg. 

A gyümölcstenyésztés szintén szép lendületet vett, 
főleg a háborúktól távolabb eső vidékeken. Fenn a hegyek 
közt „azokban a hosszú falukban*, Turóczban, Trencsén- 
ben, Szepesben, valamint a Tisza mellett, a Bodrogközben^ 
a Szamosközben sok volt a gyümölcsfa s néhol nemcsak 
kertekben, hanem az erdőben és mezőn ^) nagy mennyiség- 
ben tenyésztetett. Legelterjedtebb volt az alma, körte és 
szilva, melyek számtalan faját ismerték ; némely faj ellen- 



^) Fröhlich : Cinosura stb. 

beu akkor honosodott meg, mint például egy „főkörtvély*, 
a Carabella Olaszországból. Ismerték az egrest is, de a 
a tiszta vörös a pozsonyi érseki kertből terjedt el nálunk- 
A ribizkét akkor Szent-János szöllőcskéjének, vagy tengeri 
szöllöcskének nevezték s ebből szintén több, nálunk addig 
ismeretlen faj volt a pozsonyi kertben. A gyümölcs egy 
részét épen ugy, mint némely kerti veteményt nádmézbe, 
czukorba vagy mézbe becsinálták s ezt a befőttet nevez- 
ték akkor lictariumnak, confectumnak vagy a „mint az 
együgyű magyarok mondják: confrejtnek." Másik részét 
megaszalták vagy elrakták télire még pedig a Tisza-Szamos 
vidékén akként, ho^y künn a kertben száraz és szellős helyen 
valami másfél ölnyi széles, négy-öt öl hosszú s az övezőig való 
mélységű vermet ástak. Ezt alul megrakták szalmával vagy 
sással, oldalait pedig náddal s megtöltötték tetézve a vermen 
felül gyümölcscsel, leginkább almával. Azután sással jól 
befödték, hogy viz bele ne szivárkozzék. így az alma meg- 
maradt télire s ha a legfelsőbb réteg néha meg is fagyott, 
azon alul minden frissen megmaradt. A termett gyümölcs 
azonban csak a helyi szükséglet kielégítésére szolgált. 
Mint kereskedelmi czikk még nem játszott szerepet s leg- 
fölebb a városok közelében látott belőle némi pénzt a 
gazdaember. De mint kellemes, szórakozást nyújtó időtöl- 
tésnek, a gyümölcsészetnek a társadalom minden rétegében 
sok kedvelője akadt s urak, polgárok, parasztok szivesen bi- 
belődtek az oltással, nemesitéssel s általában kertészkedéssel. 
Tokaj szőlő vesszejének nedve ősrégi időktől ismertté 
tette a magyar bort Európában. De az ország méltán 
hires volt többi borairól is. Mindnyájok közül királyi 
fénynyel magaslott ugyan ki a tokaji, de sok más fajta is 
nagy kedveltségnek örvendett. Török területen leghíresebb 
volt a verőczei, melyet egész Konstantinápolyig elszállí- 
tottak s a szerémségi. A királyi területen a rusztit s más 
ma is jó hirben álló borokat dicsérik az egykorúak. A 

tetemes fogyasztás folytán azonban termeltek bort min- 
denütt, hol a climaticus viszonyok megengedték. A leg- 
himevesebb termelő vidék mégis a Hegyalja maradt s 
ennek bora lön ama kor kiviteli kereskedelmének egyik 
legfontosabb czikke, ámbár a szomszéd országok mindent 
elkövettek, hogy az exportot egészen vagy nagy mértékben 
meggátolják. A Hegyalja szőleinek igen tetemes része a 
Bákőczy-család tulajdonát képezte. De más föranguak is 
szereztek ott szőlőt s urak és hölgyek sokszor személyesen 
elmentek a szüretre, mely vigan, zajosan folyt le. De á 
Buda visszavétele előtti években ez a vigalom is meg- 
szűnt. Több éven át csak katonai fedezet mellett lehetett szü- 
retelni,^) A hires aszubor készitése a XVH. század elején 
jött divatba^) s pár évtized múlva általánosan elterjedt. 
A tokaji s általában a magyar bor Lengyelországon át 
jutott a világkereskedelembe. Ausztria egészen eltiltotta 
a magyar bor behozatalát, mi országgyűléseink részéről 
Örökös panaszra adott alkalmat, melyek a monarchia két 
fele közt a rendes vám lefizetése mellett a teljesen szabad 
árucserét és kereskedelmi forgalmat hangsúlyozták. De 
Ausztria még az átvitelt is megtitotta s Lipót király csak 
Sopron, Ruszt és Kis-Marton városoknak engedte meg, 
hogy Ausztrián át Cseh- és Morvaországba évenkint valami 
harminczezer akót szállithassanak. ) Lengyelország felé 
szintén sokféle akadálylyal járt a kivitel. Nemcsak a súlyos 
vámok nehezitették. Lengyel alattvalónak be sem volt 
szabad jönnie hozzánk bort vásárolni s csak az a bor 
ment ki, amit kereskedőink magok szállitottak lengyel 
földre, hol sokféle zaklatásnak voltak kitéve. De e ked- 
vezőtlen viszonyok daczára a magyar bor kivitele Lengyel- 

Spankau tábornok rendeletei 1673- és 4-ben Zemplén- 
megyéhez a megye levéltárában. 

^) Horváth Mihály kisebb művei III. 

*) D'Elvert ziir Oest. Finanzgeschichte 224. 

ország felé néha jelentékeny volt s az 1637 — 41. években 
62.965 nagy és 131 kis hordó bort vámoltak el tizenegy 
felső-magyarországi harminczadhivatalnál Lengyelország 
számára.') Néha a király egyes főuraknak engedélyt adott 
bizonyos számú hordó bor vámmentes kiszállitására, mint 
például gróf Wesselényi nádornak ezerkétszáz hordó borra. 
A borászat tehát már akkor fontos és jövedelmező köz- 
gazdasági tényező volt, s a külkereskedelemben valamint 
a belső fogyasztásban jelentékeny szerepet játszott. A fo- 
gyasztók közé tartozott első sorban maga a lakosság, a 
török is. A magyar földön élő törökök közt nagyon elter- 
jedt a borivás. Hogy ne sértsék a mohamedán vallás 
törvényeit, a magyar bort elnevezték sorbetnek.^) Ez főleg 
a véghelyeken történt, hol a katonaság a vallás dolgában 
nagyobb szabadságot élvezett. Ellenben a kevésbé expo- 
nált területeken a hatóságok szigorún ügyeltek rá, hogy 
a mohamedán ember bort ne igyék. Elrendelték, hogy 
keresztény vagy zsidó ne merjen töröknek bort eladni. 
Minthogy ebből főleg a zsidókra sok baj háramló tt, Budán 
a rabbi egyáltalán megtiltotta hiveinek a borral való 
kereskedést.^) 

Ha a dus alföldi róna kövér talaján csak itt-ott 
termett a búza arany kalásza, annál nagyobb mérveket 
öltött a marhatenyésztés. A népesség arányához képest a 
baromtenyésztés terjedelme igen jelentékenynek látszik. 
Meg volt hozzá minden előfeltétel. Volt műveletlen terület 
elég, melyen bőven nőtt a tápláló fű, melyen mindenütt 
volt viz, mert a rónát a folyók, patakok, erek egész háló- 
zata lepte el s itt-amott nagy tavak, posványok is képződ- 
tek. A marha megélhetésének kellékei meg voltak tehát 



') A hivatalos kimutatás Orsz. Lev. 

') Benaglia útirajza. Németül megjelent 1683. 

'^) Kohn Sámuel: Héber kútfők stb. 

bőven s igy tenyésztése aránylag könnyen volt eszközöl- 
hető. Brown szerint Magyarországból évenkint valami 
százezer ökör hajtatott ki külföldre, részben Velencze, 
vagy Lengyelország, de nagyobbára Bécs felé, mely már 
akkor is főleg hússal hazánkból látta el magát. Bécsben 
volt egy keleti kereskedelmi társaság, mely az osztrák 
főváros élelmezésére állandó vevője volt a magyar- 
országi marhának. Brown hallotta azt is, hogy hazánknak 
olyan kimerithetetlen a marhaállománya, hogy Európa 
nagy részét maga elláthatná hússal.') Ez is megerősiti 
a marhatenyésztés túlsúlyát a földműveléssel szemben. 

Különösen a szarvasmarha, bivaly, mely szántásra 
is használtatott és a magyar fajta, hosszú gyapjas juh 
tenyésztetett nagy mértékben. Nemesebb juhfaj megho- 
nosítására ez időben — 1666 — tett kísérletet Szelepcsényi 
György esztergomi érsek, de sikertelenül. Nagy mértékben 
tenyésztették a sertést, nemcsak az alföld egyes pontjain, 
főleg a Hortobágyon, hanem makkos vidékeken mindenütt, 
igy Munkácson és Horvátországban, honnan évenkint sok 
ezer darabot hajtottak az ország különböző részeibe. Volt 
továbbá jelentékeny lótenyésztés, ami harczias országban, 
hol a védelmi rendszernek legfőbb eleme még mindig a 
lovasság volt, a viszonyokból következett. A magyar lovat 
kicsinynek, de igen jó lábúnak mondják, mely katonai 
czéloknak kitűnően megfelelt. Egy jeles hadvezér, Forgách 
Simon, a magyar és német katonát összehasonlítva ezt 
mondja: Váljon (a németnek) lova-e jobb, mely ha 
huszonnégy óráig nem eszik, dög ; a mienk akkor vidámabb. 
Főuraink szivesen foglalkoztak sporttal; voltak méneseik, 
sőt magyar nyelven a lótenyésztésbe vágó munka is jelent 
meg.*^) Szerző külföldi tapasztalatait foglalja össze s szám- 



M Idézett műve 91. lap. 

^) Lovak orvosságos szép uj könyvecskéje. Lőcse, 1676. 

talán ,jó receptát*' ad a lovak mindenféle betegsége ellen, 
melyek közt szerepel az is, ha a ló megbabonáztatik. Ez 
ellen — irja — élj: Végy perje-füvet; öt levelű füvet, 
egy-egy lótot porrá törtön ; egy lót égetett embertetemet 
törtet; egy lót a vízparton kivetett fából vakartat. Mind- 
ezt össze kell vegyiteni, egy itcze boreczetbe tenni s 
három izben beadni a lónak, melynek serénye alá ember- 
csontot kell kötni. Minek után, mondja a jámbor iró, 
hidd el, hogy meggyógyul. 

Az aprómarhatenyésztés szintén fejlődött állapotban 
volt, noha töméntelen vad, túzok, fogoly, fáczán s más 
szárnyas akadt s szolgált a lakosság rendes táplálékának 
egyik fontos alkateleméül. A baromfi sorában számos kül- 
földi faj, niederlandi farkatlan tyúk, kalkuttai kakas s más 
efféle szerepelt. Végül emlitést érdemel a méhészet, a 
mezőgazdaság e költészete, mint mondani szokták. A 
méhészet nálunk mindig virágzott s már az 1481 : L 
t. ez. ősrégi szokásra hivatkozik, midőn a jobbágyoknak a 
a méhek után fizetett tizedéről szól. De a földműveléssel 
ez is hanyatlásnak indult a török világban s leginkább 
az ország nem földraivelő részeire szorítkozott. Főleg 
Eozsnyó vidékén és Horvátországban termeltek kitűnő 
mézet és viaszt, mely keresett forgalmi czikk volt, ámbár 
a czukor általános elterjedése a mézfogyasztást egyre 
szűkebb határok közé szorította. 

A marhatenyésztés főleg a hódolt területen a róna- 
ságon űzetvén, az ottani nagy városok, Debreczen és 
Kecskemét a marhakereskedésnek is jelentékeny tényezőivé 
vergődtek föL Valóban csodálatot kelthet a férfias bátorság, 
melylyel az alföld munkás magyar népe megküzdött a 
töméntelen akadálylyal, mely akkor a marhakereskedés 
útját állotta. Az utak rosszasága, az élelmezés nehézsége, 
a különböző vám és illeték, melyet fizetni kellett, e nehéz- 
ségek legcsekélyebb részét tették. Sokkal nagyobb feladat 

volt az emberek gonoszságával megbirkózni. Török^ magyar, 
német katonák, zsiványok, harminczadosok egyaránt rabol- 
ták, zsarolták a szegény alföldi embert, ki arra válalko- 
zott, hogy marháját felhajtsa Győrbe, Pozsonyba vagy a 
királyi terület más olyan részeibe, hol vevőre számithatott. 
Emberségesebb] kamarai tisztek néha magok megbotrán- 
koztak az ilyen zsarolásokon. Pedig ha a marha felhajtása 
sok bajjal járt, ép oly nehezen ment a vételár, szerencsés 
hazaszállítása. S mégis akadtak elszánt emberek, kik 
szembeszálltak a sokféle veszélylyel, s fentartották az 
árucserét az állam legtávolabbi részei közt. Akadtak 
némelyek, kik egymagok évenkint másfél ezer darabnál 
többet hajtottak Kecskemétről Győrbe. ') Vakmerő kisérlet 
volt ez, melyben az illetőnek nemcsak vagyona, hanem 
élete, személyes szabadsága is koczkán forgott s az a 
debreczeni kupecz, vagy kecskeméti tőzsér, ki ilyesmire 
vállalkozott, valóban tanusitott annyi bátorságot s végzett 
oly dicséretre méltó munkát, mint azok legtöbbje, kik a 
véghelyeken vitézkedtek. 

A felföld dus érczkincseinek kiaknázására a magyar 
állam mindig kellő figyelmet forditott. A hazai bányászat 
a természet adományainak sokfélesége és gazdagsága folytán 
igen jelentékeny közgazdasági és pénzügyi tényező maradt 
a török világban is, noha sokban szintén megsínylette a viha- 
ros idők járását. A harczias korszakban épen ugy szükség 
volt a vasra, mint az aranyra, s a különböző érezek ásása 
buzgón folytattatott. Néhol a kedvezőtlen viszonyok meg- 
ölték ugyan a bányászatot, mint például Rozsnyón történt, 
de általában aránylag jobban kiáltotta a zord idők hatásait 
mint a földművelés. Selmecz, Körmöcz, Beszterczebánya 
vidékén némely ága épen ez időben vett lendületet, mert 
a bányák kiaknázására a kor technicai haladásai szinvona- 



^) A győri harminczados levele 1642-böl. Orsz. Lev. 

Ián álló gépeket kezdtek alkalmazni. A bányavárosok 
kamarája éyenkint yalami 300.000 írt tiszta jövedelmet 
szolgáltatott a császári kincstárnak s példánl Selmeczen 
1680 körül hetenkint három-négyezer márka ezüstöt ter- 
meltek. Kapcsolatban a pénzveréssel a bányászat elég 
kedvezően jutalmazta a ráforditott munkát. Ez okozta, 
hogy a bányavárosok birtokba vétele mindig nagy szere- 
pet játszott a politika mezején küzdő ellenfelek combina- 
tiőiban. Nem eredménytelenül folyt a művelés Nagy- 
Bányán sem, hol a pénzverdénél az 1660 — 79-ki időszakban 
az összes bevételek 262.810, a kiadások 190.245 frtot 
tettek s igy a netto-jö vedelem 74,074 frtra^) rúgott. 

Kevesebb jelentősége volt akkor a sóbányászatnak, 
mert a máramarosi és Királyhágón túli sótelepek az 
erdélyi fejedelemséghez tartoztak. Innen és Lengyelország- 
ból szállitották a sót a királyi földre, hol csupán Só váró tt 
Sárosmegyében termelték. Itt az 1673 — 79. hét év alatt 
az összes bevétel 103.588 frt 52 dénárt, a kiadás 78.869 
frt 17 drt tett s a tiszta jövedelem 36.052 frtra^) ment. 
A sóeladást néhol a harminczadhivatalok közvetítették. 
De foglalkozhatott vele bárki; egyes főurak gyakran 
vásároltak speculatióra, másutt egész városok nemes lakosai 
foglalkoztak kiválóan sókereskedéssel, mint például Tokaj- 
ban.-) Különösen a végeken folyt élénk sókereskedés. A 
magyar fogságba került török rabok közül a legtöbben 
nem készpénzben, hanem áruczikkel, kelmével, de főleg 
kősóval fizették a váltságot s általános szokásban volt — 
a harminczadosok gyakran panaszolták — hogy magyar 
tulajdonosa készpénzt is adott a török rabnak azért, hogy 
a kialkudott váltságnál néhány száz darab kősóval többet 

•j A részletes kimutatás Orsz. Lev. Limbus 26. 

*) Orsz. Lev. Limbus 26. 

^) Wesselényi nádor egy levelében emliti. Gosnovizer-codex 
Lőcsén. 

szállitson, mert ez a váltság, a ^sarcz" vámmentes volt s 
igy az illető az ily furfang utján szerzett sóért megspó- 
rolta a behozatali vámot. Egyébiránt nem ez volt az 
egyedüli megrövidités, melyet á kincstárnak akkortájban el 
kellett tűrnie. 

Á bányászat ikertestvére az erdészet. Mindkettő a 
hegyek közt van otthon, melyek mélyökben érczeket, 
becses ásványokat rejtenek, hátukon pedig végtelen erdő- 
ket hordanak. Bármi szegény volt fában az alvidék, a 
felföldét áfák megszámlálhatatlan milliói borították s ren- 
geteg erdők lepték el. Magyarországot — felső részét 
érti — sürü erdőségek kerítik be s csaknem egészen meg- 
töltik, mondja az egykorú Fröhlich. E dus kincs nagy 
része megmaradt a jelenkor számára. Akkor a lakosság 
a fát tüzelésre, épitésre, de főleg bányászati czélokra, 
szénégetésre, használta fel. Az épületfakereskedés elég 
élénk volt ; kivált vizi utón, a Vágón szállitották le talpon, 
tutajon Komáromba a fenyőszálakat, épületfát, deszkát, 
zsindelyt. Városok közelében az erdészetre, az irtás és 
pusztitás megakadályozására, a csemeték gondozására némi 
figyelmet forditottak, ámbár a fa bősége folytán az erdő- 
gazdaság okszerű kezelésével még keveset törődtek. Mint 
az őstermelés minden más ága, ugy az erdészet is csak 
a későbbi békés időkben vergődött nagy közgazdasági 
jelentőségre, s emelkedett a nemzeti vagyon legfontosabb 
tényezői közé. 



III. 



Az állam szétforgácsolt területének eszményi egysége, 
a nép különvált töredékeiben szunyadó összetartozandóság 
érzete bizonyos tekintetben az üzleti, de főleg a pénzfor- 
galomban is kifejezést nyert. A magyar vagy a császári 

pénzt mindenütt elfogadta a közönség szent István koro- 
nája mai területén. Török, erdélyi vagy lengyel nralom 
alatti részekben ez a pénz az ámcsere szabályszerű esz- 
köze maradt s az adás-vevés rendes közvetitojéűl szolgált. 
De már Belgrádban véget ért a magyar arany közkelete 
s az utasnak, a ki Konstantinápolyba vagy a kelet más 
pontjára igyekezett, Szerbia mai .fővárosában hollandi 
oroszlántallérral vagy más pénznemmel keUett magát el- 
látnia.') E tény is jelezte, hogy itt csakugyan vége van 
Magyarországnak s a közös múlt traditiói tökéletesen 
kivesztek a szivekből. 

Itthon azonban a pénz hatalmas tényező volt s a kor 
költője Gyöngyössi ékes versekben festi ellenállhatlanságát, 
a roppant varázst, melyet mindenkire gyakorol s a nagy 
hatalmat, melyet birtokosának biztosit, midőn azt mondja: 

Nagy királyné a pénz, nincs is nagyobb ennél, 
Hathatós ereje a pénznek mindennél. 
Kivel nagy hegyet is mély völgygyé tehetnél, 
Mély völgyeket pedig hegyekre emelnél. 

De nemcsak a költő szavaiból ismerjük a pénz hatal- 
mát, hanem idegen utasok is constatálták, hogy a pénz 
a mindennapi életben nálunk mint tőkében szegény népnél 
nyomósabban esik latba mint másutt. Egy franczia^) fol- 
emliti, hogy Magyarországban fél tallér nem csekély aján- 
dék s egy tallér elég egy szolga egész évi fizetésére. 
Kevés volt a forgalomban levő vert pénz — a bankót 
még nem ismerték — s igy minden egyes forint nagyobb 
vásárlási képességet rejtett magában, mint a külföldön. 

A pénz, a mozgó töke hozta hullámzásba a keres- 
kedelmet és ipart, a városi lakosság ezen legfőbb két 
kereseti forrását. Mindkettő a társulás rendszerén, a czéh- 



^) Benaglia id. műve. 31. 
*) Laboureur id. műve. 

rendszeren nyugodott; a kalmároknak szintén megvolt a 
magok szövetkezetök s csak az telepedhetett meg a város- 
ban, ki e társaságba fölvétette magát, miért elég magas 
dijat, tiz girát kellett fizetnie. A városi kalmárok képvi- 
selték a nagykereskedői elemet; összeköttetésben állottak 
a távoli országokkal s ellátták a hazai közönséget a kül- 
földi fejlettebb ipar gyártmányaival, tengerentúli országok 
terményeivel. A németországi és lengyel uralom alatti 
hires tengeri városokkal élénk üzleti viszonyban álltak s 
tekintélyes hitelnek örvendettek. E hitel alapjául egy 
sajátszerű szokás szolgált. A külföldi Ítéleteket még akkor 
hazánkban nem lehetett végrehajtani. De a furfangos keres- 
kedői szellem talált módot, mely a hitelviszonyok rendes 
fejlődését megengedte. Ha valamelyik külföldi kereskedőnek 
egy magyarországi ember adósa maradt, a külföldön lefog- 
lalták bármely olyan városbeli kivitt áruczikkeit, melyben 
az illető adós lakott. Ha például egy késmárki ember nem 
fizette meg valamely danczkai hitelezőnek a maga tarto- 
zását, ez a hitelező lefoglaltatott minden áruczikket, melyet 
bármelyik késmárki lakos Danczkába szállitott. Pedig ez 
gyakran történt, mert kereskedőink nemcsak az importtal, 
hanem hazai terményeink exportjával is foglalkoztak. 
Ennek folytán noha egy város kereskedői sem vállaltak 
egymásért szavatosságot, mégis az önérdek sugalta nekik, 
hogy vigyázzanak, hogy városukból senki se maradjon 
külföldi kereskedőnek adósa, mert különben azon veszély- 
nek tették ki magokat, hogy esetleg az ő exportált áruikat 
foglalják le a más adóssága fejében. Ugyané szokás divott 
a királyi s a behódolt országok közt s a török urak néha 
köriratban biztosították a királyi töldön levő városokat, 
hogy lakóik szabadon lejöhetnek erre vagy arra a soka- 
dalomra, mert nem fogják portékájokat mások adósságáért 
lefoglalni. A külföldi kereskedők azonban nem tettek 
ily kivételt s azért a fenyegető kilátás, hogy egyesek 

csalárdságáért egy egész város kereskedői lakolhatnak, min- 
dig megtette kivánt hatását. A magyar városok önkényt 
behajtották az idegen kereskedők jogszerű követeléseit s 
gondoskodtak róla, hogy csalárd módon a külföldi embert 
se lehessen megkárositani, sőt megtörtént, hogy olyan 
esetekben, midőn valamely kereskedő önhibáján kivül, a 
rossz üzletek vagy elemi csapások folytán kényszerült 
fizetéseit megszüntetni, az érdekelt város többi kalmárai 
mindaddig nem nyugodtak, mig egyezséget nem létesítettek 
vagy a rokonságot rá nem vették, hogy a külföldi hitele- 
zők követeléseit kigyenlitsék. 

A városi kereskedő existentiáját sokféle előny és 
kiváltság biztositotta. Az országon belől vámot nem fize- 
tett; a városba jövő idegen árus ember csak neki s nem 
idegen kereskedőnek adhatta el portékáját, melyet nem 
volt szabad boltban, hanem csupán sátorban a piaczon 
áruba bocsátani. Épen ugy meg volt szabva, hogy az 
idegen árus ember mennyit vásárolhat a piaczon levő 
egyes czikkekből, nehogy a helybeli kereskedőknek ver- 
senyt csináljon, kiknek a behozatal legnagyobb része 
tartatott fenn. Ehhez járult a városok áru-megállitási és 
abbeli joga, hogy a megye módjára minden forgalmi czikk 
árát magok limitálhatták, mi nem volt előny nélkül a 
városi kereskedőkre sem, mert a városban ők s az iparo- 
sok uralkodtak. Egyes kereskedők fenmaradt üzleti köny- 
vei az áru-forgalom nagy arányairól tanúskodnak. Vevőik 
közt jelentékeny helyet foglaltak el a vidéki főurak és 
nemesek, kik noha már sokat vásároltak Bécsben is, a fel- 
vidéki nagykereskedőkkel élénk üzleti érintkezésben álltak. 
Vásárlásaikat az urak nagyobbára borral vagy más, leginkább 
kivitelre alkalmas nyers terménynyel fedezték. Egyetlen 
eperjesi kereskedő körülbelől hétezer forintnyi követelést^) 

í) Orsz. Lev. Neoreg. Acta 913 : 3. 

jelentett be 1672-ben azon nemes urak ellen, kiknek jó- 
szágait a kincstár lefoglalta. Ez adósság részint készpénz- 
kölcsönből, részint vásárlásokból keletkezett s az adósok 
sorában az akkori uri világ legismertebb nevei szerepel- 
tek. A polgárháború s a nemesség proscribálása érzéke- 
nyen sújtotta tehát a felvidéki kereskedőket. Egyrészt 
állandó vevőket vesztettek, másrészt régi követeléseikhez 
vagy épen nem, vagy csak évek multán juthattak. 

A városi nagykereskedelem élelmezte a vidéki, falusi 
vagy földesúri hatóság alatt álló kisvárosi kereskedelmet 
is, mely a szegényebb lakosság mindennapi szükségleteit 
elégitette ki. E kis-kereskedők sok helyen görögök vagy 
ráczok voltak, kik a hódolt megyékből folyton feljebb 
hatoltak s a királyi földön is meglehetősen elszaporodtak, 
noha nagy bizalmatlanság nyilatkozott irántok. Az 1655. 
27. t. ez. elrendelte, hogy a „görögök**, amint a görög és 
rácz kereskedőket akkor — és utóbb is — közönségesen 
nevezték, a törökkel való egyetértés gyanúja miatt szi- 
gorú felügyelet alatt tartandók. Simplicissimus szintén 
emliti rólok, hogy noha keresztények, mégis a törökhöz 
szitának. Pedig ez sem valami kegyesen bánt velők. 
Mikor Várad és Jenő az ozmánok kezébe jutott, kiűzték 
onnan a görög és rácz lakosságot, mely Szathmár, Németi 
és Eálló városokban telepedett meg s I. Lipót királytól 
1667-ben fontos privilégiumot^) nyert. Ez megadta nekik 
a jogot, hogy törökországi portékával szabadon keresked- 
jenek. Adót egyenesen a kamarának fizettek s mentve voltak 
a katonabeszállásolástól, mi a kereskedéssel meg nem 
egyezik. Ellenben azt követelték tőlük, hogy ha vásárolni 
török földre mennek, jelentést tegyenek mindenről, amit 
látnak, hallanak, de főleg a hadi készületekről. Ily görög 
kereskedők laktak az országban szerteszét ; például Patakon 



^) Szirmay : Szathmár megye I. 179. 

Acsády : Magyarország. 19 

hét család élt. A falusi nép csekély szükségleteit főleg 
házalók, kevés kivétellel zsidók fedezték, kik gyalog be- 
járták a vidéket s portékájokat eladásra kinálták. 

A városi lakosság második fontos eleme a mesterséget, 
ipart űzök osztálya volt. Az ipar Magyarországon is a 
középkorból fennmaradt gazdasági szervezet alapjára, a 
czéhrendszerre volt fektetve. De nem egyedül az ipar, 
vagy különösen a városi ipar. A szövetkezés a szabad 
verseny kizárása czéljából a régi világ kedvelt gaz- 
dasági formái közé tartozott s minden foglalkozás e 
formát igyekezett ölteni. A legfurcsább czéhek alakultak. 
Volt például „mezei grófok** vagyis marhapásztorok czéhe 
8 néhol a pásztorkodást jogszerűen csak az űzhette, ki a 
nemes czéhbe fölvétetett. Az ilyen vidéki czéhek a földesúr 
vagy a megye jóváhagyása mellett alakultak s megtörtént, 
hogy egy foglalkozást űzők több megye területén egy 
czéhben egyesültek, mint például 1671-ben Abauj, Zemplén, 
Borsod, Torna és öömörmegyék molnárai. A vidéki iparosok 
közt számra és jelentőségre általában messze kiemelkedtek 
a molnárok, kiket foglalkozásuk természete, mert malmaikat 
leginkább viz hajtotta, a vidékre utalt. Száz és száz 
malom működött a kis és nagy folyamok mentén s ma 
is valami négyszáz malom van az országban, mely még a 
XVIII. század előtti időre ^) viszi föl eredetét. 

De igazi virulását a czéhrendszer csak a városban 
érte el, mely viszont neki köszönhette lendületét, ugy 
hogy a kettő a legszorosabban összeforrott. A czéhrend- 
szer általános jelentősége Európa gazdasági életében, 
előnyei és hátrányai ma már teljesen folderitvék és elfo- 
gulatlan méltatást nyertek. Hazánk speciális viszonyai 
közepett e rendszer fejlődése és socialpolitikai hatásai 
egészben hasonlók a többi nyugati államokéhoz. Sok 



') Dr. Jekelfalusy J. Magy. malomipara. 

nemes, erkölcsös, humánus vonás jellemzi. A kölcsönös 
segély, a testületi szellem ébrentartása, az egymásra 
utaltak testvéries támogatása, szegények, betegek özvegyek, 
árvák gondozása első rendű társadalmi intézménynyé 
tette. Az ipar egyes ágainak kifejlesztésbe, soliditása, 
a műipar, az ötvösség, könyvnyomdászat, fegyvergyártás 
virágzása részben neki köszönhető. Az iparosok anyagi 
függetlenségében a városi élet és szabadság frisseségének 
egyik főforrása rejlett. Végül a város önvédelmi szierveze- 
tének egyik alapja szintén a czéhrendszer volt, mely e 
téren is kiállta a tüzpróbát. 

E sok előny daczára a czéhrendszer mégis privilégium 
volt, mely tagjainak, az iparosoknak és kereskedőknek 
rengeteg előnyt biztositott a fogyasztók nagy tömegével 
szemben. A czéhbeli mesterember külön érdekeit épen 
ugy, mint a kereskedőkét kiválóan, sokszor nagyon 
egyoldalúan számba vették a városok különféle szabály- 
rendeletei, melyek elkészitését mint egyik uralkodó 
elem az iparos befolyásolta. Az eladás és vásárlás körül 
részére biztositott előnyök folytán . ö dominálta a városi 
piaczot. A nyers anyag s a feldolgozott iparczikk ára az 
ő javára limitáltatott. Ha a város bizonyos iparágnak 
lendületet óhajtott szerezni, azt az összlakosság hátrányára 
speciális kedvezményekben részesítette, szükségleti czikkei- 
nek árát nagyon olcsóra szabta. Rozsnyón például, mig a 
lakosság túlnyomóan bányászokból állt s ezek czéhe 
uralkodott a tanácsban, a bányász olcsóbban kapott 
mindent, mint más lakos. Sőt gyertyának való faggyút 
nem bányász csupán pénteken délutántól szombatestig 
vásárolhatott. A ki ez időben nem fedezte szükségletét, 
annak a jövő péntekig kellett várnia, mert más napokon 
csak bányász vehetett faggyút. 

Az ilyen előnyök nagy lendületet adtak a városi 
iparnak, ámbár az egyes rokon foglalkozású czéhek közt 

19* 

8oha nem szűnt meg a torzsalkodás, viszály, pörpatvar s 
gyakran tette szükségessé a városi vagy megyei hatóság 
beavatkozását. A czéhrendszer keretében Lőcsén 1676-ban 
nem kevesebb mint negyvennégy különböző üzletág virág- 
zott. Pedig Lőcse nem volt a legelső város ; a felvidéken 
is meghaladta Kassa. Másrészt Pozsony, Sopron, Beszter- 
czebánya, Eperjes szintén igen tekintélyes iparral dicseked- 
hetett s még Rozsnyón is valami tizennyolcz czéh működött. 
Egyes városokban bizonyos iparágak különösen meghono- 
sodtak, így például a lenszövés Bártfán, hol minden 
asszony ezzel foglalkozott s legényt is tartott maga 
mellett, mig a férj más mesterséget folytatott 

A czéhrendszer azonban kizárta a nagyipar létrejöttét, 
mely a külföldön már erős fejlődésnek indult s több 
olyan iparágban, mely hazánkban szintén sok ezer munkás 
kezet foglalkoztatott, a magas vámok s más kedvezőtlen 
viszonyok daczára sikeresen concurrált a hazai gyártmány- 
nyal. Ilyen volt például a posztó. Igen nagyra ment a 
posztónyirók száma nálunk is a felvidéken, valamint 
Kőszegen és Keszthelyen, de azért már fölötte elterjedt 
az angol posztó. 

Ez idegen áruczikket akarta kiszorítani Szelepcsényi 
György esztergomi érsek, midőn arra vállalkozott, hogy 
Gombán, Pozsonymegyében, nem posztónyiró műhelyt, 
hanem külföldi mintára fölszerelt posztógyárat alapit. Ugy 
látszik ez az első komoly kisérlet hazánkban a gyáripar 
meghonositása terén. Nagy nehézségek állottak útjában. 
A nyers anyagot, a finom gyapjút külföldről kellett hozatni, 
mert a magyar gyapjú nem volt alkalmas jobb minőségű 
gyártmány elöállitására. Az érsek tehát a külföldön szerezte 
be a szükségletet. De hogy nyers anyag tekintetében se 
legyen állandóan a külföldre utalva, finomabb juhfajtákat 
igyekezett jószágain meghonositani. A gombai gyár egy 
ideig sikeresen működött s a gyártott áru minőség tekin- 

tétében versenyzett az angollal és a hollandival. De az 
érsek halála véget vetett a gyár működésének. 

Az üzleti forgalom élénkítésére szolgáltak a vásárok, 
melyek nagy és kis városokban, sőt helységekben tartattak. 
Ez időben már valami háromszáz helynek volt szabadalma 
évenkint 2 — 4 országos vásárra, melyek egynémelyikén 
ezernyi ember sereglett össze. Igazán megfelelt a sokada- 
lom névnek, melyet viselt. Vevőkből és eladókból néhol 
nagyon tarka, sőt nemzetközi társaság találkozott; len- 
gyelek, németek, ráczok, havas-alföldiek, törökök, perzsák 
hozták el hazájok iparczikkeit vagy egyes terményeit 
kicserélésre. A kelet és nyugat fogott kezet egymással ily 
vásáron, mely egyszersmind „szabadság** volt, a mint 
szintén nevezték. Ilyen vásárokon érvényesült a szabad- 
ságból az a kevés, mi a század kereskedelmi forgalmában 
egyáltalán található. Itt már a hazai kereskedőkkel, az 
illető város kalmáraival vagy iparosaival meglehetősen 
korlátlanul versenyre kelhettek más városok vagy a külföld 
iparosai és kalmárai. A megszorítások, melyek közé a 
gazdasági élet máskülönben beékeltetett, ez alkalommal 
felfüggesztettek s a városok kellően felfogták a nagy 
jelentőséget, mely reájok nézve abban rejlett, ha évenkint 
egyszer-kétszer nagyobb számú idegent, termelőt és 
fogyasztót, eladót és vevőt magokhoz édesgetnek. Igye- 
keztek tehát el nem riasztani senkit kicsinyes bosszantásokkal 
8 az üzérkedés fölösleges nehezitésével. E czélra külön 
kinevezett vásárbirák őrködtek a kereskedés szabadságán 
s vigyáztak reá, hogy az idegenek sem a vásárlásban, sem 
az eladásban meg ne rövidíttessenek. 

A felföldön a leghíresebb vásárok közé az eperjesi 
tartozott. Igazi esemény volt, melyre a királyi, az erdélyi 
és a török területről valamint a külföldről özönlöttek az 
emberek. Az urak is látogatni szokták; mások tiszteiket 
küldték el hosszú signaturával, jegyzékkel, melyben a 

vásárlandó tárgyakat szabatosan összeírták. Sokszor azon 
utasítással látták el megbízottaikat, hogy az idegen vásá- 
rosoknál szerezzék be a szükségleteket, mert általános 
volt a nézet, hogy olcsóbban lehet „kívül valóktól, mint 
az Eperjesen lakosoktól vásárolni.* Az alföldön nagy hírre 
emelkedtek Debreczen vásárai, melyeken messze vidékek 
fedezték iparos szükségleteiket s nagy arányban folyt a 
marha- és sertéskereskedés. A Fertő közelében levő 
Keresztúr lóvásárait az egykorúak') nagyon ismerteknek 
mondják s fölemlítik, hogy ily alkalmakkor sok hajdú és 
czigány gyűl ott össze. Pozsony vásárai főleg országgyű- 
léskor élénkültek meg, mikor a kereskedők Bécsből is 
tömegesen lejöttek s ott áruik a vámmentesség kedvezmé- 
nyében részesültek. 

A kiviteli kereskedelem főbb czikkei a marhán és 
boron kívül még különösen az ásványország termékei, 
nemes érezek, továbbá réz és vas, a durva magyar gyapjú 
és a nyers bőr voltak. Noha a szomszéd országok, Ausztria, 
Cseh- és Lengyelország a magyar terményekre súlyos 
vámot róttak, hazánk exportja mindenesetre számot tett 
a világforgalomban akkor is. Egyedül a szarvasmarha- 
tenyésztésből, legalább azon években, mikor százezer ökröt 
hajtottak ki, három-négy millió folyhatott az országba, 
mert a nagy, csontos, hizlalt ökör ára 40 forintban volt 
hivatalosan limitálva. A ki- és beviteli kereskedelem 
iránya az egyes harminczad hivatalok pénzforgalmából 
határozható meg. Az erdélyi és tiszai kereskedelem leg- 
inkább Tokajon, Kassán, Eperjesen vagy Bártfán át vette 
útját Lengyelországba vagy onnan hazánkba. Az emiitett 
várahivatalok bevételei állandóan jelentékenyek, míg más 
határszéli hivatalok csak kivételes időkben, midőn a polgár- 
háború vagy más rendkívüli esemény feléjök terelte a 

forgalmat, hoztak nagyobb összeget. Az ország nyugati 
felében a helyi és alföldi kereskedelem Győr-Pozsonyon át 
igyekezett Ausztriába vagy Pozsonyon, Trencsénen, Zsol- 
nán át Sziléziába jutni. Az akkori Alsó-Magyarország — 
Dunán és Dráván túli rész — legfontosabb kijáró kapuja 
az osztrák földre Magyar-Ovár, délre pedig Nedelicz volt, 
mely utóbbinak igen tetemes bevételeit külön számolták 
el s a hivatal vezetését általában kipróbált szakemberre 
bizták. A nagy vámok s a kor általános kedvezőtlen 
viszonyai bizonyos években rendkivüli pangást okoztak a 
külkereskedelemben, főleg iparczikkek behozatalában. 
1656-ban irta Bélaváry Miklós^) a kamara tanácsosa Eper- 
jesről a pozsonyi kamarának: „A mi a kereskedés dolgát 
illeti, nem látom jobbulását, mert ha szintén bevihetnek 
is, oly megszűkült állapottal vannak a magyarországi 
kereskedők, hogy csak a harminczadnak letételére is 
elégtelenek.* 

Mint a hódoltság a felföldet szarvasmarhával, úgy 
viszont ez iparczikkel látta el amazt. A sok nehézség, a 
személy- és vagyonbiztonság teljes megrendülése daczára 
a felvidéki iparosok lejártak az alföldre, néha egész Sze- 
gedig, sőt Nándorfehérvárig s ott értékesitették készítmé- 
nyeiket. A komáromi mesteremberek a dunántúli hódolt- 
ságot keresték föl s leginkább a székesfehérvári sokadalmon 
jelentek meg teljes számban, hol saját iparczikkeiket 
eladták, a nyers árút, a gyapjút, bőrt pedig bevásárolták. 
E kereskedés elé is sokféle akadály hárult. Néhol a királyi 
harminczados a visszatérő vásárosoktól nemcsak a török 
földön vett termékek után követelt vámot, hanem azt is 
kívánta, hogy az illetők minden árult forint után egy 
garasnyi dijat fizessenek. Némely árút, vasat, rezet, fegy- 
vert s más katonai használatra szánt anyagot egyáltalán 

nem volt szabad török földre vinni. De a közigazgatás 
tehetetlensége folytán a tiltott árukkal is nagyban folyt 
az üzérkedés s Wesselényi nádor ismételve intette a 
városokat, vigyázzanak, hogy a tilalom megtartassék s a 
ki megszegi, nótába vétessék. 

Volt azonban akkor a török-magyar kereskedelemben 
egy olyan áruczikk, mely ma már csak Afrika barbár 
országaiban fordul elő s ez az ember. A törökök magyar, 
a magyarok viszont török foglyaikkal űztek formális 
kereskedést. Részint a harczmezön, részint betörések, por- 
tyázások alkalmával mindegyik fél számos foglyot ejtett, 
néha magasrangú katonatiszteket, előkelő urakat vagy 
közhivatalnokokat. De voltak egyének, kik mesterségszerüen 
űzték az emberrablást. Az ilyeneket, ha törökök voltak, 
martalóczoknak, ha keresztény részen működtek, pribé- 
keknek hivták. A martalóczok — sokan közülök török 
hitre tért keresztények — apróbb-nagyobb csapatban éjnek 
idején, az erdőkben, a mezőn ellopóztak a királyi földre, 
a nagyobb várak vagy városok közelébe s ott lesben 
álltak, mig ^gy-egy keresztény ember közelökbe nem 
tévedt. A kit a véletlen feléjök hozott, — s a sors néha 
kedvezett a gonosztevőknek, mert előkelő urat vagy 
katonatisztet is vitt balcsillaga a kivetett hálóba, — azt 
megrohanták, megkötözték s azután ismét az éj leple 
alatt, — nappal mindig meghúzódtak valami rejtekhelyen 
— a legközelebbi török városba hurczolták, hol a leg- 
többet Ígérőnek eladták. A vevő a foglyot nehéz munkára 
használta, ütötte-verte mindaddig, mig nem akadt valaki, 
a ki kiváltotta. Ha nem akadt senki, a szerencsétlen 
foglyot tovább eladták s ezer meg ezer magyar ember 
vándorolt a keleti rabszolgavásárokra vagy pedig veszett 
el több évi szenvedés után a fogságban. De az előkelőb- 
beket mindig kiváltotta akár az állam, akár a rokonság. 
A váltságdíj, a „sarcz" .elég jelentékeny volt. A legkö- 

zöuségesebb emberért is elkértek 100 — 200 tallért. 1676-baii 
két tisztért 4000 frtot, főbbekért 10—20.000 frtot is kellett 
fizetni. Magyar részről a pribékek ugyanazt tették, mit 
a martalóczok; vagy magok vagy elszánt végbeliekkel 
szövetkezve elkullogtak török földre s ha kedvezett a 
szerencse, mindig néhány fogolylyal tértek vissza, kiket 
ők is eladtak. Mindig akadtak speculativ emberek, kik 
nyerészkedésre épen úgy megvették a török foglyokat, 
mint a lovat, ökröt vagy más könnyen pénzzé tehető árút. 
A foglyokat a vevő durva bánásmódjával kényszerí- 
tette reá, hogy családjukhoz vagy általában hitrokonaikhoz 
forduljanak váltságdijért. Ezt részint készpénzben, részint 
sóban vagy török kereskedelmi czikkekben fizették. így 
özvegy gróf Pálffy Francziska azt kívánta, hogy Murád 
nevű rabja váltságdiját az érsekújvári törökök kétharmad- 
részt pénzben törlesszék, egyharmadáért pedig adjanak 
portékát: néhány öreg paplant, néhány bokor karmazsin 
csizmát, két kötés karmazsin bőrt, hat selyemövöt, papu- 
csot, mindenféle selymet egynehány nitrával, négy vég 
abát, skófiumot, világos kék selymet, néhány nitrával és 
sót is, csak ne legyen drága.^) Ha az állam maga akart 
kiváltani valakit, a ki török fogságba esett s ott szintén 
az állam foglya lőn, rendesen török foglyokat adott érte 
cserébe. így 1676-ban Soier vicecolonellusért és Liecht 
hadnagyért hat török foglyot adott. Ezek közül ötöt báró 
Bercsényi Miklóstól 3.600 frton, egyet pedig Benke Miklós 
nyitrai katonától vásárolt meg.^) 1671-ben a kállai várban 
volt négy török rab ; az egyiknek aarcza volt 500 tallér, 
a másiké 400 tallér, egy csajtár, két font selyem, egy 
czápa ; a harmadiké 250 tallér és egy rókamáll, a negye- 
diké 200 frt. Ez utóbbit azért taksálták ily csekélyre. 



») 1666. jan. 26-ki levele. Orsz. Lev. 

*) A katonai számvevőség kimutatása. Orsz. L. 

mert bulya azaz török asszony volt. A török hasonló 
magas dijat vetett a magyar rabokra. így például Korlát 
Ferenczet csak 14.000 forinton adta ki; az ö és a vele 
fogságba került valami negyven nemes és katona kiváltása 
ötvenezer irtot igényelt. Sarcz czimén tehát évenkint az 
akkori viszonyokhoz képest jelentékeny összegek vándo- 
roltak török földre vagy onnan vissza hazánkba. 

A Duna legnagyobb része Szönytöl le egész a Fekete- 
tengerig akkor török kézben volt s a hatalmas folyam 
nagyon kevéssé szolgált a kereskedelem érdekeinek. De 
főleg a sőszállitás egész Komáromig s onnan tovább a 
Dunán történt. Komáromból jártak hajók le Esztergomba 
vagy Budára, honnan Nándorfehérvár felé élénkebb hajózás 
folyt. Konstantinápolyba Bécsből s a nyugatról mindig 
hajón mentek a követek Belgrádig, honnan szárazon 
folytatták utjokat. A királyi területen a Dunán egyetlen 
egy állandó hid sem volt. De hódolt földön több hid 
kapcsolta össze a két partot. A törökök igen kedvelték 
a hajóhidakat, melyeket ügyesen és gyorsan tudtak össze- 
állitani s a hajóknak megnyitni. Az első Esztergom és 
Párkány közt állt. A szent-endrei szigetnél a XVII. szá- 
zadban még látszottak a régi nagy köhid nyomai j mely 
a török időkben teljesen elpusztult. Budát és Pestet 
kitűnő s nagyon hosszú, — fél angol mértföldnyi hid 
kötötte össze. Budán alól szintén volt még két hid. De 
egyik sem vetekedhetett az eszékivei a Dráván és Dunán 
s nagy mocsáros árterületén. A hidat Brown, ki 1669-ben 
járt ott, öt angol mértföldnyinek mondja; védelmére 
minden negyedmértföldön tornyok emelkedtek. A hid dunai 
részét azonban a hős Zrinyi Miklós 1664-ben fölégette; 
ezt a törökök utóbb hajóhíddal pótolták. 

Az általános elszegényedés valamint a jogszolgál- 
tatás hiányossága a mozgó tőkével való solid kereskedést^ 
a pénzkölcsönadást, s vele egészséges hitelviszonyok 

fejlődését egyáltalán nem mozdították elö. Senkinek sem 
volt kedve pénzét kölcsön adni, mikor sohasem lehetett 
biztos benne, hogy visszakapja. Aki összeszerzett valami 
tőkécskét, az ládájába rejtette, vagy a földbe ásta el, 
ámbár ez sem nyújtott biztonságot. A pénz nemcsak 
gyűmölcstelenül hevert, de gyakran megtörtént, hogy 
mások titkon kiszedték s a tulajdonos csak hűlt helyét 
találta, ha kereste. A kölcsönüzletekrol szólva az egykorú 
iróO keserűségében azt mondja: „a pogányok minket 
efféle kölcsönző jótéteménynyel feljül haladnak.** A személyes 
hitelnek a közép és alsóbb osztályok körében alig van 
nyoma ; legfölebb néhány forintot adott rövid időre egyik 
szomszéd vagy jó barát a másiknak kölcsön. Minden 
nagyobb hitelműveletnek már zálog szolgált alapjául. 
Ingóságait vagy ingatlan birtokát kellett lekötnie minden- 
kinek, ha nagyobb összeghez akart jutni. Sokszor igy is 
csak nagy kamatra vagy másnemű súlyos feltételek 
mellett kaphatta. Némely adósságlevélben ki volt kötve 
az is, hogy a tulajdonos csupán saját pénzével, nem pedig 
olyannal, melyet adóssága törlesztése végett máshol vesz 
kölcsön, válthatja ki a zálogba tett ingatlant. Kedvezőbb 
helyzetben voltak a nagy urak, ők kaptak pénzt személyes 
hitelök alapján is. A kölcsönadók közt gyakran szerepeltek 
főpapok, főurak, városok, és a városi nagyobb kereskedők. 
Árvapénzeket, de főleg jótékony alapok tőkéit szintén 
szokásban volt a nagybirtokos főuraknál elhelyezni. A 
törvény a kamatlábot már megállapította és pedig hat 
százalékban (1647. 147. t. ez.) De ez csak minimumul 
szolgált a gyakorlati életben. Hat perczentnél kevesebbet 
senki sem vett, de vettek többet. Gróf Wesselényi Ferencz 
jó emberének Koháry Istvánnak 10 Vo-o*^ is fizetett. 1677-ben 
gróf Kéry János szerémi püspök Révay Lászlónak és 



*) Kászoni-Kitonich id. müve. 

nejének kézi zálogra — ékszerre — 900 frtot adott két 
évre kölcsön s előre lefogta a 87o kamatot.') De űzetett 
nyilvánvaló uzsora is, mit elősegitett a kölcsönadók csekély 
száma s általában a zavaros gazdasági állapot, mely a 
legkezdetlegesebb viszonyok közt is megszüli az uzsorát. 
A kassai iskola igazgatója Raduch György és neje 1667-ben 
Schürzmann Márton lőcsei lakostól 200 tallért vett föl. A 
töke biztositására lekötötte a tolcsvai Gyapáros nevű 
hegyen fekvő szőlejét, kamat fejében pedig évenként 
ugyané szőlő terméséből négy-négy hordó bor átszolgál- 
tatására kötelezte magát.*) A prot. egyház ismételve 
szigorúan eltiltotta papjait az uzsorától. De állami és 
egyházi tilalmak daczára a baj fenyegető mérveket öltött 
s a gAibernium 1676. jul. 3-án semmiseknek volt .kény- 
telen nyilvánitani az uzsorás kötvényeket.^) A pénzforgalom 
elé egyébiránt számtalan akadály hárult. Még a pénz 
szállitása is sok bajt okozott. A halasiak a hetvenes évek- 
ben Léván lakó földesuroknak évi tartozásukat ugj 
küldték fel, hogy kifúrtak egy vastag botot, s abba dugták 
az aranyakat. Megbizottuk e bottal kezében tette meg 
az utat Lévára. Mikor az állam egyik városból néhány 
ezer forintot küldött más helyre, a szállitást mindig nagy 
arányú óvatossági intézkedések kifejtése mellett kellett 
eszközölni. 

A gazdasági állapotok rajzát kiegészitik a régi idők 
árviszonyaira vonatkozó adatok, melyek bármi töredékesek, 
mégis élénk világításba helyezik a multat s a rég sirba 
szállt nemzedékek életmódját. A levéltárak mélyéből már 
számtalan okmány került ki, mely nagyobb jószágok eladá- 
sára, illetve zálogbatételére vonatkozik, mi az akkpri cseré- 



lj Tört. Tár. 1884. 

-) Az okmány Gosnovizer-Codex Lőcse. 

^) A rendelet Zemplénmegye Lev. 

forgalomban, ha nem is jogilag, de tényleg a mostani 
eladásnak felelt meg. Ez okmányok megmondják az illető 
zálogösszeget, de nem mondják az eladott terület nagy- 
ságát s igy egész általánosságban csupán annyit mondanak^ 
hogy a mint a földnek jövedelme, ugy csereértéke is 
csekély volt. De igen kevés oly okmány ismeretes, mely 
az eladott területet pontosan megjelölné, ami természetes, 
mert a nagy jószágtestek még nem voltak fölaiérve. Itt- 
amott azonban apróbb parcelláknál a terjedelem is meg 
van mondva. Egy ilyen okmány szerint) 1661-ben Enyiczke 
^- Abaujmegye — határában egy magyar hold jobbágy- 
föld 9 — 13 frton kelt. Mikor ilyen földet, vagy szőlőt^ 
házat eladtak, a szerződésben szabatosan megjelölték^ 
hogy mindenfelöl kik a szomszéd birtokosok, nehogy telek- 
könyv hiányában valami tévedés történjék. 

A föld ez értékének felelt meg a termények és 
iparczikkek ára. Ez utóbbiakat hatóságilag limitálták ; 
ellenben a gabonanemüek ára a kereslet és kinálat szerint 
szabadon alakult. A kereslet csekélységét jelzi az is, hogy 
a század folyamán rendesen termő esztendőkben az árhul- 
lámzás meglehetősen csekély maradt. A búza átlagos ára 
köblönkint mindig 1 — 2 frt közt váltakozott. A 1663-iki 
háború előtt a kincstár a Vág vidékén a tiszta búzát nagy- 
szombati mérőnkint 1 frton vette ; ugyanaz időben Lőcsén 
a búza piaczi ára köblönkint 2 frt 18 kr. volt. A rozs köble 
a termelési helyeken ugyanakkor minőség szerint 70 — 80 
dénáron, Lőcsén pedig 1 frt 72 dron kelt. Az árpa köble 
1663-ban Lőcsén 1 frt. 27, a zabé 51. dr. volt. A kősó 
darabját 1680-ban Ungmegyében 20 — 22 dénáron vették. 
Egy nagy hordó sört 5 frton, egy boros hordó sört 3 frt 
50 dron, egy itcze pálinkát 36 dron (ez árak szerepelnek 
a zemplénmegyei bunkóczi és hityai korcsmárosok szám- 

Iáiban) adtak. A pálinka akkor még kevéssé szerepelt az 
általános fogyasztásban s inkább gyógyszernek használták. 
Azért ára is sokkal nagyobb, mint ma. A bor ára vidékek 
és minőség szerint nagyon változott. Sopronban az 1677-ki 
kitűnő és dus termés akóját 5 — 6 német talléron vették. 
Kassán egy alföldi-hordó jó bort, kétségkivül hegyaljait 
25 talléron lehetett kapni. 

Mindez élelmiszerek ára rendes évekből való. Rend- 
kivöli viszonyok azonban roppant változásokat okoztak. 
Nem a kereslet vagy a nemzetközi árconstellatió, hanem 
első sorban a termés döntötte el az árak alakulását. Bő 
termés esetén a minimumhoz közeledtek. Ilyen dus 
termést hozott az 1683-ki borzasztó háborús esztendő: 
bor, gabona, vetemény, szóval minden kitűnően fizetett. 
Ennek folytán az árak is alacsony szinvonalra csökkentek. 
így a Vág vidékén a rozs 25, a búza 65 — 70, a zab 20, 
az árpa 30 dénáron kelt mérőnkint. Mindennemű hüvelyes 
és főzelék rendkivül olcsó volt; a bor akója 14 — 15 
sillingen kelt, e mellett olyan jó volt, mint évek óta nem. 
Sztik termés esetén viszont az árak rohamosa a felszöktek 
s iszonyú drágaság állott be. 1622-ben nagy inség volt a 
felvidéken. Egy mérő búza 10, rozs vagy árpa 8, kása 
9 frtra emelkedett ; a kősó darabja 2, a kenyér 1 frton, a 
hus fontja 21 dron, egy pint sör 18 drDn, egy magyar itcze 
zsir 1 talléron kelt. 1638-ban rettenetes aszály sújtotta a 
felföldet; semmi sem termett s 1639 iszonyú Ínséggel 
köszöntött be; a tavaszszal sokan zöld fűből és gyöke- 
rekből táplálkoztak s egy mérő búza ára 5 frt volt. 1649 
szintén drágaságot hozott; a búza mérője 2 frton, a rozsé 
lV;i frton kelt. 1662 május 15 és 23. napjai közt roppant 
fagy, hó, dér, teljesen tönkre tette a szépen biztató ter- 
mést. Egy szeniczi mérő búza, — mely az előző évben 
körülbelül egy frton kelt — 3 frt 15, a rozs 2 frt 60, árpa 
2 írt, zab 75 dr., egy akó bor 5 frt és még drágább 

volt. A sok átvonuló katona még inkább kiszívta a Vág 
vidékét s Boldogkő vára táján egy mérő gabonáért 7 — 8 
frtot is adtak. 1664 — 5-ben hasonló volt a drágaság. 
1675-ben a sok esőzés tett kárt, ámbár zab, árpa, borsó 
jobban termett s a zab 35, a borsó 50, az árpa 80 dron, 
mig a búza 1.50, rozs 1.10 dron kelt mérőnkint.') 

A szarvasmarha s minden husnemü ára, még a vadé 
is, hivatalos limitatio tárgyát képezte s Abauj-megyében^) 
következő árak voltak megállapitva. Nagy, csontos, alföldi 
hizlalt ökör párja 80, a félhusban levő 60, kisebb testű 
40 frt ; hegyek közül való orosz vagy oláh hizlalt marha 
párja 28—36 frt; egy pár alföldi tulok negyedfű a javából 
45 ; egy jó fejős nagy alföldi tehén 26 frt ; metszeni való 
borjú 2V2 frt; egy pár hizlalt kappan vagy öreg kakas 
30, tyúk 24, csirke 18 dr., egy malacz 18—24 dr; egy 
pár alföldi juh 4V21 egy pár fejős kecske gidástul 372, 
egy pár raegmetszeni való bárány java IV2 fr^^i ©gy pár 
hizlalt lud 48 — 50, egy pár kacsa 24 dr. Az élőmarha 
árához viszonyult a hus ára, melynek fontja a legjobb 4, 
alábbvaló 3, egy ökörnyelv 9, disznóhús 6, jól megszáradt 
szalonna 12, olvasztott faggyú 12, egy font bárány vagy 
borjúhús 4 — 5 dr., volt. A halat szintén limitálták : csukát, 
potykát 6, tokot, vizát 9 dron lehetett fontját kapni, mig egy 
tekenős béka vagy 25 darab rák csak 3 drba került. Ez árak 
azonban csak ott voltak érvényben, a meddig az illető limi- 
tatio érvénye terjedt s minthogy minden törvényhatóságnak 
joga volt az árakat megállapítani, vidékenkint némi kü- 
lönbségek foroghattak fenn. De azért Kassán és Pozsonyban 



A Vág vidékére vonatkozó adatok az anabaptista króni- 
kákból Fontes 43, a többiek nagyobbára kiadatlan okmányokból 
vétettek. 

*) A kimutatás 1669. decz. 10-én kelt. Borsodmegye levéltára, 
ügy látszik Borsod s más megyék is elfogadták. 

1671-ben például egy font marhahúst egyaránt négy dron 
lehetett kapni. 

A ruha és bútor ára — valamint általában minden 
iparág készítményeié — szintén hatóságilag volt megálla- 
pítva. A parasztember egy teljes öltő ruhát a süvegtől 
a csizmáig kaphatott 7 — 8 frton. A süveg 36, a borjubör 
csizma 1 frt 30, az alsónadrág 1 frt 36, a parasztos 
férfiködmön 3 frt 60, egy jó öreg ujjas csapó szűr 2 frt 
50 drba került. A parasztasszony toilettejének egyes részei 
még olcsóbbak voltak ; az ő csizmája — a nők rendesen 
veres szattyánt viseltek — csak 1 frtba, szorító ködmöne 
bélésestől 1 frt 20 drba került, mig szoknyáját vállastul 
1 írt 30 dron varrta meg a szabó. A ki lakását be akarta 
bútorozni, elég jutányosán tehette. Hársfából nagy egyszerű 
asztalt 3 frt 60, egy-egy festett karszéket 36, három 
emberre való gyantáros festett karszéket — fakanapét — 
1 frt, két emberre való nyoszolyát 1 frt 21 — 80, közép- 
szerű festett ládát 70 dron kapott. Még a koporsó árát 
is a hatóság szabta meg; a felnőtt embernek való ormos 
koporsó 2 frtba, tizennégy éven alóli emberé 1 frt 
24 drba került. 

Ez árviszonyoknak feleltek meg a munkabérek. A 
parasztember általában alig kapott valami bért. Neki robo- 
tolnia kellett és pedig annyit, mennyit a tisztviselők paran- 
csoltak „minden nap, a mikor kell.* Ekként napszámos 
legfölebb ugy kereshetett valamit, ha más vidékre ment 
dolgozni. Ezt azonban csak olyankor tette, mikor magának 
semmije sem termett, mig másutt kedvező aratási kilátások 
nyíltak. De készpénzt ekkor sem sokat látott s legfölebb 
egy kis gabonát hozott haza. Ellenben a városok közelében 
lakó nép napszámban is értékesíthette munkáját s például 
Rozsnyó vidékén a mezei vagy szőlőmunkás valami 20 drt 
kapott egy napra. Kedvezőbbekké alakultak a bérviszonyok 
az iparban, hol a czéhek szabályaikban limitálták, mennyit 

köteles a mester legényének fizetni. így például az észak- 
keleti megyékben a molnárok^) az olyan jó legénynek, 
kire az egész munkát rábízhatták, papjára 21 drt adtak 
s emellett lakással és élelemmel látták el. 

Bármi töredékesek az adatok, melyek a török időbeli 
Magyarország munkás elemeinek anyagi állapotait és 
keresetét megvilágíthatják, e néprétegek nemzetgazdasági, 
sőt nemzeti jelentőségéről mindenesetre tájékozást adnak. 
Nem ők csinálták a politikát, nem ők befolyásolták az 
államügyek menetét, noha legjobban ők érezték a fölidé- 
zett összes mozgalmak, külső és belső válságok hatásait. 
De vészben és viharban nem szűntek meg hivatásukat 
teljesíteni, dolgozni, mi amaz időkben ép oly nehéz és 
veszélyes, ép annyi bátorságot igénylő foglalkozás volt, 
mint a végbeli vagy megyében való szolgálat. Nem ők 
vesztették el a csatákat, melyek az országot a töröknek 
kiszolgáltatták ; nem ők idézték föl a válságokat, melyek 
a törökvészt a polgárháború iszonyaival tetézték. De hogy 
mégis megmaradt s Buda visszafoglalása után uj életre 
ébredt Magyarország, abban részök volt ő nekik is s méltán 
igényelhetnek helyet az akkori államfentartó tényezők 
sorában. A munkás osztályok — s ide sorolandó a nemes- 
ségen kivül a haza egész lakossága — nem csináltak 
politikát, de az a mit ők csináltak, a legnagyobb mértékben 
hozzájárult a nemzet megmaradásához. 



IV. 

Egykorú külföldi utasok bámulva tapasztalták, meny- 
nyire elterjedt Magyarországban az ősi classicus világ 
nyelve, a latin. Első pillanatra azt hitték, hogy a nemzet 
csupa tudósokból áll, mert a latin volt a tudomány 

Az 1671-ki már emiitett czéhszabályzat. Boisodmegye L. 

Acsády : Magyarország. 20 

hivatalos nyelve a XVII. században mindenütt. Csakugyan 
általános használatban állt nálunk e nyelv, főleg a nemes- 
ség és katonák körében. De Brown talált kocsisokat, 
hajósokat, s más ilyen foglalkozású egyéneket, kik folyé- 
konyan beszéltek latinul, vagy legalább érthetővé tudták 
magukat e nyelven tenni. Az idegen a királyi s a török 
Magyarország, valamint Erdély minden részében elboldo- 
gult a latinnal, mely csak ott vesztette el érvényét, ahol 
a magyar pénz kiment a forgalomból: Belgrádban. A 
Száván tul nyelvileg is uj világ kezdődött; ott kezdődött 
a kelet. Odáig már el nem ért a nyugati népek nagy 
szellemi összekötő kapcsa, a latin nyelv. 

De a latin nyelv amint nem tette csupa tudósokká, 
ugy nem vetkőztette ki saját nemzetiségökből a magyar 
nép fiait. A nemzeti érzés, a magyaros szellem mindig törhe- 
tetlen hévvel élt bennök s előbb a renaissance, azután a 
reformátió még inkább fokozta e szellemet, mely a XVII. 
században a latin takaró daczára az irodalomban, a köz- 
és magánéletben, az egyházban és a családban a legnagyobb 
erővel érvényesült. Sztik körbe volt beszorítva a magyar- 
ság, de a megapadt téren teljesen és föltétlenül uralkodott. 
Még eddig nem volt magyarabb század, mint a XVII-ik.^) 
Mint a politikában, ugy a szellemi életben is a lángelmék, 
a magvas és nagy hatású tehetségek hosszú sora jelentke- 
zett s a nemzeti genius olyan alkotásokat létesitett, minőket 
a régebb időben hasztalan keresünk s melyek ma sem 
vesztették el belső beesőket, vonzó erejöket. Pázmány 
megteremtette a magyar prózát, Zrinyi a legkiválóbb 
magyar epost, Gyöngyössi legnépszerűbb verses regényünket. 
A tudomány a nemzethez anyanyelvén beszélt, az uralkodó 
osztályok gondolkodása, eszejárása, szivének minden dob- 



^) Erről bővebben szólok a Széchyek Murányban czimü tanul- 
mányomban. Századok 1885. 

bánása magyar volt s egyik alkatelemök nem latinosodott, 
I másik nem németesedett,. nem franc ziásodott ugy el, mint 
később. A nemzeti szellem még a hóditó törökre is átter- 
jedt. Közigazgatásában jelentékeny helyet engedett a 
magyar nyelvnek s ezen érintkezett az alattvalókkal s a 
királyi országrész hivatalos és nemesi világával. 

De az ellatinosodás, az elnemzetietlenedés elöhirnjö- 
kei. már jelentkeztek. Épen az a tényező, mely a XVI. 
században nagy lendületet adott a nemzetiségnék, kezdett 
a Buda visszavétele körüli korszakban az ellenkező irány- 
nak hódolni. E tényező a tanügy, nem egyedül a cath., 
hanem a prot. tanügy is, mert a közoktatás minden 
intézménye a legfelsőtől a legalsóig, tisztán és foltétlenül 
egyházi volt, melybe az állam közvetlenül nem avatkozott, 
melyet még közvetve sem ellenőrizett. Az iskolaügy terén 
pedig Európaszerte a jezsuiták és a maga nemében kitűnő 
tanrendszerök uralkodtak, melynek főczélja volt classicus 
műveltségű, a latin és görög nyelvben otthonos embereket 
nevelni. E rendkívüli elmeéllel kigondolt és legcsekélyebb 
részletéig szabályozott rendszer, melyet művelt, példaszerű 
odaadással működő tanférfiak a legnagyobb lelkismeretes- 
séggel hajtottak végre, mely tehát külsőleg fényes sike- 
reket aratott, ellenállhatatlan befolyást gyakorolt a protes- 
tánsokra is. Ezek tanintézetei szintén a kimagasló mintát 
igyekeztek utánozni s igy támadt az a nemzedék, mely 
min.den magyaros érzése daczára a XVII. század végén rut 
zagyvalék nyelven, magyarból és diákból barbár ízléstelen- 
séggel összehabart mondatokban beszélt, a XVIII. században 
pedig egészen ellatinosodott s a nemzeti szellem nagy 
termő földjét, az irodalmat kiaszott pusztasággá tette. 

A hazai közoktatás e sajnos iránya annál meglepőbb, 
mert a század derekán épen Magyarországban hirdette 
a kor legnagyobb paedagogusa Comenius Amos az ellen- 
kező tanokat. Sárospatakon több évig rendezte, reformálta 

20* 

a tanítást s irta korszakot alkotó müvei némelyikét. A 
nemzeti elemet, az anyanyelven való oktatást legalább 
részben vissza igyekezett vinni az iskolába. Nem akarta 
kiküszöbölni a classicitást, csak egyeduralmát kivánta 
megtörni, hogy helyet szorítson az anyanyelv alaposabb 
művelésének, valamint a természettudományoknak, melyek- 
k-el a jezsuita tanrendszer a legmostohábban bánt el. De 
ujitásainak nálunk nem volt állandó sikerök s mikor eltá- 
vozott, épen ugy, mint egykor Mátyás király olasz tudósai ^)^ 
ö is magával vitte eszméit, tudományát s a mi csekély 
itt maradt belölök, az is elveszett a prot. egyház és 
tanügy ellen 1670. után inditott üldözésekben. 

Comenius különösen az elemi, a népoktatást akarta 
a nemzeti anyanyelv szolgálatának átengedni s e végből 
az elemi oktatás önállósítását sürgette. Meg akarta terem- 
teni a külön elemi iskolát, mely akkor még nem létezett, 
hanem egyesítve volt a középiskolával. A falvakban, hol 
középiskola nem volt, működtek ugyan, főleg a protes- 
tánsoknál tanítók s voltak elemi iskolák is. Ezekről 
azonban nem szabad sokat tartanunk; nem emelkedtek 
jelentőségre, nem váltak a műveltség, a hasznos ismeretek 
terjesztőivé. A falusi mester, a hol egyáltalában volt, ott 
is inkább a lelkész segédeként szolgált s rendesen maga 
is lelkészi vagy városi tanári állásba igyekezett jutni. A 
legtöbb helyen azonban a coUegiumi életbe beleunt diákok 
lettek néptanítók. A falusi iskolában a növendék egy kis 
olvasást, ritkán írást, a vallásból némi elemi fogalmakat s 
kevés éneket tanult. Az alsóbb nép nem is óhajtotta^ 
hogy gyermeke tanuljon valamit ; azon a pályán, melyen 
a rendi világban maradnia kellett, nem volt a tudományra 
szüksége, s a tanító legfölebb azon egy-két fiúra forditott 
több gondot, kik a városi iskolába akartak menni, hogy 



M Molnár M. A közokt. tört. 117. lap. 



— . 309 — 

majdan papi pályára készüljenek. Általában a népiskola 
akkor még protestánsoknál is csak mint előkészitő folyam 
a középtanodára jött számba. Még rosszabbul állt a 
catholicusok néptanitása ; itt majdnem mindenütt csupán 
a plébános foglalkozott vele, kinek egyházi rendeletek 
kötelességévé tették, hogy a zsenge ifjúságot összeirja, 
délutánonkint a templomba gyűjtse s vagy maga vagy 
fogadott emberei tanítsák. De a cath. papok szánalmas 
helyzete a vidéken megakadályozott minden sikeresebb 
tanügyi tevékenységet s a hódoltsági földön, hol a lel- 
készkedéssel főleg szerzetesek foglalkoztak, a tanügy 
egészen tönkre ment, mi a híveknek nemcsak műveltségére, 
hanem vallására is kártékonyán hatott, mert az egyházi 
életben' törökös szokások s más visszaélések harapóztak 
el.^) Leányok általában ritkán látogatták a falusi iskolát, 
noha a prot. egyház már sürgette, hogy falun és városban 
külön „nemzeti nyelvű iskolák** alapíttassanak leánygyer- 
mekek vagy hajadonok számára s hogy ez iskoláknál 
tanítóknak nem férfiakat, hanem szelíd, tisztes, a tudomá- 
nyokban jártas nőket kell alkalmazni, „ha ilyenek talál- 
tatnak.** Ez az első előhírnöke nálunk a nőemancipátió- 
nak, a nő alkalmazásának olyan téren, mely előbb kizárólag 
a férfiak dominiuma volt. Ha nem akadt alkalmas nő, a 
feleséges kántor vagy a lelkész maga tanított az itt-ott 
alakult leányiskolában. A tanítás csupán olvasásra, énekre 
szorítkozott s kizárólagos feladata az volt, hogy a leányok 
majdan képesek legyenek haszonnal hallgatni az egyházi 
beszédeket. írni egyedül akkor tanították a leányt, ha 
maga és szülei kívánták^), a mint általában a régi nép- 
iskolákban a fiukat szintén csak a negyedik évben taní- 
tották írni. A ki ez idő előtt távozott az iskolából, annak 
alkalma sem nyílt az írást elsajátítani. 

') Lányi-Knauz id. műve. 

*) Kiss Áron, a magyar népisk. tan. tört. 1. 15. 

A népiskola ez elhanyagolása, culturalis jelentőségének 
e föl nem ismerése nem a paedagogusok, a tanférfiak 
korlátoltságában leli magyarázatát. . A kor általános hely- 
zetének hű kinyomata ez. A rendi világ tükröződik benne 
vissza; a privilégiumok bástyáin kivíil álló osztályok 
műveltségével senki sem törődött, sőt nem is igen akarta 
senki, hogy ez osztályok művelődjenek, tanuljanak. A 
mint nem voltak osztályosai a politikai jogoknak, ugy 
nem lehetett részök a közműveltségben. A privilegiáltak 
egyedül saját gyermekeik neveléséről gondoskodtak. Ennek 
szolgált a középiskola, a gymnasium s más rokon intézet, 
mely a társadalom aristocraticus szervezetének megfelelt 
s különösen a kiváltságolt osztályok — városokban ide 
tartoztak a polgárok — fiait fogadta magába. Az iskola- 
ügy mindenütt a városban emelkedett virulásra; oda 
menekültek az összes egyházak kiválóbb tanintézetei, a 
papnöveldék és a nemesi convictusok. A cath. tanügy 
középpontjául Nagy-Szombat szolgált s onnan sugárzott 
szét az ország minden részére. A protestánsok hires 
főiskolái Sárospatakon, Debreczenben, Pápán voltak s 
kevéssel az üldözések megkezdése előtt Eperjesen alkottak 
magoknak nagy áldozatok árán országos akadémiát, mely 
azonban pár évi sikeres működés után az erőszak áldozata 
lett. De voltak középiskolák kisebb helyeken, sőt a fel- 
vidéki kis városokban mindenütt. 

A cath. iskolákat, egy-kettőnek kivételével, mely az 
akkor meghonosított piaristák kezén volt, a jezsuiták 
vezették s a hatalmas rend tanügyi rendszere teljes 
érvényre került bennök. A tanitás ingyenes volt; a tanít- 
ványok nagy része az intézetben lakott s a szegény 
tanulók dijtalan ellátásban részesültek. A tulaj donképeni 
középiskola öt osztályból állt, melyet rendesen hat év alatt 
végeztek a tanulók, mert a legfelsőbb két évet vett 
igénybe ; a kitűnő tanulók azonban évközben is a felsőbb 

osztályba mehettek át ugy, hogy némelyek három év alatt 
elvégezték az egész tanfolyamot. Naponkint öt órát tani^ 
tottak s a tannyelv az első osztálytól kezdve mindvégig 
kizárólag latin volt. E mellett a görög vétetett figyelembe 
s a tanitás egész czélja, iránya abban állott, hogy a 
tanuló beszédben és Írásban minél nagyobb tökélyre jusson 
a classicus nyelvekben. Minden más tantárgy — a vallást 
kivéve, — a szám- és mértan, természettudomány, föld- 
rajz, történet, csak mellékesen tanittatott; külön időt, a 
rendes órákon és tanfolyamon kivül, forditottak rajok s a 
növendék főleg a szün- vagy a készülésre szánt időben 
foglalkozhatott vele.') 

Sok helyt megfelelt e tanrendszernek a protestánsok 
középiskolája, ámbár az egyházi önkormányzat folytán 
az egyes iskolák belélete, a tanitás módja és menete 
nagyobb változatosságot mutat. Nézzünk ilyen iskolát, 
például a körmöczbányait.^) Az épület elég nagy, benne 
laknak egyes tanárok s a szegényebb alumnusok. Van 
továbbá benne öt nagy tanterem, mert az intézet öt 
osztályból áll, noha a tanfolyam nyolcz évre terjed. A 
tanitás délelőtt korán kezdődik, délután pedig pontban 
tizenkét órakor. Mindig ima és ének előzi meg s rekeszti 
be ; a hét minden napjára külön ima van s egy napon 
azért fohászkodnak a növendékek, szabaditsa meg 
az Isten a töröktől fiz országot. Szerdán és szombaton 
egész nap kizárólag a vallással foglalkoznak a tanulók ; 
vasárnap szünidő van s igy a világi tudományokra csak 
négy nap jut hetenkint vagy ennél is kevesebb, mert sok 
az ünnep. Az ötödik vagy a legalsó osztályban kezdenek 
a fiuk németül s latinul olvasni. Ez az elemi osztály. A 



^) A jezsuita tanrendszert igen részletesen ismerteti Molnár 
Aladár id. müve és Browning Oskár : A nevelés elméletének tört. 

*) Hosszasan ismerteti Hlatky József K.-Bányai föreálisk. 
Ért. 18801. 

teremben — legalább igy volt sok helyen — egy karszék 
van a tanitó számára, egy nagy asztal, hol a fiuk irnak, 
s a tanulók számának megfelelően egy csomó alacsony 
szék vagy támla nélküli pad, mig a falon fekete tábla 
függ. Az ötödikből a negyedikbe jutnak a gyermekek, 
hol már görögöt is tanulnak s a latinban tökéletesitik 
magokat, E két tantárgy müvelése a középiskola főczélja 
a protestánsoknál is. E nyelvek mellett az arithmetica 
szerepel önállóan, mig a rhetorica, poetica, logica, phi- 
losophia, mint a jezsuitáknál, itt is csak a latin nyelv 
szolgálatában áll. A két felsőbb osztályban csütörtökön 
délután a szónoklati dolgozatokat vizsgálják, havonkint 
egyszer pedig bölcseleti vagy hittudományi vitatkozást 
tartanak. A tanév három szakra oszlik ; mindegyiket 
ünnepélyes diszvizsgával zárják be, mire rövid szünidő 
következik. 

A ki a középiskolai tanfolyamot sikeresen befejezte, 
a protestánsoknál rendesen külföldi egyetemre ment. A 
cath. egyháznak már a hazában volt tudomány-egyeteme 
még pedig kettő. Az egyik Pázmány hires alkotása Nagy- 
Szombatban s hittudományi, bölcseleti és jogi karra 
oszlott, a másik Kassán Kisdy Bálint egri püspök főisko- 
láia, melyet Lipót király 1660-ki privilégiumával egyetemi 
rangra emelt s nemcsak a nagy-szombatival, hanem a 
hires osztrák és német cath. egyetemekkel egyenjogositott. 
Mindkettő kizárólag a jezsuiták kezén volt, kik a felsőbb 
oktatás téren ép oly részletes és átgondolt tanrendszerrel 
dicsekedtek, mint a középiskolában. 

E latinositó tanrendszer következményei csak évtize- 
dek multán nyilatkoztak nagy arányokban. A fiatalságba 
elvetett idegen mag lassankint kelt ki, s hozta meg fanyar 
gyümölcseit. De Buda visszafoglalása előtt még a magyar 
szellem, a magyar szó uralkodott a hazai irodalom nagy me- 
zején s noha sokan hódoltak ama balhitnek, hogy csak az a 

valódi tudomány a mi latinul van irva, a nem magyar 
nyelven megjelent munkák belső becsökre nézve nem mér- 
kőzhettek a magyar nyelven írottakkal, sőt külön-külön még 
mennyiségileg is mögöttük maradtak. írtak verseket akkor 
latinul és görögül is nálunk, de ezek vagy a tudákos 
szellem Ízetlen, mesterkélt termékei, vagy humoros és 
gúnyolódó versek elmésen ugyan, de vaskos konyhalatin- 
sággal irva. A költő, az igazi, azon időben csak magyarul 
énekelt e hazában, sőt a cosmopolitább természetű tudomány 
kertjében sem termett olyan gyümölcs, melynek értéke, 
jelentősége, hatása a magyarral össze lenne hasonlítható. 
Az 168Ó-ig megjelent összes magyar munkák száma nem 
sokkal tesz ugyan többet, mint mennyi ma egy év alatt, 
megjelenik s kétszáz — a hazai nyomdásí?at első kezde- 
tétől Budavár visszafoglalásáig — év alatt őszesen ilem 
Mtott annyi magyar mü napvilágot, mint ma két év alatt 
kerül a közönség közé. De az idők folyamán a magyar 
könyvpiacz mindinkább élénktilt; a könyvek megjelenésé- 
ben szakadatlan növekvés mutatkozik, jeléül az írási és 
olvasási kedv fokozódásának. Míg a XVI. század első felének 
mindegyik évtizedében még húsznál kevesebb könyv jelent 
meg s második felének egyik évtizedében sem érte el a 
magyar nyomtatványok száma a százat, a tizenhetedik 
században e szám folyton nő, meghaladja a százat s a 
hetvenes évtizedben már százhatvankettőre emelkedik. 

De nem csupán e számokban nyilatkozik a magyar 
írói szellem lendülete. A megjelent munkák közt sok van 
olyan, mely irodalmunk gyöngyei közé tartozik ma is s 
bármely nagy nemzetnek büszkeségét alkothatná. Balassa 
Bálint, Zrinyi Miklós, Gyöngyössi István költeményei, 
számos kiváló prosaistánk másnemű müvei már közkézen 
forogtak s némelyik általános népszerűségnek örvendett. 
Különösen Balassa Bálint remek versei keringtek számos 
kiadásban, s kedvencz olvasmányát képezték a műveltebb 

köröknek. De a vallásos eszmék túlsúlyához képest az 
irodalom termékei közt is a hittudományi munkák vannak 
többségben. Elérhetetlen magasban trónolt az összes 
tudományágak közt az. istenes theologia s a megjelent 
könyvek nagyobbik fele az ő szolgálatában állt, az 6 
bélyegével ellátva lépett a világ elé. Csakhogy a theologia 
birodalmának határai akkor összehasonlíthatatlanul tága- 
sabbak voltak, mint ma. Amint a kor összes politikai és 
socialis törekvései vallásos lobogó alatt küzdöttek és igye- 
keztek érvényre vergődr.i, ugy a theologiai irodalom 
átkarolta a kor egész szellemi életét s termékei nem 
csupán hittudományi kérdésekre szorítkoztak, hanem fel- 
ölelték a régi világ összes vajúdásait s a ki a XVIL 
század művelődését igaz mivoltában akarja ismerni, az e 
müvekben találja a legérdekesebb és legtöbb oldalú anya- 
got. Amint az egyház tevékenysége az emberek minden 
viszonyára kiterjedt, a mint a pap volt a hivek vezetője 
nem csupán lelkiekben, hanem az élet egész labyrintjában, 
ugy a látszólag dogmatikus, polemikus egyházi és vallásos 
munkákból ia a kor legkülönbözőbb mozgalmai és törekvései 
hangzanak vissza. 

Közvetlenül a theologia mellé sorakozott a szépiro- 
dalom és a költészet. Poetai munka körülbelül annyi 
jelent meg, mint minden más : naptár, tankönyv, jogi, 
történelmi, bölcseleti mű együttvéve. De azért alig van 
a tudomány egyetlen ága, mely az akkori irodalomban 
már képviseletet nem talált volna. Apáczai Cseri Jánosban 
fölébredt, öntudatra jutott a magyar philosopháló szellem 
s a bölcselet terén nálunk előbb, mint Németországban 
történt, jutott vissza természetes jogaiba a nemzeti anya- 
nyelv. Lippay János néhány közhasznú gazdasági munkát 
irt ; az orvostan tudományos kezelése megkezdődött, a jog 
és a történelem terén értékes munkák támadtak, sőt a 
még általában fiatal állam- és politikai tudomány is 

megtalálta hazai munkásait. Mégis feltűnő jelenség, mily 
csekély mértékben használták fel a sajtót a közhatalomért 
viaskodó politikai pártok czéljaik előmozditására. Ahol 
tették, ezt leginkább theologiai formában tették. A poli- 
tikai irány- és izgató munkák főleg e divatos álarczczal 
léptek a nyilvánosság elé; az egyház vitte ezt a harczot 
is, mig szoros értelemben vett politikai röpiratok és 
iránymunkák nyomtatásban alig jelentek meg. Pedig 
voltak ilyenek is bőven. Számos izgató pamphlet keringett 
kéziratilag; némelyek kötetlen beszédben, mások versben 
Írattak s mindig a nemzet szenvedéseit, panaszait fejezték 
ki. Néha Európa fejedelmeihez fordultak segítségért, de 
különösen a franczia királytól remélték azt. Az egyikben 
e király személyesen föllép s elmondja, ne várjon Magyar- 
ország az osztrák háztól semmit, mert az eddigi hadjáratok 
s a császári vezérek gonoszságai kimutatták, hogy Lipót- 
nak nem lehet hinni. A szent gotthardi csatát — folytatja 
— csupán a francziák nyerték meg, s ha akkor a németek 
akarták volna, a francziák kai és Zrínyi Miklóssal a törököt 
teljesen megtörhették volna. De a németek siettek meg- 
kötni a dicstelen békét, mely a legnagyobb árulás Magyar- 
ország irányában, mert most a béke örve alatt pusztítják 
el végképen a hazát. A felszabadítás műve helyett a 
német a guberniumot ültette a nemzet nyakára; ha 
tehát meg akar szabadulni, ne Lipótba, hanem a franczia 
királyba helyezze bizalmát. Volt azonban e hosszú s 
pompás alexandrinekben irt izgató költeménynek egy 
loyalis változata is, mely épen az ellenkező következtetésre 
jutott, kimutatta a franczia Ígéretek hívságos, szemfény- 
vesztő voltát s csupán a sastól, a Habsburgháztól várta a 
haza felszabadítását. \) 



*) A költemény czime Jiisto in dolore conquerens Hungária 
8 több száz versből áll. Nemz. M. Folio latin 362. Ugyanott egy 
prózai ilyen röpirat is van. Az akadémia közirattárában szintén 

Az ilyen munkák elég nagy számmal akadtak, de 
csak kéziratban keringtek ; egyik nemes ur, főleg a sok 
bujdosó a másiknak példányáról irta le s ezek némelyike 
jutott reánk. A sajtó hatalmát a politikai és nemzeti 
küzdelmekben a tusakodó felek még nem ismerték vagy 
legalább nem használták eléggé, pedig korlátlanul tehették 
Yolna. A censura akkor alig gátolta a sajtó szabad műkö- 
dését. Lehetett nyomtatni akármit, az állam nem akadá- 
lyozhatta meg. Törvény nem szabályozta a censurát, a 
szokás sem öltött még határozott alakot s a lehető leg- 
ingatagabb volt. Senki sem tudta, melyik hatóságot illeti 
meg a sajtó ellenőrzésének joga és kötelessége. Maga a 
censura egyházi intézmény ; az egyház gyakorolta e jogot 
még a XVII. században. A cath. papság körében uralkodó 
katonás fegyelem folytán ez egyház körében nem fordul- 
hatott elő visszaélés a sajtóval. A protestánsoknál már 
kissé bajosabban ment a dolog; az egyházi zsinatok 
megtiltották a papnak, hogy gunyiratokat készítsen s 
általában több izben kimondották, hogy „akárki mindjárt 
mindent ne nyomtattasson/ De az állam censura-jogának 
gyakorlása körül a legnagyobb zür-zavar támadt. Hol a király 
fordult a megyékhez, hol a megyék fordultak a királyhoz 
vagy a nádorhoz védelmet kérni bizonyos iratok vagy 
nyomtatványok ellen. 1642. aug. 5-én kelt rendeletével 
III. Ferdinánd utasította Zemplénmegyét, koboztasson el 
bizonyos rágalmazó iratokat s szolgáltassa be őket.^) 
1666-ban viszont a felvidéki megyék kérték Wesselényi ná- 
dort, hogy mivel a jezsuiták „fertelmes és gyűlölséges*^ ver- 
seket tettek közzé, kutattassa ki a szerzőt s példásan fenyítse 
meg 1671-ben PálíFy Tamás nyitrai püspök meg a pozso- 

vannak eflPéle iratok, továbbá Aigner Lajos kéziratgyűjtemény ében 

három : az egyik Bethlen (fábor idejéből, a másik egy 1661-ki, 
a harmadik egy 1671 -ki másolatból leirva. 

1) Zemplén megye Lev. -^ 

nyi kamarát utasította, hogy a király nevében az Austriaca 
Austeritas czimü „mocskos könyv" eredete iránt tartson 
vizsgálatot.^) Hogy az ily rendeleteknek lett-e valami 
foganatjok, arra nincs adat. De hogy a XVII. században 
az állam a magyar sajtónak körülbelül korlátlan szabad- 
ságot kényszerült engedni, az a közigazgatás állapotának 
természetéből következett. 

A magyar könyvek folytonos szaporodásának daczára 
az egykorúak még sem igen voltak megelégedve a közön- 
ség olvasási kedvével s a pártfogással, melyben az Írókat 
8 alkotásaikat részesité. Már 1628-ban felhangzott a keserű 
sóhajtás: „0, mily nagy kár, hogy magyar nyelven ily 
kevés könyvek vannak és forognak kezünk közt/ Később 
1644-ben ismétlődött a panasz, hogy a magyar nemzet 
rest a maga nyelvén való könyveknek olvasásában s 
kevesen találtatnak, kik egész életökben egy vagy két 
magyar könyvet átolvastak volna. Sokan azt mondották, 
hogy könyvtartójokból is kivetnék inkább, semhogy ma- 
gyar könyvet tartanának vagy olvasnának. 1682-ben egy 
harmadik iró kiemelte, hogy a kereszténységben egy 
nemzetnél sincs nagyobb szűke a könyvnek, mint a ma- 
gyaroknál.-) Bizonyos szempontból e panaszok igazoltak 
lehettek. A magyar nemzet az irodalom nagyobb párto- 
lásával kétségkívül még inkább megtermékenyíthette volna 
a szellemi életet. De a mit a nehéz viszonyok közt tényleg 
megtett, azért is tiszteletet érdemel a régi olvasó és iró 
közönség. Néha még a legszükségesebb könyvek is teljesen 
elfogytak s hozzáférhetetlenek voltak. Midőn Báthory 
Zsófia II. Rákóczy György fejedelem özvegye a cath. 
vallásba visszatért, magyar cath. imakönyvet kért Szelep- 

Levele Orsz. L. Mint a levél mutatja az illető munka a 
czimén levő évszámnak megfelelően már 1671-ben jelent meg s 
nem 1672-ben, mint Szabó Károly : R. M. könyvtár I. hiszi. 

2) Szilády : Magyar költök tára IV. 

csényi György akkori kalocsai érsektol. De az érsfek 
hirtelen nem kaphatott magyart s latint küldött az öz- 
vegynek. Az egyes müveket nem is valami nagy példány- 
számban nyomatták s igy történt, hogy a megjelent 
könyvek tiz százaléka ért több, sőt a népszerűbb költők 
vagy egyházi munkák feltűnően nagy számú kiadást. 

A nemzeti közszellem, mely az irodalomban annyi 
kiváló alkotást hozott létre, a művészet mezejét nem birta 
megélénkiteni. A zord, harczias idők egyáltalán nem 
kedveztek a monumentális művészet fejlődésének. Nagy- 
szerű templomok, fényes középületek nem emeltettek a 
Budavár visszafoglalását megelőző évtizedekben, midőn a 
régibb korszakok ilyen alkotásainak fentartása és meg- 
óvása is annyi gondot okozott. Az uralkodó szellemi 
irány, az egyházi a XVII. században nálunk kevés, mü- 
becscsel biró épitészeti, szobrászati vagy képirói alkotásra 
vezetett. Ezt részben a protestantismus túlsúlya okozta, 
mely templomaiból száműzte a kép- és szobordiszt. Szob- 
rászatnak és festészetnek tehát nagyon csekély tere nyilt, 
s egyik sem emelkedhetett magasabb színvonalra. Kő- 
faragók és festők éltek ugyan hazánkban, de csupán a 
primitivebb szükségleteket elégíthették ki. Műveik a fino- 
mabb Ízlésnek nem feleltek meg s mágnásaink, mint 
például Wesselényi nádor, murányi vára számára Bécsben 
vásárolta a képeket. A főurak arczképeiket hasonlóképen 
Bécsben* vagy Pozsonyba ránduló idegen mesterekkel 
festették meg, s legföUebb a jó eredetiről készíttettek 
itthon gyarló másolatokat, melyeket rokonaiknak vagy 
barátaiknak épen ugy szétkűldöttek, mint ma a fényképeket 
szokás. Sem az építés, sem a képírás, sem a szobrászat 
terén nem maradt fen a Buda visszavételét megelőző 
évtizedekből emlitést érdemlő hazai mester neve. 

A nemzet művészeti tehetsége leginkább a műipar 
felé fordult s ott már értékes alkotásokra vezetett. A 

^kis" művészet volt az egyedüli, raely az örökös harczok 
közepett virulhatott ; meghúzhatta magát a városban s 
műhelyeiben az ipar némely ága valódi művészi lendületet 
vett. Himzések, bútordarabok, érczmüvek, fegyverek, de 
főleg ötvösmunkák s ékszerek készitéséhez meg volt a jó 
Ízlés, néha az eredeti felfogás és az alkotó tehetség is. 
Egészben azonban a műipar külföldi minták nyomán 
haladt, de azért sajátos vonások, jellemző nemzeti befo- 
lyások bőven észlelhetők termékeiben. 

A közoktatás, az irodalmi és művészeti élet meg- 
adja a mértéket a kor általános culturájának ismeretéhez. 
Csak szűkebb körre, az uralkodó osztályokra szoritkozott 
az s ezekben sem hatolt nagyon mélyre. A városi elemet 
kivéve el lehet mondani, hogy a műveltség mindenütt 
annál fejlettebb volt, minél magasabban állt valamely 
társadalmi osztály s igy a főnemesség aránylag jóval 
több tudós vagy müveit férfiút számlált soraiban, mint a 
középnemesség, ez pedig aránylag ismét többet mint a 
kis-nemesség. A főúri rend tehát akkor nem csupán köz- 
jogilag, hanem szellemileg, műveltség tekintetében is vezérlő 
osztálya volt a nemzetnek. A városi elem democraticusabb 
szervezete folytán a műveltség arányosabban oszlott szét 
polgárságának különböző elemei közt. Ellenben a paraszt- 
ság, mely teljesen ki volt rekesztve a politikai jogok 
sánczaiból, műveltség tekintetében is a legalantibb szin- 
vonalon állott. Alig akadt jobbágy, a ki irni-olvasni 
tudott volna ; a legtöbb azt sem tudta megmondani, hány 
esztendős. Számtalan tanuvallomási jegyzőkönyv maradt 
fenn, melyekből kitűnik, hogy a kihallgatott jobbágyok 
életévöket szabatosan megjelölni nem tudták s a jegyző- 
könyvvezető saját becslése szerint kényszerűit beirni, hogy 
a tanú körülbelül ennyi vagy annyi esztendős. Egyébiránt 
a művelt osztályokban is sokszor előfordultak a vastag 
tudatlanság esetei. így például Szenté Bálint országbírói 

itélőmester 1668-ban Bécsből valakinek faiyatalos okmá- 
nyokat küld s azt írja : , Meglássa ked, ha Tomayárniegyében 
vagyon-e Csetnek ? Ha másutt vagyon, corrigálja ki a certe- 
ficatoriákat/') A közönségnek azon időben még nem álltak 
rendelkezésére helységnévtárak, encyciopédiák s másnemű 
segédkönyvek, melyekből ma nyomban tájékozást meríthet 
s kiegészítheti hiányos földrajzi vagy másnemű ismereteit. 

Ama rendkívül élénk színházi élet mellett, mely 
Európa nyugati államaiban virágzott, valóban meglepd, 
hogy Magyarországban legcsekélyebb nyoma sincs ez 
időben a színészetnek. Drámai müveink már voltak s 
habár egy Shakespeare vagy Molíére remekeível szemben 
emlitést sem érdemelnek, annak mégis bizonyítékát adják, 
hogy ez a műfaj nem maradt ismeretlen irodalmunkban. 
De teljesen ismeretlen volt a magyar színész s csak a 
század utolsó éveiben tűnik föl az első hazai színtársulat. 
Buda visszafoglalása előtt a magyar közönség még nem 
ismerte a világot jelentő deszkákat s a szinpad-adta 
szórakozásokat. A főurak udvarában már tartattak ballettek 
s jelmezes mulatságok, de szini előadás rendezése még 
nem jött divatba. Annak sincs nyoma, hogy időnkint egyes 
kóbor német színtársulatok a hazai német városokba 
ellátogattak s ott a német múzsát szolgálták volna. Az 
akkori naplóirók bizonyára följegyezték volna az ilyen 
ritka látványosságot, a mint följegyzík például azt, 
hogy 1678-ban Sopronban^) egy kötéltánczos mutogatta 
magát és hajmeresztő ügyességét. 

A színészet egyedüli menedéke és otthona akkor az 
iskola volt. Ott azonban természetesen nem ex professo 
színészek működtek; az iskolai ifjúság szokta magát 
bizonyos alkalmakkor a nagy közönség, de főleg a szülők 
előtt olyan színművekben producální, melyeket tanárai 

^) Orsz. Lev. 

*) Hans Csányi's Kronik 40. 

Írtak. Az iskolai szinművek előadása a jezsnita tanrendszer 
egyik lényeges alkatelemét tette s miat az egész tanítás, 
ugy ez is ama czélnak szolgált, hogy a növendékek nem- 
csak vallásos buzgalmakban gyarapodjanak, hanem válasz- 
tékos beszédhez, csinos előadáshoz, önérzetes fellépéshez 
s sima, világfias modorhoz szokjanak. A XVII. század 
elején a prot. iskolákban az ilyen szini előadások kezdték 
divatjokat múlni. Annál nagyobb buzgalommal karolták 
föl a jezsuiták, mire előkelő prot. intézetek, például az 
eperjesi akadémia ismét gondot fordítottak reá. A jezsuiták 
iskoláiban rendszeresen tartották az efféle szini előadásokat 
évenkínt legalább egyszer, de sok helyen többször is. Az 
ünnepi díszelőadás mindig az év végén a zárvizsgálat előtt 
ment végbe, még pedig az intézet jelentőségéhez mért 
pompa kifejtésével. A díszítést néha Bécsből vagy Velen- 
czéből hozták. Az előadott szinmü akként készült, hogy 
minél több növendéknek jusson benne szerepe. Néha 
százan is közreműködtek egy darabban. A színmű tárgyát 
az író rendesen a bibliábóJ, néha a hazai történetből me- 
rité ; a szöveg mindig latin volt s a hazai nyelvnek csupán 
kivételesen, a prologban adtak helyet. A darabokban ritkán 
volt ní)i szerep s ha az író egyáltalán ki nem kerülhette,* 
hogy nőt is szerepeltessen, e szerepet mindig fiu adta. 
Az előadás délután két óra tájban kezdődött s ingyenes 
volt. A szülők, a tanügy barátai s kiváló vendégek képezték 
a hallgatóságot. Mikor Caprara követsége,^) konstantiná- 
polyi útjában 1683. febr. 9-én Győrbe érkezett, a jezsuiták 
meghívták az idegen urakat, nézzék meg a tanitványaik 
által előadott színmüvet, mely „A dölyfös, de az ég bün- 
tetésével szerencsétlenségbe döntött király* hosszadalmas 
czimét viselte. Maradt fenn magyar nyelvű iskolai színmű 
is. A tulajdonképeni szinművészettel azonban az iskolai 

szinügy nem áll kapcsolatban s fejlődését legkevésbé sem 
mozdította elő. De a városi lakosságnak bizonyára kedves 
szórakozást nyújtottak az ilyen előadások, noha a hallgatók 
legtöbbje, főleg a nőközönség nem tudott latinul s nem 
értette az erkölcsös mondásokat, jámbor tanításokat, me- 
lyekkel a párbeszéd el volt halmozva. 

A szórakozások közé, melyek a régi emberöltők 
számára kínálkoztak, az utazás egyáltalában nem tartozott. 
Nem is szívesen mozdultak ki az emberek házukból s 
ellenség és jóbarát egyaránt azt veti szemére a XVII. 
századi magyarnak, hogy nem jár peregrínální, nem megy 
idegen országba világot látni, élettapasztalást gyűjteni. 
Valóban nem csoda, ha ritkán támadt kedve ilyesmihez. Az 
utazás nemcsak költséges, fárasztó, de veszélyes mulatság 
is volt ama korban, midőn nem gőzhajó vagy gyorsvonat 
röpítette néhány óra alatt távoli vidékekre az embert. Az 
első kellemetlenséget az utak állapota okozta. Az utak 
általában igen rosszak és kezdetlegesek voltak s alig 
emelkedtek tul a természetalkotta ösvényeken. Használ- 
hatóságuk a talaj minőségétől s az időjárástól függött. 
Mesterség vagy emberi kéz nem igen járult javításukhoz 
s a csinált ut nevére ott sem igen tarthattak igényt, hol 
népes helyeket kapcsoltak össze. ^ Leginkább a róna, a 
síkság utai voltak ekkép elhanyagolva, de a felvidék 
úthálózatának legnagyobb része egyik-másik fővonal kivé- 
telével szintén nem igen emelkedett tul a kezdetlegesség 
színvonalán. Erre vall a számtalan törvényczikk, melyet 
az országgyűlések az utak javítása érdekében hoztak s 
melyek, noha utóbb a megyék hanyag alispánjaira kemény 
büntetést róttak, még sem vezettek számot tevő eredményre. 
Ez utakon a kocsizás nem tartozott az élvezetek közé s azért 
sokan, még asszonyok is, morepatrio vagyis lóháton utaztak. 



>) Feldzüge des Prinzen Eugen I. 158. 

A természet által az utazás elé vont ezen nehézsé- 
geket főleg kedvező időjárás mellett aránylag könnyen 
le lehetett győzni. Sokkal több bajt okozott a közbiztonság 
teljes hiánya. Az ország annyira el van árasztva zsivá- 
nyokkal, hogy kard és puska nélkül, mondja az egykorú 
iró,^) a szomszéd faluba sem mehetni. Még ^ papok is 
pisztolyokkal utaztak, ámbár néha nem sokra mentek 
velők', mint egy izben a garam-szent-benedeki convent 
két tagjával történt, kiket a hirhedt gróf Balassi Imre 
emberei kiraboltak s elszedték tőlök nemcsak két lovukat 
— lóháton voltak — hanem három pisztolyukat is.^) Sáros- 
megyében 1666-ban oly sűrű csapatokban jelentkeztek a 
rablók s oly féktelenül garázdálkodtak, hogy a megye 
minden egyes, akár élve akár halva beszolgáltatott zsi* 
ványért tizenkét forint dijat fizetett. Voltak idők, hogy 
Zemplénben oly tömegesen kószáltak a rablók, hogy mi- 
attok senki „kinek kővára s száz lovasa nincs, házából ki 
nem léphet.*^) üng megye 1678-ban egész kis hadat, 
hatvan gyalogot és negyven lovast kért, hogy megvéd- 
hesse magát a zsiványok ellen. Ily körülmények nem igen 
fejlesztették az emberekben az utazás kedvét. Főleg a 
tavasz beálltával szaporodtak el a zsiványok mindenütt s 
a mint a kikelet közeledett, a felsőbb hatóságok siettek 
figyelmeztetni a megyét, vegye elejét a bajnak s készitsen 
„horgot és kereket a latroknak.**) Különösen a határszéli 
vidékek lakosságát, az Árva-, Liptó- és Szepesmegyei 
tótokat, az ungi és zempléni rusnyákokat mondják hirhedt 
zsiványoknak, kik nyáron dolog helyett rablásból éltek s 
a lengyel-magyar kereskedelmi forgalmat ellenség módjára 

tnegsarczolták. Simplicissimus leirja kalandozásaikat. Mikor 
először Magyarországba jött s a lengyel határszéli város- 
ban összegyűlt nagy karavánhoz csatlakozott, a népes 
társaság minden tagja külön megfizette a dijat a szabad 
átkelésért a zsiványoknak. Hosszas parlamentálás után 
alkudott nxeg velők a karaván s a rablók fedezete alatt 
kelt át a határon s jutott a Tátra-hegység magyar részébe. 
De bármi kevéssé voltak biztatók a kalandok, me- 
lyekkel az utazás járt, utazni mégis kellett s minduntalan 
jártak az emberek hivatalos vagy magánügyekben Po- 
zsonyba vagy a felföldre. Erdélyből s a keleti megyékből 
Kassán át mentek a Vág völgyébe s onnan Pozsonyba 
vagy tovább Bécs felé. Becskeházy Borsodmegye jegyzője 
1670 végén hivatalos ügyekben a császári székvárosba 
küldetett s uti költségül ötven forintot kapott. Minthogy 
ezt el kellett számolnia, a legaprólékosabb részletekre 
terjedő költségjegyzéket készitett.^) Decz. 15-én indult el 
Pozsonyból saját szekerén és lovaival s 16-án délelőtt 10 
órakor szerencsésen bevergődött Bécsbe. Egy éjét egy 
külvárosi vendéglőben a fekete sasnál, egyet a belvárosban 
az arany rózsánál töltött, mire a stiriai kapu felé a 
Stadthofnál egy stiriai embernél vett szállást s a szobáért 
és istállóért egy hétre magyar pénzben 3 frt 30 dénárt 
fizetett. A kocsissal együtt négyen voltak s egy-egy 
ebédjök rendesen 8 — 8 garasba került. A társaság decz. 
30-án érkezett vissza Pozsonyba, hol Becskeházy öt va- 
csoráért, egy ebédért s szállásért egy német forintot s öt 
garast fizetett. Jan. 8-án indult haza. A Vág vidékén 
rendesen korcsmában, néha pedig parasztembernél hált. 
Körjnöczön és Beszterczebányán át utazott s minél inkább 
közeledett megyéjéhez, annál kevésbé kellett a korcsmai 
szállást és ételt igénybe vennie, mert ott már jó embe- 

reinek vendége volt. Tiz egész napig tartott, mig Pozsony- 
ból eljutott Szendrőbe, noha sehol sem időzött tovább egy 
éjszakánál, nappal pedig folyton utazott. 

Városokban mindenütt elég jó lakást és ellátást 
talált az idegen. A. legtöbb helyen azonban s igy volt ez, 
mint Brown emliti, akkor Németországban is, a közönséges 
fogadókban egyszerűen szalmán háltak az utasok. Uri 
ember nem is szállott efféle korcsmákba, hanem fölkereste 
a falu földesurát vagy az urasági tisztet. Némely városban 
az előkelőbb vendégeket maga a tanács szállásolta el; a 
vándorló kézművesekről a czéhek gondoskodtak s a 
korcsmába csak a paraszt került. De kivételes esetekben 
még a legnagyobb urak is olyan szállásba kényszerültek 
meghúzódni, a minő épen akadt s a sokat járó-kelő 
Wesselényi nádoron többször megesett, hogy éjjelre valami 
rozzant csűrbe vagy pajtába szorult. Minden harminczad- 
hivatalnál volt valami korcsma vagy fogadóféle, hol keres- 
kedők és hajcsárok az éjszakát tölthették. 

Török területen fontosabb állomásokon vagy ott, 
hol nagyobb volt a mozlim elem, sajátszerű en gondos- 
kodtak az idegenekről és utasokról. A város végén, például 
Ercsiben, a Dunához közel, nagy csűrszerü épület, a han 
emelkedett. Tulajdonképen nem volt egyéb, mint nagy 
istálló; közepén helyezték el a szekereket és talyigákat, 
melyek nagy számmal fértek el benne. A szekereknek 
kijelölt tért az emberek és lovak számára rendelt helytől 
hosszú és három láb magas fal választotta el sok kály- 
hával és tüzhelylyel, hol mindig tüzet lehetett rakni. A 
közeli boltban kapott az utas némi eleséget, melylyel 
visszatért a hanba, hogy ott megfőzze s elfogyassza. 
Aludni a lovak mellett aludt s párnául rendesen egyik 
lova fejét kellett használnia. A szállás egészen ingyenes , 
volt, mert a hanokat, mint a szeretet műveit a török 
birodalom legelőkelőbbjei építtették az utazó közönség 

javára.^) Ilyen hanok fogadják be ma is Törökország 
ázsiai tartományaiban az utasokat. 

Az ország nagyszerű természeti szépségei iránt nem 
hiányzott az érzék a régiekben s például Wesselényi 
Ferencz egy izben lelkesen irja le Sztrecsény és a Vág- 
vidék festői tájékát.*) De egyes-egyedül azért, hogy a 
természet megragadó látványaiban gyönyörködjék, akkor 
nem utazott senki. A kiket utjok a Magas-Tátra felé vitt, 
azok szent borzadálylyal beszéltek komor nagyszerűségé- 
ről. Szörnyetegek, rettenetes vadállatok, egyszarvuak 
honoltak — mint a felizgatott phantasia képzelte - a 
hótakart ormok közt, az erdős völgyekben, az örök zöld 
réteken s még a XVII. században is sárkány garázdálko- 
dott a gyönyörű csorbái tó környéken; a tengerszemben 
csodaszép tündérek fűrdöttek s rejtélyes piros bóbitások 
barátságosan fogadták, kalauzolták, vendégelték az arra 
tévedt embert, de soha sem bocsátották többé haza.') 
Pedig a valóságban nem tündérek, hanem marhapászto- 
rok, zsiványok s más nagyon kétes elemek barangoltak a 
Magas-Tátra fenyveseiben, hegy-völgyeiben. A környék- 
beli lakosok el-eljártak a hegységbe vadászni, gyógy- 
füveket, néha kincseket keresni, mert a hagyomány sze- 
rint a barlangok öblében töméntelen arany-ezüst van 
fölhalmozva s a hegyi völgyekben rubinok, smaragdok, 
.zafírok ragyognak. Az ilyen aranyhaj hászok néha meg- 
másztak a legmagasabb csúcsokat s hazatérve, csoda- 
dolgokat regéltek a látottakról. Touristák azonban akkor 
nem jártak ott s Fröhlich Dávid az első, ki a Magas- 
Tátrának valamelyik csúcsát 1615-ben két társával nem- 

csak megmászta, hanem kirándulását később le is irta. 
Kétségkívül ö csinált kedvet a kalandkereső Siniplicis- 
simusnak, hogy Késmárkról szintén kimenjen a hegységbe, 
mely útját élményeivel, tapasztalataival együtt igen élén- 
ken beszéli el. Mint Fröhlich, ő is azt mondja a Tátráról, 
hogy csúcsai magasabbak a svajczi és tiroli Alpeseknél. 
Akkor még a hegyek magassága csak ugy szemmérték 
után volt s nagyon hiányosan megállapítva. 

A fürdőzés azonban már nagyon divatozott a XVIL 
században. A fárasztó életmód s a vele járó betegségek 
arra kényszeritették az urakat, hogy egészségök helyre- 
állítása czéljából gyakran fölkeressék a hévvizeket, mert 
nagyobbára a kénes meleg forrásokat szokták használni. 
A íürdősaison a nyár első, nagyobbik fele volt, mikor 
néhol igen előkelő társaság került össze. A XVII. szá- 
zadban Stubnya volt a felvidék legdivatosabb fürdője. 
Azt használta Wesselényi nádor s ott találkoztak az 
összeesküvő főurak és nemesek, hogy tanácskozásaikat fel- 
tűnés nélkül folytathassák s terveik kivitelét előkészitsék. 
A tulajdonos Körmöczbánya városnak nagy kőháza volt, 
s az előkelő családok rendesen e házban vettek lakást. 
Néha annyira felszaporodott az idegenek száma, hogy 
hetekre le volt minden szállás foglalva. E mellett hasz- 
nálták a pöstyéni és trencséni hévvizet, a szliácsi — akkor 
ribári — forrásokat, s számos olyan forrást, melyek vizé- 
nek csodatevő erőt tulajdonítottak, miért is némelyiket 
Szentkutnak neveztek. A legtöbb azonban nagyon primi- 
tiv állapotban lehetett s a fürdőzés körül általában külö- 
nös szokások divtak. így például Brown, midőn egy hideg 
tavaszi napon, márczius 15-én, Pöstyénen átutazott, cso- 
dálkozva látta, hogy a Vágban levő meleg forrásban 
egész szabadon fürödtek az emberek. Különben előkelő 
urak is gyakran felkeresték a hévvizet téli időben. 
Wesselényi nádor fürdőzött januárban, márcziusban, szép- 

temberben, szóval az év minden részében, s költője 
Gjöngyössi István szintén télen 1664. jan. 27-én irta a 
stubnyai hévvizben ajánlatát hires müvéhez, a Marssal 
társalkodó murányi Yenushoz. 



Nem vesztett csatának, vésznek nevezi a mohácsi 
vereséget a magyar nép szavajárása. Csakugyan a vész 
korszaka kezdődött e nappal Magyarországban, hol az 
Ínség és nyomor évtizedről-évtizedre fokozódott szüntelen. 
A mint az ország egyszer a török uralom lejtőjére került, 
a pusztulásban nem volt többé megállás s nemzedékről 
nemzedékre fogyott a magyarság számban, vagyonban, 
politikai és művelődési jelentőségben. A százhetven évi 
iga s a vele többé-kevésbé, de mindig összefüggő bajok 
végül a halálos örvény szélére sodorták az államot. Sokszor 
elmondták már, hogy a nagy tatárjárás óta nem volt az 
ország kétségbeejtőbb állapotban, mint a felszabadító 
hadjárat előtt. De csak az, a ki tudja, hogy birtokállo- 
mánya soha oly csekély, határai oly természetellenesek, 
népessége annyira megapadt, minden államintézménye a 
reform, a felfrissítés hiányában annyira megrongált, társa- 
dalma oly zilált, vezérlő osztályai politikai és vagyoni 
állásukban annyira megingatva nem voltak, csak az érheti 
meg igazán a helyzet összes veszélyeit, a válság egész 
nagyságát, mely egyszerre politikai-nemzeti, vallás-egyházi, 
socialís-gazdasági és pedig minden irányban elementáris 
erejű volt. 

Komor, véres betűkkel van a XVII. század Európa 
minden nemzetének évkönyveibe bejegyezve. Kegyetlen ea 
pusztító háborúk viharzottak el mindenütt s virágzó álla- 

mokat döntöttek halomra, sot hatalmas népeket, mint 
közelünkben a csehet, csaknem elsöpörtek a föld szinéröl. 
Külső ellenség s belső pártviszály versenyzett egymással, 
hogy kipusztitsa a culturát s mint egy német iró mondja, 
a század történetében alig van más, mi a szivet hevesebb 
lüktetésbe hozhatja, a léleknek megnyugvást adhat, mint 
á fényes diadalok ama sora, mely a török igát megtörte s 
Magyarország felszabadulásával Európát örökre megmen- 
tette a mohamedán hóditás veszélyeitől. A legtávolabbi 
nemzeteket fölvillanyozta e győzelmek hire, melyek a 
magyar honfiak legszentebb eszményét megvalósitották. 

A török iga megtörése volt százhetven éven át min- 
den emberöltő politikai ideálja a hányatások, a pilla- 
natnyi kényszerűség sugallta ingadozások közepett is. 
Erről ábrándozott, ezért imádkozott ez országban mindenki. 
Ez eszményt ápolta, ennek szentelte magát a század 
legnagyobb magyarja. Zrínyi Miklós. Karddal és tollal, a 
harczmezőn s az Íróasztalnál, prózai és költői müveiben mindig 
ez eszmény apostola maradt. Nagy epopeája, a Zrinyiász 
nemcsak költői alkotás, hanem politikai iránymű, hatalmas 
harczi szózat, mely az ősök példáinak fölidézésével buzditja 
a kortársakat a küzdelemre, a haza felszabadítására. Az 
irodalom minden ágában kifejezést nyert e gondolat. Ima- 
könyvek, naptárak, másnemű olvasmányok folyton kifejezték 
a fölszabadulás reményét és óhaját s az 1658-ki nagy- 
szombati kalendárium az 1655-ki év eseményeihez a 
következő megjegyzést fűzi: „Leopoldus ausztriai berezeg 
magyar királylyá koronáztatik, ki első a magyar királyok 
közt ezen a néven ; engedje isten, hogy első Szent István 
és első Szent László nyomdokit kövesse mindenben, meg- 
szabaditván bennünket a pogány török igájától." 

Az eszmény végre valósult ; valósult épen akkor, 
midőn a romlás tetőpontjára hágott. A legutolsó pillanat- 
ban állt be a hőn várt, akkor alig remélt kedvező fordulat. 

Pár évtized múlva talán már késő lett s a magyarság 
számbelileg annyira lehanyatlott volna, hogy politikai és 
szellemi túlsúlyát, kimagasló hatalmi állását e hazában 
fenn nem tarthatta volna. Szerencsére a gondviselés még 
idején visszaadta neki fővárosát és az országot, nagyob- 
bára puszta, vadon állapotban ugyan, de mégis visszaadta. 
A béke nemsokára be köszöntő korszakának hivatása lön 
e vadont másodizben polgárositani, újra virulóvá, ismét 
magyarrá varázsolni. 

